
Visa to laikmečio istorija — tai žūt- 
būtinė kova tarp legistų ir baronų. 


Mišlė 


PROLOGAS 


1314 metų lapkričio 29 dieną, dvi valandos po miš- 
parų, iš Fontenblo pilies šuoliais išjojo dvidešimt ke- 
turi žygūnai su Prancūzijos karalystės emblemomis 
ant drabužių. Miško kelius dengė sniegas; dangus 
buvo juodesnis negu žemė; jau brėško vakaras, ar- 
ba tiksliau, po vakarykščio saulės užtemimo dar ne- 
buvo prašvitę. 

Tie dvidešimt keturį žygūnai nesustos poilsio iki 
išauš rytas, paskui“ šuoliuos dar visą dieną ir kitas 
dienas — vienas į Flandriją, kitas —į Angulemą ir 
Giuijeną, dar kitas — į Dolį Franš Kontė grafystėje, 
į Reną ir Nantą, į Tulūzą, Lioną, Eg-Mortą, pakeliui 
žadindami baji ir senešalus, prevo, miestų tarėjus ir 
komendantus, skelbdami kiekvienam karalystės mies- 
tui ir miesteliui, kad mirė karalius Pilypas IV Gra- 
žusis. 

Visose varpinėse sugaus gedulingi varpai; ir di- 
dingas gūdus aidas sklis tol, kol aprėps visą Prancū- 
ziją. 

Dvidešimt devynerius metus kietai valdęs kraš- 
tą, nuo kraujo išsiliejimo į smegenis amžinai užmigo 
Geležinis karalius. Jam buvo keturiasdešimt šešeri. 
Pasimirė jis, nepraėjus nė pusei metų po antspaudų 
saugotojo Gijomo de Nogarė mirties ir septyniems 
mėnesiams po popiežiaus Klemenso V mirties. Tai- 
gi, atrodo, išsipildė prakeikimas, kovo 18 dieną nuo 
degančio laužo mestas Tamplierių ordino didžiojo 
magistro, kuris pašaukė visus tris, nė metams nepra- 
ėjus, stoti į dievo teismą. 

Karalius Pilypas, atkaklus, išdidus, protingas ir 
slėpiningas valdovas, buvo taip suaugęs su savo ga- 

dyne ir taip užgožęs savo epochą, jog, rodos, tą va- 
karą sustojo plakusi karalystės širdis. 

Bet tautos niekada nemiršta dėl to, kad miršta 
vienas žmogus, nors ir koks didis jis buvo; jų gi- 
mimą ir baigtį tvarko kiti dėsniai. | 

Pilypo Gražiojo vardą amžių glūdumoje tenu- 
švies laužų liepsna, į kurią šitas monarchas mėtė sa- 
vo priešus, ir nutvieks aukso monetos, kurios jo įsa- 
kymu buvo apkarpomos. Žmonės greit užmirš, kad 
jis pažabojo didikus, stengėsi kiek buvo įmanoma 
išsaugoti taiką, pertvarkė įstatymus, statė tvirtoves, 
idant žmonės galėtų jų užuovėjoje ramiai sėti lau- 
kus, vienijo provincijas, šaukė miestiečių asamblė- 
jas, visur ir visada sergėjo Prancūzijos nepriklau- 
somybę. 

Vos tik spėjo atšalti jo ranka, vos tik užgeso ši 
galinga valia, prasiveržė ilgą laiką tvardyti ar slo- 
pinti asmeniški interesai, apvilta garbėtroška, pa- 
gieža, titulų, įtakos, turtų troškulys. 

Į negailestingą kovą dėl valdžios ruošėsi dvi sto- 
vyklos: iš vienos pusės — reakcingųjų baronų kla- 
nas su Karoliu de Valua, Pilypo Gražiojo broliu, prie- 
šakyje; iš kitos — aukštosios administracijos gru- 
puotė, vadovaujama Angerano de Marinji, velionio 
karaliaus koadjutoriaus. 

Išvengti konflikto, brendusio mėnesių mėnesius, 
arba jį išspręsti galėjo tik stiprus valdovas. O Liud- 
vikui Navariečiui, dvidešimt penkerių metų prin- 
cui, žengiančiam į sostą, likimas, regis, pagallėjo tiek 
gebėjimo valdyti, tiek ir laimės gyvenime. Jį lydė- 
jo apgauto vyro reputacija ir liūdna pravardė — Vai- 
dingasis. | 

Jo žmonos, Margaritos Burgundės, įkalintos tvir- 
tovėje už svetimavimą, gyvybė turėjo BPO tų dvie- 
jų lygų varžybų objektu. 

Bet už kovą užmokės taipogi ir tie, kurie nieko 
neturėjo, negalėjo paveikti įvykių eigos ir net. apie 
nieką nesvajojo... Be to, 1314—1315 metų žiema 
grėsė badu. 


Pirma dalis 


KARALIAVIMO PRADŽIA 

GAJARO PILIS 


Ant smailaus kreidinio skardžio, kurio papėdėje 
išsidėstęs Pti-Andeliso miestelis, stūkso Gajaro pi- 
lis, Iškilusi virš visos Aukštutinės Normandijos. 

Sena šitoje vietoje, tekėdama per vešlias pievas, 
riečiasi plačia užuolanka; ir Gajaro pilis saugo ją 
per dešimt mylių tėkme aukštyn ir žemyn. 5 

Pilį prieš šimtą dvidešimt metų, apeidamas suda- 
pastatydino Ričardas Liūtaširdis. Pamatęs pilį jau už- 
baigtą, dunksančią ant uolos šešių šimtų pėdų aukš- 
tyje, boluojančią šviežiai tašytais akmenimis, apjuos- 
tą dviem eilėm sienų, su prasikišusiais įtvirtinimais, 
nuleidžiamomis grotomis, dantytais kuorais, barba- 
kanais, su trylika bokštų ir didžiuliu donžonu, Ri- 
čardas sušukęs: „„Ak! Na ir šauni pilelėl'— nuo tada 
pilis ir vadinama Gajaru *. 

Tvirtinant šitą milžinišką karinės architektūros 
prototipą, viskas buvo apgalvota: šturmas, frontali- 
nis ir užuolankinis puolimas, apgula, eskalada, ap- 
siaustis, viskas — išskyrus išdavystę. 

Vos septyneriems metams praėjus po tvirtovės 
pastatymo, ji pateko į rankas Pilypui Augustui, kar- 
tu atėmusiam iš Anglijos karaliaus Normandijos ku- 
nigaikštystę. 

Nuo to laiko Gajaro pilis buvo naudojama ne-tiek 
kaip tvirtovė, kiek kaip kalėjimas. Valdžia kalino 
čia priešus, kurie, likę laisvėje, būtų grėsę valstybei, 
bet kurių pasmerkimas myriop būtų sukėlęs bruzde- 
sį šalyje ar susidūrimą su kitomis to meto viešpati- 


* gaillard — šaunus, šaunuolis. 


jomis. Tam, kuris peržengė pakeliamąjį šios tvirto- 
vės tiltą, vargiai buvo lemta vėl išvysti pasaulį. 

Kiaurą dieną jos pakraigėse karksėjo varnai, o 
naktį prie jos sienų staugė vilkai. - 

1314 metų lapkritį Gajaro pilis, jos pylimai ir 
lankininkų įgula tesaugojo dvi moteris — vienai bu- 
vo dvidešimt vieneri, kitai — aštuoniolika, — Mar- 
garitą ir Blanšą Burgundes, dvi Prancūzijos prince- 
ses, Pilypo Gražiojo marčias, nuteistas kalėti iki gy- 
vos galvos už ištikimybės vyrams sulaužymą. 

Buvo rytas; paskutinė mėnesio diena, mišių va- 
landa. 

Koplyčia, už antrosios gynybinės sienos, buvo 
pastatyta tiesiai ant uolos. Čia tvyrojo tamsa, šaltis; 
pro plikas sienas sunkėsi vanduo. 

Koplyčioje buvo trys krėslai; du kairėje, ant jų 
sėdėjo princesės, vienas dešinėje, skirtas tvirtovės 
komendantui Roberui Bersiumė. 

Už jų stypsojo išsirikiavę sargybiniai, tokiais 
nuobodžiais, tokiais abejingais veidais, sakytum, su- 
šaukti pašaro arkliams parūpinti. Sniegas, atsineštas 
ant puspadžių, tirpo, ir ant grindų telkšojo gelsvos 
balos. 

Kapelionas kažko delsė pradėti pamaldas. Nuga- 
ra atsigręžęs į altorių, trynė sugrubusius pirštus nu- 
lūžinėjusiais nagais. Kažkas netikėto regimai trikdė 
jo dievobaimingą rutiną. 


— Broliai,— tarė jis,— šiandien mes turime kal- 
bėti maldas itin karštai ir iškilmingai. 

Jis atsikrenkštė, patylėjo, sutrikęs dėl tos svar- 
bios žinios, kurią turėjo paskelbti. 

— Viešpats dievas pasišaukė pas save mūsų my- 
limo karaliaus Pilypo vėlę. Didis liūdesys prislėgė 
visą karalystę... 

Princesės atsigręžė viena į kitą veidais, įspraus- 
tais -į storo nebalintd audeklo kykus.' 

— Tegul tie, kurie jam nusikalto ar įžeidė jį, 
sužadina gailestį širdyje,— kalbėjo kapelionas,— te- 
gul tie, kurie jam gyvam esant giežė apmaudą ant 
jo, meldžia jam gailestingumo, kurio vienodai rei- 
kia kiekvienam mirštančiajam — ar jis didelis, ar 
mažas — viešpaties teisme, .. 


Princesės puolė ant kelių ir nulenkė galvas, slėp- 
damos džiaugsmą. Jos nebejautė šalčio, nebejautė 
baimės, nė savo kančios. Jas užplūdo didžiulė vilties 
banga; ir jeigu jos tylėdamos kreipėsi į dievą, tai 
tik tam, kad padėkotų viešpačiui, išvadavusiam jas 
nuo baisiojo šešuro. Praėjus septyniems mėnesiams 
po jų įkalinimo Gajaro pilyje, iš pasaulio pagaliau 
atėjo gera žinia. 

Koplyčios gilumoje kareiviai šnabždėjosi, bruz- 
dėjo, čiūžavo kojorliis. 

— Gal gausime kiekvienas po sidabrinį solį? 

— Ar todėl, kad mirė karalius? 

— Sako, taip daro, 

— Kur tau, tik ne tada, kai karalius miršta; kai 
karūnuos naująjį — gal. 

— O kaip dabar vadinsis karalius? 

— Gal jis kariaus, pajudėsime pagaliau iš šito 
užkampio? .. 

Tvirtovės komendantas atsigręžė ir atšiauriu bal- 
su šūktelėjo: 

— Melskitės! 

Žinia kėlė jam rūpesčių. Vyresnioji iš kalinių bu- 
vo žmona to princo, kuris šiandien tapo karaliumi. 
„Taigi aš sergsčiu Prancūzijos karalienę“, — svarstė 
komendantas. 

Būti kalėjimo prievaizdu, kai jame kalinami ka- 
rališko kraujo asmenys, niekados nebuvo lengva. 
Roberui Bersiumė sunkiausia gyvenimo valanda bu- 
vo tada, kai juodai dengtais vežimais, lydimos šim- 
tinės lankininkų, balandžio pabaigoje pas jį pasiro- 
dė šitos dvi kalinės nuskustomis galvomis. Dvi jau- 
nos moterys, tokios jaunos, jog negalima buvo jų 
nesigailėti, tokios gražios net su bjauriomis pašuki- 
nėmis suknelėmis, jog sunku buvo nesijaudinti, bend- 
raujant su jomis diena dienon septynis mėnesius... 
Jeigu jos imtų ir suviliotų kurį iš įgulos sargybinių, 
pabėgtų iš tvirtovės arba viena kuri pasikartų, mir- 
tinai susirgtų arba jei staiga pasikeistų jų dalia, dėl 
visko visados kaltas būtų jis, Bersiumė; jį bartų dėl 
per didelio atlaidumo ar per didelio griežtumo; šiaip 
ar taip, paaukštinimo tarnyboje nesitikėk. O juk jis, 
kaip ir jo kalinės, neturėjo noro baigti savo dienas 
tvirtovėje, čaižomoje vėjų, perdrėkusioje nuo rūkų, 

pastatytoje dviem tūkstančiam kareivių, 0 šiandien 
talpinančioje pusantro šimto, tvirtovėje virš šito Se- 
nos slėnio, kurį jau kuris laikas lenkė karas. 

Kunigas atnašavo mišias, bet niekas negalvojo 
nei apie dievą, nei apie karalių — kiekvienas rūpi- 
nosi savimi. 

— Reguiem aeternam dona ei Domine “*...— už- 
traukė kapelionas. 

Kapelionas, į nemalonę patekęs dominikonas — 
į šią koplyčią jį atvedė nelaba lemtis ir pernelyg 
didelis vyno pamėgimas — giedodamas svarstė, ar 
pasikeis nors kiek jo paties likimas. Jis nusprendė 
savaitę negerti, kad palenktų į savo pusę apvaizdą ir 
tinkamai pasiruoštų sutikti laimingąją permainą. 

— Et lux perpetua luceat ei **,— atsakinėjo ko- 
mendantas, mąstydamas: ,Man nieko negalės prikiš- 
ti. Vykdžiau įsakymus, ir viskas, nesmurtavau.“ 

— Reguiem aeternam,..— vėl užtraukė kapelio- 
nas. 

— Tai ką, neatseikės mums nė kvortos vyno?— 
šnabždėjo kareivis, pravardžiuojamas Storuoju Gi- 
jomu, seržantui Lalenui. 

O abi kalinės krutino lūpas, bet prasižioti nedrį- 
so; būtų per garsiai ir per linksmai užgiedojusios. 

Žinoma, tą dieną Prancūzijos bažnyčiose buvo 
daug žmonių, kurie nuoširdžiai apverkė Prancūzijos 
karalių ar bent manė, kad apverkia. Iš tikrųjų net ir 
šie jaudindamiesi daugiau graudenosi dėl savo liki- 
mo. Jie šluostėsi akis, šniurkštė nosim, purtė galvą 
todėl, kad kartu su Pilypu Gražiuoju užmarštin nu- 
grimzdo jų pačių gyvenimas, visi metai, praleisti jam 
viešpataujant, beveik trečdalis šimtmečio, kurį ženk- 
lins jo vardas. Jie minėjo savo jaunystę, suvokę, kad 
sensta, ir rytojus staiga pasirodė jiems netikras, Ka- 
ralius, net ir mirties valandą, išlieka kitiems emble- 
ma ir simboliu. 

Mišioms pasibaigus, Margarita Burgundė, eida- 
ma pro tvirtovės komendantą, pasakė: 

— Mesire, norėjau pakalbėti su jumis itin svar- 
biu reikalu, liečiančiu asmeniškai jus. 


* Amžiną atilsį duok jam viešpatie...  (Iot.). 
** Ir amžinoji šviesa tešviečia. .. (Jot.). 


Bersiumė sutrikdavo kiekvieną sykį, kai Marga- 
rita Burgundė, kalbėdama su juo, įsmeigdavo į jį 
akis. 

— Išklausysiu jus, Gals d6Si ponia, — atsakė 
jis, — kai tik apeisiu sargybą. 

Jis įsakė seržantui Lalenui išvesti kalines, pa- 
šnabždomis primindamas, kad būtų itin pagarbus ir 
atsargus. 

Bokšte, kuriame kalėjo Margarita ir Blanša, bu- 
vo trys dideli vienas virš kito apskriti ir visiškai 
vienodi kambariai: kiekvienas per visą aukštą, kiek- 
viename — židinys su gaubtu, skliautuotos lubos. 
Tuos kambarius jungė sraigtiniai laiptai, iškalti sie- 
nos storymėje. Apatiniame kambaryje be pertrūkio 
budėjo sargybiniai. Margaritą laikė antrajame aukš- 
te, o Blanšą — trečiajame. Naktį princeses atskirdavo, 
užrakindami storas duris; dieną jos turėdavo teisę 
bendrauti. 

Kai Lalenas atvedė jas į bokštą, jos palaukė, kol 
sugirgždėjo vyriai ir skląsčiai laiptų apačioje. 

Paskui susižvalgė ir abi tą pat akimirką puolė 
viena prie kitos, šaukdamos: : 

— Jis mirė, jis mirė! 

Jos glėbesčiavosi, šoko, juokėsi, verkė ir be per- 
stojo kartojo: 

— Jis mirė! 

Nusmaukusios nuo galvos audeklinius kykus, pa- 
purtė trumpus, nedaug spėjusius per septynis mė- 
nesius ataugti plaukus. 

— Veidrodžio! Pirmiausia aš noriu veidrodžio!-— 
šūktelėjo Blanša, tarsi jai tuojau turėjo būti grąžinta 
laisvė, ir svarbiausia dabar — pasirūpinti savo iš- 
vaizda. ė 


Margaritos galvą lyg koks šalmas dengė tankios 
juodos smulkios garbanėlės. Blanšos plaukai žėlė ne- 
lygiai, tiesiomis šviesiomis, šiaudų spalvos, sruogo- 
mis. Abi moterys instinktyviai perbraukė pirštais per ' 
sprandą. 

— Kaip tu manai, ar aš dar galėsiu būti graži?— 
paklausė Blanša. 


— Turbūt aš baisiai pasenau, jei tu manęs to 
klausi!-— atsakė Margarita. 

Tai, ką pergyveno abi princesės nuo pavasario — 
Mobiuisono tragedija, karaliaus teismas, siaubingos 
kančios, kurias jų akivaizdoje patyrė jų meilužiai 
didžiojoje Pontuazo aikštėje, nešvankūs minios 
šūksniai, o paskui pusmetis tvirtovėje, vasarą šutra 
tarp įkaitusių akmenų, dabar, atėjus rudeniui, ledi- 
nis šaltis, vėjas, be perstojo vaitojąs pilies rentiniuo- 
se, juoda grikių košė — visas jų valgis, marškiniai, 
šiurkštūs kaip ašutai, kuriuos keisdavo kas du mė- 
nesiai, be galo ilgos dienos prie langelio, siauručio 
nelyginant šaudymo anga, pro kurį kaip bekraipyda- 
mos galvą jos matė tik lankininko šalmą, kai tasai 
žingsniuodavo pirmyn ir atgal sargybos taku... visa 
tai stipriai paveikė Margaritos charakterį, ir ji jau- 
tė, žinojo; kad šitie pasikeitimai negalėjo nepalikti 
žymių jos veide. 

Aštuoniolikmetė Blanša su neįtikėtinu lengvabū- 
diškumu vienu akies mirksniu iš nusiminimo puo- 
lanti į beprotiškiausius lūkesčius, Blanša, galinti stai- 
ga liautis raudoti todėl, kad anapus sienos sučiulbo 
paukštelis, ir susižavėjusį šūktelėti: „Margarita! Gir- 
di! Paukštelis! ..", Blanša, prietaringa, be galo prie- 
taringa ir nuo ryto iki vakaro svajojanti, kaip kitos 
moterys dienų dienas dygsniuoja adata, taigi Blan- 
ša, išleista iš kalėjimo, gal ir įstengtų atgauti anks- 
tesniąją veido spalvą, žvilgsnį ir širdį, o Margari- 
ta — niekados. 

Nuo pat pirmos įkalinimo dienos ji nepraliejo nė 
vienos ašaros ir nė vienu žodžiu neprasitatė, kad ją 
graužia sąžinė. Kapelionas, kuris kas savaitė klau- 
sėsi jos išpažinties, baisėjosi šia sudiržusia siela. 

Margarita nė iš tolo nemanė prisipažinti esanti 
kalta dėl savo nelaimės; jai nė iš tolo neatėjo į gal- 
vą, kad ji, Liudviko Šventojo vaikaitė, Burgundijos 
kunigaikščio duktė, Navaros karalienė ir būsimoji 
Prancūzijos karalienė, tapdama ginklanešio meiluže, 
žaidžia pavojingą ir smerktiną žaidimą, už kurį gali 
užmokėti garbe ir laisve. Ji laikė save nekalta to- 
dėl, kad buvo ištekinta už žmogaus, kurio nemylėjo. 

Nepriekaištavo ji sau už tai, kad paišdykavo; ji 
nekentė savo priešininkų ir tik ant jų liejo savo be- 
jėgį pyktį; ant savo svainės, Anglijos karalienės, ku- 
ri ją išdavė, ant savo giminaičių, Burgundijos kunį- 

gaikščių, kurie jos negynė, ant visos Prancūzijos ka- 
ralystės ir jos įstatymų, ant bažnyčios ir jos įsaky- 
mų. O užsisvajojusi apie laisvę, galvodavo ir apie 
kerštą. - 

Blanša apkabino jai rankomis kaklą. 

— Esu tikra, mieloji, kad mūsų nelaimės pasi- 
baigė. 

— Baigsis, — atsakė Margarita,— jei sugebėsime 
sumaniai ir greitai apsisukti. 

Per mišias jai į galvą atėjo miglotas planas, nors 
nežinojo, kuo jis baigsis. Šiaip ar taip norėjo išnau- 
doti padėtį. 

— Leisk man vienai pasikalbėti, kai ateis tas 
drimba Bersiumė, Štai kieno galvą aš norėčiau ma- 
tyti ant ieties smaigalio, o ne ant pečių, — pridūrė ji. 

Netrukus mojerys išgirdo, jog sugirgždėjo at- 
sklendžiamos durys. Jos užsismaukė kykus. Blanša 
atsistojo siauro langelio įduboje; Margarita atsisėdo 
ant vienintelio kambaryje suoliuko. Įėjo tvirtovės 
komendantas. 

— Atėjau, kaip buvote prašiusi, mMaloningoji po- 
nia,— tarė jis. 

Margarita minutėlę palaukė, nužvelgė jį nuo gal- 
vos iki kojų ir tarė: 

— Mesire Bersiumė, ar žinote, ką nuo šiol sergs- 
tite savo kalėjime? 

Bersiumė nusuko akis į šalį, tarsi kažko ieškoda- 
mas. | 

— Žinau,  maloningoji ponia, žinau,— atsakė 
jis, — ir nuo šio ryto, kai žygūnas, jojęs į Krikbefą ir 
Ruaną, pakėlė mane iš lovos, YES apie tai gal- 
voju. | 

— Esu kalinama čia štai jau septyni mėnesiai, 
neturiu nei marškinių, nei baldų, nei paklodžių, val- 
gau tą pačią košę kaip jūsų lankininkai, tik valandą 
per dieną pas mane užkuriamas židinys. 

— Vykdžiau mesiro de Nogarė įsakymus, malo- 
ningoji ponia, — atšovė Bersiumė. 

— Gijomas de Nogarė mirė. 

— Jis siuntė man karaliaus paliepimus. 

— Karalius Pilypas mirė. 

Įspėdamas, kur lenkia Margarita, Bersiumė at- 
Iėžė: 

— Bet monsinjoras Marinji tebėra gyvas, malo- 
ningoji ponia, jo žinioje teisingumas ir kalėjimai, 
kaip ir visa karalystėje, o aš priklausau nuo jo. 

— Argi žygūnas šį rytą neatnešė jums naujų 
įsakymų? 

— Ne, maloningoji ponia. 

— Netrukus juos gausite. 

— Laukiu, maloningoji ponia. 

Roberuį Bersiumė buvo trisdešimt penkeri metai, 
bet atrodė jis vyresnis. Jo veidas buvo susirūpinęs, 
gižlus, kaip įprasta kariams profesionalams; šita 
dirbtina veido išraiška ilgainiui tampa antrąja jų 
prigimtimi. Paprastai Bersiumė, tarnybos metu tvir- 
tovėje, dėvėdavo vilkenos kepure ir sena laisvoka 
grandelių palaidine, pajuodusia nuo įtepamų rieba- 
lų, plačiomis klostėmis sutraukta diržu aplink juos- 
menį. Jo antakiai susisiekė virš nosies. 

Pirmomis kalinimo dienomis Margarita beveik 
tiesiai siūlėsi jam, tikėdamasi įgyti sąjungininką. Ta- 
čiau jis kratėsi kiekvieno tokio piršimosi, ne tiek iš 
dorovingumo, kiek iš atsargumo, ir giežė dantį ant 
Margaritos už tą gėdingą vaidmenį, kuris jam atite- 
ko. Šiandien jis svarstė, ar šitas protingas elgesys 
išeis jam į naudą, ar užtrauks bausmę. 

— Man anaiptol nebuvo jokio džiaugsmo, Mmalo- 
ningoji ponia, — pratarė jis — taip griežtai elgtis su 
moterimis... ir dar tokios aukštos kilmės kaip jūs. 

— Įsivaizduoju, mesire, įsivaizduoju,— atsiliepė 
Margarita, — nes iš pirmo žvilgsnio matyti, jog jūs 
esate riteris, ir turėjote nuoširdžiai bjaurėtis tuo, kas 
jums buvo įsakyta daryti. 

Tvirtovės komendantas buvo kilęs iš prastuome- 
nės; todėl žodis „riteris“ paglostė jo savimeilę. 

— Tiktai, mesire,— kalbėjo toliau kalinė— man 
įkyrėjo graužti pagalėlius, kad nepajuostų dantys, ir 
tepti rankas lašiniais, išgraibytais iš sriubos, kad ne- 
skeldėtų nuo šalčio oda. 

— Suprantu, maloningoji ponia, suprantu. 

— Būsiu jums dėkinga, jei nuo šiol jūs pasirū- 
pinsite, kad manęs nekankintų šaltis, alkis, kad ne- 
graužtų parazitai. 

Bersiumė nuleido galvą. 

— Neturiu įsakymo, maloningoji ponia. 

— Esu įkalinta čia tik todėl, kad manęs nekentė 
karalius Pilypas; jo mirtis viską pakeis, — pridūrė 
Margarita su stebėtinu įsitikinimu.— Nejaugi jūs 
lauksite įsakymo atverti mums duris ir tik tada pa- 
rodysite šiek tiek pagarbos Prancūzijos karalienei? 
Ar nemanote, kad šitoks paikas elgesys kenkia jū- 
sų karjerai? 

Kariškiai iš prigimties dažnai esti neryžtingi, to- 
dėl jie linkę paklusti ir neretai dėl to daug pralai- 
mi. Bersiumė galėdavo beregint aprėkti savo val- 
dinį ir pakelti prieš jį ranką, bet nenumatytomis ap- 
linkybėmis iniciatyva nepasižymėdavo. 

Kieno pusėn stoti: moters, kuri, kaip tvirtino, bus 
visagalė rytoj, ar monsinjoro de Marinji, visagalio 
šiandient Kur didesnė rizika? 

— Aš taip pat norėčiau, kad maloningoji ponia 
Blanša ir aš, — tarė Margarita, — galėtume valandą 
ar dvi išeiti už šitos gynybinės sienos, jei laikote 
daugiau, negu šitos dantytos sienos ir jūsų lankinin- 
kų ietys. 

Margarita paskubėjo ir žengė per toli. Bersiumė 
pajuto klastą. Jo kalinės stengiasi susisiekti su išo- 
riniu pasauliu ir, ko gero, netgi pasprukti iš jo 
nagų. Vadinasi, jos ne visai tikros, kad bus grąžin- 
tos į karaliaus rūmus. 

— Esate karalienė, maloningoji ponia, tad supra- 
site, kad privalau ištikimai tarnauti karalystei, — tarė 
jis, — ir negaliu pažeisti gautų patvarkymų.. 

Sulig šiais žodžiais jis išėjo, kad nereiktų dau- 
giau ginčytis. 

— Šuo!-— šūktelėjo Margarita jam įkandin.— Sar- 
ginis šuo. Jam tik loti ir kąsti. 

Ji žengė klaidingą žingsnį ir dabar siuto, bėgio- 
dama pirmyn ir atgal po apskritąjį kambarį. 

Bersiumė taip pat nebuvo per daug patenkintas. 
„Kai tavo kalėjime sėdi karalienė, tikėkis visko“ — 
mąstė jis. O kareiviui profesionalui tikėtis visko, va- 
dinasi, pirmiausia lauktį patikrinimo. 

II 


MONSINJORAS ROBERAS d'ARTUA 


Nuo stogų tirpdamas varvėjo sniegas. Kareiviai 
šlavė, blizgino visus tvirtovės kampus. Kordegardi- 
joje šliūkščiojo vanduo, kibirais liejamas ant akme- 
ninių grindų. Riebalais tepė pakeliamojo tilto gran- 
dines. Ištempė laukan virykles, ant kurių virino der- 
vą, tarsi tvirtovę valanda po valandos būtų turėjęs 
pulti priešas. Tokio sujudimo Gajaro pilis nebuvo 
regėjusi nuo Ričardo Liūtaširdžio laikų. 

Baimindamasis netikėto apsilankymo, kapitonas 
Bersiumė nusprendė parengti įgulą kaip paradui. Įsi- 
rėmęs kumščiais į šonus, laidydamas gerklę, jis bė- 
giojo po kareivines, niršo, pamatęs lupynas ant grin- 
dų virtuvėje, įtūžęs smakru badžiojo voratinklius, 
tįsančius nuo sijų, apžiūrinėjo aprangą. Kažkuris 
lankininkas pametė saidoką. Kurgi, po šimts pypkių, 
tas saidokas? O kodėl šita grandelių palaidinė surū- 
dijusi aplink rankovių iškirptes? Nagi, griebkite sau- 
jom smėlio ir šveiskite, kad blizgėtų! 

— Jeigu ant mūsų užgrius mesiras de Parėjis,— 
staugė Bersiumė,— anaiptol neturiu noro pasirodyti 
jam su elgetų būriu! Mitriau! 

Vargas tam, kuris neskubėjo kiek reikia! Karei- 
vis, pravardžiuojamas Storuoju Gijomu, tas, kuris 
vylėsi papildomos vyno porcijos, užsidirbo smagų 
spyrį į blauzdikaulį. Lalenas visiškai nusivarė nuo 
kojų. 

Trypdami patižusį sniegą, kareiviai parnešdavo 
į vidų ant kojų tiek pat purvo, kiek jo iškuopdavo. 
Durys trinksėjo; Gajaro pilis priminė namus, iš ku- 
rių kraustomasi. Jei princesės būtų norėjusios pa- 
bėgti, geresnės progos negalėjo rasti. 

Vakare Bersiumė nebepašnekėjo — prarėkė bal- 
są, o lankininkai snaudė ant kuorų. 

Bet kai po dviejų dienų, vos saulei patekėjus, sar- 
gybiniai pastebėjo per baltą lauką pagal Seną keliu 
iš Paryžiaus jojantį raitelių būrį su vėliava prieky- 
je, tvirtovės komendantas apsidžiaugė triūsęs ne vel- 
tui. 

Skubiai užsivilko geriausią grandelių palaidinę, 
prie pušnų prisisegė trijų colių ilgio pentinus, užsi- 
vožė geležinį šalmą ir išėjo į kiemą. Spėjo dar su pa- 
sitenkinimu, nors ne be nerimo, peržvelgti išsirįkiavu- 
sią įgulą, kurios ginklai blizgėjo. balkšvuose žiemos 
saulės spinduliuose. 

„Bent jau niekas negalės prikibti dėl tvarkos, — 
pasiguodė jis.— Ir aš drąsiau galėsiu pasiskųsti dėl 
savo skurdžios algos ir dėl to, kad nuolat vėluojama 
išmokėti pinigus mano kareiviams maitinti.“ 

Uolos papėdėje jau aidėjo trimitai, ir buvo gir- 
dėti, kaip trypia arkliai kreidinę dirvą. 

— Grotas! Tiltą! 

Pakeliamojo tilto grandinės sudžerškėjo, ir po 
minutės, apsupę didžiulį raudonai apsitaisiusį raite- 
lį — taip suaugusį su savo žirgu, tars1 raita statula — 
po kordegardijos skliautais viesulu pralėkė penkio- 
lika ginklanešių su karalystės herbais ant drabužių 
ir išsirikiavo už antrosios Gajaro pilies. B/ayblas 
sienos. 

„Gal tai naujasis karalius?— pagalvojo sikibėda: 
mas Bersiumė.— Viešpatie! Nejaugi jis atvyko pasi- 
"imti žmonos?" 

Nuo susijaudinimo jam užgniaužė kvapą. Į vyrą 
su jaučio kraujo raudonumo apsiaustu jis įdėmiau 
įsižiūrėjo tik po kurio laiko, kai tasai, nušokęs nuo 
arklio, žengė pirmyn, skindamasis kelią pro ginkla- 
nešius — milžinas, apsitaisęs gelumbe, kailiais, B22 
ir sidabru. Nuo arklių kilo garų kamuoliai. 

— Karaliaus tarnyba!-— pareiškė milžinas raite- 
lis, suplevėsavęs komendantui po nosim pergamen- 
tu su kabančiu antspaudu, bet nedavė laiko perskai- 
tyti jį — Aš esu grafas Roberas d'Artua. 

Pasisveikinimo ceremonija truko neilgai. Mon- 
sinjoras Roberas d'Artua, norėdamas parodyti, koks 
jis neišdidus, padėjo ranką Bersiumė ant peties, ir 
tas sulinko. Paskui pareikalavo karšto vyno sau ir 
visai savo palydai tokiu balsu, kad į jį atsigręžė sar- 
gybą ant tvirtovės sienų einą kariai. 

Dar iš vakaro Bersiumė nusprendė, kad turi su- 
blizgėti, pasirodyti esąs nepriekaištingas pavyzdin- 
gos tvirtovės komendantas ir elgtis taip, kad būtų 
prisimintas atitinkamu momentu. Turėjo netgi pasi- 

ruošęs sveikinimo kalbą, bet ji įstrigo gerklėje ir li- 
ko ten amžiams — išstenėjo vos keletą nevykusių 
įteiklių žodelių. Jis buvo pakviestas išgerti vyno, ku- 
rio pareikalavo svečias, ir stumte nustumtas link ke- 
turių jo būsto kambarių, kurie jam staiga sumažė- 
jo. Iki šiol Bersiumė laikė save augalotu vyru; šito 
svečio akivaizdoje pasijuto nykštukas. 

— Kaip jaučiasi kalinės?— paklausė Roberas 
d' Artua. 

— Labai gerai, monsinjore, labai gerai, dėkoju, — 
paikai atsakė Bersiumė, tarsi būtų PaEuSigtis apie 
jo šeimą. 

Ir užspringo vynu. 

Bet Roberas d'Artua jau žengė iš kambario di- 
džiuliais žingsniais, o po minutėlės Bersiumė ropštė- 
si paskui jį laiptais į bokštą, kur gyveno kalinės. 

Į duotą ženklą Lalenas drebančiais pirštais atšo- 
vė skląstį. | 

Margarita ir Blanša stovėjo ir laukė apskritos sa- 
lės viduryje. Jos abi instinktyviai prisiglaudė viena 
prie kitos ir susiėmė už rankų. 

— Jūs, kuzene!-— aiktelėjo Margarita. 

D'Artua sustojo tarpduryje, tikra žodžio prasme. 
vos išsitekdamas. Primerkė akis. Kadangi, įsižiūrė- 
jęs į tas dvi moteris, jis neatsiliepė, Margarita pri- 
dūrė, staiga sutvardžiusi balsą: 

— Žiūrėkite į mus, taip, gerai įsižiūrėkite! Ir 
įsidėmėkite, kokiame skurde mus čia laiko. Vaizdas 
šiek tiek kitoks negu karaliaus rūmuose, ar ne? Ir 
jūs ne tokias mus atsimenate? Nei lovos baltinių. 
Nei suknelių. Nei maisto. Nėra net krėslo, ant kurio 
turėtume pakviesti atsisėsti tokį aukštą didiką kaip 
jūs. 

„Ar jos žino, ar ne?— mąstė d' Artua, iš lėto ženg- 
damas princesių link.— Ar žino, kas lėmė joms pra- 
žūtį, ar žino, kad aš, o ne kas kitas paspendė spąs- 
tus, į kuriuos jos pakliuvo?“ 

— Roberai, jūs atnešėte mums žinią apie mūsų 
išlaisvinimą?— šūktelėjo Blanša Burgundė. 

Ji -pribėgo prie milžino, ištiesusi į jį rankas, jos 
akys švietė viltimi. 

„Ne, nieko nežino,— nusprendė d'Artua,— ir tai 
palengvins mano užduotį." 

Jis atsigręžė visu kūnu. 

.— Bersiumė,— tarė jis, — čia nekūrenama? 

— Ne, monsinjore. 

— Pakurti! Ir baldų nėra? 

— Ne, monsinjore; gautieji nurodymai... 

— Baldus! Šitą laužą išmesti! Pastatyti lovą, 
krėslus, pakabinti kilimus ant sienų, atnešti žvaki- 
džių! Nesakyk, kad nieko neturi. Mačiau tavo na- 
muose viską, ko reikia. 

Jis sugriebė komendantą už alkūnės.. 

— Ir ko nors valgyti, — pridūrė Margarita.— Pa- 
sakykite mūsų mielam sargui, kuris tiekia mums to- 
kį maistą, kad kiaulės ir tos neėstų, paduoti mums 
pagaliau gerus pietus. 

— Ir ko nors valgyti, žinoma, maloningoji po- 
nia,— pritarė d'Artua.— Paštetų ir kepsnio! Šviežių 
daržovių. Gerų žieminių kriaušių ir uogienių. Ir vy- 
no, Bersiumė, daug vyno! 

— Betgi, monsinjore. ..— sudejavo komendantas. 

— Supratai? Dėkoju!-— tarė d'Artua, stumdamas 
jį pro duris. 

Ir užtrenkė jas, paspyręs koja. 

— Brangiosios kuzinos,— pradėjo jis, — tikėjausi, 
tiesą sakant, blogesnio: Bet su palengvėjusia širdimi 
žiūriu, kad šitas liūdnas įkalinimas anaiptol nepa- 
kenkė dviem gražiausiems visoje Prancūzijoje vei- 
deliams. 

— Mes dar prausiamės,— pastebėjo Margarita.— 
Vandens turime pakankamai. 

D'Artua atsisėdo ant suolelio, nenuleisdamas nuo 
kalinių akių. „Aha, paukštytės,— džiūgavo jis širdy- 
je,— dabar žinosite, kas laukia to, kuris panūsta iš 
Robero d' Artua palikimo pasipuošti karališkais bliz- 
galais!" Jis stengėsi įspėti, ar po ašutinėmis suknelė- 
mis jaunųjų moterų kūnas neprarado savo gražiojo 
ankstesnio aptakumo, ir atrodė tarsi didelis katinas, 
pasiruošęs žaisti su pelėmis narvelyje. 

— Margarita,— paklausė jis,— ar ataugo jūsų 
plaukai? Ar vis tokie tankūs? | 

Margarita Burgundė pašoko it įgelta. 

— Stokite, monsinjore d'Artua!-— šūktelėjo ji 
piktai. — Kad ir kokioje apgailėtinoje padėtyje jūs 

mane radote, aš nepakęsiu, kad vyras sėdėtų mano 
akivaizdoje, kai aš stoviu! 

Jis lėtai atsikėlė, nusimetė vaurą ir nusilenkė, pla- 
čiai ir pašaipiai mostelėdamas ranka. Margarita nu- 
sigręžė į langą; aštrioje šviesos juostoje, kuri veržė- 
si pro langą, Roberas geriau įsižiūrėjo į savo aukos 
veidą. Bruožai tebebuvo gražūs, tik nebeliko švelnu- 
mo. Nosis pasmailėjo, akys įdubo. Duobutės, kurios 
dar pereitą pavasarį puošė jos gintarinius skruostus, 
dabar virto mažytėmis raukšlelėmis. „Žiūrėk tu 
man,— pagalvojo d'Artua,— vis dar bando drasky- 
tis. Na ką gi, žaidimas bus juo linksmesnis." Jis mė- 
go pakovoti prieš laimėdamas. 

— Kuzina,—tarė jis su apsimestu geraširdišku- 
mu,— Visai neketinau jūsų įžeisti; jūs mane ne taip 
supratote. Aš tik paprasčiausiai norėjau- sužinoti, ar 
jūsų plaukai tiek ataugo, kad galėtumėte pasirodyti 
žmonėse. 

Margarita neįstengė nuslopinti džiaugsis šūks- 
nio. 

„„„ „Pasirodyti žmonėse... Vadinasi, aš iš čia išei- 
siu. Vadinasi, man dovanota? Nejaugi jis atvežė man 
karūną? Ne, būtų iš karto pasakęs. .." 

Mintys lėkė viesulu, ji vos laikėsi ant kojų. 

-— Roberai,— tarė ji — nekankinkite manęs. Ne- 
būkite žiaurus. Ką atvykote man pasakyti? 

— Man pavesta perduoti jums, kuzina. .. 

Blanša šūktelėjo, ir Roberui pasirodė, kad ji 
apalps. Jo sakinys pakibo ore. 

— ,„„žinią,— užbaigė jis, 

Jam buvo džiugu žiūrėti, kaip nusviro abiejų mo- 
terų pečiai ir kaip iš jų krūtinės išsiveržė nusivyli- 
mo atodūsis. 

— Žinią? Nuo ko?— paklausė Margarita. 

— Nuo Liudviko, jūsų vyro, nuo šiol mūsų ka- 
raliaus. Ir nuo mūsų mielojo kuzeno, monsinjoro de 
Valua. Bet aš galiu kalbėtis tik su jumis viena. Gal 
Blanša malonės pasišalinti? 

— Žinoma, — nuolankiai atsakė Blanša,— pasiša- 
linsiu. Bet pirma norėčiau, kuzene, kad pasakytumė- 
te man... Kaip Karolis, mano vyras? 

— Jis labai sunkiai pergyveno tėvo mirtį. 

— O apie mane... ką galvoja? Ar mini mane? 

— Manau, gailisi jūsų, nors tiek per jus prisiken- 
tėjo. Po įvykių Pontuaze niekas jo nebematė tokio 
linksmo kaip anksčiau būdavo. 

Blanša apsipylė ašaromis. 

— Kaip manote, — paklausė ji,— ar jis atleis man? 

— Tai daugiau priklauso nuo jūsų kuzinos,— at- 
sakė d Artua, rodydamas į Margaritą. 

Jis priėjo prie durų, atidarė jas, akimis nusekė 
Blanšą, lipančią į trečią aukštą, vėl užtrenkė duris. 
Paskui atsisėdo ant siauro akmeninio suolo, išmūry- 
to židinio šone, ir pasakė: 

— Dabar leisite, kuzina? ., Pirmiausia privalau pa- 
aiškinti, kas dedasi šiuo metu karaliaus rūmuose. 

Jį išbaidė ledinio oro srovė, plūstelėjusi pro židi- 
nio gaubtą. 

— Iš tikrųjų čia ledinis šaltis, — pasakė jis. 

Ir vėl įsitaisė ant suolelio, o Margarita, palenku- 
si kojas po savimi, atsisėdo ant narų — savo gulto, 
ant kurių buvo pamesta šiaudų. D'Artua prabilo: 

— Paskutinėmis dienomis, kai karalius Pilypas 
merdėjo, jūsų vyras Liudvikas visiškai pametė gal- 
vą. Pasijusti karaliumi pabudus, kai užmigdamas te- 
buvai princas, — prie šito reikia priprasti. Jis tik no- 
mindliai užėmė Navaros sostą, ten viskas buvo tvar- 
koma be jo. Paprieštarausite man, kad Liudvikui dvi- 
dešimt penkeri metai ir kad tokio amžiaus galima 
valdyti šalį, bet jūs taip pat gerai, kaip ir aš, žinote, 
kad išmonė,— nenoriu jo įžeisti — nėra didžiausias 
Liudviko privalumas. Taigi iš pradžių jam padeda 
dėdė Karolis de Valua, kuris ir sprendžia visus rei- 
kalus kartu su Angeranu de Marinji. Bėda, kad šitie 
du įtakingi vyrai nelabai vienas kitą mėgsta ir vie- 
nas praleidžia pro ausis tai, ką sako kitas. Netrukus 
jiedu, atrodo, netgi visiškai nesusikalbės, o tokia pa- 
dėtis ilgai netvers, nes valstybės vežimo negali trauk- 
ti du arkliai, kurie kandžiojasi pakinktuose. 

D'Artua visiškai pakeitė toną. Kalbėjo oriai, raiš- 
kiai, tuo parodydamas, kad tas triukšmingas jo ap- 
silankymas tebuvo vaidyba. 

— Asmeniškai aš, kaip žinote, — pridūrė jis,— ne- 
labai mėgstu Angeraną, kuris man smarkiai paken- 
kė, ir iš visos širdies remiu kuzeną Valua, kurio drau- 
gas ir sąjungininkas esu visur ir visada. 

Margarita stengėsi perprasti tas intrigas, į kurias 
ją vėl staiga įtraukė d'Artua. Ji visiškai nieko neži- 
nojo, kas dedasi išoriniame pasaulyje, ir dabar jai 
rodėsi, kad jos mintis bunda po ilgo miego. 

— Ar Liudvikas vis manęs nekenčia? 

— Ak, taip, neslėpsiu, labai nekenčia! Sutikite, 
kad yra už ką. Per tą porą ragų, kuriais jūs.papuo- 
šėte jam galvą, jis negali kaip reikiant Prancūzijos 
karūnos užsidėti. Įsidėmėkite, kuzina, jei būtų taip 
atsitikę man, nebūčiau trimitavęs per visą karalys- 
te. .. Būčiau elgęsis taip, kad galėčiau dėtis, jog ma- 
no garbė nesutepta. Bet galų gale jūsų vyras ir velio- 
nis karalius, jūsų šešuras, nusprendė kitaip, ir dabar 
yra taip, kaip yra. 

Su nuostabiu-įžūlumu jis apgailestavo dėl skan- 
dalo, kurį pats visaip stengėsi sukelti. 

— -Pirmoji Liudviko mintis,— pridūrė jis,— kai 
atšalo jo tėvo kūnas, ir vienintelė jo mintis dabar — 
išsikapanoti iš tos keblios padėties, kurioje atsidūrė 
dėl jūsų kaltės, ir nusiplauti gėdą, kurią jam užtrau- 
kėte, 

— Ko nori Liudvikas? — paklausė Margarita. 

D'Artua pakėlė gigantišką koją ir porą kartų kul- 
nimi trenkė į plokštes. , 

— Nori prašyti nutraukti santuoką, — atsakė jis,— 
ir, kaip matote, pageidauja, kad tai įvyktų kuo grei- 
čiau, nes nieko nelaukdamas atsiuntė mane pas jus. 

„Vadinasi, aš niekados nebūsiu Prancūzijos ka- 
ralienė“,— pagalvojo Margarita. Beprotiškos svajos, 
kurių liūliuojama ji gyveno nuo vakar dienos, išsi- 
sklaidė. Viena svajų diena už septynis ilgus kalėji- 
mo mėnesius. .. viena iki gyvenimo pabaigos! 

Į salę įžengė du kareiviai, nešini malkom, žabais, 
ir įkūrė ugnį. UE; 

Kai tik jie išėjo, Margarita godžiai ištiesė rankas 
į raudoną it snapučio žiedas liepsną, plykstelėjusią 
po didžiuliu akmeninių gaubtu aukštyn. Porą minu- 
čių tylėjo, mėgaudamasi šiluma. 

— Na ką gi, — atsiduso ji pagaliau, — tegu prašo. 
Kuo aš galiu jam padėti? 

— Ak, kuzina, jūs kaip tik daug galite, ir jis pa- 
sirengęs jums atsidėkoti už tuos kelis žodžius, kurie 
jums nieko nekainuotų. Pasirodo, kad vedybinės iš- 

tikimybės sulaužymas nėra priežastis santuokai nu- 
traukti; nesąmonė, bet taip yra. Būtumėte galėjusi 
turėti ne vieną, o visą šimtą meilužių, netgi tąsytis 
su vyrais viešnamiuose, ir vis tiek būtumėte žmona 
vyro, su kuriuo jus neišardomai sujungė dievas. Pa- 
klauskite savo kapelioną ar ką tik norite. Aš pats 
prašiau, kad man šituos dalykus išaiškintų, nes ne ką 
nutuokiu apie bažnytinį kanoną. Vedybos iš viso ne- 
gali būti panaikinamos, o jei vis dėlto norima jas pa- 
skelbti negaliojančiomis, reikia įrodyti, kad būta 
kliūčių prieš jas sudarant arba kad jų teisėmis ne- 
buvo pasinaudota. Girdite, ką sakau? 

— Taip, taip, girdžiu — atsakė Margarita. 

— Štai ką sugalvojo monsinjoras de Valua, kad 
išgelbėtų Liudviką iš bėdos,— varė toliau milžinas. 

Jis palaukė, atsikrenkštė. 

— Jūs sutinkate pripažinti, kad jūsų duktė Ža- 
na ne Liudviko duktė; pripažįstate, kad niekada ne- 
leidote vyrui prisiliesti prie jūsų ir todėl jūsų san- 
tuekos negalima laikyti santuoka. Jūs pareiškiate ši- 
tai nuoširdžiai prie manęs ir savo kapeliono, kuris 
patvirtina jūsų žodžius parašu. Tarp jūsų buvusių tar- 
nų ir namiškių nesunku bus rasti vieną kitą paslau- 
gų liudytoją, kuris patvirtins, kas reikia. Tuomet ve- 
dybinių ryšių niekas nebeapgins, santuoka nutrūks 
savaime. 

— O kas siūloma mainais man? 

— Mainais?— pakartojo d'Artua.— Mainais, ku- 
zina, jus siūloma išgabenti į bet kurį vienuolyną Bur- 
gundijos kunigaikštystėje, kol bus oficialiai paskelb- 
tas santuokos nutraukimas, o paskui gyvensite kaip 
patiks jums ar jūsų šeimai. 

Pirmą akimirką Margarita vos neatsakė: ,Sutin- 
ku. Pareiškiu ir pasirašau viską, ko reikalaujate, tik 
su sąlyga, kad mane iš čia paleis“. Bet pastebėjo, kad 
d' Artua seka ją iš po primerktų vokų, o jo pilkų 
akių žvilgsnis negailestingas ir visiškai nesiderina su 
tuo geraširdišku tonu, kuriuo jis stengėsi kalbėti. 
„Pasirašysiu,— toptelėjo jai — o paskui jie manęs iš 
čia neišleis.“ Jeigu jie bruka jai sandėrį, vadinasi, 
ji jiems reikalinga. 

— Betgi jūs norite priversti mane baisiai meluo- 
ti — tarė ji. 

D'Artua nusikvatojo. 

— Eikit jau, kuzina! Jūs ne tiek primelavote, kaip 
man rodosi, ir be ypatingo sąžinės graužimo. 

— O gal aš pasikeičiau ir apgailėjau savo klai- 
dą. Turiu pagalvoti prieš apsispręsdama. 

Roberas d'Artua keistai išsiviepė, perkreipęs lū- 
pas iš dešinės į kairę. 

— Tebūnie, bet galvokite greitai, nes aš turiu po- 
ryt anksti būti Paryžiuje, kur Dievo motinos kated- 
roje bus laikomos gedulo mišios už karalių Pilypą. 
Dvidešimt tris mylias atmatuoti padais — ne juokai. 
Keliai dabar tokie, kad per du colius grimzti į mul- 
vę, anksti temsta, vėlai švinta, todėl nėra kada gai- 
šuoti. Einu, numigsiu valandėlę, o paskui papietau- 
siu su jumis. Niekas neprikiš, kad nepalaikiau jums 
draugijos, kųzina, tą dieną, kai jūs pirmą kartą gau- 
site padoriai pavalgyti. Tikiuosi, jūsų sprendimas bus 
palankus. 

Jis išėjo staigiai, vos nepargriaudamas ant laiptų 
Storojo Gijomo, kuris, apsipylęs prakaitu, sulinkęs, 
tempė aukštyn didžiulę skrynią. Kiti baldai buvo su- 
krauti laiptų apačioje. 

' D'Artua įpuolė į ištuštėjusį tvirtovės komendanto 
būstą ir krito ant vienintelio ten likusio gulto. 

— Bersiumė, drauguži, žiūrėk, kad po valandos 
būtų pietūs, — tarė jis.— Ir šūktelėk mano tarną Lor- 
mė, jis ten kažkur su ginklanešiais, tegul ateina čia 
pabudėti, kol miegosiu. 

Šitas milžinas, nepažįstąs baimės, bijojo vieno — 
patekti į rankas priešams, kai miegodavo beginklis. 
Savo asmens sargu jis pasirinko ne kurį nors pažą 
ar ginklanešį, o tą kresną, plačiapetį, žilstelėjusį tar- 
ną, kuris visur jį lydėdavo ir visada jam pasitarnau- 
davo, buvo tiek pat įsimiklinęs parūpinti jam merg- 
šių, kaip ir patylomis nudurti akiplėšą, jei kartais 
smuklėje reikalas pakrypdavo blogon pusėn. Be to, 
buvo suktas, bet nuostabiai vykusiai vaidino vėplą, 
buvo itin pavojingas, nes iš pažiūros nekėlė jokio 
įtarimo. Lormė buvo nuostabus seklys. Kai jį kas 
klausdavo, kodėl jis taip karštai prisirišęs prie mon- 
sinjoro Robero, žmogėnas su šypsena, kuri suraukš- 
lėdavoa jo apskritus skruostus ir parodydavo, kad jam 
trūksta trijų dantų, atsakydavo: 

— Todėl, kad iš kiekvieno seno jo apsiausto aš 
galiu sau išsikirpti du. 

Kai tik Lormė įėjo, Roberas užsimerkė ir tą pačią 
akimirką užmigo, plačiai atmetęs rankas, išskėtęs ko- 
jas; sulig kiekvienu šito žmogėdros atodūsių kilnojo- 
si jo pilvas. 

Lormė atsisėdo ant kėdutės, durklą pasidėjo ant 
kelių ir nusiteikė sergėti milžino miegą. | 

Po valandos Roberas d'Artua pabudo pats, pasi- 
raivė kaip didžiulis tigras ir atsisėdo, pailsėjęs fiziš- 
kai ir šviesia galva. 

— O dabar gulk pamiegoti tu, mano gerasis Lor- 
mė,— tarė jis, — bet pirma atsiųsk man kapelioną. 


III 


PASKUTINIS ŠANSAS TAPTI KARALIENE 


Į nemalonę patekęs dominikonas kaip mat prisi- 
statė, susijaudinęs, kad jį kviečia toks žymus baronas. 
— Broli mano,— kreipėsi į jį d'Artua,— jūs gerai 
pažįstate maloningąją ponią Margaritą, nes esate jos 
nuodėmklausys. Kas yra jos silpnybė? | 
"— Kūnas, monsinjore,— atsakė kapelionas, kuk- 
liai nudelbęs akis. 

— Iš tikrųjų, didelė naujiena! Kas dar? .. Gal yra 
koks jausmas, kurį paveikus ji įsisąmonintų kai ku- 
riuos dalykus, kuriais suinteresuota tiek ji pati, tiek 
ir karalystė? 

— Nepastebėjau, monsinjore. Nepastebėjau nie- 
ko, kas galėtų ją palenkti... išskyrus tai, apie ką už- 
siminiau. Šitos princesės siela kieta kaip kalavijas, ir 
net kalėjimas neatbukino jos aštrių briaunų. Ak, ti- 
kėkite, nelengva su tokia atgailotoja. 

Susikišęs rankas į rankoves, nulenkęs galvą, jis 
stengėsi pasirodyti ir dievobaimingas, ir podraug ap- 
sukrus. Jo tonzūra buvo seniai skusta, ir ant kiaušo, 
švietusio virš plaukų vainiko, žėlė trumpi gelsvi pū- 
kai. Baltas jo abitas buvo išmargintas vyno dėmėm, 
likusiom ir po skalbimo. 

D'Artua valandėlę tylėjo, trindamas skruostą, nes 
kapeliono tonzūra priminė, kad ir jo barzda neskus- 
ta. 

— O dėl to dalyko, apie kurį man sakėte,— pri- 
dūrė jis, — ar ji rado čia kuo patenkinti savo... silp- 
nybę — juk šitaip pavadinote jūs šią prigimties jė- 
gą? 

.. — Kiek žinau, nerado, monsinjore. 

— O Bersiumė? Jis niekada pas ją ilgiau neužsi- 
būna? 

— Niekados, monsinjore, Galiu prisiekti!-— šūk- 
telėjo kapelionas. 

— Na... o su jumis? 

— Ką jūs, monsinjore!? 

— Na jau, na jau!-— pasakė d'Artua.— Tokių da- 
lykų pasitaiko; ne vienas jūsų brolis, nusivilkęs abi- 
tą, pasijunta esąs toks pat vyras kaip ir visi. Aš ne- 
matau čia nieko blogo ir netgi, atvirai kalbant, lai- 
kau tai pagyros vertu dalyku... O su kuzena? Gal 
abi damos paguodžia viena kitą? .. 

— Monsinjore!— šūktelėjo kapelionas, neva 
šventai pasibaisėdamas.— Jūs reikalaujate, kad aš iš- 
duočiau išpažinties paslaptį! 

D'Artua draugiškai kumštelėjo kapelioną. 

— Na jau, na jau, mesire kapelione, nejuokau- 
kite. Jus paskyrė kalėjimo nuodėmklausiu visai: ne 
tam, kad saugotumėte paslaptis, bet tam, kad persa- 
kytumėt jas... kam dera. 


— Nei jos malonybė Margarita, nei jos malony- 
bė Blanša niekados neprisipažino, kad būtų kuo nors 
panašiu nusikaltusios, nebent sapne,— pasakė kape- 
lionas, nudelbdamas akis. 


— Tai dar neįrodo, kad jos nekaltos, o byloja 
apie jų atsargumą. Ar mokate rašyti? 
— Žinoma, monsinjore. 


— Žiūrėk tu man!— nustebo d'Artua.— Vadinasi, 
ne visi vienuoliai tokie nepataisomi nemokšos, kaip 
sako!.. Tai va, broleli, pasiimsite pergamento, 
plunksnų, visa, ko reikia laiškui pakeverzoti, ir lauk- 
site prie bokšto, kuriame uždarytos princesės, o kai 
pašauksiu, tuojau užlipsite į viršų. 

Kapelionas nusilenkė, Jis norėjo kažką pridurti, 
bet d'Artua įsisiautė į savo platų ryškiai raudoną ap- 
siaustą ir išėjo. Kapelionas nubėgo pridurmui. 

— Monsinjore, monsinjore,— suokė jis,— ar bū- 
site toks malonus, žinoma, jei toks mano prašymas 
jūsų neįžeis, ar būsite toks didžiai malonus... 

— Ko dar? Koks didžiai malonus? 

— Tai va, monsinjore... toks malonus priminti 
broliui Reno, didžiajam inkvizitoriui, jei kartais jį 
sutiksite, kad tebesu jo paklusnus sūnus, taipogi, kad 
jis neužmirštų manęs pernelyg ilgai šitoje tvirtovė- 
je, kurioje kuo stropiausiai einu savo pareigas, nes 
mane čia atsiuntė dievas; bet aš turiu kai kurių pri- 
valumų, monsinjore, kaip turėjote progos įsitikinti, 
ir pageidaučiau, kad jie būtų kitaip panaudojami. 

— Pagalvosiu, pasakysiu, — atsiliepė d'Artua, iš 
anksto žinodamas, kad nieko nedarys. 

Margaritos būste abi princesės baigė tvarkytis. Jos 
ilgai prausėsi priešais ugnį, stengdamosi kuo ilgiau 
pasimėgauti šiuo seniai užmirštu malonumu. Ant jų 
trumpų plaukų dar perlais blizgėjo vandens lašeliai; 
jos tik spėjo apsivilkti ilgais baltais smarkiai sustan- 
dintais marškiniais, per plačiais, sutrauktais prie kak- 
lo kaspinėliu. Kai durys atsivėrė, abi moterys susigė- 
dusios vienu sykiu atšoko atgal. 

— O, kuzinos,— pasakė Roberas,— nesidrovėki- 
te manęs. Likite kaip esate. Juk šiaip ar taip mes — 
giminės. Be to, šitie marškiniai slepia jus geriau ne- 
gu suknelės, su kuriomis kadaise matydavome jus 
rūmuose. Dabar jūs tikros vienuoliukės. Bet atrodo- 
te jau geriau negu prieš valandėlę, ir spalvą prade- 
date atgauti. Prisipažinkite, kad man čia atvykus be- 
regint pasikeitė jūsų dalia! 

— O taip, ačiū, kuzene!-— šūktelėjo Blanša. 

Pasikeitė ir pats būstas. Įnešta lova, dvi skrynios, 
ant kurių galima buvo ir sėdėti, krėslas su atlošu, 
stalas ant kryžiokų, ant kurio išdėstyti dubenėliai, 
taurės ir vynas — visa tai asmeninė Bersiumė nuo- 
savybė. Degė žvakė, nes, nors koplyčioje varpas tę- 
vu balsu dar neskambino vidudienio, dulsva švie- 
sa — lauke snigo — nebeįstengė apšviesti bokšto vi- 
daus. Židinyje liepsnojo storos pliauskos, iš galų 
šnypšdama mažais burbuliukais veržėsi drėgmė. 

Tuojau paskui Roberą įėjo Lalenas, lydimas Sto- 
rojo Gijomo ir dar vieno lankininko, jie nešė tirštą 
garuojančią sriubą, didelį duonos kepalą, apskritą 
kaip ratas, paštetą, sveriantį kokius penkis svarus 
su auksine plutele, keptą kiškį, riebaluose konser- 
vuotą žąsį ir keletą sultingų kriaušių, kurias Bersiu- 
'mė, pagrasinęs, kad nušluos miestelį nuo žemės pa- 
viršiaus, aptiko Andelise. 

— Ką?— šūktelėjo d'Artua.— Tai ir viskas? Aš 
juk prašiau gerų pietų! ' 

— Dar stebuklas, monsinjore, kad ir tiek radome 
per šitą badmetį, — atsakė Lalenas. 

— Badmetis skarmaliams — galbūt, nes tie tin- 
giniai norėtų, kad žemė pati vaisių neštų, nė piršto 
prie jos neprikišus. Tik ne garbingiems žmonėms! Nuo 
to laiko, kai žindau motinos krūtį, nesu niekados taip 
prastai valgęs. 

Kalinės it jauni žvėreliai žiūrėjo į tuos išdėstytus 
ant stalo valgius, kuriuos d'Artua tyčiomis niekino: 
Blanšai akyse sublizgo ašaros. Ir tie trys kareiviai 
taipogi negalėjo atitraukti susižavėjusio godaus 
žvilgsnio nuo stalo. 

Storasis Gijomas, nutukęs tik nuo ruginės košės, 
atsargiai priėjo prie stalo, ketindamas raikyti duoną, 
nes jis paprastai patarnaudavo komendantui per pie- 
tus. 

— Ne!— sustaugė d'Artua.— Nedrįsk liesti mano 
duonos savo purvinomis letenomis! Pasiraikysime pa- 
tys. Lauk iš čia, kol nesupykau! 

Kai lankininkai išsinešdino, jis pridūrė, norėda- 
mas papokštauti: | 

— Na ką gi! Po truputį apsiprasiu su kalėjimo 
gyvenimu. Kas žino? .. 

Jis pakvietė Margaritą į krėslą su atlošu. 

— Blanša ir aš susėsime ant šio suolo,— pasakė 
jis. 

Pripylė vyno ir, pakėlęs taurę į Margaritą, šūkte- 
lėjo: 

— Tegyvuoja karalienė! 

— Nesišaipykite iš manęs, kuzene,— pasakė Mar- 
garita Burgundė.— Jūs negailestingas. 

— Aš anaiptol nesišaipau. Supraskite mano žo- 
džius taip, kaip reikia juos suprasti, Šiandien jūs dar 

faktiška karalienė... ir aš paprasčiausiai linkiu jums 
ilgai gyventi. 

Po šių žodžių stojo tyla, nes jie pradėjo valgyti. 
Bet kuris kitas žmogus Robero vietoje būtų susijau- 
dinęs, matydamas, kaip abi moterys it elgetos puola 
prie patiekalų. Jos net nesistengė pasirodyti santū- 
rios, lapnojo sriubą ir kimšo paštetą beveik neatsi- 
kvėpdamos. 

D'Artua pasmeigė durklo galu kiškį ir laikė da- 
bar jį virš židinio žarijų, kad sušiltų. O pats nenulei- 
do akių nuo abiejų kuzinų ir vos sulaikė juoką, be- 
siveržiantį jam iš gerklės. „Jei padėčiau dubenėlius 
ant žemės, jos pultų ant keturių ir juos išlaižytų.“ 

Komendanto vyną jos gėrė, tarsi norėdamos vie- 
nu ypu atsilyginti sau už tuos septynis mėnesius, 
kai troškulį malšindavo cisternos vandeniu, jų 
skruostai įraudo. „Jos susirgs,— galvojo d'Artua, — ir 
užbaigs šią šventę, išvemdamos savo žarnas.“ 

O pats valgė už visą kuopą. Stulbinantis, visai gi- 
minei būdingas jo apetitas nebuvo legenda: būtų 
reikėję į keturis gabalus perpjauti kiekvieną jo kąs- 
nį, norint jį įdėti į kito žmogaus burną. Jis šveitė 
žąsį, kaip kokį strazdą — su visais kaulais. Kukliai 
atsiprašė, kad šitaip neįveikia kiškio. 

— Kiškio kaulai — aiškino jis,— lūžta įstrižai ir 
drasko vidurius. ; 

Kai pagaliau visi pasisotino, d'Artua davė ženk- 
lą Blanšai, kad išeitų. Toji neprieštaraudama pakilo, 
nors jai truputį per kelius linko kojos. Galva sukosi, 
ir buvo matyti, kad ji smarkiai pasigenda lovos. Ro- 
berui pirmą kartą gyvenime į galvą atėjo gailestin- 
ga mintis. „Jeigu ji dabar atsidurs šaltyje, nustips.“ 

— Ar pas jus pakūrė?— paklausė jis. 

— Taip, ačiū, kuzene,— atsakė Blanša.— Jūsų dė- 
ka mūsų gyvenimas iš tikrųjų pasikeitė. Ak, aš my- 
liu jus, kuzene... tikrai labai myliu... Jūs pasaky- 
site Karoliui, ar ne? .. Pasakysite, kad aš jį myliu. .. 
teatleidžia jis Man, nes aš jį myliu. / 

Šią akimirką ji mylėjo visus. Buvo dailiai nusi- 
lesusi ir vos neišsitiesė ant laiptų. „Jei ieškočiau čia 
tik pramogos,— pagalvojo d'Artua,— šitoji ne per 
daug man priešintųsi. Prigirdykite iki valiai bet ku- 
rią princesę ir netrukus neatskirsite jos nuo bet ku- 

rios paleistuvės. Bet ir kita, man rodos, kaip reikiant 
nusitašiusi." 

Jis įmetė į ugnį didžiulę pliauską, pripylė Marga- 
Iritai ir sau taures. 

— Nagi, kuzina, apsvarstėte reikalą? 

Margarita atrodė suglebusi ir nuo šilumos, ir nuo 
vyno. 

— Apsvarsčiau, Roberai, apsvarsčiau. Ir man ro- 
dos, aš nesutiksiu, — atsakė ji, prisistumdama krėslą 
prie ugniakuro. 

— Betgi, kuzina, jūs kalbate neprotingai!— šūk- 
telėjo Roberas. 

— Visiškai ne! Man tikrai rodosi, kad nesutik- 
siu, — romMiai pasakė ji. 

Milžinas sudirgo. 

— Margarita, klausykite. Sutikite — jums tai da- 
bar itin paranku. Liudvikas iš prigimties nekantrus 
ir pasirengęs duoti bet ką, kad tučtuojau gautų tai, 
ko nori. Niekados daugiau jums nepasitaikys tokia 
palanki proga. Sutikite pareikšti tai, ko iš jūsų pra- 
šoma. Jūsų bylos nėra reikalo pateikti šventam sos- 
tui; ją gali spręsti vyskupų teismas Paryžiuje. Ne- 
praėjus nė trims mėnesiams jūs atgausite visišką 
laisvę. 

— Ojei ne?.. | 

Ji sėdėjo palinkusi ties ugnim, atkišusi delnus į 
liepsną ir kinkavo galva. Kaspinėlis, Kuriuo buvo 
užrišta jos ilgų marškinių apykaklė, atsipalaidavo, 
ir prieš kuzeno akis atsivėrė gili iškirptė. „Šelmės 
krūtys vis tokios pat gražios,— galvojo d'Artua,— ir 
atrodo, ji nešykšti jų demonstruoti. .." 

— Ojei ne? ..— pakartojo ji. 

— O jei ne, nuosprendis, nutraukiantis santuo- 
ką, vis tiek bus paskelbtas, mieloji, nes ne taip sun- 
ku rasti priežastį karaliaus santuokai nutraukti. Kai 
tik turėsime popiežių. .. 

— A! Tai popiežiaus vis dar nėra? — sukluso Mar- 
garita. 

Roberas d'Artua prikando lūpą; jis padarė klai- 
dą. Nepagalvojo, kad Margarita Burgundė, uždaryta 
tarp keturių kalėjimo sienų, gali nežinoti to, ką ži- 
no visas pasaulis, būtent, kad po Klemenso V mirties 
konklava neįstengia išrinkti naujo popiežiaus. Kokį 

gerą ginklą įteikė jis savo priešininkei, kuri, spren- 
džiant iš to, kaip gyvai atsiliepė į šiuos žodžius, ne- 
buvo tokia alpėjanti, kaip. norėjo pasirodyti. 

Prašovęs pro šalį, Roberas mėgino iš savo žioplu- 
mo išsunkti naudą ir pasirodyti esąs atviras — čia 
jam lygių nebūdavo. 

— Bet juk tai jums iš tiesų paranku!-— šūktelėjo 
jis.— Šitą aš ir noriu jums išaiškinti. Kai tik tiems 
pašlemėkams kardinolams, kurie prekiauja pažadais 
tarsi turguje, nusibos pardavinėti savo balsus ir jie 
susitars, Liudvikui jūsų nebereikės. Laimėsite tiek, 
kad jis dar labiau jūsų nekęs ir laikys jus kalėjime 
iki amžiaus galo. 

— Puikiai suprantu. Bet suprantu ir kitką: kol 
nėra popiežiaus, nieko negalima padaryti be manęs. 

+ — Kvaila šitaip užsispirti, mieloji. 

Jis priėjo prie jos, sunkia letena apkabino jai 
kaklą ir ėmė glostyti petį po marškiniais. 

Šitos didelės galingos rankos prisilietimas, atro- 
do, sujaudino Margaritą. | | 

— O kodėl jums taip rūpi, kad aš sutikčiau, Ro- 
berai? 

Jis pasilenkė ir lūpomis palietė juodas Margari- 
tos garbanėles. Atsidavė oda ir arklio prakaitu, nuo- 
vargiu ir purvu, žvėriena ir aštriais patiekalais. Mar- 
garitą tarsi apsvaigino šitas tirštas patino kvapas. 

— Aš myliu jus, Margarita, — atsakė jis,— jūs 
pati žinote, aš visada jus mylėjau. O dabar mūsų in- 
teresai sutampa. Jums reikia atgauti laisvę, 0 aš no- 
riu patenkinti Liudviką ir šitaip pelnyti jo malonę. 
Taigi, kaip matote, mes privalome būti sąjunginin- 
kai. 

Tuo pat metu jis dar giliau panarino ranką į Mar- 
garitos iškirptę, bet ji nesipriešino. Priešingai, atrėmė 
galvą į kuzeno riešą ir tarytum užsimiršo. 

— Ar neskauda širdies, — pridūrė Roberas, — kad 
toks gražus, toks švelnus ir patrauklus kūnas turi at- 
sisakyti prigimties pomėgių?.. Sutikite, Margarita, 
ir aš pasiimsiu jus su savimi dar šiandien, nulakinsiu 
toli nuo šito kalėjimo; pirmiausiai nugabensiu jus į 
kokią jaukią vienuolyno užeigą, kur galėsiu dažnai 
jus lankyti ir sergėti... Kodėl, po teisybei, jums ne- 

pareikšti, kad jūsų duktė ne Liudviko duktė, juk jūs 
niekados nemylėjote šito vaiko? 

Ji pakėlė akis. 

— Jei nemyliu savo dukters, — tarė ji. — ar tai 
ne įrodymas, kad ji tikrai mano vyro duktė? 

Ji valandėlę sėdėjo susisvajojusi, įsmeigusi 
žvilgsnį į tolį. Ugniakure sugriuvo pliauskos, ir dau- 
gybė pažirusių kibirkščių nušvietė kambarį. Marga- 
rita netikėtai nusijuokė. 

— Kas jus taip pralinksmino?— paklausė Robe- 
ras. 

— Lubos,— atsakė ji. — Pamačiau, kad jos pana- 
šios į Nelio bokšto lubas. 

D'Artua atsitiesė nustebęs. Jis neįstengė nustelb- 
ti susižavėjimo tokiu cinizmu, sumišusiu su tokia 
klasta... „Tai bent moteris!" — stebėjosi jis. 

Ji žiūrėjo į jį — milžiną, stūksantį priešais židi- 
nį tvirtomis kaip medžio kamienas šlaunimis. Lieps- 
nų nutviekstos žibėjo raudonos jo pušnys, žaižaravo 
diržo sagtis. 

Ji pakilo, o jis prisitraukė ją prie savęs. 

— Ak, kuzina,— tarė jis.— Jeigu jus būtų ište- 
kinę už manęs. ., arba jei meilužiu jūs būtumėte pa- 
sirinkusi mane, o ne tą jauną žioplį ginklanešį, jūsų 
reikalai būtų kitaip pakrypę. .. ir mes būtume buvę 
labai laimingi. 

— Galbūt, — sušnabždėjo ji. 

Jis laikė apkabinęs jai strėnas ir jam rodėsi, kad 
dar minutėlė, ir jai aptems galvoje. 

— Dar nevėlu, Margarita,— kuždėjo jis. 

— Gal ir ne...— atsiliepė ji dusliu nuolankiu 
balsu. 

— Tad sutvarkykime pirmiausiai tą laišką, kad 
paskui niekas netrukdytų mums mylėtis. Pakvieski- 
me kapelioną, jis laukia apačioje. .. 

Margarita pašoko ir išsivadavo iš jo glėbio, jos 
akys žėrėjo pykčiu. 

— Jis laukia apačioje? Tikrai? Ak, kuzene, ne- 
jaugi jūs manėte, kad aš tokia kvaila ir susiviliosiu 
jūsų glamonėmis? Elgėtės su manimi kaip kekšės 
paprastai elgiasi su vyrais — įaudrina juos, kad pas- 
kui jie nuolankiau tenkintų jų užgaidas. Bet užmir- 

šote, kad šioje srityje moterys pranašesnės už vy- 
rus, O ir jūs pats esate tik parankinis. 

Ji žvelgė į jį įžūliai, sudirgusi, išsitiesusi visu 
ūgiu, rišdamasi marškinių kaspinėlį. 

Jis tikino ją, kad ji klystanti, kad jis linkįs jai 
tik gero, kad iš tikrųjų ją įsimylėjęs. .. 

Margarita žiūrėjo į jį su pašaipa. Jis sugriebė ją 
ant rankų, nors dabar ji gynėsi, ir nunešė ant lovos. 

— Ne, aš nepasirašysiu!— rėkė ji— Prievartau- 
kite mane, jei norite, nes esu silpnesnė ir negaliu 
atsispirti; bet aš pasakysiu kapelionui, pasakysiu 
Bersiumė, pranešiu Marinji, koks nuostabus jūs pa- 
siuntinys ir kaip piktnaudžiavote mano bejėgišku- 
mu. | 

Įtūžęs jis paleido ją. 

— Niekados, girdite — kalbėjo ji,— nepriversite 
manęs prisipažinti, kad mano dukters tėvas ne Liud- 
vikas, nes jei Liudvikas mirs — šito aš linkiu visa 
siela — mano duktė taps Prancūzijos karaliene ir su 
manim reikės nori nenori skaitytis kaip su karalie- 
ne Motina. 

D'Artua akimirką stovėjo netekęs žado. „Teisin- 
gai samprotauja šita velnio nešta ir pamesta šliund- 
ra,— prisipažino jis, — ir likimas gali, ko gero, taip 
ir susiklostyti. .." Jis pralošė. 

— Šansas nedidelis, — atkirto jis pagaliau. 

— Kito neturiu ir pasilaikau šitą. 

— Kaip norite, kuzina,— pasakė jis, eidamas du- 
rų link. 

Pralaimėjimas jį įsiutino. Nė neatsisveikinęs nu- 
brazdėjo laiptais žemyn, pamatė čia kapelioną, kuris 
trypė įraudęs nuo šalčio su geltonų plaukų vainikų 
ir laukė su žąsies plunksnomis rankoje. 

— Jūs nuostabus asilas, mielas broleli,— riktelėjo 
jis — nežinau — kad jus velniai trauktų!— iš kur jūs 
prigalvojote tų silpnybių savo nusidėjėlėms. 

Paskui šūktelėjo: 

— Ginklanešiai! Ant žirgų! 

Pasirodė Bersiumė vis su geležiniu šalmu ant gal- 
Vos. 

— Monsinjore, ar nenorite apžiūrėti tvirtovės? 

— Didžiai dėkingas. Užtenka to, ką mačiau. 

— O įsakymai, monsinjore? 

— Kokie įsakymai? Vykdyk tuos, kuriuos esi ga- 
vęs, 

Vienas ginklanešys privedė prie Robero d Artua 
arklį, Lormė prilaikė jam kilpą. 

— O pietų išlaidos, monsinjore?— vėl paklausė 
Bersiumė. | 

— Tegul užmoka mesiras de Marinji. Ei, nuleis- 
kite tiltą! 

D'Artua vienu šuoliu sėdo į balną ir stipriu ko- 
jos spustelėjimu paragino arklį šuoliais, su palyda 
iš paskos pralėkė po kordegardijos skliautais. Bersiu- 
mė, suraukęs antakius, nuleidęs rankas, žiūrėjo, kaip 
visa kavalkada šuoliuoja Senos link, taškydama pur- 
vą į šalis. 


IV 


SEN DENI ABATIJA 


Šimtai žvakių, puokštėmis išdėstytų aplink pilio- 
rius, Mirgančia liepsna apšvietė karalių mauzoliejų. 
Ilgos antkapių statulos atrodo virpčiojo it per sap- 
nus, vaidenosi, kad čia ilsisi pulkas riterių, burtinin- 
ko lazdele užmigdytų liepsnojančiame miške. 

Sen Deni bazilikoje, Prancūzijos karalių nekro- 
polyje, į Pilypo Gražiojo laidotuves susirinko visi 
dvariškiai. Išsirikiavusi vidurinėje navoje, atsisuku- 
si į naująjį kapą stovėjo visa Kapetingų padermė 
tamsiais prabangiais rūbais: karališkojo kraujo prin- 
cai, perai pasauliečiai, perai dvasininkai, Mažosios 
tarybos nariai, aukštoji dvasininkija, konetabliai, dig- 
nitoriai'. 

Lydimas penkių rūmininkų, didysis karaliaus rū- 
mų mažordomas iškilmingai prisiartino prie kapo, 
kur jau buvo nuleistas karstas, įmetė į duobę dro 
žinėtą lazdą, savo pareigų simbolį, ištarė tradicinius 
žodžius, kurie oficialiai skelbė vieno karaliaus vieš- 
patavimo galą ir kito — pradžią. 

— Karalius mirė! Tegyvuoja karalius! 

Susirinkusieji pakartojo: 

— Karalius mirė! Tegyvuoja karalius! 

Ir šitas šūksnis, išsiveržęs iš šimto krūtinės, nu- 
aidėjęs per navas, per arkas, ilgai gaudė po aukštais 
bazilikos skliautais. | 

Siaurapetis, įkritusia krūtine, lakstančiom akim 
princas, šią minutę jau Prancūzijos karalius, pajuto 
keistą jausmą sprande, tarsi ten būtų sprogusios 
žvaigždės. Jį persmelkė tokia baimė, jog, rodos, 
apalps. 

Iš dešinės du jo broliai — Pilypas, Puatjė grafas, 
ir Karolis, kuriam dar nebuvo paskirtas apanažas, 
įsmeigę akis, žiūrėjo į kapą. 

Iš kairės stovėjo du jo dėdės — grafas de Valua 
ir grafas d'Evrė, du petingi vyrai. Pirmasis buvo per- 
žengęs keturias dešimtis, antrasis artėjo į šį amžių. 

-Grafą d'Evrė apniko praeities vaizdai. „Prieš dvi- 
dešimt devynerius metus mes, taip pat trys broliai, 
stovėjome toje pačioje vietoje, prie tėvo kapo... O 
štai dabar pasitraukia pirmasis iš mūsų. Gyvenimas 
jau praėjo.“ 

Jo žvilgsnis sustojo ties arčiausia antkapine figū- 
ra — karaliaus Pilypo III. ,„Tėve,— karštai meldėsi 
Liudvikas d'Evrė,— priimkite į aną karalystę mano 
brolį Pilypą, nes jis buvo jūsų vertas įpėdinis,“ 

Toliau buvo Liudviko Šventojo antkapis ir sun- 
kios didžiųjų protėvių skulptūros. Kitoje navos pu- 
sėje matėsi tuščios erdvės, kurios vieną dieną atsi- 
vers ir priims jaunuolį, dešimtąjį Liudviko vardu, 
žengiantį šiandien į sostą, o paskui — vieną po kito 
visus būsimus karalius. „Čia dar užteks vietos dau- 
gybei šimtmečių“ — mąstė Liudvikas d'Evrė. 


Monsinjoras de Valua, sukryžiavęs rankas ant 
krūtinės, atstatęs smakrą, žiūrėjo, kad ceremonija 
vyktų kaip dera. 

— Karalius mirė! Tegyvyoja karalius! . 

Dar penkis kartus nuskambėjo šis šūksnis per 
baziliką, kai praeidami iš eilės penki rūmų mažor- 
domai numetė kiekvienas į kapą lazdą, šavo valdžios 
simbolį. Kai į karstą atsitrenkė paskutinė lazda, sto- 
jo tyla. 

Šią akimirką Liudviką X ištiko smarkus kosulic 
priepuolis, kurio jis negalėjo, kad ir kaip stengėsi, 
numaldyti. Į skruostus plūstelėjo kraujas, o kosulys 

purtė jį gerą minutę, ir atrodė, kad čia, prie tėvo 
kapo, jis iškosės savo sielą. 

Laidotuvininkai susižvalgė; mitros palinko prie 
mitrų, karūnos prie karūnų, pasigirdo nerimo ir gai- 
lesčio kupinas kuždesys. Kiekvienas galvojo: „O jei 
ir šis numirs po kelių savaičių?“ Įtakingoji grafienė 
Mao d'Artua, aukšta, petinga, nesveikai raudonu 
veidu moteris, stovinti tarp perų pasauliečių, nenu- 
leido akių nuo savo sūnėno, kurio smakras kyšojo 
virš visų galvų, ir svarstė, kodėl vakar -į Dievo mo- 
tinos katedrą jis atsidangino gedulo pamaldoms įpu- 
sėjus, nesiskutęs ir purvinas iki juosmens, Iš kur jis 
grįžo, ko buvo išvykęs? Kai pasirodydavo Roberas, 
tuojau pakvipdavo intrigomis.. Dabar jis, regis, nau- 
dojasi rūmų palankumu, o tai nedavė ramybės gra- 
fienei Mao, kuri, uždarius jos dvi dukteris — vieną 
į Durdaną, kitą — į Gajaro pilį — pati buvo pateku- 
si į nemalonė. 

Apsuptas Tarybos legistų, Angeranas de Marin- 
ji, velionio karaliaus koadjutorius, stovėjo apsiren- 
gęs gedulo rūbais, kokius dėvėti teisę turėjo tik ka- 
rališkojo kraujo princai. Marinji buvo vienas iš tų 
nedaugelio žmonių, :kurie gali būti tikri, kad dar 
gyvi būdami įeis į istoriją, nes patys istoriją kuria. 
„Pilypai, valdove, -karaliau mano. ..— kreipėsi jis 
mintimis į karstą.— Dieną naktį mes dirbome vienas 
šalia kito! Buvome tos pačios nuomonės visais klau- 
simais. Padarėme klaidų, bet taisėme jas... Paskuti- 
nes savo gyvenimo dienas jūs mažumą nutolote nuo 
manęs, todėl kad nusilpo jūsų protas, o pavyduoliai 
stengėsi mus atskirti. Likau dabar vienas tęsti dar- 
bą. Prisiekiu jums, kad RAL! ginsiu tai, ką mudu 
kartu nuveikėme." 


Marinji turėjo mintimis perbėgti savo įstabią kar- 
jerą, peržvelgti, nuo ko pradėjo ir ko pasiekė, kad 
galėtų šią akimirką išmatuoti, kokia didžiulė yra jo 
galybė, o kartu ir vienatvė. „Valdymas — tai darbas, 
kuriam nėra galo“,— mąstė jis. Šitas didis politikas 
ir didis užsidegėlis apie Prancūzijos karalystę iš tik- 
rųjų galvojo taip, tarsi būtų antrasis jos valdovas. 

Sen Deni abatas, Egidijus de Šambli, atsiklaupęs 
prie duobės, paskutinį kartą ją peržegnojo, paskui 

atsikėlė, tada šeši vienuoliai užstūmė sunkų plokščią 
akmenį, uždengdami kapą. 

Niekados daugiau Liudvikas Navarietis, dabar 
Liudvikas X, negirdės baisaus savo tėvo balso, ta- 
riančio jam per Tarybos posėdį: „Nutilkite, Liud- 
vikai!" 

Bet vietoj palengvėjimo jį apėmė siaubą kelianti 
silpnybė. Jis krūptelėjo, nes kažkas šalimais ištarė: 

— Ženkite, Liudvikai. | 

Tai Karolis de Valua kreipėsi į jį, mostu rody- 
damas, kad stotų eisenos: priešakyje, Liudvikas X 
atsigręžė į dėdę ir sušnabždėjo: 

— Jūs matėte, kaip jis tapo karalium. Ką jis da- 
rė? Ką sakė? 

— Iš karto prisiėmė. karaliaus valdžios naštą — 
atsakė Karolis de Valua. 

„O turėjo tik aštuoniolika... buvo septyneriais 
metais už Mane jaunesnis“, — mąstė Liudvikas. Į jį 
buvo įsmigę visų žvilgsniai. Jis turėjo įtempti jė- 
gas, kad įstengtų pajudėti. Paskui jį Kapetingų pa- 
dermė — princai, perai, baronai, aukštieji dvasinin- 
kai ir dignitoriai — žengė per šeimos kapinyną tarp 
žvakių puokščių ir karalių antkapių. Sen Deni aba- 
tijos vienuoliai ėjo paskutiniai, susikišę rankas į ran- 
koves, giedodami psalmes. 

Iš bazilikos eisena neskubėdama pasuko į abatijos 
kapitulą, kur buvo padengtas iškilmingas šermenų 
stalas... 

— Valdove,— tarė abatas Egidijus, — nuo šiol mes 
kalbėsime dvi maldas: vieną už karalių, kurį dievas 
pasišaukė, kitą — už tą, kurį mums davė. 

*-— Dėkoju jums, tėve,— netvirtu balsu atsakė 
Liudvikas X. 

Paskui atsisėdo, sunkiai atsidusdamas, ir tuojau 
paprašė taurės vandens, kurią išgėrė vienu mauku. 
Per visus pietus nepratarė nė žodžio. Jautė, kad tu- 
ri karščio, buvo palūžęs dvasia ir kūnu. 

„Karaliui reikia būti stipriam“,-— sakydavo ka- 
daise Pilypas Gražusis savo sūnums, kai šie niurzgė- 
davo, nepatenkinti jodinėjimo ar ginklų pratybomis. 
„Karaliui reikia būti stipridm“,— kartojo sau Liudvi- 
kas X pirmąją savo viešpatavimo akimirką. Pavar- 
gęs jis paprastai suirzdavo ir dabar piktai galvojo: 

kas paveldi sostą, turėtų paveldėti ir jėgą, kad galė- 
tų tiesiai jame sėdėti. 

"Ritualas reikalavo iš valdovo, įžengiančio į sos- 
tą, iš tiesų nežmoniškų pastangų. 

Liudvikas, regėjęs tėvo agoniją, paskui dar dvi 
dienas turėjo pusryčiauti, pietauti ir vakarieniauti 
šalia užbalzamuoto lavono. Mat buvo tikima, kad ka- 
rališkasis pradmuo, įsikūnijęs žmoguje, negali dve- 
jintis ar nutrūkti. Įsivaizduota, kad mires karalius 
valdo iki nuleidžiamas į kapą, todėl jo įpėdinis val- 
gė šalia jo palaikų tam tikra prasme už jį, jo vietoje, 

Dar labiau negu ta vaškinė figūra išskobtais vidu- 
riais ir aprengta iškilmių rūbais Liudviką kankino 
prie guolio, ant kurio buvo pašarvotas tėvas, krišto- 
linėje, su paauksuotos bronzos apvadais dėžutėje 
įdėta jo širdis. Kiekvieną, kas už stiklo matė šią 
širdį trumpai nupjautomis arterijomis, stebino jos 
mažumas. „Vaiko... ar paukščio širdis?“ — šnabždė- 
josi lankytojai. Ir sunku buvo patikėti, kad toks ma- 
žas organas palaikė tokio siaubingo valdovo gyvy- 
bę“. | 0 

Paskui kūnas buvo parplukdytas upe iš Fontenb- 
lo į Paryžių; paskui, jau sostinėje, viena po kitos 
sekė kavalkados, naktinės budynės, pamaldos ir be- 
galinės eisenos — visa tai bjauriu žiemos oru, kai 
arkliai klampojo per ledu apsitraukusį purvą, kai 
klastingas vėjas gniaužė kvapą, o piktas smulkus 
sniegas čaižė veidą. 

Liudvikas X pavydėjo savo dėdei Valua, kuris, 
nesitraukdamas nuo jo nė per žingsnį, nenuilstantis, 
valingas visada mokėjo rasti išeitį, išspręsti ginčą, 
kilusį dėl pirmumo; atrodo, jį, Valua, gamta apdo- 
vanojo energija, būtina karaliams. 

Kalbėdamas su abatu Egidijumi, Valua jau dabar 
rūpinosi Liudviko karūnavimu, turėjusiu įvykti atei- 
nančią vasarą. Nes Sen Deni abatijai buvo pavesta 
saugoti ne tik karalių kapus, ne tik -Prancūzijos vė- 
liavą, bet ir vainikavimo iškilmių apdarą bei val- 
džios simbolius. Valua norėjo žinoti, ar viskas tvar- 
koje. Ar nenukėntėjo per dvidešimt devynerius 
metus karaliaus apsiaustas? Ar tinkamai išrodo skry- 
nelės, kuriose į Reimsą gabenamas skeptras, penti- 
nai ir teisingumo ranka?? O auksinė karūna? Tegul 

auksakaliai kuo greičiausiai pritaiko jos lanką nau- 
jai galvai! 

Abatas Egidijus stebėjo jaunąjį karalių, kurį te- 
bepurtė kosulys, ir abejojo: „Aišku, mes viską su- 
tvarkysime. Bet ar pratrauks jis ligi to laiko?" 

Kai pietūs baigėsi, Hiugas de Buvilis, didysis Pi- 
lypo Gražiojo šambelionas, turėjo sulaužyti priešais 
Liudviką savo paauksuotą lazdą, tuo paskelbdamas, 
kad baigėsi jo tarnyba karaliaus rūmuose. Storulio 
Buvilio akys plūdo ašaromis, rankos drebėjo, ir jis 
tik iš trečio karto perlaužė medinį skeptrą, simboli- 
zuojantį didįjį auksinį skeptrą. Paskui, kreipdamasis 
į pirmąjį Liudviko šambelioną, Matjė de Tri, kuris 
turėjo perimti jo pareigas, Hiugas de Buvilis su- 
šnabždėjo: p 

— Dabar jūsų eilė, mesire. 

Tada Kapetingų padermė pakilo nuo stalo ir išė- 
jo į kiemą, kur laukė žirgai. 

Lauke negausu buvo šaukiančių: „Tegyvuoja ka- 
ralius!“ Žmonės ganėtinai prišalo vakar, spoksodami 
į didžiąją eiseną, kurią sudarė kareivių daliniai, Pa- 
ryžiaus dvasininkija, universiteto mokslo vyrai, kor- 
poracijos; šios dienos eisena jau niekuo negalėjo 
patraukti. Krito smulki, kiaurai smelkianti kruša; nau- 
jąjį karalių sveikino tik keletas atkakliausių smal- 
suolių arba tie, kurie gyveno ant krantinės ir galėjo 
rėkauti nuo savo durų slenksčio, nebijodami sušlapti. 

Vaidingasis nuo pat mažumės negalėjo sulaukti 
dienos, kada pradės valdyti. Po kiekvieno pabarimo, 
nesėkmės ar nusivylimo, dėl kurio kaltas buvo jo 
būdas ir menkas protas, jis piktai pasvajodavo: „Tą 
dieną, kai tapsiu karalium. ..“ Ir šimtą kartų linkėjo, 
kad likimas paspartintų tėvo mirtį. 

Ir štai išmušė valanda, kai jis jau išklausytas, 
štai jis paskelbtas karaliumi. Išeina iš Sen Deni... 
Bet vidujai tarsi niekas nepasikeitė. Tik jautėsi silp- 
nesnis negu vakar ir dažniau prisimindavo tėvą, ku- 
riam gyvam taip mažai jautė meilės. 

Nunėręs galvą, purtomas drebulio, jis ginė žirgą 
per tuščius laukus, kur iš po sniego kauburėlių ky- 
šojo ražienų likučiai, Sutemos greitai tirštėjo. Pri- 
jojęs Paryžiaus vartus, kortežas sustojo, laukdamas, 
kol jį lydintys lankininkai uždegs deglus. 


Li [ 

Sostinės gyventojai parodė ne ką daugiau entu- 
ziazmo, negu Sen Deni gyventojai. O ir ko jiems 
džiūgauti? Dėl ankstyvos žiemos sutriko transportas, 
sostinėje siautėjo mirtis. Paskutinis derlius buvo pras- 
tas, maisto mažėjo, atitinkamai didėjo kainos — grė- 
sė badas. O tos šykščios žinios apie naująjį karalių 
nežadino liaudies vilčių. 

Ėjo kalbos, kad jis iškrikėlis, barningas ir žiau- 
rus; žmonės, kurie jau vadino jį pravarde, neprisimi- 
nė, kad jis būtų atlikęs nors ką svarbaus ar kilnaus. 
Išgarsino jį tik vedybinė nesėkmė. 

„Kad ltaudis nerodo man savo jausmų,— sampro- 
tavo Liudvikas X,— kalta toji ištvirkėlė, kuri išstatė 
mane visų pajuokai... Jeigu jie šitokie, aš priversiu 
juos, pamačius mane, drebėti ir šaukti „Hosana!“, 
tarsi baisiausiai mane mylėtų. Bet pirmiausia priva- 
lau vesti antrą kartą, turėti šalia savęs karalienę, .. 
kad nusiplaučiau savo gėdą.“ 

Deja! Žinia, kurią jam vakar pranešė kuzenas Ro- 
beras d Artua, grįžęs iš Gajaro pilies, teikė maža vil- 
ties, kad reikalas lengvai išsispręs. „Šliundra nusi- 
leis! Paskirsiu jai tokį režimą, liepsiu taip pakankinti, 
kad niekur nesidės.“ 

Prastuomenėje pasklido gandas, kad karalius pra- 
jodamas mėtys smulkius pinigus, todėl gatvių sank- 
ryžose būriais laukė vargetos. Lankininkų deglai 
trumpai apšviesdavo jų sulysusius veidus, godžias 
akis ir ištiestas rankas. Bet nenukrito nė vienas pini- 
gėlis. 

Per Šatlė ir Mainų tiltą kortežas atkako į karaliaus 
rūmus Sitė saloje. | | 

Ženklą išsiskirstyti davė grafienė Mao, pareišku- 
si, kad kiekvienam dabar reikią sušilti ir pailsėti ir 
kad ji grįžtanti į Artua rūmus. Pasuko į namus aukš- 
tieji dvasininkai ir baronai. Pasišalino net ir naujo- 
jo karaliaus broliai. Taigi kai Liudvikas X nusėdo 
nuo žirgo, jį lydėjo, be jo asmeninių tarnų ir ginkla- 
nešių, tik abu jo dėdės — Evrė ir Valua, Roberas 
d'Artua, Marinji ir Matjė de Tri. 

Jie perėjo Prekijų galeriją, didžiulę ir beveik tuš- 
čią šią valandą. Keli pirkliai, baigią užrakinėti savo 
prekystalius, nusitraukė kepures. 

Vaidingasis žengė lėtai, kojos buvo sustingusios 
per sunkiose pušnyse, kūną degino karštis. Jis dai- 
rėsi dešinėn, kairėn, kur stovėjo keturiasdešimties 
karalių statulos, iškeltos aukštai ant plačių raižytų 
konsolių; Pilypas Gražusis parinko joms vietą čia, 
karaliaus buveinės prieangyje. Atrodė, kad čia stovi 
kopijos tų figūrų, kurios guli Sen Deni bazilikoje ant 
antkapių. Karalius norėjo, kad kiekvienas įsisąmonin- 
tų: gyvas monarchas pratęsia šventą padermę, kurią 
dievas paskyrė valdyti. 

Šita milžiniška akmeninė šeima balzganomis nuo 
deglų šviesos akimis tik dar labiau slėgė vargšą .gy- 
vąjį princą, jų įpėdinį. | 

Kažkuris prekijas kreipėsi į žmoną: 

— Ne kažin kaip atrodo mūsų naujasis karalius. 

Toji pašaipiai atsakė: 

— Atrodo kaip tikrų tikriausias raguotas vyras. 

Šiuos žodžius ji ištarė negarsiai, bet šaižus bal- 
sas aiškiai nuskambėjo tyloje. Vaidingasis krūptelė- 
jo, veidą staiga perkreipė pyktis, akimis ėmė ieškoti, 
kas jį užgavo. Jo svita žvelgė pro šalį ir dėjosi nie- 
ko neišgirdę. 

Abipus pleištinės arkos virš pagrindinių laiptų 
pradžios priešpriešiais stovėjo Pilypo Gražiojo ir An- 
gerano de Marinji statulos, nes koadjutoriui buvo su- 
teikta išskirtinė garbė — būti priimtam į karalių ga- 
leriją. Tą garbę jis pelnė, beje, tuo, kad karaliaus 
rūmai buvo atstatyti ir išpuošti pirmiausia jo rūpes- 
čiu. 

Tai va. Šita Angerano statula labiau negu bet kas 
erzino Karolį de Valua, kuris, eidamas pro ją, kiek- 
vieną sykį piktinosi, kad tasai miestelėnas iškeltas į 
tokias aukštybės. „Tas gudruolis ir intrigantas taip 
suįžūlėjo, jog dedasi esąs mūsų kraujo. Bet palauki- 
te, mesire— mąstė Valua,— prisiekiu, mes nukelsi- 
me jus nuo šito pjedestalo, jūs greit sužinosite, kad 
jūsų niekšiškos didybės metas praėjo.“ 

„ — Mesire Angeranai,— išdidžiai pasakė jis savo 
priešininkui, — man rodos, karalius dabar nori likti 
vienas šeimos ratelyje. 

Marinji, kad išvengtų skandalo, nudavė nesupra- 
tęs įgylio. Tačiau, norėdamas pabrėžti, kad įsakinėti 
jam gali tik karalius, kreipėsi į jį: 

— Valdove, manęs laukia daug neišspręstų rei- 
kalų. Ar galiu pasišalinti? 

Liudviko mintys buvo kitur, galvoje sukosi krau- 
tuvininkės mestas žodis. 

— Galite, mesire, galite,— nekantriai atsakė jis. 


V 


KARALIUS, 
JO DĖDĖS IR ŽMONIŲ LIKIMAI 


Liudviko X motina, karalienė Žana, Navaros sos- 
to įpėdinė, mirė 1305 metais. Liudvikas gavo Nelio 
rūmus kaip asmeninę rezidenciją 1307 metais, t. y. ta- 
da, kai, sulaukęs aštuoniolikos metų, buvo oficialiai 
paskelbtas Navaros karaliumi, Taigi karalių rūmuo- 
se, jo tėvo perstatytUuose paskutiniaisiais metais, gy- 
venti jam neteko. 

Todėl tą gruodžio vakarą, kai, grįžęs iš Sen Deni, 
jis įžengė į karaliaus apartamentus, kurių šeimininku 
turėjo tapti, nerado juose nieko, kas primintų vai- 
kystę. Jo nejaudino ir negraudino joks plyšys grin- 
dų plokštėse, nuo seno visados čia matytas, joks ypa- 
tingas vienų kurių durų girgždesys, nuo seno visados 
skambėjęs ausyse, žvilgsnis nekliuvo už nieko, kas 
būtų pažadinę mintį: „Prie šito židinio mama sodin- 
davosi mane ant kelių... pro šitą langą aš pirmą 
kartą pamačiau pavasarį..." Langai buvo didesni, ži- 
diniai nauji. 

Pilypas Gražusis, taupus monarchas, beveik šykš- 
tus sau, nejautė saiko, kai panūsdavo išaukštinti mo- 
narchiją. Jis norėjo, kad rūmai būtų įspūdingi, ste- 
bintų visus ir vidumi, ir išore, ir tam tikra prasme 
prilygtų sostinės širdyje stovinčią Dievo motinos ka- 
tedrą; ten — dievo didybė, čia — valstybės didybė, 
ten — dievo šlovė, čia -— karaliaus. 

Liudvikui tai buvo tėvo — tylaus, tolimo, grėsmin- 
go tėvo — buveinė. Iš visų kambarių vienintelė sa- 
va jam pasirodė Tarybos menė, kur tiek sykių, vos 
tik drįsęs pareikšti savo nuomonę, išgirsdavo: ,„Nu- 
tilkite, Liudvikai!“ 

Jis ėjo iš menės į menę. Pasieniais negirdimais 
žingsniais šmėsčiojo tarnai, ant laiptų iš kelio trau- 
kėsi raštininkai, — visur dar viešpatavo šermenų ty- 
la. 

Liudvikas galų gale sustojo kambaryje, kuriame 
paprastai dirbdavo Pilypas Gražusis. Kambarys buvo 
nedidukas, bet su milžinišku židiniu; čia degė ugnis, 
ant kurios būtų iškepęs visas jautis. Kad galima bū- 
tų pasimėgauti šiluma, nebojant kaitrios liepsnos, 
priešais ugniakurą stovėjo iš karklų pintos širmos, 
kurias tarnas retkarčiais suvilgydavo vandeniu. Ke- 
letas vainiko formos žvakidžių su šešiomis žvakėmis 
kiekviena skleidė ganėtinai šviesos. 2 

Liudvikas nusimetė apsiaustą ir pakabino jį ant 
vienos širmos. Juo pasekė dėdės, kuzenas ir šam- 
belionas; netrukus iš sunkių permirkusių audinių, 
aksomų, kailių, nėrinių pakilo garas, o penki vyrai 
vienais marškiniais ir; trumpomis kelnėmis šildėsi at- 
sukę strėnas į ugnį nelyginant penki valstiečiai, grį- 
žę iš kaimo laidotuvių. 

Staiga iš kampo, kur stovėjo Pilypo Gražiojo ra- 
š8masis stalas, kažkas sunkiai atsiduso, beveik sude- 
javo. Liudvikas X šaižiai riktelėjo: 

— Kas čia? 

— Lombardas, valdove,— pasakė tarnas, kurio 
pareiga buvo vilgyti širmas. 

— Lombardas? Betgi tas šuo buvo Fontenblo, su 
visa šunauja. Kaip jis čia atsirado? . 

— Reikia manyti, parbėgo, valdove. Grįžo visas 
purvinas užvakar naktį, tuo pat laiku, kai į Dievo 
motinos katedrą buvo atgabentas mūsų velionio val- 
dovo kūnas. Pasislėpė po stalu ir nenori išlįsti. 

— Išvykite jį, uždarykite į arklidę. 

Priešingai negu tėvas, -Liudvikas nekentė šunų, 
bijojo jų nuo to laiko, kai dar vaikystėje buvo šuns 
įkąstas. 

Tarnas pasilenkė ir ištraukė už antkaklio didelį 
gelsvą kurtą sulipusiais plaukais, karščiuojančiomis 
akimis. 

Tas šuo, bankininko Tolomėjaus dovana, nė žings- 
nio nesitraukė nuo karaliaus Pilypo paskutiniaisiais 
jo gyvenimo mėnesiais. Kadangi jis priešinosi, na- 

gais braižydamas akmenines grindis, Liudvikas spy- 
rė jam į šoną. 

+ Šitas gyvulys pranašauja nelaimę. Jis atsirado 
čia tą dieną, kai buvo sudeginti tamplieriai, tą die- 
ną, kai... 

Gretimame kambaryje pasigirdo balsai. Tarpdury- 
je tarnas susidūrė su maža mergyte, aprengta sunkia 
gedulo suknele; viena žūmų dama, stumdama ją, ra- 
gino: 

— Eikite, maloningoji ponia Žana, eikite pasvei- 
kinti karalių, jūsų tėvą. 

Šita maža vos ketverių metų mergytė blyškiais 
skruostais, pernelyg didelėmis akimis buvo šiuo me- 
tu Prancūzijos sosto paveldėtoja. 

Jos kakta buvo apskrita, iškili kaip Margaritos 
Burgundės, bet veido spalva ir plaukai šviesūs. Ji 
žengė pirmyn, žvelgdama tiesiai priešais save su už- 
sispyrusia išraiška veide, būdinga vaikams, kurių'nie- 
kas nemyli. 

Liudvikas rankos mostu sulaikė ją, neleisdamas 
prieiti. 

— Kas čia ją atvedė? Nenoriu jos matyti! Tuč- 
jau išvežkite ją į Nelio rūmus; ten jos vieta, todėl 
kad ten... | 

— Sūnėne, valdykitės,— tarė grafas d'Evrė. 

Liudvikas palaukė, kol išėjo rūmų dama ir mažo- 
ji princesė — pirmoji tikriausiai labiau išsigandusi 
negu antroji. 

— Nebenoriu matyti šitos pavainikės!-— pasakė 
jis. 

— Ar jūs toks tikras, kad ji pavainikė, Liudvi- 
kai?— paklausė grafas d'Evrė, atitraukdamas - nuo 
ugnies. savo drabužius, kad nesusviltų. 


— Man užtenka ir abejonės, nenoriu pripažinti 
vaiko, pagimdyto moters, kuri mane apgavo. -- 

— Bet mergaitės plaukai šviesūs kaip mūsų visų. 

— Filipas d'Onė taip pat buvo šviesiaplaukis,— 
su kartėliu atrėžė Vaidingasis. 

Grafas de Valua atėjo į pagalbą jaunajam kara- 
liui. 

— Liudvikas turbūt turi rimtų priežasčių, broli 
mano, jei šitaip sako, — valdingai pareiškė jis. 

— Be to,— užriko Liudvikas X,— nebenoriu gir- 
dėti to žodžio, kurį man ką tik sviedė įkandin; nebe- 
noriu be perstojo skaityti jį žmonių mintyse, nebe- 
noriu suteikti žmonėms progą prisiminti jį, kai pa- 
mato mane. 

Liudvikas d'Evrė nutylėjo ir nepasakė: „Jei bū- 
tum geresnio būdo, mano berniuk, ir geresnės šir- 
dies, žmona gal būtų tave mylėjusi. .." Jis galvojo 
apie vargšę mergytę, kuri turės gyventi, apsupta 
abejingų tarnų, didžiuliuose ir tuščiuose Nelio. rū- 
muose. Ir staiga išgirdo Liudviką sakant: 

— Ak, koks vienišas aš būsiu čia! : 

D'Evrė su nuostaba ir gailesčiu žiūrėjo į šitą sū- 
nėną, kuris kaupia savo nuoskaudas kaip šykštuolis 
auksą, šunis veja todėl, kad kadaise kažkuris įkando, 
dukterį — todėl, kad buvo žmonos. apgautas, o da- 
bar skundžiasi vienatve. 

— Kiekviena gyva būtybė vieniša šioje Žemėje, 
Liudvikai,— rimtai tarė jis.— Kiekvienas iš mūsų 
vienatvėje pergyvena savo mirties akimirką, ir tik 
išdidėlis gali manyti, kad jis ne vienišas kitomis sa- 
vo gyvenimo akimirkomis. Net žmonos kūnas, šalia 
kurio mes miegame, lieka mums svetimas, net vai- 
kai, kuriuos pagimdėme, ir tie mums svetimi, Tik- 
riausiai taip norėjo kūrėjas, idant kiekvienas bend- 
rautų tik su juo ir tik jame visi susivienytų. .. Ir 
nėra kito vaisto nuo šios vienatvės kaip tik užuo- 
jauta ir gailestingumas, tai yra nusimanymas, kad 
ir kiti kenčia tą patį skausmą kaip mes. | 

Vaidingasis, šlapiais nukarusiais plaukais, nere- 
ginčiu žvilgsniu, prilipusiais prie 1iesų šonų marški- 
niais išrodė it skenduolis, ką tik ištrauktas iš Senos. 
Minutėlę jis patylėjo. Kai kurie žodžiai, tokie kaip 
gailestingumas ar užuojauta, neturėjo jam jokios 
prasmės, ir jis suprato juos ne geriau kaip kunigų 
lotynų kalbą. Jis atsigręžė į Roberą d' Artua. 

— Taigi, Roberai, jūs įsitikinęs, kad ji nenusileis? 

Milžinas papurtė galvą, jis vis dar džiovinosi prieš 
ugnį, jo kelnės garavo kaip katilas. 

— Valdove, mano kuzene, kaip sakiau vakar va- 
kare, visaip stengiausi paveikti jūsų žmoną, griebiau- 
si pačių stipriausių argumentų. Bet susidūriau su to- 
kiu atkaklumu, nenoru priimti mūsų sąlygų, jog ga- 

liu jums tvirtai pareikšti: mes nieko iš jos neišpeši- 
me. .. Ar žinote, kuo ji pasikliauja?— klastingai pri- 
dūrė d'Artua.— Tikisi, kad jūs mirsite pirma jos. 

Liudvikas X instinktyviai prisilietė prie mažytės 
dėžutės su relikvijomis, kurią nešiojo po marškiniais 
ant kaklo, paskui kreipėsi į grafą de Valua: 

— Na štai, dėde, matote, kad ne viskas einasi 
taip lengvai, kaip žadėjote, ir neatrodo, kad santuo- 
ka bus ryt poryt nutraukta! 

— Matau, sūnėne, ir tik apie tai galvoju, — atsakė 
Valua. 

— Jeigu jūs, kuzene, bijote, kad teks pasninkau- 
ti, — pasakė Roberas d'Artua,— aš visada apsiimu pa- 
rūpinti jūsų guoliui nuolankių moteryčių, o jos iš 
tuštybės, kad tenkina karaliaus aistras, bus itin mei- 
lios. .. 

Jis kalbėjo su pasigardžiavimu, kaip apie skanų 
kepsnį ar gardų patiekalą, užtaisytą padažu. 

Karolis de Valua pajudino pirštus, apmaustytus 
žiedais. 

— Bet, Liudvikai, kam jums nutraukti santuoką, — 
paklausė jis,— kol dar neišsirinkote moters, kurią no- 
rėtumėte vesti? Nekvaršinkite galvos dėl to santuo- 
kos nutraukimo; valdovas visados galų gale pasiekia 
savo. Pirmas dalykas, ko jums reikia — jau dabar nu- 
žiūrėti žmoną, kuri būtų jūsų verta partnerė ir pa- 
dovanotų jums palikuonių. 

Kai monsinjoras de Valua susidurdavo su kokia 
kliūtimi, numodavo į ją ranka ir kibdavo į kitą; 
kare jis nepaisydavo besipriešinančių salelių, apei- 
davo jas ir puldavo gretimą tvirtovę. Kartais laimė- 
davo. 

— Broli mano,— tarė d'Evrė,— nejaugi jūs ma- 
note, kad tai lengvas dalykas? Ypač turint omenyje 
Liudviko padėtį ir dar jeigu jis nenori vesti moters, 
nevertos sėdėti soste. 

— Ką jūs! Išvardinsiu jums dešimtį princesių Eu- 
ropoje, kurios ir ne tokių kliūčių nepaisytų, kad tik 
atsirastų viltis užsidėti Prancūzijos karūną ant gal- 
vos... Va, toli neieškokime, mano dukterėčia Kle- 
mencija Vengrė. ..— pasakė Valua, tarsi ši mintis bū- 
tų jam ką tik toptelėjusi galvon, nors jis brandino 
ją jau visą savaitę, 


44 


Palaukė, kad jo pasiūlymas padarytų įspūdį. Vai- 
dingasis susidomėjęs pakėlė galvą. 

.— Ji mūsų kraujo, nes kilusi iš Anžu giminės, — 
kalbėjo toliau Valua.— Jos tėvas, Karolis Martelas, 
kadaise atsisakęs Neapolio — Sicilijos sosto, kad tu- 
rėtų teisę reikalauti Vengrijos karūnos, jau seniai 
miręs; tikriausiai todėl ji dar neišleista už vyro. Bet 
jos brolis Karobertas viešpatauja dabar Vengrijoje, 
o dėdė yra Neapolio karalius. Tiesa, ji jau ne to am- 
žiaus, kai moteris paprastai teka... 

— Kiek jai? — sunerimęs paklausė Liudvikas X. 

.— Dvidešimt dveji. Bęt ar tai ne geriau, negu tos 
mergiūkštės, kurios privedamos prie altoriaus, kai 
dar žaidžia lėlėmis, o paskui išauga nedorėlės, mela- 
gės ir pasileidėlės. Antra vertus, sūnėne, ir jūs pats 
ne pirmą sykį vedate! 

„Visa tai per daug gražiai skamba. Matyt, mergi- 
na turi kokią kliaudą, kurią nuo manęs slepia,— spė- 
liojo Vaidingasis.— Toji Klemencija tikriausiai vie- 
naakė ar kuprė." | . 

— O kaip ji atrodo... iš veido? — paklausė jis. 

— Tai gražiausia moteris Neapolyje, sūnėne, ir 
dailininkai, kaip man sakė, tapydami bažnyčiose pa- 
nelės Švenčiausios paveikslą, stengiasi mėgdžioti jos 
bruožus. Jau vaikystėje, kiek prisimenu, ji žadėjo 
būti įstabi gražuolė, ir iš visko sprendžiant — pažadą 
tesėjo. 

-— Ji, atrodo, iš tikrųjų labai graži — pasakė 
Liudvikas d'Evrė. 

— Ir dorybinga,— pridūrė Valua.— Tikiuosi, kad 
ji pasižymės tomis pačiomis savybėmis, kurios puo- 
šė jos tetą Margaritą d' Anžu, mano pirmąją žmoną, 
amžiną jai atilsį. Pridursiu... bet kas iš jūsų to ne- 
žino? ... kad kitas jos dėdė, o mano svainis, Liudvi- 
kas d'Anžu, buvo tas šventasis Tulūzos vyskupas, 
kuris atsisakė skeptro ir stojo į vienuolius ir prie 
kurio kapo dabar vyksta stebuklai. 

— Taigi netrukus turėsime šeimoje du šventus 
Liudvikus,— pabrėžė Roberas d' Artua. 

— Jūsų sumanymas, dėde, man rodos, vykęs, — 
pasakė Liudvikas X.— Karaliaus duktė, karaliaus se- 
suo, karaliaus ir šventojo dukterėčia, graži ir dory- 


45 


binga... Ak, kad ji bent nebūtų tamsiaplaukė kaip 
toji Burgundė. Nes tada nieko neišeis! | 

— Ne, ne, sūnėne,— pasiskubino atsakyti Valua.— 
Nebijokite; ji šviesiaplaukė, gero frankų kraujo. 

— Ir jūs manote, Karoli, kad toji šeima, tokia 
dievobaiminga, kaip jūs ją pavaizdavote, šutiks su 
žieduotuvėmis, kol santuoka nenutraukta?— paklausė 
Liudvikas d'Evrė. 

Monsinjoras de Valua išpūtė krūtinę ir pilvą. 

— Esu tiek daug paslaugų padaręs savo giminai- 
čiams iš Neapolio, kad jie nedrįs atsisakyti, — atšovė 
jis— o tie du reikalai gali būti sprendžiami sykiu. 
Karalienė Marija kadaise palaikė garbe atiduoti man 
vieną iš savo dukterų ir, aišku, sutiks išleisti savo 
dukraitę už brangiausiojo iš mano sūnėnų, kad ji 
taptų gražiausiosios pasaulyjė karalystės karaliene. 
Aš pats pasirūpinsiu šiuo reikalu. 

— Tad negaiškime, dėde, — pasakė Liudvikas X.— 
Siųskime į Neapolį pasiuntinį. O kokia jūsų nuomo- 
nė, Roberai? 

Roberas d'Artua žengė žingsnį pirmyn, atkišęs 
delnus, tartum siūlydamasis kaip mat joti į Italiją. 

Vėl įsiterpė grafas d'Evrė, Jis neturįs nieko prieš 
tokį planą, bet šio klausimo sprendimas esąs ne tik 
šeimos, bet ir valstybės reikalas, "taigi reikalaująs, 
kad jis būtų apsvarstytas Taryboje. 

„ — Matjė,— tučtuojau kreipėsi Liudvikas X į sa- 
vo šambelioną,— praneškite Marinji, kad rytoj ry- 
tą sušauktų Tarybą. 

Klausydamasis savo žodžių, Vaidingasis patyrė 
tam tikrą malonumą, — staiga pasijuto esąs karalius, 

— Kodėl Marinji?— paklausė Valua.— Galiu pui- 
kiausiai, jei geidausite, pats imtis šio reikalo ar įpa- 
reigoti savo kanclerį. Marinji apsikrovęs daugybe 
pareigų ir paskubomis paruošia Tarybas, kurių vaid- 
muo tik pritarti jam ir per daug nesikišti į jo ma- 
chinacijas. Bet mes greit pakeisime šią padėtį, val- 
dove, mano sūnėne, ir aš pasistengsiu surinkti Tary- 
bą, kuri tinkamiau jums tarnaus. - 

— Labai teisingai. Taigi veikite, dėde, veikite šia 
linkme, — atsiliepė Liudvikas X su dar didesniu pa- 
„sitikėjimu, tarsi sumanymą būtų pats iškėlęs. 

Drabužiai išdžiūvo, ir vyrai apsirengė. 

„Graži ir dorybinga, graži ir dorybinga. .."— kar- 
tojo sau Liudvikas X. Šią akimirką jį vėl ištiko ko- 
sulio priepuolis, ir jis beveik negirdėjo, kaip išeinan- 
tieji atsisveikina. | 

Leisdamasis laiptais žemyn, d'Artua pasakė Ka- 
roliui de Valua: 

— Ak, kuzene, jūs puikiai įbrukote karaliui tą 
savo dukterėčią Klemenciją! Kažkas šį vakarą varty- 
sis lovoj, deginamas karščio. 

— Roberai!— su nuduotu priekaištų balse perta- 
rė jį Valua.— Neužmirškite, kad nuo šiol jūs kalbate 
apie karalių. 

Grafas d Evrė tylėdamas sekė iš paskos. Jis mąs--. 
tė apie princesę, gyvenančią kažkurioje Neapolio pi- 
lyje, kurios likimas šiandien be jos pačios žinios gal 
jau nulemtas. Monsinjorą d'Evrė visados stebino, kaip 
nenumatytai ir slėpiningai klostosi žmonių likimai. 

Tik todėl, kad ne laiku mirė didis valdovas, tik 
todėl, kad jauną karalių kamavo viengungystė, tik 
todėl, kad jo dėdė skubėjo patenkinti jo norus, siek- 
damas įtvirtinti savo įtaką jam, tik todėl, kad buvo 
įsitverta atsitiktinai mesto vardo, jauna šviesiaplau- 
kė mergina, kuri už penkių šimtų mylių ant amžinai 
mėlynos jūros kranto svajojo, kad gyvens kaip kiek- 
viena kita, staiga tapo Prancūzijos karaliaus rūmų 
didžiausiu rūpesčiu. . i 

Liudviką d'Evrė vėl ėmė graužti sisejanės: 

— Broli mano,— kreipėsi jis į Valua, — nejaugi 
jūs iš tikrųjų manote, kad ta mažoji Žana pavai- 
nikė? 

— Siandien aš dar ne visiškai tuo įsitikinęs, bro- 
li mano, — atsakė Valua, dėdamas jam ant peties žie- 
dais apniaustytą ranką.— Bet būkite ramus, netrukus 
visi ją tokia laikys! 

Po šitokio atsakymo mąslusis grafas d'Evrė būtų 
galėjęs lygiai taip pat pagalvoti: „Tik todėl, kad kaž- 
kuri Prancūzijos princesė įsitaisė meilužį, tik todėl, 
kad ją išdavė jos svainė iš Anglijos, tik todėl, kad 
karalius — teisėjas iškėlė skandalą viešumon, tik to- 
dėl, kad suniekintas vyras keršija vaikui, kurį jis 
paskelbė neteisėtu..." Padarinius atskleis ateitis, lem- 
tis, toji amžina kūrėja, be perstojo pinanti nepermal- 
daujamą įvykių eigą su žmonių veiksmais, 

VI 


EUDELINA 


Baldakimas visš lovos iš tamsiai mėlyno atlaso, 
atausto auksinėmis lelijomis, panėšėjo į rėželį nak- 
ties dangaus. Lovos užuolaidos iš tos pačios medžia- 
gos virpčiojo, nušviestos silpnutės naktinės alyvinės 
lemputės, kabančios ant trijų bronzinių grandinių +; 
keistomis kibirkštimis žybčiojo auksinio brokato 10- 
vatiesė, standžiamis klostėmis krintanti iki grindų. 

Jau dvi valandos Liudvikas X veltui stengėsi už- 
migti ant lovos, kurioje neseniai ilsėjosi jo tėvas. Jis 
duso po antklodėmis, pamuštomis kailiais, bet jas nu- 
simetęs, beregint imdavo drebėti nuo šalčio. 


Nors Pilypas Gražusis mirė Fontenblo, Liudvikas 
jautėsi nejaukiai, tarsi lovoje šalia jo gulėtų lavonas. 

Mintyse vienas kitą ginė visi paskutinių dienų 
vaizdai, visi košmarai, kurie turėjo kankinti jį atei- 
tyje... Štai kažkas minioje šūkteli: „Raguotas vy- 
ras!“..,. Klemencija Vengrė atsisako tekėti arba jau 
susižadėjusi. ., rūstus abato Egidijaus veidas lenkiasi 
virš kapo. .. „Nuo šiol mes kalbėsime dvi maldas..." 
„Žinote, kuo ji pasikliauna? Tikisi, kad jūs mirsite 
pirma jos!“... Krištolinėje dėžutėje uždaryta širdis 
nupjautomis arterijomis, tokia mažytė kaip ėriuko šir- 
delė... 

Liudvikas staiga atsisėdo lovoje, jo paties širdis 
daužėsį krūtinėje lyg laikrodis, atsikabinus svarsčiui. 
Tačiau rūmų fizikas, apžiūrėjęs karalių prieš-miegą, 
nepastebėjo nieko blogo. Miegas išsklaidys puikiai su- 
prantamą nuovargį; jei kosulys nesiliaus, rytoj pa- 
žiūrės, ar prirašyti nuoviro su medum, ar dėti dė- 
les... Bet Liudvikas neprisipažino, kad per gedulin- 
gas apeigas Sen Deni jis vos du kartus neapalpo, 
kad jį visą buvo sukaustęs šaltis ir kad aplink jį 
viskas buvo susiūbavę. Ir štai jį vėl apima ta pati 
negalė, kurios jis nežinojo kaip pavadinti. 

Kankinamas įkyrių minčių, Liudvikas Vaidingasis 
su ilgais baltais marškiniais, užsimetęs ant jų šiltą 
mantiją, žingsniavo po miegamąjį, tarsi bėgdamas 

nuo saves, ir atrodė, jeigu jis nors akimirką sustos, 
kris negyvas. 

Ar nenumirs jis taip pat kaip jo tėvas, trenktas į 
galvą dievo ranka? „Aš taipogi — buvau čia, kai 
prieš šituos rūmus degino tamplierius. . .'— baisėjosi 
jis. Ar žino žmogus, kurią naktį jam skirta mirti? Ar 
žino žmogus, kurią naktį jis išeis iš proto? O jeigu 
jis įstengs iškentėti šitą kraupią naktį, jeigu pama- 
tys, kaip brėkšta vėlyva žiemos aušra, tai koks išse- 
kęs bus jis rytoj, kai reikės vadovauti pirmajai savo 
Tarybai? Pasakys: „Mesirai...“ Atvirai šnekant, ką 
jis turės pasakyti?.. „Kiekvienas iš mūsų, sūnėne, 
vienatvėje pergyvena mirties akimirką, ir tik išdi- 
dėlis gali manyti, kad jis ne vienišas kitomis gy- 
venimo akimirkomis..." 

— Ak, dėde, dėde, — garsiai ištarė Vaidingasis,— 
kam jūs man šitai pasakėte! 

Jo paties balsas pasirodė jam svetimas. Sunkiai al- 
suodamas ir drebėdamas, jis tebesiblaškė aplink di- 
džiulę lovą, skendinčią tamsoje. 


Tai jis, šitas baldas, gąsdina jį. Ji prakeikta, šita 
lova, ir jis niekad joje neužmigs. Velionio lova. „Ne- 
jaugi aš kiekvieną savo karaliavimo naktį šitaip suk- 
siu ratu aplink ją, kad pabėgčiau nuo mirties?'— 
svarstė jis. Bet kaip eiti gulti kitur, kaip pašaukti 
tarnus ir liepti parengti kitą mMmiegamąjįė Kur imti 
drąsos ir prisipažinti: „Negaliu čia miegoti — bijau“, 
ir kaip jis gali pasirodyti rūmų mažordomams, šam- 
belionams toks susitaršęs, drebantis ir suglumęs? 

Jis karalius, bet nemoka valdyti; žmogus, bet ne- 
moka gyventi; vedęs, bet neturi žmonos... Net jei 
Klemencija Vengrė sutiks tekėti, kiek dar savaičių, 
mėnesių jis turės laukti, kol gyvas žmogiškas pada- 
ras nuramdys jo naktis? „Ar panorės toji moteris ma- 
ne mylėti? Ar nepadarys kaip anoji?" 

Staiga jis ryžosi. Atvėrė duris 1 priėjęs papurtė 
pirmąjį šambelioną, kuris apsirengęs miegojo pries 
kambaryje. 


— Ar mūsų rūmų baltinius vis dar tvarko ponia 
Eudelina? 


— Taip, valdove... Manau, kad ji, valdove. . .— 
atsakė Matjė de Tri. | 

— Na, tai sužinokite. Ir jeigu ji, tuoj pat atsiųs- 
kite ją man. 

Nustebęs, apsimiegojęs, šambelionas paklausė, ar 
nepageidauja karalius, kad galų pakeistos paklo- 
dės. 

„Tas tai miega!" — su neapykanta pagalvojo Vai- 
dingasis. 

Vaidingasis nekantriai mostelėjo ranka: 

— Taip. Eikite ir atsiųskite ją man, sakau. 

Paskui grįžo į miegamąjį ir vėl ėmė išgąstingai 
sukti ratu, pats sau tardamas: ,„Ar ji vis dar čia? Ar 
jie suras ją?“ 

Po dešimties minučių įėjo ponia Eudelina su krū- 
va paklodžių rankose, ir Liudvikas X staiga pajuto, 
kad jo nebekrečia šaltis. 

— Monsinjore Liudvikai... tai yra, norėjau pa- 
sakyti, valdove!-— šūktelėjo ji— Aš žinojau, kad 
nereikia kloti naujų paklodžių. Ant jų neima mie- 
gas. Bet mesiras de Tri liepė, tvirtino, kad taip esą 
įprasta. O aš norėjau duoti jau skalbtas paklodes, 
plonesnes. 

Eudelina buvo aukšta, šviesiaplaukė, žydinti mo- 
teris, vešlia krūtine, stambi kaip žindyvės figūra 
dvelkė ramybe, šilima ir atilsiu. Jai buvo truputį 
„daugiau kaip trisdešimt, bet jos veidas tebęšvietė 
kažkokia jaunatviška ir ramia nuostaba, Iš po baltos 
naktinės kepuraitės kyšojo ilgos auksinės kasos, ku- 
rios draikėsi ant pečių. Ant naktinio rūbo buvo pa- 
skubomis užsimetusi skraistę. 

Liudvikas valandėlę žiūrėjo į ją, nieko nesaky- 
damas, kol Matjė de Tri, pasinešęs patarnauti, su- 
prato, kad jis nebereikalingas. 

— Pakviečiau jus ne dėl paklodžių,— ištarė pa- 
galiau karalius. | 

Sumišusios Eudelinos skruostai nusidažė lengvu 
raudoniu, 

— O, monsinjore... tai yra, norėjau pasakyti, 
valdove. Nejaugi, sugrįžęs į rūmus, jūs prisiminėte 
mane?. | 

Ji Gnie jo pirmoji meilųžė. Prieš dešimt metų, 
kai Liudvikas, tada penkiolikmetis jaunuolis, sužino- 
"jo, kad jį netrukus apvesdins su Burgundijos prince- 
se, jį apniko baisus dūkis pažinti meilę, taip pat pa- 


r |] 
- 


50 


niška baimė, kad nežinos, kaip elgtis su žmona. Ir tuo 
pat metu, kai Pilypas Gražusis ir Marinjį svarstė poli- 
tinius šios santuokos privalumus, jaunasis princas te- 
galvojo apie prigimties paslaptį. Naktį jis įsivaizduo- 
davo, kad visos rūmų damos neatsispiria jo karštoms 
glamonėms, bet dieną, susitikęs su jomis, stovėdavo 
nebylus, drebančiomis rankomis ir nukreipęs šalin 
žvilgsnį. | 

O paskui, vieną vasaros popietę, staiga puolė ant 
šitos gražuolės merginos, kuri ramiu žingsniu žengė 
prieš jį tuščia galerija su glėbiu baltinių. Prišoko 
prie jos staigiai, tūžmingai, tarsi ji būtų kalta dėl jo 
baimės. Arba ji, arba jokia kita, arba dabar, arba 
niekados, .. Beje, jis anaiptol jos neišprievartavo; dėl 
susijaudinimo, nerimo, nerangumo jis būtų neįsten- 
gęs to padaryti. Pareikalavo iš Eudelinos, kad išmo- 
kytų jį mylėtis. Trūkdamas vyriško pasitikėjimo, nu- 
tarė pasinaudoti privilegijuota savo, kaip princo, pa- 
dėtimi. Jam pasisekė — Eudelina nepasityčiojo iš jo 
ir kažkuriame sandėliuke palaikė garbe sau paten- 
kinti karaliaus sūnaus geidulį, netgi sugebėjo įtikin- 
ti jį, kad jo glamonės teikia jai malonumo. Ir vėliau 
jis visada jautėsi šalia jos tikras vyras. 

Kai kada Liudvikas iškviesdavo ją rytais, kai reng- 
davosi medžioklei arba pratyboms su turnyriniais 
ginklais, ir Eudelina greitai perprato, kad noras mylė- 
tis jam užeina, kai jis bijo. Keletą mėnesių prieš at- 
vykstant Margaritai Burgundei ir net po jos atvyki- 
mo Eudelina padėjo Liudvikui Vaidingajam įveikti 
savo baimę. 

— Kur dabar jūsų duktė?— paklausė jis. 

— Gyvena pas mano motiną, kuri ją augina. Ne- 
norėjau, kad liktų čia su manimi; ji pernelyg panaši 
į savo tėvą, — atsakė šyptelėjusi Eudelina. 

— Apie šitą. ..— tarė Liudvikas, — bent jau tikrai 
galiu galvoti, kad ji mano duktė, 

— O, žinoma, monsinjore! Tai yra, norėjau pasa- 
kyti, valdove... Ji tikrai jūsų duktė!.. Iš veido ji 
kasdien vis labiau panėšėja į jus. Ir jums gal būtų 
nepatogu, jeigu ją matytų dvariškiai. 

Iš šitų skubotų glamonių iš tiesų gimė mergytė, 
kuri, kaip ir motina, buvo pakrikštyta Eudelinos var- 
du. Kiekviena moteris, bent kiek linkusi į intrigas, 

būtų šito nėštumo dingstimi užsitikrinusi sau ateitį 
ir tapusi naujos baronų linijos pranokėja. Bet Vai- 
dingasis taip bijojo prisipažinti karaliui Pilypui, jog 
Eudelina, dar sykį pagailėjusi princo, tylėjo. 

Tuo metu jos vyras, mesiro de Nogarė raštininkas, 
lydėdamas legistą;, daug keliavo po Prancūziją ir Ita- 
liją. Kai grįžęs rado žmoną beveik begimdančią, ėmė 
ant pirštų skaičiuoti mėnesius ir įtūžo. Bet panašaus 
charakterio vyrus paprastai vilioja tos pačios mote- 
rys, Raštininkas taip pat nebuvo labai tvirtos dvasios. 
Ir kai tik žmona prisipažino, kieno šita dovana, baimė 
nustelbė pyktį, kaip vėjas užpučia žvakę. Jis taip pat 
užsižadėjo tylėti, o netrukus pasimirė, beje, ne tiek 
iš sielvarto, kiek pakirstas piktybinės žarnų ligos, ku- 
rią parsinešė iš Romos pelkių. 

O ponia Eudelina ir toliau dirbo rūmuose, gauda- 
ma po penkis solius už šimtą išskalbtų staltiesių. Ji 
muose, o miestelėnei tai jau buvo garbinga padėtis. 

„Tuo tarpu mažoji Eudelina augo ir aiškiai linko, 
kaip visi nesantuokiniai vaikai, veido bruožais aki- 
vaizdžiai išduoti neteisėtą savo kilmę; ponia Eude- 
lina tikėjosi, kad vieną dieną Liudvikas prisimins ją. 
Jis juk taip nuoširdžiai žadėjo, taip. iškilmingai pri- 
siekė, kad tą dieną, kai taps karaliumi, apibers jos 
"dukterį auksu ir titulais! 

Šį vakarą ji galvojo, kad ne be reikalo tikėjosi, ir 
džiaugėsi, kad jis taip skuba išpildyti savo pažadus. 
„Jo Visai ne tokia bloga širdis, — mąstė ji— Jis tik iš 
pažiūros toks vaidingas, bet šiaip žmogus visai ne- 
blogas.“ 

Sujaudinta prisiminimų, buvusio jausmo, keistai 
susiklosčiusio savo likimo, ji žvelgė į valdovą, kuris 
dar neseniai jos glėbyje pirmą kartą patenkino sa- 
vo nerimstančią vyrišką jėgą, o dabar sėdėjo čia il- 
gais marškiniais apsirengęs aukštame krėsle, ranko- 
mis apkabinęs kelius; plaukai jam karojo iki pat 
smakro. | 

„Kodėl,— svarstė ji, — kodėl tai atsitiko man?“ 

— Kiek dabar tavo dukteriai metų?— paklausė 
Liudvikąs X.— Devyneri, ar ne? 

— Lygiai devyneri, valdove. 

— Iškelsiu ją į princeses, kai tik amžius leis ją 

ištekinti. Toks yra mano noras. O ko pageidauji tu? 

Ji buvo jam reikalinga, Dabar — arba niekados — 
stojo valanda tuo pasinaudoti. Su šios žemės didžiū- 
nais nėra prasmės kuklintis ir, kai jie peršasi su sa- 
Vo pagalba, nedelsdami pareikškite, ko jums stinga, 
ko reikalaujate ar pageidaujate, nors gautumėte vis- 
ką ir išgalvoti. Nes paskui jie tariasi atsidėkoję pa- 
prasčiausiai todėl, kad pasiūlė jums savo malonę, ir 
suteikti ją užmiršta. Vaidingasis būtų mielai visą 
naktį aptarinėjęs, kokiomis geradarybėmis jis api- 
pils Eudeliną, kad tik šioji pasiliktų šalia jo iki auš- 
ros. Bet nustebinta klausimo ji teatsakė: 

— Jūsų nuožiūra, valdove. 

Liudviko mintys tuoj pat nukrypo į save. 

— Ak, Eudelina, Eudelina!— šūktelėjo jis.— Rei- 
kėjo man pasikviesti tave į Nelio rūmus, kur išgy- 
venau tiek sielvarto paskutiniaisiais mėnesiais. 

— Žinau, monsinjore Liudvikai, kad ne taip, kaip 
dera, mylėjo jus žmona... Bet nebūčiau drįsusi atei- 
ti pas jus; nežinojau, ar būtumėt džiaugęsis, ar gė- 
dijęsis, vėl mane pamatęs. 

Jis žiūrėjo, bet nebeklausė, ką ji sako. Jo akys, 
įsmigūsios į ją, susidrumstė. Eudelina puikiai žino- 
jo, ką reiškia šis žvilgsnis — taip žiūrėjo jis jau ta- 
da, kai jam buvo penkiolika metų. 

— Gulk. ..— įsakė jis staiga. 

— Čia, monsinjore, .. tai yra norėjau pasakyti, 
valdove?— sušnabždėjo ji išsigandusi, rodydama į 
Pilypo Gražiojo lovą. Ė 

— Taip, čia!-— atsakė Vaidingasis -kurčiu balsu. 

Ji kiek sudvejojo, prieš vykdydama tai, kas jai 
atrodė šventvagystė. Galų gale Liudvikas dabar ka- 
ralius, ir ši lova — jo. Ji nusitraukė kepuraitę, nusi- 
metė skraistę ir marškinius; jos auksinės kasos visai 
išsipynė. Ji buvo truputį pilnesnė, negu kadaise, bet 
strėnos tebebuvo gražiai apvalios, tie patys platūs ir 
ramūs pečiai, tie patys šilkiniai, kai prie jų prisilieti, 
klubai, ant kurių žaidė šviesa. .. Judesiai atrodė nuo- 
lankūs, o nuolankumo ir troško Vaidingasis. Kaip į 
lovą dedama gorė išvaiko šaltį, taip šitas gražus kū- 
nas turėjo išvaikyti demonus. 

Mažumą sunerimusi, mažumą nustėrusi Eudelina 
palindo po auksu atausta antklode. 

— Mano teisybė, — tuoj pat pasakė ji, — šitos nau- 
jos paklodės braižo kūną! Aš juk žinojau. 

Liudvikas karštligiškai nusitraukė marškinius; lie- 
sas, kaulėtais pečiais ir iš negrabumo rambus jis puo- 
lė ant Eudelinos su neviltinga skuba, tarsi spiriamas 
degančios būtinybės, kuri negalėjo pakęsti nė ma- 
žiausio delsimo. | 

Veltui skuba. Karaliams ne viskas paklūsta, ir kar- 
tais jų laukia toks pat nusivylimas, kaip ir kitų Vy- 
rų. Vaidingąjį apėmęs geismas buvo daugiau išpro- 
tautas. Įsikibęs Eudelinai į pečius, nelyginant sken- 
duolis į plūdurą, jis stengėsi, vaizduodamas aistrą, 
perveikti negalią, kuriai, atrodo nebus galo. „Aišku, 
jeigu jis šitaip pagerbdavo jos malonybę Margari- 
tą, — mąstė Eudelina,— nesunku suprasti, kodėl toji 
jį apgaudinėjo.“ 

Tyli pagalba, kurios ji nešykštėjo, visos jo pastan- 
gos, anaiptol neprimenančios pergalingai žygiuojan- 
čio princo, baigėsi nesėkmingai. Jis paleido ją nusi- 
kamavęs, susigėdęs; drebėjo, beveik siuto, vos nerau- 
dojo. 

Ji mėgino jį raminti. | 

— Jūs šiandien tiek kelio padarėte! Taip sušalo- 
te, be to, ir ant širdies jums sunku! Tai suprantama 
vakarą po tėvo laidotuvių, ir kiekvienam, žinote, ga- 
li taip atsitikti. 

Liudvikas žiūrėjo į šitą šviesiaplaukę gražuolę, to- 
kią paklusnią ir neprieinamą, gulinčią šalimais tarsi 
kažkokios pragaro bausmės įsikūnijimas ir žvelgian- 
čią į jį su užuojauta. 

— Kalta toji nenaudėlė, toji palaidūnė. ..— pasa- 
kė jis. 

Eudelina atsitraukė, manydama, kad keiksmažo- 
džiai taikomi jai. 

.— Norėjau, kad ji būtų nubausta mirtimi po savo 
nusikaltimo, > švokštė jis toliau pro sukąstus dan- 
tis.— Tėvas nesutiko; tėvas neatkeršijo už mane, O 
dabar aš pats tarytum miręs... šitoje lovoje, kurioje 
jaučiu savo. nelaimę, kurioje niekad negalėsiu už- 
migti! 

— Užmigsite, monsinjore Liudvikai, — lipšniai pa- 
sakė Eudelina, prisitraukdama jį prie savęs.— Užmig- 

site. Lova ši gera, karaliaus lova. O kad išnyktų tai, 
kas jums kliudo, čia reikia paguldyti karalienę. 

Ji buvo susijaudinusi, kukli, nepriekaištavo ir ne- 
apmaudavo, 

— Ar tikrai taip manai, Eudelina? 

— Žinoma, taip, monsinjore Liudvikai, tikėkite 
manim; karaliaus lovoje reikia karalienės, — pakarto- 
JO JL | 

— Gal jos netrukus įr sulauksiu. Ji, berods, 
šviesiaplaukė kaip ir tu. 

— Didesnio komplimento man pasakyti negalėjo- 
te,— atsiliepė Eudelina. 

— Sako, ji labai graži, — kalbėjo toliau Vaidinga- 
sis, — ir labai dorybinga, gyvena Neapolyje... 

— Žinoma, monsinjorę Liudvikai, žinoma, esu 
tikra, kad ji atneš jums laimę. Dabar jums reikia pa- 
ilsėti. | 

Ji motiniškai priglaudė jį prie šilto peties, kve- 
piančio levanda, ir klausėsi, kaip jis garsiai svajoja 
apie tą nepažįstamą moterį, tą tolimą princesę, kurios 
vietoj ji taip nesėkmingai šiąnakt guli. Ateities iliu- 
zijose jis ieškojo paguodos po praeities nesėkmių ir 
šios dienos pralaimėjimo. 

— Žinoma, monsinjore Liudvikai, tokios žmonos 
jums ir reikia. Pamatysite, koks stiprus jūs pasijusite 
šalia jos. .. | į 

Pagaliau jis nutilo. Eudelina gulėjo, nedrįsda- 
ma pajudėti, plačiai atmerktomis akimis įsižiūrėjusi 
į tris naktinės lempelės grandines, ir laukė, kada 
išauš, kad galėtų išeiti. 

Prancūzijos karalius miegojo. 


Antradalis 


VILKAI RYJA VIENAS KITĄ 


I 


LIUDVIKAS VAIDINGASIS 
LAIKO SAVO PIRMĄJĄ TARYBĄ 


Šešiolika metų posėdžiavo Marinji Mažojoje ta- 
ryboje, iš kurių septynerius sėdėjo karaliaus dešinė- 
je. Šešiolika metų tarnavo tam pačiam monarchui ir 
"*drauge su juo kovojo dėl tos pačios politikos įgyven- 
dinimo. Šešiolika metų buvo tikras, kad čia.jį sutinka 
ištikimi draugai ir uolūs valdiniai. Šį rytą, vos per- 
žengęs Tarybos salės slenkstį, suprato, kad viskas pa- 
sikeitė. | 

Aplink ilgą stalą sėdėjo maždaug tiek pat Tary- 
bos narių kaip visados, ir židinys skleidė salėje tą 
patį degančio ąžuolo kvapą. Bet vietos buvo kitaip 
paskirstytos arba užimtos naujų žmonių. 

Šalia Tarybos narių, dalyvaujančių čia pagal teisę 
arba tradiciją, tokių kaip karališkojo kraujo princai 
ar konetablis Gošė de Šatijonas, Marinji nepaste- 
bėjo nei Raulio de Prelio, nei Nikolo Le Loktjė, nei 
Gijomo Diubua, žymių legistų, ištikimų Pilypo Gra- 
žiojo tarnų. Juos pakeitė tokie vyrai kaip Etjenas de 
Mornė, grafo de Valua kancleris, arba Bero de Mer- 
keris, nenustygstąs vietoje didžiūnas, nuo seno vie- 
nas iš aršiausių karaliaus administracijos priešų. 

Pats Karolis de Valua pasiskyrė sau krėslą, kuria- 
me paprastai sėdėdavo Marinji, 

Iš senųjų Geležinio karaliaus patarėjų liko, be ko- 
netablio, tik buvęs šambelionas Hiugas de Buvilis, 
tikriausiai todėl, kad buvo labai aukštos giminės, 
Miestietiškos kilmės -patarėjai buvo nušalinti. 

Marinji akimoju perprato, ko siekiama tokia Ta- 
rybos sudėtimi ir išdėstymu —užgauti ir parodyti 
priešiškumą. Minutėlę jis stovėjo nejudėdamas, kairę 
ranką pakėlęs prie apykaklės, po plačiu smakru, de- 

šine alkūne prispaudęs krepšį su dokumentais, tarsi 
kaupdamas jėgas ir galvodamas: „Na ką gi! Mūsų 
laukia kova!" 

Paskui, kreipdamasis į Hiugą de Buvilį, bet taip, 
kad girdėtų visi, paklausė: 

„— Ar mesiras de Prelis serga? Kas sukliudė me- 
sirams de Burdenė, de Briansonui ir Diubua ateiti, 
nematau jų čia nė vieno. Ar atsiprašė jie dėl savo 
neatvykimo? 

Storulis de Buvilis neryžtingai patylėjo, paskui, 
nuleidęs akis, atsakė: 

— Ne man buvo pavesta sušaukti Tarybą. Šią pa- 
reigą atliko mesiras de Mornė. 

Tada Valua, atsilošęs krėsle, kurį pasisavino, at- 
rėžė su beveik neslepiamu įžūlumu: 

— Jūs turbūt neužmiršote, mesire de Marinji, kad 
karalius kviečia į Tarybą ką nori, kaip nori ir ka- 
da nori. Tokia monarcho teisė. 

Marinji buvo beatsakąs: jei iš tikrųjų karalius tu- 
ri teisę kviesti į Tarybą, kas jam patinka, tai jo pa- 
reiga taip pat pasirinkti žmones, kurie šį tą nutuokia, 
ir kad nusimanymas apie valstybės relšūiųs per vie- 
ną dieną neįgijamas. 

Bet jis nutarė pasilaikyti savo argumentus geres- 
nei progai ir įsitaisė, iš pažiūros ramus, priešais Va- 
lua, ant tuščios kėdės, iš kairės nuo karaliaus krėslo. 

Atsisegė krepšį su dokumentais, išsiėmė pergamen- 
tus, lenteles ir tvarkingai išdėstė priešais. Jo smul- 
kios ir nervingos rankos nesiderino su rambia jo 
povyza. Jis automatiškai pagrabaliojo po stalu, ieš- 
kodamas kablio, ant kurio paprastai kabindavo 
krepšį; nesuradęs sutramdė susierzinimą. 


Valua paslaptingai šnekučiavosi su savo sūnėnu 
Karoliu Prancūzu. Pilypas de Puatjė, prisikišęs prie 
trumparegių akių, skaitė konetablio paduotą kažkokį 
dokumentą, liečiantį vieną jo vasalą. Liudvikas d'Ev- 
rė tylėjo, Visi buvo juodai apsirengę. Bet monsinjoras 
de Valua, nors rūmuose buvo laikomasi gedulo, išsi- 
pustė dar prašmatniau, negu bet kada: jo aksominė 
mantija buvo siuvinėta sidabru ir puošta šermuonė- 
lių uodegomis, išrodė jis it arklys, pakinkytas į iškil- 
mingą gedulo vežimą. Jis neturėjo pasidėjęs nei per- 
gamento, nei lentelės, šitą ne tokį svarbų reikalą — 

skaityti ir rašyti — pavesdaimas savo kancleriui; jis 
pats tenkinosi bylojimu, 

Atsidarė durys, vedančios į karaliaus apartamen- 
tus. Pasirodęs Matjė de Tri paskelbė: 

— Mesirai, karalius. 

Pirmasis pakilo Valua ir nusilenkė su tokia pa- 
brėžta pagarba, kad ji virto didingai globėjiška... 
Vaidingasis pasakė: | 

— Atleiskite, mesirai, kad pavėlavau. .. 

Ir tuoj pat nutilo, nepatenkintas šiuo kvailu pa- 
reiškimu. Užmiršo, kad jis karalius ir kad turi pas- 
kutinis įeiti į Tarybos salę. Jį vėl apėmė nerimastin- 
ga negalė kaip vakar Sen Deni abatijoje ir pereitą 
naktį tėvo lovoje. 

Išmušė valanda pasirodyti iš tikrųjų valdovu. Bet 
karaliumi netampama, burtų lazdele mostelėjus. Liud- 
vikas sustingo, nukoręs rankas, paraudusiomis aki- 
mis, jis užmiršo, kad reikia sėstis ir pakviesti sėsti 
Tarybą. 

Ėjo sekundės, tyla darėsi slogi. | 

Matjė de Tri padarė reikalingą mostą — pabrėž- 
tinai pastūmėjo karaliui krėslą. Liudvikas atsisėdo ir 
sušnabždėjo: 

— Sėskitės, mesirai. 

Jis įsivaizdavo tėvą šioje pačioje vietoje ir nesą- 
moningai pakartojo jo pozą — padėjo abu delnus ant 
krėslo parankių. Šita poza grąžino jam truputį pasi- 
tikėjimo savimi. Tada, atsigręžęs į grafą de Puatjė, 
pasakė: 

— Broli mano, pirmasis mano sprendimas liečia 
jus. Kai baigsis gedulas, ketinu jums, kaip Puatjė 
grafui, suteikti pero titulą, idant tapęs peru padėtu- 
mėte man pakelti karaliaus karūnos naštą. 

Paskui kreipėsi į antrąjį savo brolį: 

— Jums, Karoli, aš skiriu apanažu Maršos gra“ 
fystę su visomis teisėmis ir pajamomis, kurios su ja 
susiję ?. 

Abu princai pakilo, priėję iš vienos ir kitos ka- 
raliaus krėslo 'pusės, atsidėkodami pabučiavo vyres- 
niajam broliui ranką. Nutarimai, liečią juos abu, ne- 
buvo nei išskirtiniai, nei netikėti. Buvo įprasta pri- 
pažinti pero titulą pirmajam karaliaus broliui; antra 
vertus, jau seniai buvo žinoma, kad Maršos grafystė, 

kurią. Pilypas Gražusis atpirko iš Luzinjarių, SiES 
jaunajam Karoliui. 

Ir vis dėlto monsinjoras de Valua pasipūtė, lyg 
jis būtų tai sumanęs, nežymiai mostelėjo ranka abie- 
jų princų link, tarsi norėdamas pasakyti: ,Matot, 
kaip aš pasistengiau jūsų labui." 

Tačiau pats Liudvikas X nebuvo toks patenkintas, 
neš, pradėdamas Tarybą, užmiršo pagerbti tėvo atmi- 
nimą ir pakalbėti apie valdžios permanentiškumą. 
Du gražūs sakiniai, kuriuos jis buvo pasiruošęs, iš- 
dulkėjo jam iš galvos; dabar jis nebežinojo, kaip 
ir kur juos įtempti. 

Vėl įsivyravo tyla — nemaloni ir slogi, Kažko per- 
nelyg aiškiai trūko susirinkimui — velionio. 

Angeranas de Marinji žiūrėjo į jaunąjį karalių ir, 
matyt, laukė, kad šisai pasakytų: ,„Mesire, tvirtinu 
jus jūsų einamoms karalystės koadjutoriaus ir Vy- 
riausiojo rektoriaus pareigoms, ..“ 

Kadangi šie žodžiai nebuvo ištarti, Marinji pa- 
sielgė taip, tarsi jie būtų buvę pasakyti. 

— Apie kokius reikalus, valdove, jūs norėtumėte 
manęs išklausyti? — prabilo jis.— Apie tai, kiek įplau- 
kė tiesioginių ir netiesioginių mokesčių, kokia iždo 
būklė, apie parlamento nutarimus, apie badą, kuris 
siaučia provincijose, apie padėtį įgulose, apie Fland- 
riją, apie prašymus, kuriuos įteikė jūsų Burgundijos 
ir Šampanės baronai? 

O tai aiškiai reiškė: „Valdove, štai kokiais klau- 
simais rūpinuosi aš ir dar daugeliu kitų, kuriuos ga- 
lėčiau ilgai jums vardinti. Nejaugi manote, kad galė- 
site apsieiti be manęs?“ 

Vaidingasis atsigręžė į dėdę Valua, visa esybe 
maldaudamas paspirties. 

— Mesire de Marinji, karalius sušaukė mus ne 
dėl šių reikalų, — tarė Valua, — jis išklausys jus vė- 
liau. 

— Jeigu man nepranešta, kokiam tikslui šaukia- 
ma Taryba, iš kur aš galiu atspėtit— atsakė Marinji. 

— Karalius, mesirai,— yarė toliau Valua, tarsi nė 
negirdėdamas Marinji pastabos,— karalius geidauja 
išklausyti jūsų nuomonės klausimu, kuris, kaip ir de- 
ra geram valdovui, jam pirmučiausiai rūpi,— įpėdi- 
nystės ir sosto paveldėjimo klausimu. 

— Visiškai teisingai, mesirai,— ištarė Vaidinga- 
sis, stengdamasis kalbėti oriai. — Mano pirmoji parei- 
ga yra užtikrinti sosto paveldėjimą, dėl to man rei- 
kia žmonos. ., 

Čia jis užsikirto, Žodį perėmė Valua. 

— Taigi, karalius mano, kad privalo jau dabar 
pasirinkti naują žmoną; jo dėmesį patraukė Klemen- 
cija Vengrė, karaliaus Karolio Martelo duktė ir Nea- 
polio karaliaus dukterėčia. Prieš siųsdami pasiunti- 
nius, mes pageidaujame išklausyti jūsų nuomonę. 

Šitas „mes pageidaujame“ nemaloniai nustebino 
ne vieną. Vadinasi, karalystę valdo monsinjoras de 
Valua? : 

Pilypas de Puatjė pasilenkė prie grafo d'Evrė. 

— Štai kodėl, — sukuždėjo jis,— iš pradžių jie ma- 
ne patepė, suteikdami pero titulą. 

Paskui garsiai paklausė: 

— Kokia šiuo klausimu mesiro de Marinji nuo- 
monė? 

Šitaip sakydamas, jis sąmoningai pasielgė netak- 
tiškai vyresniojo brolio atžvilgiu, nes tik valdovas, 
niekas kitas, turėjo teisę kviesti patarėjus pareikšti 
savo nuomonę. Niekas nebūtų drįsęs šitaip prasiženg- 
ti per karaliaus Pilypo Tarybą. Bet šiandien, atrodo, 
kiekvienas čia gavo teisę šeimininkauti; o kadangi 
naujojo karaliaus dėdei užteko įžūlumo pastatyti sa- 
ve aukščiau Tarybos, kodėl karaliaus brolis negalėtų 
taip pat laisvai elgtis. 

Marinji šiek tiek palinko pirmyn savo stambiu 
biustu. 

— Klemencija Vengrė tikriausiai turi visas savy- 
bes, kurių reikia karalienei — tarė jis — jeigu ties ja 
sustojo karalius. Bet, išskyrus tai, kad ji yra monsin- 
joro de Valua dukterėčia, — šito, žinoma, užtenka, kad 
mes ją pamiltume,— aš nematau, kokią naudą ši san- 
tuoka atneštų karalystei. Jos tėvas Šarlis-Martelas 
jau seniai miręs ir Vengrijos karalium buvo tik no- 
minaliai; jos broliui Šaroberui. .. 

Priešingai negu Karolis de Valua vardus jis tarė 
prancūziškai, .. | 

— ... jos broliui Šaroberui galų gale pavyko per- 
nai — po.penkiolika metų trukusių intrigų ir karo žy- 

gių — užsidėti tą Vengrijos karūną, kuri ne per daug 
stipriai laikosi jam ant galvos. Visi Anžu giminės le- 
Ahai ir kunigaikštystės jau seniai išdalyti tarp šitos 
šeimos, tokios gausios, kad ji išplito po visą pasaulį 
kaip aliejaus dėmė ant staltiesės, ir netrukus atro- 
dys, kad Prancūzijos dinastija tėra Anžu šeimos 
šaka". Iš šitokios santuokos negalima tikėtis jokio 
valdų padidėjimo, kaip visados pageidavo karalius 
Pilypas, nei jokios karinės pagalbos, nes visi šie toli- 
mų žemių monarchai turi pakankamai rūpesčių, kad 
išsilaikytų savo valdose. Kitaip tariant, valdove, esu 
tikras, kad jūsų tėvas būtų buvęs prieš šitą santuo- 
ką, kurios kraitį sudaro greičiau debesys negu že- 
mės. 

Monsinjoras de Valua išraudo, o jo kelis sudre- 
bėjo po stalu. Kiekviename Marinji sakinyje glūdė- 
jo klastinga užuomina, taikoma jam. 

— Lengva jums, mesire,— šūktelėjo- jis, — kalbė- 
ti už tą, kuris ilsisi kape. O aš jums atsakysiu: ka- 
ralienės dorybė brangesnė negu bet kuri provincija. 
Tie nuostabūs giminystės ryšiai su Burgundija, ku- 
riuos jūs taip apsukriai Airezgėte, nedavė tokios nau- 
dos, kad galėtume vėl jus kviestis teisėju šiuo reika- 
lu. Gėda ir sielvartas — štai kas iš to išėjo. 

— Taip, taip yra!-— pareiškė staiga Vaidingasis. 

— Valdove,— atsakė Marinji, ir jo balsė suskam- 
bo vos pastebima nuobodžio ir paniekos gaida, — jūs 
buvote dar labai jaunas tada, kai jūsų tėvas išspren- 
dė jūsų vedybų klausimą; o monsinjoras de Valua 
anaiptol neatrodė toks priešiškas nei tąsyk, nei vė- 
liau, nes, nepraėjus nė dvejiems metams, parinko 
žmona savo sūnui tikrą jūsų žmonos seserį, kad ši- 
taip priartėtų prie jūsų. 

Valua smūgio neištvėrė, jo veido raudonis dar 
labiau išryškėjo. Iš tikrųjų jis tarėsi pasielgęs labai 
apsukriai, apvesdindamas savo vyriausiąjį sūnų 
Pilypą su jaunesniąja Margaritos seserim, su ta, 
kuri buvo praminta Žana: Mažąja arba Raišąja, todėl 
kad viena jos koja buvo trumpesnė 7. 


Marinji kalbėjo toliau. 
— Moterų dorybė, valdove, toks pat netikras da- 
lykas, kaip nepatvarus yra jų grožis, o žemės išlieka. 

Tuomet karalystė labiau išaugo per santuokas negu 
per karus. Monsinjora de 2255 pavyzdžiui, valdo 
Franš Kontė, vadinasi. . 

— Ar ši Taryba — atžariai pertarė jį Valua, — su- 
sirinko paklausyti, kaip mesiras de Marinji kelia pats 
save į padanges, ar tam, kad padėtų įgyvendinti ka- 
raliaus norus? 

— Kad padėtume įgyvendinti karaliaus norus, 
monsinjore,— atšovė taip pat ūmai Marinji, — nede- 
rėtų užbėgti įvykiams už akių. Svaičioti galima apie 
visas pasaulio princeses, ir aš puikiai suprantu kara- 
liaus nerimastį, bet pradėti reikia nuo pradžių — iš- 
skirti jį su dabartine žmona. Monsinjoras d' Artua, at- 
rodo, neparnešė jums iš Gajaro pilies jūsų laukiamo 
atsakymo. Jei norite nutraukti santuoką, reikia, kad 
būtų išrinktas popiežius. ., 

— „.. popiežius, kurį jūs žadate mums jau pusę 
metų, Maripji, bet kurio dar. iki šiol neišperėjo ta 
vaiduoklių virtusi konklava. Jūsų pasiuntiniai taip 
uoliai gąsdino ir mėtė pro langus kardinolus, susi- 
rinkusius Karpantra, kad tie išsilakstė po laukus, 
pasikaišioję sutanas. Čia tai jau tikrai ne vieta tri- 
mituoti apie savo šlovingus darbus, Jei būtumėte 
elgęsis santūriau ir parodęs dievo tarnams daugiau 
pagarbos, kurios smarkiai stokojate, turėtume da- 
bar mažiau bėdos. - 

— Iki šiol aš žiūrėjau, kad popiežium nebūtų iš- 
rinktas Romos ar Neapolio valdovų statytinis, nes 
karalius Pilypas norėjo popiežiaus, kuris būtų nau- 
dingas Prancūzijai. 

Valdžios trokštančius žmones pirmiausia skatina 
noras paveikti pasaulį, noras, kad įvykiai priklausy- 
tų nuo jų valios, ir noras likti teisiems. Turtai, aukš- 
ta padėtis, prerogatyvos jų akyse tėra jų veiklos 
įrankiai, Marinji ir Valua priklausė šiai žmonių ka- 
tegorijai. 

Jie visada kovojo vienas su kitu, ir tik Pilypas 
Gražusis gebėjo išlaikyti atstu tuos du priešininkus 
ir sumaniai naudotis tiek legisto politine išmintimi, 
tiek ir kariniu karališkojo kraujo princo talentu. Bet 
Liudvikas X buvo absoliučiai nepajėgus išspręsti 
ginčą. 

„ Įsikišo grafas d'Evrė, stengdamasis numaldyti įsi- 
karščiavusius protus, ir iškėlė pasiūlymą, kuris ga- 
lėjo sutaikyti abi puses. 

— Jei kartu su pažadu atiduoti mums .princesės 
Klemencijos ranką mes gautume iš Neapolio kara- 
liaus sutikimą, kad popiežiumi būtų išrinktas pran- 
cūzų kardinolas? 

— Tada, žinoma, monsinjore— ramiau atsakė 
Marinji,— toks susitarimas turėtų prasmę, bet aš la- 
bai abejoju, kad kas iš to išeis. 

— Mes niekuo nerizikuojame ir pamėginti ga- 
lime. Tevyksta į IESp9!1 pasiuntiniai, jei toks kara- 
liaus noras. 

— Aišku, monsinjore. 

— Jūsų nuomonė, Buvili?— staiga paklausė Vai- 
dingasis, norėdamas parodyti, kad ima reikalą į sa- 
vo rankas. 

Storulis Buvilis krūptelėjo. Jis buvo puikus šam- 
belionas, nekleidžiantis pinigo, pavyzdingas mažor- 
domas, bet ne itin lakaus proto, tad ir Pilypas Gra- 
žusis kreipdavosi į jį per posėdį nebent tik su įsa- 
kymu atidarytį langus. 

— Valdove,— tarė jis— jūs pasirinkote žmoną 
iš kilnios šeimos, ištikimai saugančios riterių tradi- 
cijas. Mums bus garbė tarnauti karalienei.. 

Jis nutilo, pastebėjęs Marinji žvilgsnį, taisi sa- 
kantį: „Išduodi mane, Buvili!“ 

Buvilį ir Mariniji siejo seni ir stiprūs draugystės 
ryšiai. Savo tarnybą kaip ginklanešys Marinji pradė- 
jo pas Buvilio tėvą, Hiugą II, tuomet didįjį šambe- 
lioną, kuris vėliau žuvo Mon zan Pevelėje Pilypo 
Gražiojo akyse; per visą ilgos stulbinančios karjeros 
laiką jis visada liko ištikimas savo pirmojo senjoro 
sūnui. 

Buviliai priklausė aukščiausiajai aristokratijai. 
Šambeliono, netgi didžiojo šambeliono pareigas jau 
šimtas metų, galima sakyti, paveldėdavo jų šeima. 
Hiugas III perėmė šias pareigas po savo brolio Žano 
mirties. O šisai — po tėvo, Hiugo II, mirties. Buvi- 
lis — toks jis buvo iš prigimties ir toks jo gyslose te- 
kėjo protėvių kraujas — buvo taip atsidavęs karūnai, 
taip apakintas karaliaus didystės, jog, kai karalius 
su juo kalbėdavo, gebėdavo tik pritarti kiekvienam 

jo žodžiui. Ir visai nesvarbu, kad Vaidingasis kvai- 
las ir iškrikėlis; jeigu jis karalius, Buvilis pasiren- 
gęs tarnauti jam su tokiu uolumu, su kokiu tarna- 
vo Pilypui Gražiajam. 

Už šį paslaugumą jis beregint susilaukė atpildo, 
nes Liudvikas X nutarė, kad kaip tik Buvilis ir bus 
pasiųstas į Neapolį. Toks pasirinkimas nustebino, bet 
nesukėlė prieštaravimo. Valua, įsivaizduodamas, kad 
viską slapčia sutvarkys laiškais, manė, kad ribotas, 
. bet paklusnus žmogus yra kaip tik toks pasiuntinys, 
kokio jam reikia. Tuo tarpų Marinji mąstė: ,Siųski- 
te Buvilį. Vesti derybas jis sugeba ne geriau už pen- 
kiametį vaiką. Patys pamatysite, kas iš to išeis.“ 

Ištikimąjį tarną dėl tokio netikėtai gauto aukšto 
pavedimo išmušė raudonis. 

— Atminkite, Buvili, kad mums reikia popie- 
žiaus,— pasakė jaunasis karalius. 

— Valdove, aš tik apie tai ir galvosiu. 

Liudvikas X prabilo staiga valdingų tonu; jam 
norėjosi, kad jo pasiuntinys būtų jau kelyje. 

— Grįždamas jūs aplankysite Avinjoną,— kalbė- 
jo jis toliau, — ir pasistengsite paspartinti konklavą. 
O kadangi visi tie kardinolai, kaip atrodo, yra paper- 
kami žmonės, tegu mesiras de Marinji aprūpina jus 
auksu. 

— O iš kur paimti tą auksą, valdove? — paklausė 
pastarasis. 

— Betgi... aišku, iš iždo! 

— Iždas tuščias, valdove, tai yra jame liko tik 
tiek, kiek užteks apmokėti skolininkams iki švento 
Mikalojaus ir sulaukti naujų įplaukų, bet nė skatiko 
daugiau. Ž 

— Kaip tai iždas tuščias, mesire?— šūktelėjo Va- 
lua.— O kodėl anksčiau šito nepasakėte? 

— Norėjau nuo šito pradėti, monsinjore, bet jūs 
pats neleidote man kalbėti. 

— O kodėl, jūsų nuomone, atsirado šis stygius? 

— Todėl, monsinjore, kad sunku rinkti mokes- 
čius, kai žmonės badauja. Todėl kad baronai, kaip 
jūs pats puikiausiai žinote, monsinjore, vengia mo- 
kėti piniginės prievoles. Todėl kad paskola, suteikta 
lombardų bendrovių, buvo panaudota atsiteisiant su 
tais pačiais baronais už paskutinį žygį į Flandriją, 

žygį, kurį jūs taip atkakliai įkalbinėjote mus pra- 
dėti... 

— „.. ir kurį jūs teikėtės užbaigti savo nuožiūra, 
mesire, mūsų riteriams nespėjus iškovoti šlovės ir 
nepapildžius iždo. Jei Prancūzijos karalystei neatne- 
šė didesnės naudos skubotos sutartys, kurias jūs pa- 
sirašėte.Lilyje, tai įsivaizduoju, kad jums pačiam šis 
reikalas neapsiėjo be naudos, nes jūs neįpratęs už- 
miršti savęs, kai sudarinėjate sandėrius. Patyriau tai 
savo kailiu. 

Paskutiniai žodžiai buvo užuomina į tarpusavio 
mainus, įvykusius prieš ketverius metus, beje, pa- 
ties Valua prašymu, kai jie pasikeitė Gajionteno ir 
Šamprono valdomis;. Valua nuomone, Marinji jį ap- 
movęs. Tai ir buvo jų didžiojo vaido pradžia. 

— Šiaip ar taip, — pasakė Liudvikas X,— mesiras 
de Buvilis turi kuo greičiausiai leistis kelionėn. 

Atrodė, kad Marinji negirdi, jog karalius kalba. 
Jis atsistojo ir visiems pasidarė aišku,' kad įvyks 
kažkas nepataisoma. 

— Valdove, norėčiau, kad monsinjoras de Valua 
paaiškintų, ką jis norėjo pasakyti apie Lilio ir Mar- 
ketės sutartis, arba atsiimtų savo žodžius. 

Keletą minučių Tarybos salėje nebuvo girdėti nė 
mažiausio šlamesio. Paskui atsistojo monsinjoras de 
Valua, purtydamas šermuonėlių uodegėles, kuriomis 
buvo papuošti jo pečiai ir diržas. 

— Pasakysiu jums tiesiai į -akis, mesire, tai, ką 
kiekvienas kalba jums nusigręžus, būtent: fHlamandai 
papirko jus, idant atitrauktumėte iš jų žemių mūsų 
vėliavas, ir jūs susipylėte sau į maišą tuos pinigus, 
kurie turėjo atitekti iždui. 

Marinji sukando dantis, grublėtas jo veidas pa- 
balo iš pykčio, akys įsmigo į tolį; jis panėšėjo į savo 
statulą Prekijų galerijoje. 

—- Valdove, — tarė jis, — šiandien aš išgirdau tiek, 
kiek garbingas žmogus išgirs per visą gyvenimą. 
Visa, ką turiu, esu gavęs tik iš karaliaus, jūsų tė- 
vo, malonės; šešiolika metų visur ir visada jam. 
tarnavau ir buvau jo dešinioji ranka. Jūsų aky- 
se esu apkaltintas vagyste ir sąmokslu su Pran- 
cūzijos karalystės priešais. Kadangi niekas čia ne- 
pakėlė balso ir pirmiausia jūs, valdove, kad apgintų 

mane nuo tokios užgaulės, prašau jus paskirti komi- 
siją ir patikrinti mano sąskaitas, už kurias atsiskaity- 
ti privalau jums ir tik jums. | 

Riboto proto monarchai pakenčia šalia savęs tik 
pataikūnus, kurie dangsto jų ribotumą. Marinji elge- 
sys, tonas, netgi jis pats pernelyg akivaizdžiai primi- 
nė jaunajam karaliui, kad jam toli iki tėvo. 

Liudvikas X taip pat supyko. Jis riktelėjo: 

— Tebūnie! Šita komisija bus paskirta, mesire, 
nes jūs pats jos prašote, 

Šiais žodžiais jis nusigręžė nuo vienintelio žmo- 
gaus, pajėgaus valdyti už jį ir jam vadovauti. Pran- 
cūzija ilgus metus turėjo kęsti dėl šito blogos nuo- 
taikos protrūkio. 

Marinji pasiėmė savo krepšį, susidėjo į jį doku- 
mentus ir pasuko durų link. Tai dar labiau suerzino 
Vaidingąjį, kuris šūktelėjo jam įkandin: 

— O iki tol malonėkite nesikišti į iždo reikalus. 

.— Žinoma, valdove,— atsakė Marinji nuo slenks- 
čio. 

Buvo girdėti, kaip prieangyje tolsta jo žingsniai. 

Beveik nustebęs šita ūmia atomazga, Valua džiū- 
gavo: 

:— Jūs neteisus, broli mano, — kreipėsi į jį gra- 
fas d'Evrė,— negalima šitaip nuožmiai elgtis su to- 
kiu žmogumi. 

— Aš daugiau negu teisus, broli mano,— atrėžė 
Valua, —ir jūs netrukus man už tai dėkosite. Šitas 
Marinji yra skaudulys karalystės veide ir jį reikėjo 
kuo skubiausiai išpjauti. š 

— Dėde,— paklausė Liudvikas, nekantriai grįžda- 
mas prie vienintelio savo rūpesčio, — kada gi jūs iš- 
siųsite pasiuntinius į Neapolio rūmus? 

Kai tik Valua pažadėjo, kad Buvilis išvyks šią ga- 
vaitė, karalius baigė posėdį; nepatenkintas viskuo ir 
visais, nes iš esmės buvo nepatenkintas savimi, 


II 


ANGERANAS DE MARINJI 


Eidamas namo kaip paprastai iš priekio saugomas 
dviejų seržantų, kurie nešėsi po lazdą, gale papuoštą 

lelijos žiedu, lydimas raštininkų ir ginklanešių, An- 
geranas de Marinji duso iš tūžmasties. „Tas nenau- 
dėlis, tas nerėpa drįsta kaltinti mane prekyba sutar- 
timis! Priekaištas skamba mažų mažiausiai juokingai 
iš lūpų to, kuris visą gyvenimą pardavinėja save 
tam, kuris daugiau siūlo... O tas karaliukas, ku- 
Tis smegenų turi tiek, kiek musė, o pykčio — kiek šir- 
šė, neužtarė už mane nė žodžio ir pravėrė burną tik 
tam, kad atimtų iš manęs iždą!" 

Jis pėdino, nematydamas nei gatvių, nei žmonių. 
Jis valdė žmones iš tokių aukštybių, valdė taip ilgai, 
jog atprato į juos žiūrėti. Paryžiečiai traukėsi jam iš 
kelio, lenkėsi, plačiai mojavo kepurėmis, o paskui 
lydėjo- akimis, karčiai replikuodami. Nei anksčiau, 
nei dabar niekas jo nemylėjo. 

Priėjęs savo rūmus Fosė Sen Žermeno gatvėje, 
jis skubiai nužingsniavo per kiemą, numetė apsiaus- 
tą į pirmas ištiestas rankas ir, nepaleisdamas krepšio 
su dokumentais, ėmė kopti įvijais laiptais aukštyn. 

Visur masyvios skrynios, masyvios žvakidės, sto- 
ri kilimai, sunkios portjeros; visi rūmų apystatos 
daiktai patvarūs. Ištisa armija tarnų triūsė čia šeimi- 
ninko labui, o ištisa armija raštininkų — karalystės 
labui. 

Angeranas pastūmėjo duris į kambarį, kur žinojo 
rasiąs žmoną. Ji siuvinėjo prie židinio; šalia sėdėjo 
jos sesuo, ponia de Šantelu, plepi našlė. Prie jų kojų 
šokinėjo dvi mažytės italų veislės levretės, tirtančios 
nuo šalčio. 

Pamačiusi vyro veidą, ponia de Marinji iš karto 
sunerimo. 

— Kas atsitiko, mielasis?— pasiteiravo ji. 

Alipsė de Marinji, mergautine pavarde de Mons, 
jau beveik penkerius metus gyveno su Angeranu de 
Marinji, žavėdamasi žmogumi, kurio antroji žmona 
buvo, degdama nepaliaujamu ir aistringu atsidavimu 
jam. . | 
— Atsitiko tai, kad dabar, kai nebėra karaliaus 
Pilypo ir nėra kam tramdyti juos botagu, šunys puo- 
lė ant manęs. 

— Ar galiu aš jums kuo padėti? 

Jis padėkojo jai, bet taip sausai ir pridurdamas, 
kad pats žinąs, kaip elgtis, jog jaunosios moters aky- 

se sužibo ašaros. Tada Angeranas pasilenkė, pabu- 
čiavo jai į kaktą ir sušnabždėjo: 

— Puikiai žinau, Alipse, kad -tik jūs viena mane 
mylite! 

Paskui nuėjo į savo kabinetą, numetė krepšį su 
dokumentais ant skrynios. Valandėlę žingsniavo nuo 
lango prie lango, kad atvėsęs protas nustelbtų pyk- 
tį: „Jūs atėmėte iš manęs iždą, jaunasis valdove, bet 
užmiršote visa kita. Nagi palaukite, ne taip lengvai 
mane palaušite“. š 

Jis paėmė varpelį ir paskambino. 

— Tuoj pat atsiųskite keturis seržantus — pasa- 
kė jis įėjusiam durininkui. 

Iš kordegardijos atėjo keturi kviesti seržantai. 
Marinji įsakė jiems: 

— "Tu eik į Luvrą ir pakviesk mesirą de Parėjį. 
Tu eik ir pakviesk mano brolį arkivyskupą, kuris 
šiandien turi būti vyskupo rūmuose. Tu — atvesk me- 
sirus Diubua ir Raulį de Prelį, tu — mesirą Le Loktjė. 
Jeigu nebus namie, žūt būt suraskite. Ir pasakykite 
visiems, kad čionai jų laukiu. | 

Tiems keturiems vyrams . išėjus, jis praskleidė 
vieną portjerą ir atvėrė duris į asmeninių sekretorių 
kambarį. 

— Kas nors pas mane — diktuosiu. 

Prisistatė raštininkas su piupitru ir plunksnomis. 

Marinji, nugarą atgręžęs į ugnį, pradėjo diktuoti: 

„Didžiai galingam, didžiai mylimam ir didžiai 
grėsmingam valdovui Eduardui, Anglijos karaliui, 
Akvitanijos kunigaikščiui, .. 

Valdove, po to, kai dievas pašaukė savęsp mano 
senjorą, .viešpatį ir siuzereną, labai apgailėtą kara- 
lių Pilypą, didžiausią monarchą, kokį tik turėjo ka- 
ralystė, atsidūriau tokioje padėtyje, kad kreipiuosi į 
jus, idant praneščiau apie reikalą, liečiantį abi tau- 
tas..." 

Jis nutilo ir vėl paskambino varpeliu. Įėjo tas 
pats durininkas. Marinji liepė pakviesti Lui de Ma- 
rinji, savo sūnų. Paskui diktavo laišką toliau. 

„Kai 1308 metais Izabelė Prancūzė ištekėjo už 
Eduardo II, Anglijos karaliaus, Marinji turėjo daug 
progų pasitarnauti jam tiek politiniais, tiek asmeni- 
niais klausimais. 

Akvitanijos kunigaikštystės padėtis visada buvo 
Kebli ir įtempta dėl ypatingo statuto, įvesto šitame 
milžiniškame Prancūzijos lene, kurį valdė svetimas 
monarchas. Šimtą metų — ir daugiau — vyko karai, 
amžini vaidai, buvo sudarinėjamos, vėliau užginčija- 
mos ar laužomos sutartys, visa tai paliko savo pėd- 
sakus. Kai šios srities vasalai, riedamiesi dėl savo 
interesų, kreipdavosi į vieną ar kitą monarchą, Ma- 
rinji visados stengdavosi išvengti konfliktų. Antra 
vertus, Eduardas ir Izabelė buvo ne itin darni po- 
ra. Kai Izabelė skųsdavosi iškrypusiais vyro polin- 
kiais ir priekaištaudavo dėl jo favoritų, kuriems ji 
buvo paskelbusi atvirą kovą, Marinji abiejų karalys- 
čių labui ragino nepamesti galvos ir neprarasti kant- 
rybės. Pagaliau Anglijos finansai dažnai atsidurdavo 
sunkioje padėtyje. Kai Eduardas likdavo beveik be 
skatiko, Marinji vienaip ar kitaip suteikdavo jam 
"paskolą. 

Atsidėkodamas už tiek kartų ištiestą ranką, Eduar- 
das pereitais metais paskyrė koadjutoriui tūkstančio 
livrų pensiją iki gyvos galvos Š. 

Šiandien Anglijos karaliaus paramos šaukėsi pats 
Marinji. Kad būtų išlaikyti tarp abiejų karalysčių 
gerį santykiai, Prancūzija neturinti keisti savo poli- 
tikos, 

„„„. Sprendžiamas, valdove, daugiau negu malo- 
nės man ar mano turto likimas; jūs suprasite, kad 
sprendžiamas taikos tarp valstybių likimas, o šiuo rei- 
kalu aš esu ir būsiu visados jūsų ištikimiausias tar- 
nas." " 
Jis liepė perskaityti laišką, šį tą pataisė. 

— Perrašykite ir atneškite man pasirašyti. 

— Ar reikia jį išsiųsti per žygūnus, monsinjo- 
re?— paklausė raštininkas. 

— Ne, ne. Užantspauduosiu jį savo mažuoju 
antspaudu. 

Raštininkas išėjo. Marinji atsisegė viršutinę man- 
tijos sagą; nuo įtemptos veiklos jam pabrinko kak- 
las. 

„Vargšė karalystė — galvojo jis.— Į kokią suiru- 
tę ir vargą jie įstums ją, jei aš nepasipriešinsiu! Ar 
tik tam aš plūkiausi, kad matyčiau žlungant visas sa- 
vo pastangas?" 

Žmonės, kurie labai ilgai stovėjo prie valdžios 
vairo, galiausiai sutapatina save su savo pareigomis 
ir bet kurį pasikėsinimą į save laiko tiesioginiu pa- 
sikėsinimu į valstybės interesus. Taip galvojo ir Ma- 
rinji; vadinasi, buvo užsimojęs,— visiškai to nejaus- 
damas, — nes apribojama jo valdžia, veikti prieš ka- 
ralystės interesus. 

Šitaip nusiteikęs jis ir sutiko savo jaunėlį brolį 
arkivyskupą. 

Žanas de Marinji, lieknas, su glaudžia violetine 
mantija, įėjo, kaip visados, iš anksto nutaisęs pozą, 
kurios taip nemėgo koadjutorius. Angeranui knietė- 
jo pasakyti: „Rodykis su šita mina savo kanaunin- 
kams, jei taip patinka, bet ne man, juk aš mačiau, 
kaip tu pliurzojai sriubą ir šnypštei į saują.“ 

Keliais sakiniais jis išdėstė broliui, kas atsitiko 
Taryboje, iš kurios ką tik grįžo, ir prieštaravimo ne- 
pakenčiančiu tonu, kaip kalbėdamas su savo tar- 
nautojais, paaiškino, ką yra numatęs daryti. 

— Kol kas aš nenoriu, kad būtų išrinktas popie- 
žius, nes kol nėra popiežiaus, šitas piktas karaliukas | 
mano rankose. Tad nešaukti ir nesuburti kardinolų, 
pasirengusių išklausyti Buvilį, kai šisai grįš iš Nea- 
polio. Jokio sutarimo Avinjone! Tegul jie ten ginči- 
jasi, draskosi. Padarysite visa, kas reikia, broli mano, 
kad taip būtų. 

Žanas de Marinji, iš pradžių baisiausiai piktinę- 
sis tuo, ką jam pasakojo Angeranas, kai šis užsimi- 
nė apie konklavą, tuojau apsiniaukė. Minutėlę gal- 
vojo, įsižiūrėjęs į ganytojo žiedą. 

— Tai kaip, broli? Laukiu jūsų pritarimo, — pasa- 
kė Angeranas. 

— Broli mano, jūs žinote, kad trokštu vieno — 
visur ir visada jums tarnauti, ir manau, būčiau dar 
naudingesnis, jei vieną dieną tapčiau kardinolu. O 
sėdamas konklavoje didesnę nesantarvę, negu ten 
jau dabar ji keroja, aš smarkiai rizikuoju prarasti to . 
ar kito kandidato į popiežius palankumą, pavyzdžiui 
Frančesko Kaetanio, kuris, jei būtų išrinktas, atsisa- 
kytų duoti man kardino) > skrybėlę. .. 

Angeranas prapliupo. 

— Kardinolo skrybėlę! Radote laiką apie ką kal- 
bėti! Kardinolo skrybėlę' Jei kada ir gausite ją, varg- 

šali Žanai, tai ant galvos jums ją uždėsiu aš, kaip 
jau užmoviau ant jos mitrą. Bet jei dėl kvailų išskai- 
čiavimų ketinate tausoti mano priešininkus, kaip tą 
Kaetanį, sakau jums, netrukus jūs vaikščiosite ne tik 
be kardinolo skrybėlės, bet ir be batų, nes, kaip vVar- 
geta vienuolis, būsite ištremtas į bet kurį vienuoly- 
ną. Per greitai užmiršote, Žanai, ką esate iš manęs 
gavęs, ir tą savo apverktiną poelgį, nuo kurio pada- 
rinių aš jus išgelbėjau vos prieš du mėnesius; turiu 
omenyje tą jūsų prekybą tamplierių turtais. Beje, — 
pridūrė jis, o jo žvilgsnis po tankiais antakiais su- 
žaižaravo, pasidarė skvarbesnis,—... beje, ar pavy- 
ko jums sunaikinti tuos įkalčius, kuriuos neapdairiai 
palikote bankininko Tolomėjaus rankose ir kuriais 
pasinaudojo lombardai, kad jiems nusileisčiau? 

Arkivyskupas maktelėjo galva — šį mostą galima 
buvo suprasti kaip patvirtinimą; jis tuoj pasidarė nuo- 
lankesnis ir paprašė brolį smulkiau išdėstyti savo su- 
manymą. 

— Pasiųskite į Avinjoną,— pradėjo Angeranas,— 
du absoliučiai patikimus pasiuntinius, dvasininkus, 
žmones, kurie vienaip ar kitaip priklauso nuo jūsų. 
Liepkite jiems apsilankyti Karpantra, Šatonefe, Oran- 
že, visur, kur tik yra kardinolų; tegul jie kuo 
oriausiai paskleidžia žinias, neva atėjusias iš Prancū- 
zijos karaliaus rūmų, visiškai prieštaringas vieną ki- 
tai. Vienas tepraneša prancūzų kardinolams, kad nau- 
jasis karalius leis šventajam sostui grįžti į Romą, 
kitas tepasako italams, jog mes ketiname įkurdinti 
popiežiaus rezidenciją arčiau Paryžiaus, kad jis dar 
labiau nuo mūsų priklausytų. Abiem atvejais tai galų 
gale gryniausia tiesa, nes karalius nepajėgus spręsti 
šių reikalų, o Valua nori, kad popiežius būtų Romo- 
je, aš — kad Prancūzijoje. Karaliui rūpi, kaip nutrauk- 
ti santuoką, ir toliau savo nosies jis nieko nemato. 
Ištuoką jis gaus, bet tik tuomet, kai aš panorėsiu, ir 
iš tokio popiežiaus, kuris man tiks... O kol kas už- 
vilkinkime popiežiaus rinkimus. Žiūrėkite, kad jūsų 
pasiuntiniai tarp savęs nesusiuostytų; netgi pagei- 
-dautina, kad jie nebūtų pažįstami. 

Po šių žodžių jis atsisveikino su broliu ir liepė 
pašaukti sūnų Lui, laukusį prieškambaryje. Bet kai 
jaunuolis įėjo, Marinji valandėlę tylėjo. Jis liūdnai, 

su kartėliu galvojo: „Žanas. išduos mane, kai tik bus 
tikras, kad tai jam atneš'naudos. . ." 

Lui de Marinji buvo liesas, dailaus stoto jaunuo- 
lis, rengėsi prašmatniai. Iš veido panėšėjo truputį į 
savo dėdę arkivyskupą. 

Sūnus žmogaus, kuriam lenkėsi visa karalystė, be 
to, naujojo karaliaus krikštasūnis, jaunasis Marinji 
nežinojo nei ką reiškia kovoti, nei ką reiškia siekti. 
Nors jis žavėjosi tėvu ir gerbė jį, slapčia kentėjo 
dėl jo despotiškumo ir stačiokiškų manierų, bylo- 
jančių, kad tas žmogus prasimušė į viršūnės per 
savo energiją. Nedaug trūko, kad būtų ėmęs prie- 
kaištauti tėvui, jog nėra ganėtinai aukštos kilmės. 

— Lui, ruoškitės. kelionėn, — tarė Angeranas,— 
jūs tuoj pat išvyksite į Londoną — nuvešite ten laiš- 
ką. 

Jaunuolio veidas apsiniaukė. 

— Ar negalima būtų palaukti iki poryt, tėve, o 
gal kas kitas galėtų mane pakeisti? Rytoj aš turiu 
dalyvauti medžioklėje Bulonės miške... po teisybei, 
dėl gedulo medžioklė nebus per daug prašmatni, 
bet... 

— Dalyvauti medžioklėje! Jums tik medžioklė 
galvoje! šūktelėjo Marinji.— Nejaugi kiekvienąsyk, 
kai aš paprašysiu kad ir menkiausios paslaugos iš 
saviškių, kuriems nieko nesigailiu, jie stos piestu? 
Žinokite, kad medžioti dabar ruošiamasi mane, man 
nudirs kailį, o drauge ir jums... Jei galėčiau pasik- 
liauti bet kokiu žygūnu, apsieičiau be jūsų patari- 
mo! Siunčiu jus pas. Anglijos karalių, idant mano 
laiškas būtų įteiktas jam tiesiai į rankas ir nepasklis- 
tų jo nuorašai, kuriuos vėjas galėtų ir čia atpūsti. 
Anglijos karalius! Tikiuosi, šitas pavedimas paglos- 
tys: jūsų puikybę, ir jūs atsisakysite medžioklės? 

— Atleiskite, tėve,— pasakė Lui de Marinji— aš 
paklusiu jums. 

— Įteikdamas mano laišką karaliui Eduardui,, pri- 
minsite, kad jis pastebėjo jus anais metais Mobiui- 
sone, ir pridursite tai, ko neparašiau, būtent: Karolis 
de Valua rezga intrigas, kad apvesdintų naująjį ka- 
ralių su Neapolio princese, ir tada sąjungininkų nes 
ieškosime Pietuose, o ne Šiaurėje. Tai ir viskas. Jūs 
mane supratote? O jei karalius Eduardas paklaus, ką 

jis gali mano labui padaryti, pasakykite, kad geriau- 
siai man padėtų, jei užtartų mane geru žodžiu ka- 
raliui Liudvikui, savo. svainiui... Pasiimkite kiek 
reikia ginklanešių ir tarnų, bet per daug nevaizduo- 
kite didžiūno. Ir pasakykite mano iždininkui, kad 
duotų jums šimtą livrų. 

Kažkas porąsyk pasibeldė į duris. 

— Atvyko mesiras de Parėjis — pranešė durinin- 
kas. 

— Tejeina. .. Sudiev, Lui. Laišką jums atneš ma- 

no sekretorius. Tesaugo jus viešpats kelyje. 
“ Angeranas de Marinji apkabino sūnų, tai buvo 
neįprastas jam mostas, Paskui atsigręžė į Aleną de 
Parėjį, žengiantį pro duris, ir, paėmęs už parankės, 
parodė jam krėslą prie židinio. 

— Šildykis, Parėji. 

Vyriausiojo lankininkų kapitono plaukai buvo 
plieno spalvos, veidas išvagotas ryškių laiko ir ka- 
ro pėdsakų, o akys matė tiek mūšių, pasikėsinimų, 
maištų, kankinimų, mirties bausmių, jog niekas jo 
negalėjo nustebinti. Pakaruokliai Monfokone buvo 
jam įprastas reginys. Vien šiais metais jis palydėjo 
didįjį Tamplierių ordino magistrą ant laužo, brolius 
d'Onė ant kankinimų rato, princeses, karaliaus mar- 
čias, — į kalėjimą. 

Jo žinioje buvo lankininkų korpusas, visų tvir- 
tovių įgulos; jo pareiga buvo palaikyti tvarką kara- 
lystėje, vykdyti politinių ir kriminalinių bylų teis- 
mo nuosprendžius. Marinji nesikreipdavo nė į 
vieną savo šeimos narį žodžiu „tu“, bet šiam senam 
savo draugui, tiksliai, be priekaištų ir sutrikimų . 
veikiančiam valstybės valdžios įnagiui, sakydavo 
„tu“. 

— Dvi užduotys tau, Parėji — tarė Marinji.— ir 
abi tvirtovių patikrinimo reikalu. Pirmiausiai prašau 
tave nuvykti į Gajaro pilį ir papurtyti tą asilą, kuris 
ją sergsti. .. Kaip ten jis vadinasi? 

— Bersiumė, Roberas Bersiumė. 

— Taigi pasakysi tam Bersiumė, kad stropiau 
laikytųsi gautųjų potvarkių. Sužinojau, kad ten lan- 
kėsi Roberas d'Artua ir kad buvo prileistas prie 
jos malonybės Margaritos Burgundės. Tai prieštarau- 
ja įsakymams. Karalienė, jei galima ją taip vadin- 

ti, yra nuteista kalėti tarp keturių sienų, tai yra vi- 
siškai atskirta nuo pasaulio. Joks leidimas pasimaty- 
ti su ja negalioja, jei neuždėtas mano ar tavo ants- 
paudas. Aplankyti ją gali tik karalius; beje nelabai 
tikiu, kad jam užeitų toks noras. Tad nei pasiunti- 
nių, nei laiškų. Ir tegul tas asilas gerai įsideda į gal- 
vą, kad nupjausiu jam abi ausis, jei nepaklus. 

— O kaip ketini pasielgti su jos malonybe Mar- 
garita, monsinjore?— paklausė Parėjis. 

— Niekaip. Tegul gyvena. Ji reikalinga man kaip 
įkaitas, ir aš noriu ją pasilaikyti. Budriai sekti, kad 
niekas nepasikėsintų į jos saugumą. Reikalui esant 
sušvelninti maisto ir būsto režimą, jeigu jis kenkia 
jos sveikatai... Antra: sugrįžęs iš Gajaro pilies, tuoj 
pat šoksi ant arklio ir Ūumsi į pietus su trimis da- 
liniais lankininkų, kuriuos įkurdinsi Vilnevo forte, 
kad būtų sustiprinta įgula, stovinti prieš Avinjoną. 
Prašau tave sukelti kiek galima daugiau triukšmo sa- 
vo atvykimu, įsakyk lankininkams pradefiliuoti še- 
šis sykius iš eilės prieš tvirtovę, kad nuo ano kranto 
atrodytų, jog į tvirtovę jų atvyko du tūkstančiai. Ši- 
tas karinis paradas skirtas kardinolams — tai bus ant- 
ras veiksmas komedijos, kurią esu sumanęs jiems su- 
vaidinti. Viską įvykdęs, kuo skubiausiai grįžk; tavo 
ranka gali būti man didžiai reikalinga šiuo metu... 

— .„.. kai čia pučia vėjas, kuris nelabai mums 
prie širdies, ar ne, monsinjore? 

— Žinoma, ne... Sudiev, Parėji. Aš padiktuosiu 
tau duotus potvarkius. 

Marinji aprimo. Įvairios jo žaidimo dalys pradė- 
jo rikiuotis. Likęs vienas susimąstė. Paskui įėjo į 
raštvedžių salę. Raižyto ąžuolo klauptai, kaip baž- 
nyčios chore, iki pusės dengė sienas. Prie kiekvieno 
klaupto buvo įtaisyta lentelė rašymui su pakabintais 
svarsčiais, kad nesiraitytų pergamentas; prie pa- 
rankių buvo pritvirtinti rageliai su rašalu. Ant su- 
kinėjamų keturkampių pultų gulėjo dokumentai 
ir registrai. Čia tylomis darbavosi penkiolika raštinin- 
kų. Marinji praeidamas pasirašė ir užantspaudavo 
laišką karaliui Eduardui; tada pasuko į gretimą sa- 
lę, kur buvo susirinkę jo sukviesti legistai, o su jais 
ir tokie kaip Burdenė ir Briansonas, patys panūdę iš- 
girsti naujienų. 

— Mesirai,— kreipėsi į juos Angeranas,— jūs ne- 
turėjote garbės būti pakviesti į Tarybą, kuri įvyko 
šįryt. Todėl mes surengsime visai siauros sudėties 
Tarybos posėdį. 

— Truks tik mūsų valdovo Išširal jais Pilypo,— pa- 
sakė Raulis de Prelis, liūdnai šypsodamasis. 

— Melskimės, kad jo siela būtų su mumis, — ta- 
rė Žofrua de Briansonas, 

O Nikolis Le Loktjė pridūrė: 

— Jisai mumis neabejojo. 

— Sėskimės, mesirai,— tarė Marinji. Ir kai visi 
susėdo, pridūrė:— Pirmiausiai turiu jums pranešti, 
kad mane nušalino nuo iždo valdymo ir kad karalius 
turi paskirti komisiją sąskaitoms patikrinti. Nuoskau- 
da kerta tiek jus, tiek mane. Tik nemanykite piktin- 
tis, mesirai; turime. rimtesnių: reikalų. Aš noriu 
pateikti sąskaitas visiškai švarias. Todėl. ..— jis pa- 
laukė valandėlę ir atsilošė kėdėje.—... todėl,— pa- 
kartojo,— būkite malonūs duoti įsakymą visiems 
prevo ir mokesčių rinkėjams visose srityse, priklau- 
sančiose baji ir senešalams, kad išmokėtų visas 
skolas ir bematant. Tegul sutvarko sąskaitas už 
pristatymus, už šiuo metu vykdomas parangas ir 
visa, kas buvo užsakyta karaliaus, neaplenkiant ir 
Navaros rūmų įsiskolinimų. Išmokėti visur iki pas- 
kutinės auksinės monetos ir net už tai, kas dar ga- 
lėjo būti atidėta. Kai dėl saldo, apskaičiuoti skolų 
balansą. 

Legistai pasižiūrėjo į Marinji, paskui susižvalgė. 
Jie viską suprato; kai kurie neįstengė nuslėpti šyp- 
senos, Marinji trakštelėjo pirštų sąnariais tarsi rie- 
šutus gliaudydamas. 

— Monsinjoras de Valua nori pasiglemžti iždą — 
užbaigė jis— Puiku! Jis nusilupinės nagus, jį gram- 
dydamas, ir gaus kitur paieškoti pinigėlių savo intri- 
goms| 


III 
ss VALUA RŪMAI 


Trankus sambrūzdis kairiajame Senos krante, Mą- 
rinji rūmuose, buvo tik nežymus sujudimas, palygin- 

ti su tuo, kas dėjosi dešiniajame krante, Valua rū- 
muose. Čia skambėjo pergalės balsai, laimėjimo 
šūksmai, nedaug trūko kad būtų iškabintos vėliavos 
languose. 

„Marinji nebevaldo iždo!“ Iš pradžių žmonės 
naujieną kartojo tik pusbalsiu, dabar šaukte ją šau- 
kė. Kiekvienas žinojo ir norėjo parodyti, kad žino; 
kiekvienas savaip aiškino, kiekvienas vertino, kiek- 
vienas pranašavo, ir visi šie balsai — pagyrūniškas 
šūkaliojimas, pokalbiai pakuždomis, pataikūniškas 
kaulijimas — liejosi į ištisinį gaudesį. Menkiausias 
ginklanešys vainojo tarnus, nešdamasis pačiu kone- 
tabliu. Moterys įsakinėjo dar valdingiau, vaikai spie- 
gė dar garsiau. Šambelionai su didingų orumu rim- 
čiausiai perdavinėjo nereikšmingus įsakymus, ir 
kiekvienas, net paskutinis raštininkėlis kanceliarijo- 
je norėjo suvaidinti aukštą pareigūną. | 

Rūmų damos kudakavo, apspitusios grafienę de 
Valua, aukštą, sausą, išdidžią moterį. Kanauninkas 
Etjenas de Mornė, grafo kancleris, šliūžčiojo it lai- 
vas tarp banguojančių sprandų, su pagarba žemai 
linkčiojančių. Ištisas srautas globotinių, rėksmingų, 
saldliežuvių, plaukė į vidų, plūdo atgal, stoviniavo 
būreliais langų įdubose, postringavo apie valstybės 
reikalus. Paryžiuje pakvipo valdžia, ir kiekvienas 
skubėjo iš arčiau šito kvapo trūktelėti. 

Taip buvo kiaurą savaitę. Žmonės ėjo, neva iš- 
kviesti ar tikėdamiesi, kad bus iškviesti, nes monsin- 
joras de Valua, užsidaręs savo kabinete, be persto- 
jo tarėsi. Pasirodė net pereito amžiaus šmėkla — se- 
nasis siras de Žuenvilis, prilaikomas baltabarzdžio 
ginklanešio, nukaršęs ir senatvės išdžiovintas. Šam- 
panės senešalas, kuris lydėjo Liudviką Šventąjį 1248 
metais į kryžiaus žygį, o paskui išliaupsino jį, ėjo 
dabar devyniasdešimt antrus metus. Šitas pusaklis 
senis apsiašarojusiomis akimis ir pritemusia atmin- 
timi laidavo grafui de Valua senosios riterijos ir fe0- 
dalinės visuomenės paramą. 

„Pirmą kartą po trisdešimties metų viršų paėmė 
baronų partija; ir žiūrint, kaip vienas kitam per gal- 
vas grūdasi tie, kurie skuba prie jos -prisišlieti, at- 
rodė, kad karaliaus rezidencija yra ne Sitė, bet Va- 
lua rūmai. 

Iš tiesų karališkas būstas! Čia nebuvo nė vienos 
sijos lubose, kuri nebūtų įmantriai raižyta, nė vieno 
židinio, kurio monumentalus gobtūras nebūtų puoš- 
tas Prancūzijos, Anžu, Valua, Peršo, Meno ar Ro- 
manijos heraldiniais skydais ir net Aragono herbais 
ar imperatoriškomis Konstantinopolio emblemomis, 
nes Karolis de Valua buvo užsidėjęs — probėgomis 
ir nominaliai — Aragono, paskui Rytų Lotynų impe- 
rijos karūną. Grindų plokštes visur dengė vilnoniai 
Smirnos patiesalai, o sienas — Kipro kilimai. Servan- 
tai ir bufetai linko nuo žėrinčių indų iš aukso, ema- 
lio ir raižyto auksuoto sidabro. 

Bet už šito prabangaus ir šlovingo fasado slypėjo 
piktžaizdė — pinigų stygius. Trys ketvirčiai visų šių 
stebuklų buvo užstatyta, kad būtų padengtos pasa- 
kiškos šių rūmų išlaidos, Valua mėgo sublizgėti. Jei 
už stalo nesėdėdavo šešiasdešimt svečių, valgomoji 
salė jam dtrodydavo tuščia; o jei nebūdavo paduota 
į stalą po dvidešimt kiekvienos serviruotės patieka- 
lų, manėsi esąs pasmerktas pasninkauti. Jis lygiai 
tiek pat svarbos teikė brangenybėms, rūbams, ark- 
liams, baldams, stalo servizams, kaip ir garbės ženk- 
lams bei titulams; visko turėjo būti per daug, kad pa- 
justų, jog turi pakankamai. 

Visiems jo artimiesiems ėjo į naudą šita praban- 
ga. Mao de Šatijon, trečioji ponia de Valua, išmaniai 
kolekcionavo sukneles ir papuošalus, ir nebuvo viso- 
je Prancūzijoje princesės, kuri būtų taip kaip ji ap- 
sikarščiusi nuo galvos iki kojų perlais ir brangakme- 
niais. Pilypas de Valua, vyriausiasis sūnus, kurio mo- 
tina buvo Anžu-Sicilijos princesė, šarvuotę pirkdavo 
Padujoje, batus — Kordoboje, kardus — Vokietijoje, 
ietis padarytas iš šiaurės medžių. 

Nė vienas pirklys, jei tik siūlydavo retą ar pra- 
bangų daiktą ir apsukriai duodavo suprasti, kad bet 
kuris didikas galėtų tą prekę įsigyti, neišsinešdavo 
jos atgal. 

Siuvinėtojos, gyvenusios rūmuose, ir tos, kurios 
dirbo mieste, negalėjo spėti siuvinėti palaidinių, 
oriflamų, kilimėlių -balnams, gūnių arkliams, mantijų 
monsinjorui, siurkotų maloningajai poniai. 

Pataurininkis vogė vyną, arklininkai — pašarą, 
šambelionai — žvakes, o virėjas, taisąs padažus — 

prieskonius. Baltinių sandėliuose buvo grobstomi 
baltiniai, virtuvėse švaistomi maisto produktai. Ir 
taip kasdien. 

Grafą de Valua dar spyrė ir kitos bėdos. 

Šis vaisingas gimdytojas turėjo daugybę dukterų, 
sugyventų iš trijų vedybų. Kiekvienąsyk, ištekinda- 
mas vieną iš jų, Karolis norom nenorom dar labiau 
lindo į skolas, kad kraitis ir vestuvių iškilmės atitik- 
tų sostus, aplink kuriuos jis rinkosi žentus. Jo tur- 
tas tirpte tirpo šiame giminysčių tinkle, 

Kas be ko, valdė jis milžiniškas žemes, didžiau- 
sias po karaliaus. Bet pajamų vos užteko padengti 
paskolų palūkanoms. Skolintojai mėnesis po mėnės 
sio darėsi vis sunkiau sukalbami. Jei monsinjorui de 
Valua nebūtų taip rūpėję atstatyti savo kreditą, jis 
nebūtų taip skubėjęs pasiglemžti karalystės reikalų. 

Bet kai kurie mūšiai atneša daugiau bėdos nuga- 
lėtojui negu nugalėtajam. Perėmęs į savo rankas iž- 
dą, Valua sugriebė tik vėją. Pasiuntiniai, kuriuos iš- 
varė pas prevo ir senešalus, kad surinktų šiek tiek 
lėšų, grįžo nukabinę nosį. Visus juos aplenkė Marin- 
ji pasiuntiniai; ir prevo skryniose nebeliko nė vieno 
denje, nes pastarieji iš paskutiniųjų apmokėjo visus 
įsiskolinimus, idant pateiktų „visiškai švarias sąskai- 
tas". 

Kai apatiniame rūmų aukšte jo kaštu šildėsi ir 
vaišinosi ištisas spiečius dykaduonių, pats Valua sa- 
vo kabinete, antrame aukšte, priiminėjo vieną lan- 
kytoją po kito, kaip įmanydamas stengėsi papildyti 
jau ne tik savo, bet ir valstybės skrynias. 

Vieną rytą, tą savaitgalį, jis sėdėjo užsidaręs su 
savo kuzenu Roberu d Artua. Jie laukė trečiojo as- 
mens. | 

— Ar jūs iš tikrųjų šį rytą pakvietėte tą banki- 
ninką, tą lombardą?— paklausė Valua.— Prisipažįstu, 
man knieti kuo greičiau jį pamatyti. 

— Ak, kuzene,— atsiliepė milžinas, — tikėkite, 
kad ir aš nekantrauju ne mažiau už jus, nes ketinu 
kreiptis į jus su prašymu, o tai priklausys nuo atsa- 
kymo, kokį jums duos Tolomėjus. Tai senas plėšikas, 
bet apie finansus nutuokia. 
| — Su kokiu prašymu? 

— Dėl nepriemokos, kuzene, dėl uždelstų paja- 

mų iš tos Bomono grafystės, kuri man buvo paskirta 
prieš penkerius metus tariamai atlyginant už Artua, 
bet kurios aš dar akyse nemačiau ?. Šiandien man 
priklauso per dvidešimt tūkstančių livrų, jų sąskai- 
ta tas Tolomėjus ir skolina man su lupikiškomis pa- 
lūkanomis. Bet kadangi iždas dabar jūsų žinioj... 

Valua iškėlė rankas į dangų. 

— Kuzene,— tarė jis — šiandien mūsų svarbiau- 
sias uždavinys — rasti reikiamą sumą ir išsiųsti Bu- 
vilį į Neapolį, nes karalius be perstojo ūžia man au- 
sis. Paskui pirmučiausia imsiuos, duodu jums žodį, 
jūsų reikalų. | 

Kiek žmonių per tą savaitę girdėjo iš jo lūpų tą 
patį pažadą? 

— Bet taip pat duodu jums žodį, kad pokštas, ku- 
rIį mums iškrėtė Marinji, bus paskutinis! Mes tam 
šuniui iš gerklės išplėšim, ką jis pagrobė, ir jūsų 
nepriemoką atskaičiuosim iš jo turtų. Nes kur, kaip 
manote, atsidūrė jūsų grafystės pajamos? Jo kišenė- 
je, mielas kuzene, jo kišenėje! 

Ir monsinjoras de Valua, švytruodamas po kabine- 
tą, dar sykį išliejo visą savo apmaudą ant koadju- 
toriaus, šitaip išsisukdamas nuo tolesnių prašymų. 

Jo akyse už viską atsakingas Marinji., Paryžiuje 
įvyko vagystė? Marinji nelaiko kaip reikiant suėmęs 
į rankas sargybinių ir gal net dalijasi grobiu su pik- 
tadariais. Parlamentas išleido potvarkį, nepalankų 
kuriam nors didikui? Jį padiktavo Marinji. 

Didesnės ir menkesnės blogybės — purvynė ke- 
liuose, riaušės Flandrijoje, grūdų stygius — turi tik 
vieną priežastį, vieną kaltininką. Princesės nusikal- 
to svetimavimu, mirė karalius, net ir ankstyva žie- 
ma — dėl visko kaltas Marinji; dievas baudžia ka- 
ralystę, kad taip ilgai kentė tokį piktadarį ministrą! 

D'Artua, paprastai pats triukšmadarys ir pagyrū- 
ną. Monsinjoras de Valua iš tikrųjų galėjo užburti 
žmogų to paties sukirpimo kaip jis pats. 

Stulbinanti asmenybė buvo šitas didžiūnas! Ne- 
kantrus ir sykiu atkaklus, ūmus ir klastingas, narsus, 
bet bejėgis prieš pataikūnus, didis garbėtroška, vi- 
sada pasinešęs į didžias avantiūras ir visada pralai- 
mintis todėl, kad nesugebėdavo teisingai vertinti 

tikrovės. Jam veikiau tiko kariauti negu valdyti tai- 
kos metu. 

Dvidešimt septynerių metų, brolio paskirtas Pran- 
cūzijos kariuomenės vadu, jis nusiaubė sukilusią 
Giuijeną; šio žygio prisiminimas svaigino visą gy- 
venimą. Trisdešimt vienerių metų, pašauktas popie- 
žiaus Bonifaco ir Neapolio karaliaus kovoti su Gibe- 
linais ir numalšinti Toskaną, jis gavo Kryžiaus karų 
dalyvio indulgencijas, taip pat krikščionių generali- 
hio vikaro ir Romanijos grafo titulą. O jo Kryžiaus 
žygio esmę sudarė Italijos miestų apiplėšimas; vien 
iš Florencijos jis išspaudė du šimtus tūkstančių auk- 
so florinų už malonę, kad išsinešdins grobti kitur. 

Tas aukštas senjoras, sergąs didmanyste, turėjo 
avantiūristo charakterį, išsišokėlio polinkius ir buvo 
nusistatęs tapti dinastijos įkūrėju. Vos tik pasaulyje 
atsilaisvindavo skeptras, likdavo tuščias sostas, į 
juos kaip mat prasitiesdavo Valua ranka. Ir visada 
nesėkmingai. 

Dabar, persiritęs per keturiasdešimt ketvirtuosius 
metus, Karolis de Valua mėgdavo sušukti: 

— Ir kas iš to, kad aš netausojau savęs? Gyveni- 
mas nuėjo niekais. Lemtis visada buvo man nepa- 
lanki! 

Mat tada jis prisimindavo visas savo žlugusias 
godas — godą apie Aragoną, godą apie Arlio kara- 
lystę, godą apie Bizantiją, godą apie Vokietiją — ir 
sudėdavo jas į vieną didžiulę svajonę apie impe- 
riją, kuri būtų nusitęsusi nuo Ispanijos iki Bosforo, 
kaip Romos imperija prieš tūkstantį metų, Konstan- 
tino viešpatavimo metais. 

Pasaulio užvaldyti jam nepasisekė. Dabar bent li- 
ko Prancūzija, kurioje galėjo išsiskleisti audringa jo 
veikla, 

— Ar iš tikrųjų manote, kad tas jūsų bankinin- 
kas sutiks? — paklausė jis staiga d' Artua. 

— Žinoma, pareikalaus užstato, bet sutiks. 

„— Tai štai iki ko nusigyvenau, kuzene!-— pasakė 
Valua su didžiu nusivylimu, kuris šį sykį buvo tik- 
ras.— Priklausyti nuo kažkokio Sienos palūkininko 
geros valios, kad sugrįžtų bent šiokia tokia tvarka į 
šitą karalystę. 

LIUDVIKO ŠVENTOJO PĖDA 


Tarnas įvedė į kambarį meserą Tolomėjų, ir Ro- 
beras d'Artua atsistojo visu ūgiu pasveikindamas jį 
išskėstomis rankomis. 

— Bičiuli bankininke, esu jums smarkiai įsiskoli- 
nęs ir ne kartą žadėjau atsiteisti su jumis, kai tik 
man nusišypsos likimas. Na štai! Ši valanda atėjo. 

— Palaiminga žinia, monsinjore,— atsakė Spine- 
las Tolomėjus nusilenkdamas. 

— Pirmiausia, — kalbėjo d'Artua,— noriu grynai 
iš dėkingumo rekomenduoti jums karališkojo kraujo 
klientą. į 

Tolomėjus vėl nusilenkė, dar žemiau Karoliui de 
Valua, tardamas: 

— Kas nepažįsta monsinjoro, bent jau iš matymo 
ir vardo... Jis paliko Sienoje neišdildomą prisimi-. 
nimą... 

Tokį pat prisiminimą kaip ir Florencijoje, tik Sie- 
noje, kuri buvo mažesnė, jis pasiėmė už „tvarkos 
atkūrimą" viso labo septyniolika tūkstančių florinų! 

— Jūsų miestas paliko man taip pat gerą įspū- 
dį,— pasakė Valua. | 

— Mano miestas, monsinjore, dabar yra Paryžius. 

Tamsaus gymio, riebių ir nukarusių skruostų, 
gudriai primerkta kaire akimi, Tolomėjus laukė, kad 
jį pakviestų atsisėsti, ką ir teikėsi padaryti Valua, nu- 
rodydamas jam krėslą. Nes meseras Tolomėjus buvo 
nusipelnęs tam tikros pagarbos. Jo kolegos, italų 
pirkliai ir bankininkai Paryžiuje, visai neseniai mi- 
rus senajam Bokanegrai, išrinko jį savo bendrovių 
generaliniu kapitonu. Šitas postas davė jam teisę 
kontroliuoti beveik visas banko operacijas šalyje ar 
bent žinoti apie jas, teikė jam slaptą, bet itin sva- 
Tią galią. Tolomėjus buvo lyg ir koks vyžfiausiasis 
kredito konetablis. | 

— Jūs žinote, bičiuli bankininke,— vėl prabilo 
- d'Artua,— kokios didžiulės permainos vyksta šiomis 
dienomis. Mesiras de Marinji, kuris, man regis, nėra 

didelis jūsų draugas, panašiai kaip ir mūsų, atsidūrė 
nemalonėje. .. | 

— Žinau. ..— burbtelėjo Tolomėjus. 

— Todėl aš ir patariau monsinjorui de Valua — 
jis turėjo pakviesti apie finansus nusimanantį žmo- 
gų — kreiptis į jus, nes man lygiai gerai pažįstamas 
jūsų sumanumas kaip ir jūsų atsidavimas. 

Tolomėjus padėkojo mandagiu šyptelėjimu. Pri- 
merktomis akimis jis stebėjo abu aukštuosius baro- 
nus ir galvojo: „Jeigu jie norėtų patikėti man iždą, 
nežarstytų komplimentų!" 

— Kuo galiu jums padėti, monsinjore?— paklau- 
sė jis, pasigręžęs į Valua. 

— Nagi tuo, kuo gali padėti bankininkas, mesere 
Tolomėjau!-— atsakė karaliaus dėdė su tuo įstabiu 
įžūlumu, kaip kiekvienąsyk, kai ketindavo kaulyti 
pinigų. 

— Taip aš ir supratau, monsinjore. Jūs pageidau- 
jate investuoti kapitalą į bet kokias pelningas pre- 
kes, kurių vertė pakils dvigubai per artimiausius še- 
šis mėnesius? O gal norite įdėti lėšų į jūrų prekybą, 
kuri sėkmingai plėtojasi šiuo metu, kai jūrų keliu 
tenka įsivežti tiek daug trūkstamų prekių? Tokias 
paslaugas jums suteikti bus man didelė garbė. 

— Ne, man rūpi visai kas kita,— gyvai atšovė 
Valua. 

— Apgailestauju, monsinjore, - apgailestauju už 
jus. Geriausias pelnas gaunamas nepritekliaus me- 
tais... 

— Šiuo metu aš noriu, kad jūs man paskolintu- 
mėt truputį grynų. .. iždui papildyti. 

Tolomėjaus veide pasirodė neviltis. 

— AK, monsinjore, neabejokite, kad trokštu jums 
pasitarnauti; bet tai vienintelis dalykas, kurio nega- 
liu padaryti. Mūsų bendrovėms pastaraisiais mėne- 
siais smarkiai nuleido kraują. Kad padengtume ka- 
ro Flandrijoje kaštus, mes gavome suteikti iždui di- 
džiulę paskolą, iš kurios mums jokio pelno. .. 

— Tai buvo Marinji reikalas. 

— Žinoma, monsinjore, bet pinigai buvo mūsų. 
Todėl mūsų skrynių spynos šiek tiek aprūdijusios. O 
kiek jums reikia? 

— Dešimt tūkstančių livrų. 

Į šią sumą Valua įskaičiavo penkis tūkstančius 
livrų Buvilio misijai, vieną tūkstantį — Roberui 
d'Artua, o likusius sau — kad šiek tiėk sutvarkytų 
būtiniausius piniginius teikalus. 

Bankininkas sunėrė rankas prieš veidą. 

— Šventoji madona! Iš kur aš juos paimsiu?— 
šūktelėjo jis. 

Jo atsisakymo šauksmus reikėjo suprasti kaip 
įprastinę įžangą, D'Artua buvo įspėjęs Valua. Todėl 
pastarasis prabilo valdingu tonu, kuris paprastai pa- 
veikdavo pašnekovus. 

— Na na, mesere Tolomėjau! Negudraukime ir 
negaiškime laiko. Pakviečiau jus, kad dirbtumėte 
savo darbą, kaip visados iki šiol darėte, ir ne be 
naudos sau, reikia manyti. 

— Mano darbas, monsinjore,— nesutriko Tolo- 
mėjus,— mano darbas yra skolinti, o anaiptol ne 
duoti. Tai va, jau kuris laikas aš vien tik duodu, o 
pinigų man niekas negrąžina. Monetų aš nekalu ir fi- 
< losofinio akmens neišradau. 

— Vadinasi, nepadėsite man atsikratyti Marinji? 
Man rodos, jūs tuo taip pat suinteresuotas! 

— Monsinjore, mokėti priešui duoklę, kai jis ga- 
lingas, o paskui vėl mokėti, kad jis netektų val- 
džios — tai dviguba operacija, kuri, sutikite patys, 
ne itin pelninga. Bent jau reikėtų žinoti, kas nutiks 
vėliau ir ar pasiseks atsigriebti. 

Karolis de Valua tuoj pat užtraukė griausmingą 
posmą, kurį jau visą savaitę kartojo kiekvienam ir 

"visiems. Jis panaikinsiąs, jei tik jam bus suteiktos 
reikalingos priemonės, visas naujoves, įvestas Ma- 
rinji ir jo legistų miestelėnų; grąžinsiąs valdžią aukš- 
tiesiems baronams; atkursiąs karalystėje gerovę, at- 
gaivindamas senąsias feodalų teises, kuriomis rėmė- 
si Prancūzijos didybė; atstatysiąs tvarką. Šitas žodis 
nenuėjo jam nuo liežuvio kaip visiems politikos ma- 
kalams, o reiškė jis vieną ir tą patį: senovės įstaty- 
mai, prisiminimai, praeities iliuzijos. 

— Veikiai, tikėkite man, grįšime prie senų gerų 
mano senolio Liudviko Šventojo papročių! 

Tai sakydamas, jis parodė į pėdos formos relikvi- 
jų dėžutę, padėtą lyg ir ant kokio altoriaus, kurioje 

buvo jo senelio- užkulnio kaulas; toji pėda buvo si- 
dabrinė, nagai — auksiniai. 

Iš tikrųjų šventojo karaliaus palaikai buvo išskirs- 
tyti gabalais, nes: kiekvienas šeimos narys, kiekvie- 
na karališka koplyčia norėjo turėti savąją dalelę, Vir- 
šutinė kiaušo dalis buvo laikoma Sent Šapelėje, gra- 
žiame auksiniame juvelyrų darbo biuste; grafienė 
Mao d'Artua Esdeno pilyje turėjo keletą plaukų ir 
žandikaulio skeveldrą; žodžiu, buvo išdalyta tiek 
falangų, kaulo atskalų, nuotrupų, jog nenoromis ki- 
lo klausimas — kas gi ilsisi Sen Deni bazilikos kape. 
Jei iš viso tikrieji palaikai buvo ten kada nors pa- 
laidoti... Nes Afrikoje atkakliai sklido mitas, kad 
frankų karaliaus kūnas buvęs palaidotas prie Tuni- 
so, o jo kariuomenė pargabenusi į Prancūziją tik tuš- 
čią karstą ar įdėtą į jį kitą lavoną !?, 

'"Tolomėjus priėjo ir dievobaimingai pabučiavo si- 
dabrinę pėdą, paskui paklausė: 

— O kam jums reikia tų dešimties tūkstančių liv- 
rų, monsinjore? | 

Valua turėjo norom nenorom atskleisti dalį savo 
artimiausių ketinimų. Sienietis klausėsi, linguodamas 
galva, ir kartojo, tarsi mintyse pasižymėdamas: 

— Mesiras de Buvilis, į Neapolį. .. taip... taip... 
su Neapoliu mes prekiaujame per savo giminaičius 
Bardžius. .. Apvesdinti karalių... Taip, taip, supran- 
tu jus, monsinjore... Sušaukti konklavą... Ak, mon- 
sinjore, konklava atsieina brangiau negu rūmų staty- 
ba, o ir jos pamatai ne tokie patvarūs... Taip, mon- 
sinjore, taip, klausau jūsų. 

Kai pagaliau lombardų generalinis kapitonas su- 
žinojo, ką norėjo sužinoti, apreiškė: 

— Visa tai, aišku, gerai sumanyta, monsinjore, ir 
aš iš visos širdies linkiu jums sėkmės, bet niekas man 
negarantuoja, kad jūs apvesdinsite karalių ir išrink- 
site popiežių. Netgi jei viskas taip eisis, kaip sako- 
te, kas garantuos, kad aš atgausiu savo auksą, kurio, 
tarkim, aš ir įstengčiau jums parūpinti. 

Valua dėbtelėjo į Artua. „Kokį keistą žŽmogėną 
jūs man čia atvedėte,— tarsi sakė jis, — nejaugi aš 
veltui tiek postringavau?“ 

— Na na, bankininke!-— šūktelėjo pakildamas 
d'Artua.— Kokių prašai procentų? Kokių užstatų? 
Kokių lengvatų ar privilegijų? 

— Jokių, monsinjore,— paprieštaravo Tolomė- 
jus.— Jokio užstato nei iš jūsų, jūs pats puikiai Ži- 
note, nei iš monsinjoro de Valua, kurio užtarimas 
man itin brangus. Aš tik galvoju... „ galvoju, kaip 
galėčiau jums padėti. 

Paskui, vėl pasigręžęs į sidabrinę pėdą, lipšniai 
pridūrė: 

— Monsinjoras de Valua ką tik pasakė, kad su- 
grąžins karalystėje geruosius Liudviko Šventojo lai- 
kų papročius, Ką jis nori tuo pasakyti? Ar bus at- 
gaivinti visi papročiai? 

— Žinoma,— atsakė Vklua, nelabai suprasdamas, 
kurlink anas suka. 

— Ar bus, pavyzdžiui, leista baronams kalti mo 
netas savo žemėse? Jei toks nuostatas būtų vėl įgy- 
vendintas>tada, monsinjore, man būtų lengviau jus 
paremti. 

Valua ir d'Artua susižvalgė. Bankininkas taikė 
tiesiai į svarbiausią potvarkį, kurį buvo numatęs Va- 
lua, tą, kurį laikė didžiausioje paslaptyje, todėl kad 
jis labiausiai kenkė iždui ir galėjo sukelti daugiausia 
prieštaravimų. 

Iš tikrųjų pinigų unifikaciją karalystėje, taip pat 
karaliaus monopolį kalti monetas buvo įvedęs Pily- 
pas Gražusis. Iki tol didžiūnai, konkuruodami su ka- 
raliumi, patys kaldino. auksines ir sidabrines mone- 
tas, kurios buvo apyvartoje jų lenuose; ši privilegija 
jiems davė didžiulį pelną. Pelnėsi iš jos taip pat tie, 
kurie, kaip pavyzdžiui, lombardai bankininkai; tie- 
kė metalo žaliavą ir spekuliavo monetų kurso skir- 
tumu atskirose provincijose. Ir Valua dėjo visas 
viltis į šitą seną gerą paprotį, kad susigrąžintų savo 
turtą. 

— Ar jūs dar norite pasakyti, monsinjore,— kal- 
bėjo toliau Tolomėjus, neatitraukdamas akių nuo 
relikvijos, tarsi nustatinėdamas jos vertę, — ar jūs 
norite pasakyti, kad atgaivinsite baronų teisę tarpu- 
savyje kariauti? | 

Tai buvo kita feodalinė privilegija, kurią panai- 
kino Geležinis karalius, kad uždraustų didiesiems 

vasalams savo nuožiūra burti po savo vėliava kariau- 
ną ir krauju laistyti karalystės žemę, suvedinėjant 
asmenines sąskaitas, demonstruojant tuščią garbę ar- 
ba tiesiog pramogaujant. 

— Ak, jei grįžtų šis sveikas paprotys, — šūktelė- 
jo Roberas,— ilgai negaiščiau ir atsiimčiau iš savo 
tetulės Mao Artua grafystę! 

— Jei norėtumėte išruošti kariuomenę, monsin- 
jore,— pasakė Tolomėjus,— galiu parūpinti jums iš 
Toskanos ginklakalių prieinamiausiomis kainomis 
ginklų. 

— Mesere Tolomėjau, jūs ką tik išsakėte tiksliai 
tai, ką aš ketinu įgyvendinti — pareiškė tada Valua 
pasipūtęs.— Todėl prašau pasitikėti ir bendradarbiau- 
ti su manim. 

Finansininkai apdovanoti ne prastesne vaizduote 
negu didieji karvedžiai, ir tik tas, kas juos menkai 
pažįsta, mano, kad masina juos vien pelnas. Iš tikrų- 
jų dažniausiai jie miglotai svajoja apie valdžią. 

Lombardų generalinis kapitonas taip pat svajojo, 
kitaip negu grafas de Valua, bet svajojo; jis jau 
įsivaizdavo, kaip tiekia aukso žaliavą aukštiesiems 
karalystės baronams, kaip reguliuoja jų rietenas, 
nes pardavinėja jiems ginklus. O tas, kurio rankose 
auksas ir ginklai, yra tikrasis valdovas. Meseras To- 
lomėjus mėgavosi mintimis apie viešpatavimą. .. 

— Nagi, — prabilo Valua,— ar esate pasiryžęs 
parūpinti man sumą, kurios prašau? 

— Galbūt, monsinjore, galbūt. Pats jums jos duo- 
ti neįstengsiu, bet tikriausiai galėsiu paieškoti pinigų 
Italijoje, o tai puikiai jus patenkins, nes kaip tik ten 
vyksta jūsų pasiuntinys. Juk jums jokio skirtumo. 

— Žinoma, ne,— turėjo atsakyti Valua. 

Bet tokios sąlygos toli gražu nepatenkino jo no- 
rų, nes apsunkino, jei nevisiškai sužlugdė jo ketini- 
mą grybštelėti iš paskolos būtiniausiems savo reika- 
lams. Matydamas, kad Valua apniuko, Tolomėjus 
dar giliau įsmeigė geležtę: 

— Jūs garantuosite iždu; bet kiekvienas žino 
bent jau pas mus, kad iždas tuščias, ir šis gandas 
netruks pasklisti po' banko kontoras. Taigi aš turė- 
siu garantuoti pats ir padarysiu tai iš visos širdies, 
monsinjore, kad jums pasitarnaučiau. Bet reikės, kad 

jūsų pasiuntinį lydėtų mano bendrovės žmogus, ap- 
rūpintas paskoliniais lakštais — jis bus atsakingas už 
pinigus ir ves apskaitą. 

Valua vis labiau niaukėsi. 

— Ak, monsinjore!-— tarė Tolomėjus.— Juk šia- 
me reikale veiksiu ne aš vienas; italų bendrovės 
dar nepatiklesnės negu mūsiškės, ir aš privalau joms 
garantuoti, kad nebus apmulkintos. 

O iš tikrųjų jis norėjo turėti šalia karaliaus pa- 
siuntinio savo žmogų, žmogų, kuris jo vardu ir jo 
labui šnipinėtų pasiuntinį, tikrintų, kaip naudojamos 
lėšos, iššniukštinėtų planuojamą santuoką, sužinotų 
kardinolų nuotaikas ir tyliai veiktų ta linkme, kurią 
jis nurodys. Meseras Spinelas jau stovėjo prie val- 
džios vairo, nors dar tik mažą mažumėlį. 

Roberas d'Artua įspėjo Valua, kad sienietis rei- 
kalaus užstato; bet nei vienas, nei kitas nesumojo, 
kad užstatu gali tapti ir dalelė valdžios. 

Karaliaus dėdė, kad patenkintų karalių, buvo pri- 
verstas galų gale sutikti su bankininko sąlygomis. 

— O kaip manote, ką jūs galėtumėte paskirti prie 
mesiro de Buvilio, kad per daug nerėžtų akies?'— pa- 
klausė Valua. 

— Pasvarstysiu, monsinjore, pasvarstysiu. Dabar 
žmonių turiu mažokai. Du mano geriausi agentai iš- 
vykę... Kada mesiras de Buvilis turėtų išjoti? 

— Jau rytoj, jei bus įmanoma, arba poryt. 

— O tas vyrukas,— pasiūlė Roberas d'Artua— 
kuris vyko mano reikalais į Angliją. .. 

— Mano sūnėnas Gučas?— paklausė Tolomėjus. 

— Taip, tas pats, jūsų sūnėnas. Jis vis dar pas 
jus? .. Kodėl gi jo nepasiuntus? Buklus, nuovokus ir 
dailus iš pažiūros. Padės susigaudyti kelionėje mū- 
'sų bičiuliui Buviliui, kuris turbūt ne kažinkiek moka 
itališkai. Būkite ramus, kuzene,— pridūrė d'Artua, 
kreipdamasis į Valua, — tas vyrukas mūms tikras ra- 
dinys. 

“ — Jo man čia labai stigs,— pasakė Tolomėjus.— 
Bet tebūnie taip, monsinjore, atiduodu jį jums. Taip 
jau lemta, jūs visada gausite iš manęs, ko užsinorė- 
site. 

Tai pasakęs, jis atsisveikino. 

Kai tik paskui Tolomėjų užsidarė kabineto durys, 

Roberas d' Artua pasiraivė visu ūgiu ir pasakė: 

— Na ką, Karoli, ar apsirikau? 

Kaip kiekvienas skolininkas po šios rūšiės dery- 
bų, Valua buvo ir patenkintas, ir nepatenkintas; jis 
nutaisė pozą, kuri pernelyg aiškiai neišdavė, nei kad 
jam palengvėjo, nei kad buvo apmaudu. Sustojęs 
prieš Liudviko Šventojo pėdą, pasakė: 

— Matot, kuzene, tai šita šventa relikvija pavei- 
kė jūsų žmogėną. Tikriausiai pagarba viskam, kas 
kilnu, dar nežuvusi Prancūzijoje, ir šią karalystę dar 
galima atkurti!. 

— Tam tikra prasme įvyko stebuklas, — mirktelė- 
jo galiūnas. 

Jie liepė atnešti apsiaustus, pakviesti palydą ir 
išjojo su gera naujiena pas karalių — pasiuntiniai 
bus išsiųsti. 

Tuo metu Tolomėjus pranešė savo sūnėnui Gu- 
čui Baljoniui, kad jam teksią po dviejų dienų iške- 
liauti, ir išdėstė savo direktyvas. Jaunuolis ne per 
daug nudžiugo. 

— Come sei strano, figlio mio!“ — šūktelėjo To- 
lomėjus.— Likimas suteikia tau progą leistis į -nuos- 
tabią kelionę, kuri nekainuos nė vieno denjė, nes 
galų gale apmokės ją iždas. Pamatysi Neapolį, Anžu 
rūmus, pabendrausi su karališkojo kraujo asmenimis 
ir, jei gerai apsisuksi, įgysi draugų. Gal dar būsi, 
kai prasidės konklava. O konklava — neužmirštamas 
reginys! Tai garbėtroška, prievarta, pinigai, varžy- 
bos... kai kurių netgi tikėjimas. Visi pasaulio inte- 
resai įtraukiami į šį žaidimą. Ir tu visa tai pamatysi. 
O tu nukabinai nosį, tarsi būčiau kokią nelaimę pra- 
nešęs. Tavim dėtas ir tavo metų būdamas, būčiau 
pašokęs iš džiaugsmo ir jau kraučiausi mantą šią 
valandą... Čia, matyt, įsivėlusi kokia mergina, su 
kuria nenori skirtis, todėl taip ir ištįso tavo veidas. 
Ar nebus kartais čia kalta panelė de Kresė? 

Rusvas jaunojo Gučo veidas dar mažumą patam- 
sėjo, kaip visada, kai jis parausdavo. 

— Jeigu ji tave myli, palauks,— pridūrė banki- 
ninkas.— Moterys ir sukurtos tam, kad lauktų. Nie- 
kur jos nedings. O jei bijai, kad užmirš tave, links- 


* Koks tu keistas, mano berniuk! (It.) 

minkis su tomis, kurias sutiksi kelyje. Vieno, ko ne- 
sugrąžinsi — tai jaunystės ir jėgų, be kurių nekeliau- 
si po mMargą pasaulį. 


V 


NEAPOLIO PILYJE 


Yra miestų, patvaresnių už šimtmečius; jiems ne- 
baisus laikas. Keičiasi valdančios dinastijos; kaip 
geologiniai klodai sluoksniuojasi civilizacijos; bet 
tokie miestai šimtmečių šimtmečiais išsaugoja savo 
būdingus bruožus, savo aromatą, savo ritmą ir savo 
šurmulį, skiriančius juos nuo visų kitų pasaulio mies- 
tų. Neapolis visados buvo vienas iš tokių miestų. 
Toks jis buvo, toks jis ir liko ir liks per amžius — 
pusiau afrikietiškas, pusiau lotyniškas, su siauromis 
gatvelėmis, rėksmingu žmonių skruzdėlynu, alyvos, 
šafrano ir keptų žuvų kvapu, su saulės spalvos dul- 
kėmis; su žvangančiais mulų varpeliais. 

Įkūrė jį graikai, užkariavo romėnai, nuniokojo 
barbarai; čia pakaitomis šeimininkavo bizantiečiai ir 
normanai. Neapolis įsiurbė, suvirškino, suliedino vi- 
sų jų meną, įstatymus, žodyną; liaudies vaizduotė 
sėmėsi peno iš šitų prisiminimų, tradicijų ir mitų. 

Vietiniai gyventojai ne graikai, ne romėrai, ne 
bizantiečiai; tai visada tie patys neapoliečiai, nepa- 
našūs į jokią kitą tautą pasaulyje: linksmybė — jiems 
juokdario kaukė, po kuria jie slepia skurdo trage- 
diją; patoso jie griebiasi, kad pagyvintų monotoniš- 
ką kasdienybę, o tariama. jų tinginystė eina iš jų iš- 
minties: nesidėti veiklių, kai neturi ką veikti; šie 
žmonės visada mylėjo gyvenimą ir brangino žodį, vi- 
sada turėjo stengtis pergudrauti likimą ir visada su 
didžiule panieka žiūrėjo į tuos, kurie svaičioja apie 
karą, nes jiems niekada neatsibodo taika, kuria tik 
retkarčiais džiaugdavosi. 

Tais laikais Neapolyje — jau beveik pusė šimto 
metų — po Hohenštaufenų dinastijos viešpatavo An- 
žu kunigaikščiai. Pakviesti švento sosto, jie įsitvirti- 

no čia tuomet, kai dėl žmogžudysčių, priespaudos ir 
skerdynių Apeninų pusiasalis plūdo krauju. Ryš- 
kiausias naujosios monarchijos įnašas buvo, iš vie- 
nos pusės, vilnos audyklos, kurias ji įsteigė Neapo- 
lio priemiesčiuose pasipelnymo tikslais, iš antros — 
milžiniška buveinė, pusiau tvirtovė, pusiau rūmai, 
kurią ant jūros kranto pastatė prancūzų architektas 
Pjeras de Šonas — Naujoji pilis, milžiniškas rausvas 
bokštas, šaunąs į dangų; neapoliečiai, turį jumoro 
jausmo ir prisirišę prie antikos falinio kulto, kaip- 
mat praminė jį Maschio Angioino — Anžu Patinu. 

Vieną sausio mėnesio rytą, 1315 metais, šioje pi- 
lyje, viename aukščiaskliautyje kambaryje jaunas 
neapolietis dailininkas, Džoto mokinys, vardu Rober- 
tas Oderizis, atidžiai apžiūrinėjo ką tik baigtą port- 
retą, vidurinę triptiko dalį. Sustingęs prieš molber- 
tą, su teptuku dantyse jis negalėjo atitraukti akių 
nuo paveikslo; aliejiniai dažai dar žvilgėjo drėgme. 
Jis svarstė, ar nebūtų auksinio plaukų blizgesio ge- 
riau perteikęs blyškesniu geltonio potėpiu, o gal 
priešingai kiek labiau oranžiniu, ar ganėtinai šviesi 
kakta, ar akys, tos gražios truputį apskritos mėly- 
nos akys tikrai spinduliuoja gyvybe. Bruožai atvaiz- 
duoti tiksliai, žinoma, taip... Bet žvilgsnis? Kas iš- 
ryškina žvilgsnį? Baltas taškelis vyzdyje? Tamsesris 
šešėlis voko kamputyje? Kaip atkurti realų žmogaus 
veidą ir nepaprastą šviesos žaismą „ant kontūrų, kai 
tavo galioje tik sutrintos spalvos, dėliojamos viena 
šalia kitos? Galų gale paslaptis galbūt čia ne akys, 
bet šnervių skaidrumas, o gal skaistus lūpų švi- 
tesys. .. 

„Per daug esu pritapęs švenčiausių panelių su 
visada vienodai palenkta galva ir su visada ta pačia 
ekstazės ir atitrūkimo nuo pasaulio išraiška“, — pasi- 
teisino dailininkas. 

— Taigi, sinjore Oderizi, portretas baigtas?— pa- 
klausė gražuolė princesė — jo modelis. 

Jau visą savaitę ji sėdėjo kasdien po tris valan- 
das šitame kambaryje ir pozavo portretui, užsaky- 
tam Prancūzijos rūmų. 

Pro didžiulę arką; kurios langas buvo atvertas, 
matėsi iš Rytų atplaukusių ir uoste lynu pririštų lai- 
vų stiebai, o už jų — plačiai nusidriekusi Neapolio 

įlanka, neišmatuojamai mėlyna jūra, žybčiojanti sau- 
lės blyksniais, trikampis Vezuvijaus profilis. Oras 
buvo glosnus — tokią dieną žmogui šypsosi laimė. 

Oderizis išsitraukė iš burnos teptuką. 

— Deja, taip!— atsakė jis.— Portretas baigtas. 

— Kodėl „deja“? 

— Todėl kad aš prarasiu laimę matyti kiekvieną 
rytą doną Klemenciją, ir nuo šiol man rodysis, jog 
saulė nebešviečia. 

Buvo tai kuklus komplimentas, nes kai neapolietis 
pareiškia moteriai — princesei ar užeigos tarnaitei — 
kad, nematydamas jos, jis sunkiai susirgs, jam tai 
tėra paprasčiausia galantiškumo išraiška. Ir rūmų 
dama, turėjusi žiūrėti, kad pasimatymas neperžengtų 
padorumo, tylėdama siuvinėjusi salės kampe net ne- 
rado reikalo pakelti galvos. 

— Be to, maloningoji ponia, be to... sakau „de- 
ja“ todėl, kad šis portretas nepavykęs, — pridūrė 
Oderizis.— Jis neatkuria jūsų grožio tokio tobulo, 
koks jis yra tikrovėje. | 

Jis būtų užsigavęs, jei kas nors būtų jam prita- 
ręs, bet save peikė nuoširdžiai, sielvartavo, kaip kiek- 
vienas menininkas, žiūrėdamas į užbaigtą darbą, kad 
negalėjo geriau padaryti. Šitas septyniolikmetis jau- 
nuolis jau turėjo visus didžiam dailininkui būdingus 
bruožus. 

— (Galima pažiūrėti?— paklausė Klemencija Veng- 
Te: | 
— Ak, maloningoji ponia, tik nenuliūdinkite ma- 
nęs. Puikiai žinau, kad garbė tapyti šį portretą tu- 
rėjo atitekti mano mokytojui. 

Iš tikrųjų Anžu rūmai kreipėsi į Džotą, išsiųsda- 
mi pas jį per visą Italiją žygūną. Bet žymusis toska- 
nietis tais metais tapė švento Pranciškaus Asyžiečio 
gyvenimą ant Santa Kročės bažnyčios sienų Floren- 
cijoje ir net nenusileidęs nuo pastolių šūktelėjo, kad 
kreiptųsi į jo jauną mokinį Neapolyje. 

Klemencija Vengrė atsistojo, priėjo prie molber- 
to. Aukšta ir šviesiaplaukė, ji traukė akį ne tiek 
grakštumu, kiek didingumu, galbūt ne tiek moteriš- 
kumu, kiek kilnumu. Bet tam tikro laikysenos at- 
šiaurumo įspūdį atsvėrė bruožų tyrumas ir nuosta- 
bos kupinas žvilgsnis. 

— Betgi, sinjore Oderizi,— šūktelėjo ji — jūs nu- 
tapėte mane gražesnę negu esu! 

— Tiksliai išreiškiau jūsų bruožus, dona Kle- 
mencija, be to, stengiausi perteikti jūsų sielą. 

— Labai norėčiau, kad mano veidrodis turėtų to- 
kį talentą kaip jūsų. 

Jie nusišypsojo, dėkodami vienas kitam už komp- 
limentus. 

— Tikėkimės, kad šis paveikslas patiks Prancū- 
zijoje... tai yra aš norėjau pasakyti — mano dėdei 
Valua, — pridūrė ji truputį sumišusi. 

Nes pilyje buvo dangstomasi prasimanymu,— 
nors niekas juo netikėjo,— kad portretas skirtas Ka- 
roliui de Valua ir kad jis L jį iš didelės mei- 
lės savo dukterėčiai. 

Tardama šiuos žodžius, Klemencija pajuto raus- 
tanti. Dvidešimt dvejų metų sulaukusi, ji vis dar 
rausdavo ir peikė save už šią silpnybę. Kiek sykių 
jos senelė, karalienė Marija Vengrė, jai kartojo: 
„Klemencija, princesė, kuriai skirta vieną dieną tap- 
ti karaliene, neturi rausti!" 

Negi ji iš tikrųjų taps karaliene? Žvelgdama į 
jūrą, ji svajojo apie tą tolimą kuzeną, tą nepažįsta- 
mą karalių, apie kurį tiek prisiklausė per paskutines 
dvidešimt dienų, po pusiau oficialaus pasiuntinio at- 
vykimo iš Paryžiaus. 

Pagal mesirą de Buvilį, karalius Liudvikas X esąs 
nelaimingas valdovas, nes skaudžiai pažeista jo. šiI- 
dis, užtat ponas dievas apdovanojęs jį gražiu veidu 
ir visais proto ir širdies privalumais, kurie galį pa- 
tikti aukštos kilmės damai. Prancūzijos karaliaus rū- 
mai — pavyzdys visiems kitiems, čia puikiai derina- 
si šeimyninis džiaugsmas ir karališkoji didybė. .. O 
kas galėjo labiau "suvilioti Klemenciją Vengrę kaip 
mintis, kad jai skirta gydyti sielos žaizdas vyro, pa- 
tyrusio smūgį po smūgio: nedoros žmonos neištiki- 
mybę ir ankstyvą dievinamo tėvo mirtį. Klemenci- 
jos supratimu, meilė ir pasiaukojimas neatskiriami, 
Be to, ji dar jautė pasididžiavimą, kad Prancūzija 
pasirinko kaip tik ją... „Iš tiesų aš taip ilgai lau- 
kiau, kada ištekėsiu, jog jau praradau viltį. Ir štai 
dievas galbūt apdovanos mane geriausiu vyru ir lai- 
mingiausia karalyste.“ Todėl šitas tris savaites ji gy- 

veno kažkokiame stebuklingame pasaulyje, jos sie- 
la buvo kupina dėkingumo kūrėjui ir visam pasau- 
liui. | 

Prasiskyrė užuolaida, . išsiuvinėta liūtais ir ere- 
liais, ir į salę įėjęs Nnusilenkė neaukštas jaunuolis, 
siaura nosimi, ugningom linksmom akim, labai tam- 
siais plaukais. | 

— O, sinjoras Baljonis! Štai ir jūs. ..— apsidžiau- 
gė Klemencija Vengrė. | 

“ Jai labai patiko jaunasis sienietis, Prancūzijos pa- 
siuntinio vertėjas, jos akyse, vienas iš laimės skel- 
bėjų. 

— Maloningoji ponia,— tarė jis,— mesiras de 
Buvilis siunčia mane paklausti, ar gali užeiti pas 
jus su įprastiniu vizitu. | | 

— Man visados labai malonu matyti mesirą de 
Buvilį. Bet eikite arčiau ir pasakykite, kokia jūsų 
nuomonė apie šitą paveikslą, jis dabar jau užbaig- 
tas. , 

— Pasakysiu, maloningoji ponia, — atsakė Gučas, 
valandėlę tylomis pastovėjęs prieš paveikslą, — pa- 
sakysiu, kad šis portretas stebuklingai tiksliai per- 
teikia jūsų povyzą ir kad jame pavaizduota gra- 
žiausia, kokia tik mano akys kada nors gėrėjosi, da- 
ma. 

Oderizis, išsitepliojęs rankas ochra ir cinoberiu, 
svaigo nuo šių pagyrų. 

-— Vadinasi, jūs nepalikote Prancūzijoje mergi- 
nos, kurią mylite, kaip aš supratau?— nusišypsojo 
Klemencija. 

— Ne, palikau, maloningoji ponia. .. | 

— Tada jūs nenuoširdus arba jai, arba man, me- 
sire Gučai, nes sakoma, tam, kuris myli, nėra gražes- 
nio veido pasaulyje už mylimosios. 

— Dama,.kuriai aš prisiekiau ištikimybę ir kuri 
saugo ištikimybę man,— karštai atšovė Gučas, — yra, 
žinoma, gražiausia iš visų... po jūsų, dona Klemen- 
cija, ir, man rodos, jei kas sako teisybę, tai dar ne- 
reiškia, kad jis nemyli. 

Atsiradęs Neapolyje ir įsimaišęs į karaliaus pirš- 
lybas, bankininko Tolomėjaus sūnėnas mėgo neštis 
riteriu karžygiu, kuriam širdį pažeidė tolima gražuo- 
lė. O iš tikrųjų jo aistra apsiprato su atsiskyrimu, ir 

jis nepraleido nė vienos progos pasimėgauti malo- 
numais, kurie taikosi kelionėje. 

Princesė Klemencija buvo be galo smalsi ir jaut- 
ri kitų širdies reikalams; ji būtų norėjusi, kad visi 
vaikinai ir visos merginos šioje žemėje būtų lai- 
mingi. | 

— Jei tokia bus dievo valia ir aš kada nuvyksiu 
į Prancūziją. ..— ji vėl paraudo,—... man bus malo- 
nu susipažinti su ta, apie kurią jūs nuolat galvojate 
ir kurią, linkiu jums to iš visos širdies, jūs vesite. 

— Ak, maloningoji ponia, tepadeda jums dan- 
gus atvykti pas mus! Nerasite ištikimesnio tarno už 
mane ir, esu tikras, labiau atsidavusios tarnaitės už 
ją... 
Jis priklaupė pagal visas etiketo taisykles, tarsi 
turnyre sveikindamas ložėje sėdinčias damas. Ji pa- 
dėkojo jam rankos mostu; jos pirštai buvo gražūs, 
kaip nutekinti, truputį per daug ištęsti, kokie esti 
freskose šventųjų pirštai. 

„Ak, kokia gera tauta, kokie mieli žmonės", — ža- 
vėjosi Klemencija, žiūrėdama į jaunutį italą, kuris 
dabar jos akyse atstovavo visai Prancūzijai. 

— Ar galite pasakyti, kuo ji vardu,— paklausė ji 
vėl, — 0 gal tai paslaptis? 

— Jums aš neturiu paslapčių, jei pageidaujate 
žinoti, dona Klemencija. Jos vardas Mari... Mari 
de Kresė. Ji iš kilmingos giminės; jos tėvas buvo ri- 
teris; ji laukia manęs, savo pilyje, už dešimties my- 
lių nuo Paryžiaus. .. Jai šešiolika metų. 

— Na ką gi. Linkiu jums — būkite laimingas, sin- 
jore Gučai; būkite laimingas su savo gražiąja Mari 
de Kresė. 

Gučas išėjo ir šokinėdamas pasileido per galeri- 
jas. Jam jau vaidenosi, kaip jo vestuves pagerbia 
pati Prancūzijos karalienė. Kad įsikūnytų tokia gra- 
ži svaja, reikėjo dar, pirma — kad karalius Liudvikas 
galėtų vesti donją Klemenciją, antra — kad Kresė 
šeima sutiktų atiduoti Mari ranką lombardui... 

Jaunuolis surado Hiugą de Buvilį jam skirtuose 
apartamentuose. Buvęs didysis šambelionas sukiojo- 
sį su veidrodžiu rankoje į visas puses, stengdamasis 
geriau matyti ir įsitikinti, ar tvarkoje jo tualetas, 

taip pat priglostyti juodas ir žilas sruogas, kurios 
darė jį panašų į storą keršą arklį. Paskutiniu metu 
jis net ėmė svarstyti, ar nevertėtų nusidažyti plau- 
kus. 

Kelionės turtina jaunimą, bet kartais jos sujau- 
kia pagyvenusio žmogaus sielą. Buvilį apsvaigino 
Italijos oras. Šis šaunus didikas, labai atsidavęs sa- 
vo pareigoms, jau Florencijoje neatsispyrė pagundai 
sulaužyti ištikimybę žmonai ir tuoj pat puolė į baž- 
nyčią atlikti išpažinties. Sienoje, kur Gučas pažinojo 
kelias lengvabūdes moteris, jis vėl nusikalto, bet jau 
be didesnių sąžinės priekaištų. Romoje elgėsi taip, 
lyg būtų nusimetęs nuo pečių dvidešimt metų. Nea- 
polis, kuriame apstu pagundų, jei kapšelyje turite 
šiek tiek aukso, tarytum užbūrė Buvilį. Tai, kas vi- 
sur kitur būtų laikoma nuodėme, čia jaudino savo 
betarpiškumu ir beveik naivumu. Dvylikamečiai 
skarmaluoti sąvadautojai auksine veido spalva, su 
lotynų iškalba gyrė savo vyresnės sesers pasturga- 
lį, paskui romiai laukė prieškambaryje, kasydamie- 
si kojas. Be to, žmogus jauteisi atlikęs gerą darbą — 
tavo dėka savaitę turės ką valgyti visa šeima. O 
koks malonumas sausio mėnesį vaikščioti be ap- 
siausto! Buvilis ėmė sekti paskutinę madą ir dėvėjo 
dabar siurkotus dvispalvėmis, skersai su dryžuoto- 
mis rankovėmis. Žinoma, jį apsukdavo kiekviename 
žingsAyje. Ką reiškia toks menkas užmokestis už tokį 
didelį malonumą! 

— Drauguži,— kreipėsi jis į įėjusį Gučą,— Žino- 
te, aš taip sulysau, kad, ko gero, vėl pasidarysiu 
lieknas. 

Šie žodžiai bylojo apie didį optimizmą. 

— Mesire,—tarė jaunuolis,— dona Klemencija 
jau gali jus priimti. 

— Tikiuosi, portretas dar nebaigtas? 

— Baigtas, mesire. 

Buvilis sunkiai atsiduso. 

— Vadinasi, mums laikas grįžti į Prancūziją. Pri- 
sipažįstu, gaila, nes man patiko ši tauta, ir aš mielai 
būčiau pakišęs tam dailininkui kelis florinus, kad 
būtų dar šiek tiek užgaišęs. Nieko nepadarysi, net 
ir didžiausiems malonumams ateina galas. 

Jie pasižiūrėjo vienas į kitą su reikšminga šyp- 
sena, o eidamas į princesės apartamentus, storulis 
pasiuntinys meiliai paėmė Gučą po ranka. 

"Tarp šitų dviejų vyrų, tokio skirtingo amžiaus, 
kilmės ir padėties, užsimezgė tikra draugystė, kuri 
kasdien tvirtėjo. Buvilio akyse jaunasis toskanietis 
buvo tarsi gyvas šitos „kelionės įsikūnijimas — ke- 
lionės su jos laisve, atradimais, su susigrąžintos jau- 
nystės iliuzija. Be to, vaikinas pasirodė esąs veiklus, 
subtilus, derėjosi su tiekėjais, tvarkė išlaidas, šalino 
įvairias kliūtis, rūpinosi pramogomis. O Gučas Bu- 
vilio dėka gyveno kaip didžponis ir sukiojosi tarp 
valdovų. Jo neaiškiai nusakytos pareigos — vertėjo, 
sekretoriaus ir iždininko — laidavo jam visuotinę 
pagarbą. Be to, Buvilis nešykštėjo prisiminimų ir per 
ilgas keliones raitomis arba sutemus, per vakarienę 
užeigose ar vienuolynų prieglobose pripasakojo Gu- 
čui daugybę istorijų apie karalių Pilypą Gražųjį, jo 
rūmus, karališkąsias šeimas. Šitaip jie atvėrė vienas 
kitam ištisus nepažįstamus pasaulius, nuostabiai pa- 
"pildydami kits kitą, sudarė keistą kinkinį, kur jau- 
nuolis dažnai tempė paskui save seniokšlį. 

Taip jie įžengė pas doną Klemenciją; bet jų ne- 
rūpestingumas tuoj išlakstė, kai pamatė senąją „ka- 
ralienę Mariją Vengrę, kuri stovėjo sustingusi prieš 
paveikslą. Žemai lankstydamiesi, jie ant pirštų ga- 
lų priėjo artyn. 

Marijai Vengrei buvo septyniasdešimt metų. 
Neapolio karaliaus Karolio II Raišojo našlė, trylikos 
vaikų motina, ji spėjo palaidoti pusę iš jų; nuo gim- 
dymų jos dubuo praplatėjo, o ilgos raukšlės — per- 
gyventų gedulų pėdsakas — ėjo nuo vokų iki be- 
dantės burnos. Buvo aukšto ūgio, pilkšvos veido 
spalvos, sniego baltumo plaukais; veide ryškėjo jė- 
ga, ryžtas, valdingumas, kurių nenustelbė senatvė. 
Vos pravėrusi akis, užsidėdavo karūną. Susigiminia- 
vuUsi su visa Europa, dvidešimt metų ji reikalavo sa- 
vo ainiams Vengrijos karalystės sosto ir galų gale, 
po ilgai trukusios kovos, gavo jį. 

Dabar, kai jės vaikaitis Karolis. Robertas arba 
Karobertas, prieš laiką mirusio vyresniojo sūnaus 
Karolio Martelo įpėdinis, atsisėdo į sostą Budoje, 
kai jos antrojo sūnaus, velionio Tulūzos vyskupo, 

kanonizacija atrodė užbaigtas reikalas, kai tretysis 
sūnus Robertas karaliavo Neapolyje ir Apulijoje, 
kai ketvirtasis tapo kunigaikščiu Tarente ir nomina- 
liu Konstantinopolio imperatoriumi ir penktasis — 
kunigaikščiu Durace, o iš gyvų likusių dukterų vie- 
na buvo išleista už Majorkos karaliaus, kita už Fre- 
deriko Aragoniečio, karalienė Marija dar nelaikė 
savo misijos baigta; ji rūpinosi savo dukraite, naš- 
laite Klemencija, Karoberto seserim, kurią pati buvo 
išauginusi. 

Atsigręžusi staiga į Buvilį, kaip kalnų sakalas, pa- 
stebėjęs gaidį, ji mostelėjo jam, kad prieitų. 

— Na, mesire,— paklausė ji, — kaip jums atro- 
do šis paveikslas? 

Buvilis stovėjo prieš molbertą didžiai susimąs- 
tęs. Jis žiūrėjo ne tiek į princesės veidą, kiek į dvi 
kraštines sąvaras, kurios turėjo užvožti portretą. Ode- 
rizis ant jų nutapė iš vienos pusės Naująją Pilį, 
o iš kitos — perspektyvoje uostą ir Neapolio įlan- 
ką. Žvelgdamas į šį peizažą, su kuriuo turėjo ne- 
trukus atsisveikinti, Buvilis pajuto ilgesį. 

— Atliktas jis, man rodosi, be- priekaištų — išta- 
rė jis pagaliau.— Gal tik bordiūra truputį per kukli 
tokiam gražiam veidui. Ar nemanote, kad kokia auk- 
sinė girlianda... 

Jis stengėsi laimėti dieną ar dvi. 

— Tai neturi reikšmės, mesire,— nutraukė jį se- 
noji karalienė.— Kaip jums rodosi, ar portretas pa- 
našus? Taip, panašus. Tai ir svarbiausia. Menas — 
lengvabūdiškas daiktas, ir mane stebintų, jei kara- 
liui Liudvikui rūpėtų kažkokios girliandos. Juk jį 
domina veidas, ar ne tiesa? 

Priešingai negu visi dvariškiai, ji nesistengė slėp- 
ti pasiuntinystės tikslo ir kalbėjo stačiai. Vis dėlto 
išsiuntė Oderizį: 

— Jūsų darbas atliktas gerai, jaunuoli; pasaky- 
kite mūsų iždininkui, kad išmokėtų jums priklau- 
sančią sumą, O dabar grįžkite tapyti mūsų bažnyčios 
ir žiūrėkite, kad velnias išeitų kuo juodesnis, o an- 
gelai švitėte švitėtų. 

Norėdama atsikratyti ir Gučo, įsakė jam padėti 
dailininkui išsinešti teptukus. Tokiu pat tonu ji lie- 
pė rūmų damai eiti siuvinėti kitur. 

Paskui, kai liudytojai pasišalino, ji atsigręžė į 
Buvilį. 

— Taigi, mesire, jūs netrukus išvyksite į Prancū- 
ziją. 

— Su neapsakomu apgailestavimu, maloningoji 
ponia, nes tas nuoširdus priėmimas čia. .. 

— Betgi, — pertarė jį karalienė — jūsų misija 
baigta, bent jau beveik baigta. 

Jos juodos akys įsmigo į Buvilio akis. 

— Beveik, maloningoji ponia? 

— Turiu -omenyje, kad šis reikalas sutvarkytas 
iš esmės, nes karalius, mano sūnus, ir aš pati davė- 
me sutikimą. Bet šis sutikimas, mesire. ..— ji pakrei- 
pė žandikaulį, ir nuo šio judesio jai ant kaklo iššo- 
ko sausgyslės,—... šis sutikimas, neužmirškite, yra 
duotas su sąlyga. Nes jei mes laikome Prancūzijos 
karaliaus, mūsų kuzeno, norus didžiule garbe, jei 
pasirengę mylėti jį su atsidavimu, kaip reikalauja 
krikščionių tikėjimas, ir apdovanoti jį gausiais pa- 
likuonimis (moterys mūsų šeimoje vaisingos), vis 
dėlto mūsų galutinis atsakymas priklauso nuo to, ar 
tikrai ir kaip greitai jūsų valdovas bus laisvas nuo 
ryšių su jos malonybe Burgunde. Mes negalėsime 
pasitenkinti ištuoka, kuriai pritars jam pavaldūs vys- 
kupai ir kurios galėtų nepripažinti bažnyčios aukš- 
čiausioji instancija. 

— Vedybos bus anuliuotos artimiausiu laiku, ma- 
loningoji ponia, kaip jau turėjau garbės jums pa- 
reikšti. 

— Mesire, mes čia savi žmonės. Negarantuokite 
to, kas dar nepadaryta. 

Buvilis kostelėjo, slėpdamas suglumimą. 

— Anuliuoti vedybas,— atsakė jis, — svarbiau- 
sias monsinjoro de Valua rūpestis, jis padarys visa, 
kas įmanoma, kad ši procedūra paspartėtų, ir jau 
dabar laiko šį reikalą sutvarkytą. .. 

— Taip, taip — suniurnėjo senoji karalienė — 
pažįstu savo žentą!.Žodžiais jis kalnus nuverčia, ir 
jeigu jo arklys nusilauš koją, jis įtikins jus, kad pats 
įstūmė jį į griovį. 

Nors jos duktė Margarita mirė prieš penkiolika 
metų, o Karolis de Valua po to vedė dar du kartus, 
ji tebevadino jį „savo žentu". 

— Suprantama, žėmių mes neduosime. Man 
rodos, Prancūzija“ jų pakankamai turi. Tąsyk, kai 
mūsų duktė tekėjo už, Karolio, ji atnešė jam kraičio 
Anžu, o tai buvo gerokas kąsnelis. Bet tais metais, 
kai viena Karolio duktė iš antrųjų vedybų suėjo į 
moterystę su mūsų sūnum iš Tarento, ji atnešė mums 
Konstantinopolį. 

Ir senoji karalienė mostelėjo podagros iškraipyta 
ranka, parodydama, kad tas skambus titulas nieko 
vertas. 

Stovėdama nuošaly prie atviro lango ir žvelgda- 
ma į jūrą, Klemencija jautėsi nejaukiai, kad turi 
klausytis šių kalbų Nejaugi meilę privalo lydėti ši- 
tokios derybos, smarkiai primenančios tas, kurios 
vyksta pasirašant sutartį? Juk šiaip ar taip kalba ei- 
na apie jos laimę, apie jos gyvenimą. Kiek buvo at- 
stumta jos vardu pretendentų net neatsiklausus jos 
nuomonės, nes šeimos akimis jie buvo per menka 
partija. Ir štai jai siūlomas Prancūzijos sostas, nors 
dar prieš mėnesį ji svarstė, ar nereikės stoti į vie- 
nuolyną! Jai rodėsi, kad senelė kalba pernelyg griež- 
tu tonu. Ji pati buvo linkusi nuolaidžiau derėtis dėl 
šios galimybės ir ne taip skrupulingai taikyti bažny- 
tinius kanonus... Ten, toli įlankoje, pakėlęs bures, 
didžiulis laivas plaukė Berberijos krantų link !!, 

— Grįždamas atgal, maloningoji ponia,— kalbėjo 
Buvilis,— aš sustosiu Avinjone, nes taip nurodė mon- 
sinjoras de Valua. Ir mes artimiausiu laiku turėsime 
popiežių, kurio mums taip trūksta. 

— Norėčiau jums tikėti — atsakė Marija Veng- 
Tė.— Bet mes pageidaujame, kad viskas būtų sutvar- 
„kyta iki vasaros. Pretendentų į jos malonybės Kle- 
mencijos ranką mes nestokojame; yra ir daugiau val- 
dovų, kurie jai peršasi. Ilgų terminų suteikti mes 
negalime. 

Sausgyslės vėl iššoko ant jos kaklo. 

— Žinokite, — pridūrė ji — kad mūsų kandidatas 
Avinjone yra kardinolas Diuezas. Labai norėčiau, 
kad jį palaikytų ir Prancūzijos karalius. Jeigu jis 
taps popiežiumi, santuoka bus nutraukta greičiau, 
nes jis daug gero yra iš mūsų patyręs ir visiškai mums 
atsidavęs. Be to, Avinjonas — tai Anžu provincija, 
kurios siuzerenai mes esame, žindma, Prancūzijos 

karaliaus valdžioje. Neužmirškite šito. Eikite atsi- 
sveikinti su karaliumi, mano sūnumi, ir teišsipildo 
jūsų norai... Bet primenu, mesire, viskas turi būti 
baigta iki vasaros! 

Buvilis nusilenkė ir išėjo. 

— Maloningoji ponia, mano senele, — sunerimusi 
tarė Klemencija,— ar jūs manote, kad... 

Senoji karalienė paplekšnojo jai per ranką. 

— Viskas dievo rankose, vaikeli, ir niekas ne- 
įvyks be jo valios. 

Ir ji taip pat išėjo. 

„O jei karalius Liudvikas turi nužiūrėjęs kokią 
kitą princesę, — likusi viena mąstė Klemencija.— Ar 
protinga jį taip mygti ir ar neišsirinks jis kitos su- 
žadėtinės?" . | 

Ji sustojo. priešais molbertą ir, sukryžiavusi ant 
krūtinės rankas, automatiškai nutaisė pozą kaip 
portrete. | 

„Ar pasijus laimingas karalius, — pagalvojo ji, — 
prisilietęs lūpomis.prie šių rankų?" 


VI 


KARDINOLŲ MEDŽIOKLĖ 


Antros dienos rytą Buvilis ir Gučas sėdo į laivą 
ir išplaukė: kad būtų laimėta laiko, jiedu nusprendė 
grįžti jūra. Kartu su bagažais jie vežėsi ir skrynelę, 
apkaltą metalu, su auksu, „gautu iš Bardžių Neapo- 
lyje. Raktą nuo jos Gučas nešiojosi pasikabinęs ant 
krūtinės. Pasirėmę alkūnėmis ant pakylos turėklų 
laivugalyje, Buvilis ir Gučas liūdnai lydėjo akimis 
tolstantį Neapolį, Vezuvijų ir salas. Pulkeliai baltų 
burių yrėsi nuo kranto dienos žūklėn. Paskui jie iš- 
plaukė į atvirą jūrą. : 

Viduržemio jūra buvo rami, lengvas vėjelis pū- 
tė lygiai tiek, kiek reikėjo laivui pirmyn varyti. Gu- 
čas, ne be nerimo uųžkėlęs koją ant denio, prisimin- 
damas bjaurią kelionę Lamanšu pereitais metais, da- 
bar džiaugėsi, kad neserga. Užteko dviejų valandų, 
ir jis pajuto pagarbą nuostabiam laivo stabilumui ir 

savo Nnarsai; jis bemaž lygino save su meseru Mar- 
kų Polu, didžiuoju Venecijos keliautoju, kurio kny- 
ga „Pasaulio aprašymas", sudaryta iš jo kelionės už- 
rašų, buvo labai skaitoma. ir labai garsi tais metais. 
Gučas vaikščiojo iš vieno laivugalio į kitą, teiravosi 
jūreivystės terminų ir vaizdavosi esąs "nuotykių ieš- 
kotojas, o buvęs didysis šambelionas tebegailavo 
stebuklingojo miesto, kurį turėjo taip staiga su skau- 
dančia širdimi palikti. 

Po penkių dienų kelionės jie atplaukė į Eg-Mor- 
tą. Iš čia kadaise Liudvikas Šventasis leidosi į kry- 
žiaus karą; bet uosto statyba tikrai užbaigta buvo 
tik Pilypui Gražiajam karaliaujant. 

— Na gerai, — tarė storulis Buvilis, stengdama- 
sis nusikratyti ilgesio — dabar metas kibti į darbą. 

Ginklanešiams buvo įsakyta surasti arklių ir mu- 
lų, tarnams — pririšti balnamaišius, dėžę su Oderi- 
zio portretu ir Bardžių skrynią, nuo kurios Gučas ne- 
nuleido akių. 

Oras buvo žvarbus, apniukęs, ir Neapolis atro- 
dė tik prisiminimas apie regėtą sapną. 

Kad nusigautų į Avinjoną, turėjo pusantros die- 
nos joti arkliais su sustojimu Arlyje. Kelionėje me- 
siras de Buvilis peršalo. Įpratęs prie Italijos saulės, 
jis nepagalvojo, kad reikia šilčiau. apsirengti. O žie- 
mos Provanse trumpos, bet kartais šaltos. Kosėda- 
mas, spjaudydamas ir šnypšdamas, Buvilis be pers- 
tojo plūdo atšiaurų klimatą ir šalį, kuri jam rodėsi 
nebe jo tėvynė. 

Nusivylė jie ir atvykę į Avinjoną, kur šuorais 
pūtė mistralis — mieste nebuvo nė vieno kardino- 
lo. Mažų mažiausiai keistas dalykas — juk šis mies- 
tas — popiežiaus buveinė! Niekas nieko negalėjo 
pasakyti karaliaus pasiuntiniui; niekas nieko neži- 
nojo ar nenorėjo žinoti. 

Popiežiaus rūmų durys ir langai buvo aklinai už- 
daryti; saugojo juos “tik durininkas — nebylys ar 
silpnaprotis 12. Kadangi temo, Buvilis ir Gučas nuta- 
Iė pernakvoti Vilnevo tvirtovėje, kitoje tilto per 
Roną pusėje. Ten tvirtovės komendantas, paniuręs 
ir mažakalbis žmogus, pasakė jiems, kad kardinolai 
tikriausiai susirinkę į Karpantra ir kad ieškoti jų 

reikią veikiau tenai. Jis pavalgydino ir apnakvydi- 
no keleivius, nerodydamas didesnio paslaugumo. 

— Tas lankininkų kapitonas,— pareiškė Buvilis 
Gučui,— ne itin maloniai priima karaliaus pasiunti- 
nius. Pranešiu kam reikia, kai grįšiu į Paryžių. 

Auštant visi jau sėdėjo balnuose, nes turėjo nu- 
joti šešias mylias, skiriančias Avinjoną nuo Kar- 
pantra. Buvilis atgavo šiek tiek vilties. Kadangi po- 
piežius Klemensas V, pareikšdamas savo paskutinę 
valią, nurodė, kad konklava turi susirinkti Karpant- 
ra, galima buvo manyti, jei kardinolai ten sugrįžo, 
kad galų gale konklava posėdžiauja ar žada posė- 
džiauti. š | 

Karpantra jų vėl laukė nusivylimas. Raudonų 
skrybėlių nė pėdsako. Priešingai, šalo, pūtė vėjas, 
verždamasis į gatveles ir čaižydamas žmonėms vei- 
dus. Visa tai kėlė miglotą nuojautą, kad keleiviams 
kažkas gresia ar rengiamos pinklės; vos tik Buvilis 
rytą su savo palyda išjojo iš Avinjono, juos aplen- 
kė du raiteliai ir, neatsakę į jų pasveikinimą, šuo- 
liais nudūmė Karpantra link. 

— Keista — pasakė Gučas, — atrodo, tiems žmo- 
nėms rūpi viena — atvykti ten, kur mes jojame, 
anksčiau už mus. | 

Mažas miestelis buvo tuščias; gyventojai, rodos, 
prasmego kiaurai žemę ar išbėgiojo. 

— Ar ne mums atvykus, — tarė Buvilis,— viskas 
virsta dykuma? Betgi mūsų palyda ne tokia gausi, 
kad galėtų gąsdinti. 

Katedroje jie rado tik seną kanauninką, kuris iš 
pradžių dėjosi supratęs, kad jie norį atlikti išpažintį, 
ir nusivedė juos į zakristiją. Kalbėjo jis pašnabždo- 
mis arba mostais. Gučas, baimindamasis pasalos ir 
nerimaudamas dėl skrynių, paliktų ant mulų prie 
bažnyčios durų, stvėrėsi durklo. Senasis kanaunin- 
kas, šešis kartus paprašęs pakartoti kiekvieną klau- 
simą, pagalvojęs, palingavęs galva ir nusidulkinęs 
nušiurusią peleriną, teikėsi pagaliau pasakyti, kad 
kardinolai išsikraustė į Oranžą. Paliko jį čia vienut 
vieną... 

— Oranžą?— šūktelėjo mesiras de Buvilis. 

Sulig šiais žodžiais jis ėmė taip čiaudėti, kad nu- 
aidėjo per visą katedrą. 

— Betgi, šimts velnių — ištarė jis, atgavęs kva- 
pą,— tie jūšų kardinolai ne dvasininkai, o kregždės! 
Ar jūs bent tikrai žinote, kad jie Oranže? 

— Tikrai. ..— atsakė senasis kanauninkas, pasi- 
piktinęs keiksmu, kurį išgirdo.— Ką žmogus gali tik- 
rai žinoti šioje žemėje, nebent kad yra dievas? Aš 
manau, kad Oranže pasivysite bent italus. 

Paskui nutilo, tarsi išsigandęs, kad per daug iš- 
plepėjo. Jam tikriausiai knietėjo numalšinti susikau- 
pusį apmaudą, bet jis nedrįso širdį išlieti. | 

— Ką gi, tebūnie! Jokime į Oranžą,— nusprendė 
Buvilis, nuilsęs ir suirzęs.— Ar toli į jį? Irgi šešios 
mylios? Gerai, šešios mylios. Tarnai, ant arklių! 

Kai Buvilis ir Gučas pasuko keliu į Oranžą, juos 
vėl, varydami arklius kiek įkerta, pralenkė du raite- 
liai; ir šį sykį keliauninkams pasidarė aišku, kad 
šuoliuojama dėl jų. 

Buvilis staiga atgavo karingą dvasią ir norėjo 
leistis paskui tuos du raitelius, bet Gučas griežtai 
pasipriešino. 

— Mūsų vilkstinė pernelyg sunki, mesire Hiu- 
gai, mes niekad tų žmonių nepavysime; jų arkliai 
pailsėję, mūsų pavargę; o svarbiausia nenoriu, kad 
nuo mūsų atsiliktų mūsų skrynia. 

— Po teisybei, — pripažino ir Buvilis— mano 
"arkliūkštis niekam tikęs; jaučiu, kaip jis kūprinasi, 
ir- mielai jį pakeisčiau. 

Jie visai nenustebo, kai, atvykę į Oranžą, įsiti- 
kino, kad monsinjorų čia nėra. Vis dėlto Buvilis su- 
pyko, kai išgirdo atsakymą, jog ieškoti jų reikią grei- 
čiau Avinjone. 

— Betgi mes vakar buvome Avinjone,— riktelė- 
jo jis dvasininkui, kuris teikėsi juos informuoti, — 
ten tuščia kaip iššluota! O monsinjoras Diuezas? 
Kur monsinjoras Diuezas? 

Dvasininkas atšovė, kad monsinjoras Diuezas yra 
Avinjono vyskupas, todėl jo teirautis dera jo vysku- 
pystėje. Ginčytis buvo tuščias darbas. 

Nelaimingai sutapus aplinkybėms, Oranžo pre- 
vo kaip tik buvo tą dieną išvykęs, o tarnautojas, ku- 
Iris jį pavadavo, nebuvo gavęs nurodymų pasirūpin- 
ti keleiviais. Pastarieji turėjo nakvoti purvinoje ir 
šaltoje užeigoje, netoli kažkokių griuvėsių, apžėlu- 

sių piktžolėm, kur stūgavo vėjas, Sėdėdamas prie- 

"šais Buvilį, pakirstą nuovargio, Gučas galvojo, kad 
laikas imtis vadovauti misijai, jeigu jie nori kada 
nors grįžti į Paryžių, laimėję ar niėko nelaimėję. 

Vienam iš: palydos žmonių nuimant nešulinį bal- 
ną mulas įspyrė ir sulaužė koją, todėl reikėjo pa- 
likti jį čia. Dviem arkliam primušė gugas; kitus rei- 
kėjo perkaustyti. O mesirui Buviliui taip tekėjo iš 
nosies, kad gaila buvo į jį žiūrėti. Kitą dieną jis 
buvo toks suglebęs, puolė į tokią neviltį, kai vėl 
pamatė Avinjono sienas, jog beveik nesipriešinda- 
mas perdavė vadovavimą Gučui. 

— Jau niekados nedrįsiu pasirodyti karaliui akys- 
na,— dejavo jis— Bet pabandykite išrinkti popie- 
žių, kai kiekvienas sutanotas padaras neša kuda- 
šių, mums pasirodžius! Niekados daugiau nesėdėsiu 
Taryboje, niekados daugiau. Per šitą vieną vieninte- 
lę misiją užsitraukiau gėdą visam gyvenimui. 

Jis suko galvą dėl smulkmenų. Ar jos malony- 
bės Klemencijos portretas gerai pritvirtintas, ar ne- 
pakenkė jam kelionė? 

+ — Leiskite man veikti, mesire - Hiugai,— oriai 
tarė jam Gučas.— Pirmiausia turiu surasti jums šil- 
tą -patalpą, nes, man regis, ji jums gerokai reikalin- 
ga. | 

Gučas išėjo ieškoti miesto komendanto ir prabi- 
lo tokiu tonu, kokiu turėjo kalbėti iš pat pradžių 
Buvilis, taip garsiai išvardijo stipriu itališku akcen- 
tu visus savo šeimininko titulus, taip pat ir savuo- 
sius, kuriuos pats sau prisiskyrė, taip paprastai pa- 
reiškė savo reikalavimus, jog po valandos buvo iš- 
tuštinti kažkurie namai, ir liko tik juos užimti. Gu- 
čas įkurdino savo žmones ir paguldė Buvilį į gerai 
sušildytą lovą. Paskui, kai storulis, veidmainiškai 
teisinęsis peršalimu, kad nereikėtų nieko spręsti, pa- 
lindo po antklodėmis, Gučas pasakė: 

— Nepatinka man tas spąstų kvapas aplink mus, 
norėčiau saugiau padėti mūsų auksą. Yra čia. Bar- 
džių agentas; jam aš ir patikėsiu savo krovą. Pas- 
kui man bus lengviau vaikytis jūsų prakeiktus kar- 
dinolus. 

— Mano kardinolus, mano kardinolus! — niurnė- 
jo Buvilis.— Jie visai ne mano, ir aš labiau negu 

jūs sielojuosi dėl tų išdaigų, kurias jie man krečia. 
Duokite man šiek tiek pamiegoti, nes mane purto 
šaltis, o paskui pakalbėsime. Ar jūs bent įsitikinęs 
savo lombardo sąžiningumu? Ar galime juo pasiti- 
kėti? Šitie pinigai šiaip ar taip priklauso Prancūzi- 
jos karaliui... 

Gučas išdidžiai pakėlė balsą. | 

— Įsidėmėkite, mesire Hiugai, kad šitie pinigai 
man rūpi taip, tarsi jie priklausytų bet kuriam ma- 
no šeimos nariui! | 

Ir jis nuėjo į banką, esantį Sent Agrikolio kvar- 
tale. Bardžių įgaliotinis, šitos galingos bendrovės 
vadovo kuzenas, sutiko Gučą taip nuoširdžiai, kaip 
ir privalėjo sutikti įtakingo kolegos sūnėną, ir pats 
uždarė auksą į savo seifą. Jie pasikeitė kvitais; o 
paskui lombardas nusivedė svečią į didžiąją menę, 
kad šisai galėtų pasipasakoti jam savo bėdas. 

Jiems pasirodžius, liesas, šiek tiek gunktelėjęs 
žmogus prie židinio atsigręžė ir šūktelėjo: 

— Guccio Baglioni! Per Bacco, sei tu? Che pia- 
cere di vederti] * ų 

— Carissimo Boccacio, che fortuna!l Che fai 
gua? ** 

Taip jau esti, jog kelyje susitinka visados tie 
patys žmonės, todėl kad, tiesą sakant, ir keliauja 
visada tie patys. Nebuvo nieko nuostabaus, kad 
sįnjoras Bokačas čia, nes jis buvo vyriausiasis Bar- 
džių bendrovės keliaujantis agentas. 

Bet draugystė, atsitiktinai užsimezgusi kelyje 
tarp žmonių, kurie daug važinėja, suartina greičiau, 
yra karštesnė ir dažnai stipresnė negu sėslių žmonių 
draugystės. 

Bokačas ir Gučas susipažino prieš metus kelyje 
į Londoną; keletą kartų buvo susitikę Paryžiuje ir 
taip susibičiuliavo, tarsi būtų draugai nuo mažens. 
Jų džiaugsmas pasireiškė skambiais toskaniškais 
keiksmais, spalvingomis nešvankybėmis. Klausyto- 
jas, nepažįstąs florentiečių papročių, nebūtų supra- 
tęs, kodėl tokie linksmi kūmai pravardžiuoja vienas 
kitą pasigautiniu, sifilitiku ir sodomitu. 


* Gučas Baljonis! Prisiekiu Bachu, tai tu! Kaip malo- 
nu tave matyti! 
** Brangiausiasis Bokačai, kokia laimė! Ką čia veiki? 

Kol Bardis pilstė jiems vyną, užtaisytą priesko- 
niais, Gučas papasakojo apie savo kelionę, nesėk- 
mes, patirtas paskutinėm dienom, besivaikant kar- 
dinolus, ir pavaizdavo-apgailėtiną mesiro de Buvilio 
būklę. 

Bokačas Nesitvėrė juokais. 

„La caccia ai cardinali, la caccia ai cardinali! Vi 
hanno preso per il culo, i Monsignori!“ * 

Paskui surimtėjo ir paaiškino Gučui: 

— Nesistebėk; jei kardinolai slepiasi, — kalbėjo 
jis.— Jiems prisakyta būti atsargiems, ir juos išbaido 
kiekvienas, kuris atvyksta karaliaus rūmų vardu ar- 
ba pasiskelbia toks esąs. Pereitą vasarą Čia pasirodė 
Bertranas de Go ir Gijomas de Biudo, velionio po- 
piežiaus sūnėnai, pasiųsti tavo gerojo draugo Ma- 
rinji, tariamai tam, kad parsigabentų į Bordo pro- 
vinciją dėdės kūną. Juos lydėjo tik penki šimtai 
kareivių — daugoka, ar ne, vienam lavonui parga- 
"benti! Jų užduotis buvo paruošti dirvą prancūzo 
kardinolo išrinkimui, ir argumentams jie nevartojo 
švelnių žodelių. Vieną gražų rytą visi jų eminencijų 
namai buvo nusiaubti, Karpantra vienuolynas, kur 
vyko konklava, — apgultas; o kardinolai, iššokę pro 
spragą mūro sienoje, nurūko laukais, gelbėdami sa- 
vo kailį. Jei ne šita spraga, kurią jiems parengė pa- 
ti apvaizda, prasti būtų buvę jų popieriai. Kai ku- 
rie nubėgo gerą mylią, pasikaišę sutanas iki kelių. 
Kiti išsislapstė po daržines. Šis įvykis iki šiolei ne- 
išėjęs jiems iš galvos, 

— Pridurkite dar,— įsiterpė kuzenas Bardis,— kad 
neseniai sustiprinta Vilnevo įgula ir kad kardinolai 
mano, jog lankininkai kiekvieną akimirką gali per- 
žengti tiltą. Jie matė, kaip jūs nujojote į Vilnevą, 
paskui grįžote, šito ir užteko... O ar žinote, kas tie 
raiteliai, kurie jus keletą kartų pralenkė? Galėčiau 
prisiekti, kad tai arkivyskupo Marinji žmonės. Šio- 
se apylinkėse jų knibždėte knibžda šiuo metu. Ne- 
galiu aiškiai suprasti, kokį darbą jie čia dirba, bet 
jų tikslai tikriausiai kitokie negu jūsų. | 

— Buvilis ir tu nieko nelaimėsite,— pasigavo Bo- 


* Kardinolų medžioklė! Kardinolų medžioklė! Šauniai 
jus apmovė tie kardinolai! 

kačas,— jei veiksite Prancūzijos karaliaus vardu; dar 
daugiau, jūs rizikuojate kurį vakarą sriūbtelėti vira- 
lo, užtaisyto taip, kad jau nepabusite. Tuo tarpu re- 
komenduoti kardinolams — bent kai kuriems iš jų — 
ką nors... gali tik Neapolio karalius. Sakei, iš ten 
grįžtate? 

— Tiesiai iš ten,— atsakė Gučas, — ir su karalie- 
nės Marijos Vengrės palaiminimu norime pasimaty- 
ti su kardinolu Diuezu. 

— Ei, tai ko iš karto nesakei? Mes jį puikiai pa- 
žįstame! Jis jau dvidešimt metų mūsų klientas. Tie- 
są sakant, keista asmenybė tas monsinjoras Diuezas. 
Atrodo, sąlygos tapti popiežium, kai jie buvo Kar- 
pantra, buvo jam labai palankios. 

— Tai kodėl gi neleido jo išrinkti? Jis — pran- 
cūzas? 0 

— Taip, gimimo jis prancūzas, bet buvo kancle- 
riu Neapolyje, štai kodėl jo nenori Marinji. Galiu 
suvesti tave su juo kada nori, rytoj, jei tau tinka. 

— Vadinasi; žinai, kur jį rasti? 

— Jis niekur iš čia ir nepajudėjo,— nusijuokė 
Bokačas.— Eik namo, o aš duosiu žinią dar prieš su- 
temstant. Jeigu turite šiek tiek pinigo, kaip sakai, 
pasimatymas bus juo lengvesnis, nes šaunusis kar- 
dinolas dažnai sėdi be skatiko kišenėje ir: yra mums 
gerokai įsiskolinęs. 

“" Lygiai po trijų valandų sinjoras Bokačas. pasibel- 
dė į duris to namo, kuriame buvo apsigyvenęs, Bu- 
vilis. Jis atnešė Prancūzijos karaliaus pasiuntiniams 
gerų naujienų. Kardinolas Diuezas eisiąs rytoj apie 
devynias pasivaikščioti į vietovę, per mylią į šiau- 
Ię nuo Avinjono, vadinamą Pontė, todėl kad čia bu- 
vo nedidelis tiltelis *. Kardinolas sutinkąs pasimaty- 
ti su senjoru de Buviliu neva visiškai atsitiktinai, 
jei šisai pasirodysiąs netoliese ir jei jo nelydėsią 
daugiau kaip šeši vyrai. Vieni ir kiti palydovai tu- 
Iėsią stovėti abiem didelio lauko pakraščiais, o 
Diuezas ir Buvilis šnekėsiąsi viduryje, kad jų neuž- 
matytų nereikalinga akis ir neišgirstų nereikalinga 
ausis. Kurijos kardinolas mokėjo būti paslaptingas. 


* Pranc. pont (pon) — tiltas; pontet (pontė) —til- 
telis. | 

— (Gaučai, vaikeli mano, tu išgelbėjai mane, ir aš 
liksiu tau dėkingas iki grabo lentos, — pasakė Buvi- 
lis, kurio sveikata šiek tiek pagerėjo, vilčiai sugrį- 
Žus. a 

Taigi kitą rytą Buvilis, lydimas Gučo, sinjoro Bo- 
„kačo ir keturių ginklanešių nusigavo: į Pontė. Tirš- 

ta migla dildė daiktų kontūrus ir slopino garsus, o 
vieta buvo, kaip ir geidė kardinolas, tuščia. Mesiras 
Buvilis buvo užsimetęs net tris apsiaustus. Jiems il- 
gokai teko palaukti. | 

Pagaliau iš rūko išniro nedidelis būrelis raitelių, 
kurių viduryje ant balto mulo jojo jaunas vyras. Jis 
vikriai nušoko žemėn. Ant pečių buvo užsimetęs 
tamsų apsiautalą, po kuriuo galima buvo įžiūrėti rau- 
doną apdarą, ant galvos užsidėjęs ausinę kepuraitę, 
muštą kailiu. Jis žengė guviai, kone pasišokinėdamas 
per sušalusią žolę, ir tada visi pamatė, kad tas jau- 
nas vyras yra ne kas kitas, o kardinolas Diuezas ir 
kad jo jaunybei septyniasdešimt metų. Jo amžių iš- 
davė tik veidas — įdubusiais skruostais, įdubusiais 
bet akys tebešvietė atidžiu jaunatvišku žvitrumu. 

Buvilis taip pat pajudėjo iš vietos ir susitiko su 
kardinolu prie žemos tvorelės. Abu vyrai suglumę 
akimirką tylomis stebėjo vienas kitą. Buvilis, iš pri- 
gimties gerbiantis bažnyčią, tikėjosi išvysiąs didžiai 
orų dignštorių, mažumą šventeivišką, o ne šitą aičiu- 
ką, šokinėjantį migloje. Kurijos kardinolas, manęs, 
kad su juo susitikti bus atsiųstas koks karo vadas, 
panašus į Nogarė ar Bertraną de Go, susidomėjęs 
žiūrėjo į šitą storulį, įsivyturiavusį, it svogūnas, į 
kelis sluoksnius apdangalų ir trankiai šnypščiantį 
nosį. 

"Pirmas į ataką puolė kardinolas. Jo balsas turėjo 
nustebinti kiekvieną, kas dar nebuvo jo girdėjęs. 
Duslus kaip laidotuvių būgnas, gyvas, staigus, bet 
sykiu ir prislopęs, jis, atrodo, ėjo ne iš jo, bet iš 
kieno kito, esančio šalimais, gerklės, ir jūs nejučio- 
mis apsidairydavote, ieškodami to kito. 

— Vadinasi, mesire de Buvili, jūs atvykstate, įga- 
liotas Neapolio karaliaus Roberto, kuris daro man 
garbę, rodydamas krikščionišką pasitikėjimą mani- 

mi. Neapolio karalius... Neapolio karalius, — pakar- 
tojo jis.— Puiku. Bet jūs esate ir Prancūzijos kara- 
liaus pasiuntinys. Buvote karaliaus Pilypo didysis 
šambelionas, o karalius Pilypas nelabai mane mė- 
go... beje, nežinau kodėl, nes per Vienos bažnytinį 
susirinkimą aš veikiau pagal jo norą Tamplierių or- 
dino likvidavimo klausimu. : 

Buvilis suprato, kad pokalbis įgauna aiškiai poli- 
tinę kryptį ir, stovėdamas čia, Provanso lauke, pa- 
sijuto taip, tarsi į jį būtų kreiptasi Mažojoje tary- 
"boje. Jis dėkojo savo atminčiai, pakišusiai atsakymą. 

— Man regis, monsinjore, jūs pasipriešinote, kad 
būtų pripažintas eretiku popiežius Bonifacas; ir ka- 
ralius Pilypas šito neužmiršo. 

— Teisybė, mesire, bet iš manęs per daug no- 
rėta. Karaliai nesuvokia, ko reikalauja. Kai priklau- 
sai kolegijai, iš kurios tarpo renkami popiežiai, tau 
bodu sudaryti panašų precedentą. Karalius, užėmęs 
sostą, neskelbia, kad jo tėvas buvo „išdavikas, sve- 
timoteriautojas ir plėšikas, nors taip dažnai esti. Mes 
žinome, kad popiežius Bonifacas mirė išprotėjęs, at- 
sisakė priimti paskutinį patepimą ir baisiai piktžo- 
džiavo. Bet jam pasimaišė protas, todėl kad gavo an- 
tausį, sėdėdamas savo soste. Ką būtų laimėjusi baž- 
nyčia, iškėlusi viešumon šitą gėdą? O dėl tų bulių, 
kurias Bonifacas paskelbė prieš išprotėdamas, visa 
jų erezija yra ta, kad jos nepatiko Prancūzijos ka- 
raliui. Bet šioje srityje spręsti dera greičiau popie- 
žiui, o ne karaliui. Ir Klemensas V, mano didžiai 
gerbiamas geradaris... jūs gi žinote, kad už tą ne- 
didelę savo įtaką šiandien turiu būti dėkingas jam... 
taigi popiežius Klemensas laikėsi taip pat šitos nuo- 
monės. Monsinjoras de Marinji irgi ne per daug 
mane mėgsta; nuo to laiko, kai švento Petro sostas 
stovi tuščias, jis darė' visa, ką galėjo, kad stotų 
prieš mane. Iš tikrųjų, nieko nesuprantu! Kodėl jūs 
panorote su manim susitikti? Ar Marinji vis dar toks 
galingas Prancūzijoje, ar gal tik dedasi, kad tebė- 
ra galingas? Sako, jis nebevaldo, tačiau visi ir to- 
liau jo klauso. 

Keistas žmogus tas kardinolas! Pirmiausiai iš vi- 
sų išgalių gudravo, kad išsilenktų pasiuntinio, pas- 
kui — kad susitiktų, o dabar, vos jį pamatęs, stačia 

galva puolė prie reikalo, tarsi nuo amžių pažinotų 
savo pašnekovą. 

— Tiesa; nionsinjore— atsakė Buvilis, nenorė- 
damas leistis į ginčus dėl Marinji,— tiesa yra tai, kad 
atvykau čia perduoti jums karaliaus Liudviko ir mon- 
sinjoro de Valua pageidavimo — kuo greičiausiai 
turėti popiežių. 

Balti kardinolo antakiai pakilo aukštyn. 

— Nuostabus noras, turint omenyje, kad ištisus 
devynis mėnesius klasta, pinigais ir jėga kliudoma 
mane išrinkti! Ne todėl, kad jausčiausi nusipelnęs 
tokios aukštos paskirties... bet klausiu, kas jos nu- 
sipelnė? .. ar kad man magėtų labiau negu kuriam 
kitam užsidėti tiarą, kurią, žinau, nelengva nešioti. 
Užtenka man darbo Avinjono vyskupijoje ir tų trak- 
tatų, kuriems skiriu visą savo laiką. Esu pradėjęs 
Thesaurus pauperum*, Transmutacijos meną apie 
alchemikų receptus, Filosofų eliksyrą; visi šie veika- 
lai smarkai pasistūmėję pirmyn, ir aš norėčiau juos 
užbaigti, prieš išsiskirdamas su šiuo pasauliu... Ne- 
jaugi pasikeitė Paryžiaus nusistatymas mano atžvil- 
giu? Ar popiežiumi dabar jie geidauja manęs? 

Šią valandėlę Buūvilis įsitikino, kad monsinjoro 
de Valua nurodymai „kaip visuomet tiek pat griežti, 
kiek ir migloti. Jis gavo įsakymą: „Reikalingas po- 
piežius“. 

— Na žinoma, monsinjore,— vangiai suvapeno 
jis.— Kodėl gi ne jūs? 

— Vadinasi, iš manęs bus kažko rimto paprašy- 
ta... tai yra, aš norėjau pasakyti... iš to, kuris bus 
išrinktas. Kokios laukiama paslaugos? 

— Reikalas tas, monsinjore, kad karalius nori 
nutraukti santuoką. . 

„ kad galėtų vesti mMaloningąją ponią Kle- 
a Vengrei— užbaigė Kardinolas. " 

— Vadinasi, jūs žinote jo planus? 

— Juk jūs tris ilgas savaites svečiavotės Neapo- 
lyje ir gabenate -maloningosios ponios Klemencijos 
portretą! 


— Matau, kad jūs puikiai informuotas, monsin- 
jore. 


* Neturtėlių lobynas (Iot.). 

Kardinolas neatsakė ir įsižiūrėjo į dangų, tarsi 
išvydęs ten praskrendančius angelus. 

— Nutraukti santuoką. ..— pakartojo jis prislo- 
pusiu balsu, kuris tirpo rūke.— Žinoma, nutraukti 
visada galima. Ar jungtuvių dieną bažnyčios durys 
buvo atvertos? Jūs gi buvote... ir neatsimenate? Gal 
kiti atsimena, ar jos liko per aplaidumą uždarytos? .. 
Jūsų karalius yra artimas savo žmonos giminaitis. 
Gal užmiršta paprašyti dispenso? Dėl šios priežasties 
galima būtų išskirti maždaug visus Europos valdo- 
vus; jie susigiminiavę iš visų pusių; norint tuo įsi- 
tikinti, užtenka tik pažiūrėti į jų santuokų vaisius. 
Vienas šlubas, kitas kufčias, trečiam nesiseka lyti- 
niai reikalai. Jei retkarčiais jie neprasikalstų kokia 
nuodėmėle ar mezaljansu, tai netrukus išmirtų nuo 
skrofuliozės ir negalios. 

— Karališkoji Prancūzijos giminė, — atkirto įsi- 
žeidęs Buvilis— jaučiasi puikiai, ir mūsų princai 
stiprūs kaip račiai. 

— Taip, taip. .. bet jei liga neįsimeta jiems į kū- 
ną,.tai įsimeta į galvą. Be to, daug jų vaikų miršta 
kūdikystėje... Ne, iš tikrųjų man nėra skubos tapti 
popiežium. 

— Bet jeigu jūs būtumėte išrinktas, monsinjo- 
Te,— ištarė Buvilis, stengdamasis vėl užvesti kalbą 
rūpima kryptim,— kaip jums atrodo, ar galima bū- 
tų nutraukti santuoką... iki vasaros? 

— Nutraukti santuoką lengviau,— karčiai paste- 
bėjo Žanas Diuezagg— negu atgauti balsus, kuriuos 
praradau ne dėl savo kaltės. 

Pokalbis įstrigo. Buvilis, pamatęs savo žmones 
trepsinčius lauko gale, gailavo, kad negali pasišauk- 
ti Gučo ar to sinjoro Bokačo, kuris atrodė toks ap- 
sukrus. Migla po truputį sklaidėsi, ir pro ją galima 
buvo įžiūrėti labai blyškų saulės diską. Vėjo nebuvo. 
Buvilis įvertino šitą atokvėpį; bet pavargo stovėda- 
mas, ir jo trys apsiaustai ėmė spausti jį prie žemės. 
Jis nejučiomis prisėdo ant tvorelės, sudėtos iš plokš- 
čių akmenų ir paklausė: 

— Galų gale, monsinjore, kokia šiandien konk- 
lavos padėtis? 

— Konklavos? Betgi jos iš viso nėra. Albano kar- 
dinolas... 

— Jūs norite pasakyti Arno d'Okas, kuris lan- 
kėsi Paryžiuje pernai... 

— ... kaip legatas, kai reikėjo pasmerkti didįjį 
Tamplierių ordino magistrą. Taip, tai jis. Kadangi 
popiežiui mirus Romos kurijos reikalus tvarko jis, 
tai ir sušaukti mus dera jam. Tačiau jis stengiasi 
nuo šitos pareigos išsisukti dabar, kai jam veikti 
uždraudė Marinji, kurio statytiniu jis laikomas. 

— Bet jei galiausiai. .. 

Čia Buvilis suvokė, kad jis sėdi, o kardinolas te- 
bestovi, tat staiga pakilo ir atsiprašė. s 

+>— Nieko, nieko, prašom sėdėti. ..— pasakė Diue- 
zas, beveik per jėgą jį vėl sodindamas. 

Ir pats lengvai šoktelėjęs prisėdo ant tvorelės. 

— Jei konklava galų gale susirinktų, — pradėjo 
Buvilis,— kas iš to išeitų? 

— Niekas. Labai aišku. 

Žinoma, aišku kardinolui, kuris, kaip kiekvienas 
kandidatas į popiežiaus sostą, kasdien vis iš naujo 
skaičiavo galimus balsus; ne taip aišku Buviliui, ku- 
ris ne be vargo sekė kardinolo žodžius, kuriuos ta- 
sai bėrė tuo pačiu nuodėmklausio tonu. 

— Popiežius turi būti išrinktas dviem trečdaliais 
balsų. Mūsų dvidešimt trys: penkiolika prancūzų ir 
aštuoni italai. Iš tų aštuonių — penki už kardinolą 
Kaetanį, Bonifaco sūnėną... Jie nepalenkiami. Nie- 
kad nepatrauksime jų į savo pusę. Jie nori atsiker- 
šyti už Bonifacą, nekenčia Prancūziją valdančios di- 
nastijos ir visų tų, kurie tiesiogiai ar per popiežių 
Klemensą, mano aukštai gerbiamą geradarį, jai pa- 
sitarnavo. į 

— O trys kiti? 

— „.. neapkenčia Kaetanio; iš jų du Kolonos ir 
vienas — Orsinis. Gimininės rietenos. Kadangi nė 
vienas iš šitų trijų neturi pagrindo nieko tikėtis sau, 
yra palankūs man, nes aš kliūvu Frančeskui Kaeta- 
niui; nebent... nebent jiems bus pažadėta, kad šven- 
tasis sostas bus grąžintas į Romą, tik šitai ir galė- 
tų trumpai sutaikinti visus italus, nors paskui jie 
vis tiek išpjaus viens kitą. 

— O tie penkiolika prancūzų? 

— Ak, jei visi prancūzai balsuotų kartu, jau ka- 
dai turėtumėte popiežių! Iš pradžių manę palaikė še- 

šetas tų, kuriuos dosnia ranka mano tarpininkauja- 
mas pamylėjo Neapolio karalius. 

— Šeši prancūzai ir trys italai, iš viso devyni — 
suskaičiavo Buvilis. 

— Būtent taip, mesire. .. Iš viso devyni, o mums 
reikia šešiolikos balsų, kad pasiektume savo. Turė- 
kite galvoje, jog ir tų kitų devynių prancūzų neuž- 
tenka, kad būtų išrinktas popiežius, kokio norėtų 
Marinji. 

— Vadinasi, jums reikia gauti septynis balsus. 
Kaip manote, ar kai kuriuos iš jų būtų galima pa- 
lenkti į savo pusę pinigais? Aš galiu palikti jums 
šiek tiek. Kiek jūsų nuomone reiktų vienam kardi- 
nolui? . 

Buviliui rodėsi, kad jis labai mikliai patvarkė 
reikalą. Didžiam jo nustebimui Diuezas, regis, neap- 
sidžiaugė šiuo pasiūlymu. | 

— Nemanau,— atsakė jis,— kad tuos kardinolus 
prancūzus, kurių mums trūksta, paveiktų šis argu- 
mentas. Ne todėl, kad svarbiausioji jų dorybė yra 
sąžiningumas, ir ne todėl, kad jie gyvena santūriai; 
baimė, kurią jiems kelia mesiras de Marinji, stipres- 
nė negu šios žemės turtų vilionė. Italai gobšesni, 
bet jie vadovaujasi ne sąžine, o neapykanta. 

'— Taigi, — tarė Buvilis— viskas remiasi Marin- 
ji ir jo įtaka tiems devyniems prancūzų kardinolams? 

— Šiandien viskas priklauso kaip tik nuo šito, 
mesire... Rytoj gali priklausyti nuo ko kito. Kiek 
aukso galite man duoti? 

Buvilis išplėtė akis. 

— Bet jūs ką tik sakėte, monsinjore, kad su' ši- 
tuo auksu čia nieko nepaveiksi! 

— Blogai mane supratote, mesire! Šitas auksas 
negali padėti man įgyti naujų šalininkų, bet labai 
praverstų išlaikyti tuos, kuriuos turiu ir kuriems, kol 
nesu išrinktas, negaliu išskirti beneficijų. Gražu bū- 
tų, jei jūs laimėtumėte man trūkstamus balsus, o aš 
prarasčiau tuos, kurie mane palaiko! 

— Kokios sumos jūs norėtumėte? 

— Jei Prancūzijos karalius ganėtinai turtingas ir 
gali duoti man šešis tūkstančius livrų, įsipareigoju 
tinkamai juos panaudoti. 

Šią akimirką Buviliui vėl prireikė -nusišnypšti. 
Anas palaikė tai vinkliu manevru ir išsigando, kad 
per daug užsiprašė. Tai buvo vienintelis taškas, ku- 
rį laimėjo Buvilis per visą pašnekesį. | 

— Net ir su penkiais tūkstančiais, — sušnabždė- 
jo Diuezas,— aš įstengsiu išsilaikyti... kurį laiką. 

Jis jau žinojo, kad didžiausioji. dalis šito aukso 
liks jo kapše arba tiksliau — padės jam išsikrapšty- 
tį iš skolų. 

— Pinigus,— tarė Buvilis,— jums įteiks Bardžiai, 

— Teguli pas juos,— atsakė kardinolas,— turiu 
ten einamąją sąskaitą. Semsiu iš jos pagal reikalą. 

Po to staiga suskato sėsti ant savo mulo, užtikri- 
no Buvilį, kad. būtinai pasimels už jį ir bus laimin- 
gas vėl jį pamatyti. Davė storuliui pabučiuoti gany- 
tojo žiedą ir paskui nujojo, kaip ir buvo atjojęs, pa- 
šokomis per žolę. | 

„Keistą turėsime popiežių: alchemija jis domisi 
tiek pat, kiek bažnyčia, — mąstė Buvilis, žiūrėdamas 
į tolstantį kardinolą.— Ar tinka jis aukštai padė- 
čiai, kurią pasirinko?" 

Iš viso Buvilis buvo veikiau patenkintas savi- 
mi. Jam buvo pavesta pasimatyti su kardinolais? Ką 
gi, jis ir pasimatė su vienu iš jų... Surasti kandi- 
datą į popiežius? Šitas Diuezas, matyt, nieko labiau 
ir netrokšta, kaip tapti popiežium. . . Išdalyti auksą? 
Jis išdalytas. 

„Kai Buvilis vėl susitiko su Guču ir su pasitenki- 
nimu pasakojo, ką laimėjęs šiuo pasimatymu, „Tolo- 
mėjaus sūnėnas sušuko: 

— Taigi, mesire Hiugai, jums pavyko papirkti — 
ir tokia didele kaina — vienintelį kandidatą, kuris 
jau buvo mūsų pusėje! 

Ir auksas, kurį Neapolio Bardžiai, Tolomėjaus 
tarpininkaujami, paskolino Prancūzijos karaliui, grį- 
žo Avinjono Bardžiams; juo buvo apmokėtos Nea- 
polio karaliaus kandidato skolos jiems. 

VII 


POPIEŽIAUS KAINA 


Plonakojis, iš povyzos panašus į gervę, smakrą 
prispaudęs prie krūtinės, prieš Liudviką Vaidingąjį 
stovėjo Pilypas de Puatjė. 

— Valdove, broli mano, — kalbėjo jis aštriu, šal- 
tu balsu, kažkuo primenančiu Pilypo Gražiojo bal- 
są,— pateikiau jums mūsų tyrimo išvadas. Jūs ne- 
galite reikalauti iš manęs paneigti faktus, kurie ba- 
do akis. 

Komisija, kuriai buvo skirta patikrinti Angerano 
de Marinji sąskaitybą, vakar baigė darbą. 

Keletą savaičių Pilypas de Puatjė, grafai de Va- 
lua, d'Evrė ir de Sen Polis, didysis karaliaus kamer- 
dineris Lui de Burbonas, arkivyskupas Žanas de Ma- 
rinji, kanauninkas Etjenas de Mornė ir šambelionas 
Matjė de Tri, pirmininkaujami grafo de Puatjė ir 
budrios jo akies sekami, eilutę po eilutės studijavo 
iždo įrašus, apimančius tuos šešiolika metų, kol jis 
buvo Marinji žinioje; reikalavo paaiškinimų, liepė 
pristatyti pateisinamų ir archyvinių dokumentų, ne- 
praleido nė vieno paragrafo. Ir štai šitas griežtas 
tyrimas, vykęs tarpusavio varžybų, dažnai ir neapy- 
kantos kupinoje atmosferoje, nes komisija buvo daug- 
maž per pusę pasidalijusi į Marinji priešininkus ir 
šalininkus, neįstengė atskleisti nieko, kas galėtų ap- 
kaltinti koadjutorių. Karūnos turtus ir valstybės pi- 
nigus jis administravo tikslingai ir sąžiningai. Ma- 
rinji buvo turtingas tik per velionio karaliaus dos- 
numą ir savo finansinį sumanumą. Bet niekas nelei- 
do teigti, kad jis būtų kada painiojęs savo asmenr 
nius interesus su valstybiniais, juo labiau — apva- 
ginėjęs iždą. Valua, įtūžęs įr nusivylęs, kaip lošėjas, 
pastatęs blogą kortą, spyriojosi iki pabaigos ir neigė 
akivaizdžius faktus; šitą nepagrįstą poziciją neno- 
riai palaikė tik jo kancleris Mornė. 

Taigi Liudvikas X turėjo rankose komisijos išva- 
das, patvirtintas šešiais balsais prieš du, bet nesiry- 
žo jų aprobuoti; šitas neryžtingumas skaudžiai įžei- 
dė jo brolį. 

— Marinji sąskaitos švarios; štai jums įrody- 
mas,— tarė Pilypas de Puatjė.— Jei pageidavote ki- 
tokios ataskaitos negu toji, kuri atitinka tikrąją pa- 
dėtį, reikėjo skirti kitą pranešėją, ne mane. 

— Sąskaitos... „sąskaitos... — atšovė Liudvi- 
kas X.— Kiekvienas žino, kad jomis galima įrodyti 
tai, kas norima. Ir kiekvienas taip pat žino, kad 
jūs palankus Marinji. 

Puatjė žvilgtelėjo į brolį su ramia panieka. 

— Nesu palankus niekam, Liudvikai, nebent ka- 
ralystei ir teisingumui; štai kodėl duodu jums pasi- 
rašyti aktą, kurį reikia įteikti Marinji. 

Kadaise labai skyrėsi Pilypo Gražiojo ir Karolio 
de Valua charakteris; dabar šis skirtumas išryškėjo 
tarp Liudviko X ir Pilypo de Puatjė. Tik šį sykį pa- 
sikeitė vaidmenys. Dar neseniai viešpataujantis bro- 
lis iš tikrųjų turėjo visas monarchui būdingas sa- 
vybes, ir Valua šalia jo atrodė iširėlis. Dabar kara- 
liavo iširėlis, o jaunesnysis brolis turėjo gabumų, 
kurių taip reikia karaliui. Dvidešimt devynertius me- 
tus Valua galvojo: „Ak, jei aš būčiau buvęs pirma- 
gimis!“ O dabar Puatjė, tik labiau pagrįstai, ėmė sau 
kartoti: „Aš, žinoma, labiau tikčiau į tą vietą, į ku- 
rią pirmagimystė pastatė mano brolį." 

— Be to, sąskaitos dar ne viskas. Nepatinka man 
ir kai kurie kiti dalykai — pasakė Liudvikas.— Pa- 
vyzdžiui, tas laiškas, kurį gavau iš Anglijos kara- 
liaus ir kuriame jis pataria man pasitikėti Marinji 
taip, kaip pasitikėjo juo mano tėvas, girdamas jo 
paslaugas abiem karalystėm... Nemėgstu, kad man 
kas įsakinėtų, kaip elgtis. | 

— Ar tik todėl, kad mūsų svainis duoda jums 
protingą patarimą, jūs turite bemat jį atmesti? 

Liudvikas X nusuko žvilgsnį ir pasimuistė krės- 
le. Jis neatsakinėjo tiesiai į klausimus ir aiškiai no- 
rėjo išlošti laiko. 

— Prieš spręsdamas palauksiu, ką papasakos 
Buvilis. Man ką tik pranešė, kad jis grįžo. 

— O ką bendro turi Buvilis su jūsų sprendimu? 

— Laukiu naujienų iš Neapolio ir iš konklavos, — 
atsakė suirzęs Vaidingasis.— Nenoriu eiti prieš dė- 
dės Karolio valią kaip tik tada, kai jis rūpinasi su- 
rasti man žmoną ir išrinkti popiežių. 

— Vadinasi, mūsų dėdės aikštims jūs pasirengęs 
paaukoti dorą, be jakios dėmės ministrą ir nušalinti 
nuo valdžios žmogų, kuris vienintelis šiandien geba 
valdyti karalystę. Atsargiau, broli; jūs negalėsite il- 
gai gelbėtis kompromisais. Pats pastebėjote, kad, kol 
mes rausėmės po nesąžiningumu apkaltinto Marinji 
sąskaitas, visa Prancūzija klausė kaip klausiusi jo 
įsakymų. Jūs turėsite arba grąžinti jam visą galią, 
arba galutinai jį sunaikinti, prikišęs jam -pramany- 
tus nusikaltimus ir nubausdamas už ištikimą tarna- 
vimą. Pasirinkite. Marinji gali sugaišti dar metus, 
kol suras jums popiežių; bet suras tokį, kuris atitiks 
karalystės interesus. Mūsų dėdė Karolis žadės jums, 
kad šventasis tėvas bus išrinktas ne šiandien, tai 
rytoj, bet pakiš jums kokį Kaetanį, o tas užsigeis 
grįžti į Romą, ims iš ten skirti vyskupus ir viską 
pas jus tvarkyti. 

Jis paėmė patikrinimo aktą, kurį buvo paruo- 
šęs, prisikišo prie akių, nes buvo trumparegis, ir 
dar kartą jį perskaitė. 

„„«.. Šiuo tvirtinu, užgiriu ir priimu siro Angera- 
no de Marinji sąskaitas ir laikau jį ir Jo įpėdinius 
atsiteisusius už visas įplaukas, kurios buvo surink- 
tos tuo metu, kai jis valdė Tamplierių, Luvro ir Ka- 
raliaus palatos iždą.“ 

Ant pergamento trūko tik karaliaus parašo ir 
antspaudo. 2 

— Broli mano,— vėl prabilo Puatjė.— jūs sakė- 
te, kad gausiu pero titulą, kai baigsis gedulas, ir kad 
galiu jau laikyti save turint šį titulą. Taigi kaip ka- 
ralystės peras patariu jums šį dokumentą pasirašy- 
ti. Taip jūs atliksite pareigą, kurią liepia jums at- 
likti teisingumas. 

— Teisingumas pavaldus karaliui!— šūktelėjo 
Vaidingasis staigiai ir piktai, kaip darydavo visada, 
kai jausdavosi neteisus. 

— Ne, valdove,— ramiai atkirto Pilypas, — ne, 
valdove. Priešingai, karalius pavaldus teisingumui 
ir privalo būti jo reiškėjas, stengtis, kad teisingu- 
mas triumfuotų. 

Tą pačią dieną ir beveik tą pačią valandą Buvi- 
lis ir Gučas prijojo prie Paryžiaus vartų. Šalčio su- 

kaustytą sostinę gaubė ankstyvos žiemos vakaro su- 
temos. 

Prie Sen Žako vartų keliauninkų laukė Matjė-de 
Tri. Jam buvo pavesta pasveikinti Buvilį karaliaus 
vardu ir bemat pas jį nuvesti. 

— Ką? Net kvėptelti neduoda?— nusistebėjo Bu-- 
vilis.— Krintu iš nuovargio, drauguži, esu - purvinas 
ir tik per stebuklą laikausi ant kojų. Jau ne mano 
metams tokios iškylos. Ar negalėjo leisti man su- 
sitvarkyti ir bent bluostą sudėti? 

Jis buvo nepatenkintas, kad verčiamas taip sku- 
bėti, nes jau įsivaizdavo, kaip geros užeigos nuo- 
šaliame kambaryje paskutinį kartą vakarieniauja su 
Guču ir kaip jie šnekasi apie tai, ko neišsipasakojo 
vienas kitam per šešiasdešimt dienų trukusią kelio- 
nę, bet ką būtina išsakyti patį paskutinį vakarą, tar- 
si progų pasimatyti niekados daugiau nepasitaikys. 

O čia, priešingai, jie gavo išsiskirti vidury gat- 
vės, net neparodę savo jausmų, nes abu drovėjosi 
Matjė de Tri. Buviliui buvo sunku ant širdies; jį 
užgulė liūdesys, kaip esti tada, kai gyvenime kas 
nors užsibaigia; ir, lydėdamas Gučą žvilgsniu, regė- 
jo, kaip kartu su juo tolsta gražiosios dienos, praleis- 
tos Neapolyje, stebuklingoji jaunatvės akimirka, 
kuria likimas teikėsi apdovanoti jo rudenį. Dabar 
atolas buvo nupjautas ir jau niekad neatžels. 

„Aš kaip reikiant net nepadėkojau tam mielam 
bendrakeleiviui už visas jo paslaugas ir už tą malo- 
numą, kurį patyriau jo draugijoję“,— mąstė Buvilis. 

Jis net nepastebėjo, — nors ir taip viskas buvo 
aišku, — kad Gučas pasiėmė skrynelę su Bardžių 
aukso likučių; galų gale padengus visas žygio išlai- 
das ir atskaičiavus nedidukę auką kardinolui, ne 
kažin kiek ten ir liko; šiaip ar taip Tolomėjaus bend- 
rovė sugebėjo atsiimti jai priklausančius komisinius. 

Tačiau tai nesukliudė Gučui, skiriantis su sto- 
ruliu Buviliu, taip pat susijaudinti; žmonėms, kurie 
labai gabūs vertelgos, naudos instinktas anaiptol 
netrukdo pasireikšti jausmams. 

Į rūmus einančiam Buviliui rėžė akį kai kurios 
smulkmenos. Tarnai, atrodo, spėjo užmiršti tą kruopš- 
tumą ir stropumą, kurio jis reikalaudavo iš jų ka- 
raliaus Pilypo laikais, ir tą pagarbią ir iškilmingą 

laikyseną, kai mažiausias jų mostas bylodavo, kad 
jie tarnauja karaliaus rūmams. Aplaidumas buvo 
akivaizdus. 

Ir vis dėlto kai buvęs šambelionas stojo prieš 
Liudviką X, išgaravo bet koks kritinis jo jausmas; jis 
stovėjo prieš karalių ir tegalvojo, kaip žemiau nu- 
silenkus. 

— Nagi, Buvili — paklausė Vaidingasis, probėgš- 
mais apkabinęs savo pasiuntinį — kaip 2088 jos 
malonybė? 

— Grėsmingai, valdove. Aš visą laiką drebėjau 
iš baimės. Bet, kaip tokių metų moteris, stebinančio 
proto. 

— O jos išvaizda, veidas? 

— Dar didinga, valdove, nors neturi nė vieno 
danties. 

„ Liudvikas X neramiai atsišliejo atgal, o Karolis 
de Valua, dalyvavęs audiencijoje, nusikvatojo. 

— Betgi, Buvili — tarė jis — karalius klausinė- 
ja jus ne apie karalienę Mariją, bet apie jos malo- 
nybę Klemenciją. 

„— Ak, atleiskite, valdove!— atsakė rausdamas 
Buvilis.— Jos malonybė Klemencija? Tuoj jums ją 
parodysiu. 

Ir jis liepė atnešti Oderizio paveikslą. Portretas 
buvo išimtas iš dėžės ir pastatytas ant servanto, ati- 
darytos sąvaros, saugojusios portretą; tarnai prine- 
šė keletą žvakių. ' 

Liudvikas atsargiai prisiartino prie portreto, tar- 
si baimindamasis šios akistatos; paskui nusišypso- 
jo, atsigrežęs į dėdę. 

— Ak, valdove, jei žinotumėt, kokia tai graži 
šalis!— šūktelėjo Buvilis, pamatęs ant. paveikslo są- 
varų Neapolį — Saulė ten šviečia kiaurus metus, 
žmonės linksmi, visur skamba dainos. .. 

— Na kaip, sūnėne, apgavau jus?— paklausė Va- 
lua.— Pasigrožėkite šia veido spalva, šitais medaus 
spalvos plaukais, šita kilnia poza! O krūtinė, sūnė- 
ne, kokia graži moteriška krūtinė! 

Jis pats, nematęs jaunosios princesės kokį de- 
šimtį metų, nurimo ir jautėsi patenkintas savimi. 

— Drįstu pasakyti karaliui — pridūrė Buvilis— 
kad jos malonybė Klemencija dar žavesnė gyva... 

Liudvikas tylėjo; atrodo, užmiršo; kad jie čia. 
Atkišęs priekin kaktą, truputį susikūprinęs, stovėjo, 
keistai įsigilinęs į šią akistatą su paveikslu. Dar 
daugiau. Ne tik apžiūrinėjo, bet klausinėjo jį, klau- 
sinėjo save. Mėlynose Klemencijos Vengrės akyse 
jis išvydo kažką, kas jam priminė Eudelinos žvilgs- 
nį — savotišką svajingą nuolankumą, ramdantį gera- 
širdiškumą. Net šypsena, net spalvos priminė gra- 
žuolę rūmų patalininkę... Eudeliną, bet gimusią iš 
karalių ir tam, kad taptų karaliene. 

Akimirką Liudvikas mėgino įsivaizduoti vietoj 
šio portreto Margaritos Burgundės veidą — jos 
apskritą ir iškilią kaktą, juodus garbanotus plau- 
kus, tamsų jos gymį, akis, taip lengvai užsidegančias 
priešiška ugnele... Paskui šis veidas dingo, vėl iš- 
niro Klemencijos veidas su savo triumfuojančiu ra- 
miu grožiu. Ir Liudvikui pasidarė aišku, kad šalia 
šitos šviesiaplaukės princesės jo kūnas gali neboti 
negalios. 

— Ak, ji graži, iš tikrųjų graži!-— ištarė jis paga- 
liau.— Dėde, puiki mintis atėjo jums į galvą, šau- 
nu, kad užsakėte šį portretą, Be galo esu jums 
dėkingas. O jums, mesire Buvili, liepsiu mokėti kas- 
met du šimtus livrų iš karalystės iždo... po jung- 
tuvių. 

— O, valdove,— su padėka sumurmėjo Buvilis,— 
garbė jums tarnauti jau yra man atlygis. 

"Karalius susijaudinęs žingsniavo po menę. 

— Vadinasi, mes susižadėję,— vėl prabilo Vai- 
dingasis.— Susižadėję... Man telieka išsiskirti. 

— Taip, valdove, ir išsiskirti turite dar iki va- 
saros. Tik su tokia sąlyga galėsite susituokti su jos 
malonybe Klemencija. 

— Tikiuosi, taip ilgai laukti nereikės. Bet kas iš- 
kėlė tokią sąlygą? 

— Karalienė Marija, valdove...— atsakė Buvi- 
lis.— Ji turi dar ir kitų pretendentų į savo dukraitės 
ranką, ir nors jūs, žinoma, esate jos akyse pats šlo- 
vingiausias ir labiausiai geidaujamas, ji nenori. per 
daug įsipareigoti. 

Liudvikas X klausiamai pąsigręžė į Valua, kuris 
taip pat nudavė nustebęs. 

Buviliui išvykus, Valua, susirašinėdamas su Nea- 
poliu, įžūliai gyrėsi viską sutvarkysiąs, tvirtino sū- 
nėnui, kad dėl vedybų sutarties tariamasi, kad ji 
bus galutinai ir be jokios išlygos pasirašyta. 

— Jos malonybė karalienė iškėlė šią sąlygą pas- 
kutinę minutę?— kreipėsi jis į Buvilį. 

— Ne, monsinjore. Ji paminėjo ją keletą kartų 
ir dar sykį pakartojo paskutinę akimirką. 

— Et, tai tik žodžiai, kad mus truputį paskubintų, 
o pati pasibrangintų. Jei kartais — nors man tai at- 
rodo visai neįmanoma — santuoka nebūtų greit nu- 
traukta, karalienė Marija kantriai palauks. 

— Nežinau, monsinjore. Tai buvo pasakyta la- 
bai rimtai ir labai griežtai. 

Valua pasijuto nejaukiai ir ėmė pirštais barbenti 
į krėslo parankę. 

— Iki vasaros,— šnabždėjo Liudvikas,— iki va- 
saros. .. O kokie konklavos reikalai? 

Tada Buvilis papasakojo apie kelionę į Avinjo- 
ną, per daug smulkiai nedėstydamas savo nesėkmių; 
persakė, ką sužinojo Gučas, paminėjo susitikimą su 
kardinolu Diuezu ir pabrėžė faktą, kad popiežiaus 
"išrinkimas pirmiausia priklauso nuo Marinji. 

Liudvikas X klausėsi labai atidžiai, dažnai nu- 
sukdamas akis į Klemencijos Vengrės portretą. 

— Diuezas...— pakartojo jis.— Kodėl ne Diue- 
zas? .. Jis sutinka paskelbti santuokos nutraukimą. .. 
Jam trūksta septynių prancūzų balsų... Taigi jūs 
tvirtinate, Buvili, kad tik Marinji gali sutvarkyti rei- 
kalą? 

— Toks yra tvirtas mano įsitikinimas, valdove. 

Vaidingasis iš lėto priėjo prie stalo, kur gulėjo 
Pilypo de Puatjė paruoštas patikrinimo aktas. Paėmė 
žąsies plunksną, pavilgė į rašalą. 

j Karolis de Valua išblyško. 

— Sūnėne,— šūktelėjo jis  prišokęs,— nejaugi 
jūs išteisinsite šitą niekšą? 

— Bet juk visi kiti, išskyrus jus, dėde, tvirtina, 
kad jo sąskaitos tvarkoje. Šeši iš baronų, paskirtų 
jas patikrinti, yra tokios nuomonės; jūsų nuomonei 
pritaria tik jūsų kancleris. | 

— Sūnėne, palaukite — maldauju... Tas žmogus 
apgaudinėja jus, kaip apgaudinėjo jūsų tėvą!-— suri- 
ko Valua. 

Buvilis būtų norėjęs REBSI ir. negirdėti šitos 
SCenos. 

Liudvikas X įsmeigė į dėdę Sišsiai, piktą žvilgsnį. 

— Sakiau jums — man reikia popiežiaus, — ištas 
rė jis. - 

— Betgi Marinji nusistatęs prieš Diuezą! 

— Na ką gi, teišrenka kitą! | 

Kad niekas daugiau nedrįstų prieštarauti, pridū- 
rė, visai ne vietoj, bet didžiai autoritetingų tonu: 

— Atminkite, kad karalius. pavaldus teisingu- 
mui... ir privalo stengtis, kad teisingumas trium- 
fuotų. 2 

Ir jis pasirašė aktą. 

Valua atsisveikino, neslėpdamas apmaudo. Jį 
smaugė pyktis. „Jau geriau būčiau suradęs jam, — 
galvojo jis —.kokią šleivą bjaurią mergšę. Tada taip 
neskubėtų. Likau apmulkintas, o Marinji padės grįž- 
ti į rūmus tie ginklai, kuriuos nusikaldinau, kad jį 
iš ten išvyčiau.“ 


VIII 


NEVILTIES LAIŠKAS 


Į siaurą langą kirto gūsis, ir Margarita Burgun- 
dė atšoko atgal, tarsi kažkas iš dangaus aukštybių 
būtų kėsinęsis jai suduoti. 

Virš Normandijos laukų nedrąsiai švito diena. 
Šią valandą ant dantytų Gajaro pilies kuorų užlip- 
davo pirmoji sargyba. Audra ginė iš vakarų didžiu- 
lius tamsius debesis, nešančius vandens liūtis; išil- 
gai Senos lingavo nuogi tuopų kamienai. 

Sraigtinių laiptų vidury seržantas Lalenas atsklen- 
dė duris, skiriančias abi princeses; lankininkas Sto- 
rasis Gijomas pastatė Margaritos kambaryje du me- 
dinius dubenėlius su garuojančia buiza; paskui išė- 
jo, šiūrųodamas kojom, neprataręs nė žodžio. 

— Blanša...— pašaukė Margarita, priėjusi prie 
laiptų aikštelės. 

Niekas neatsiliepė. 

— Blanša!-— sušuko ji garsiau. 

Stojusi tyla ją išgąsdino. Pagaliau ji išgirdo laip- 
tų pakopomis lėtai kaukšinčius medžiokus. Svyruo- 
dama, išblyškusi įėjo Blanša; pilkoje kambario prie- 
blandoje jos šviesios akys baugino neregiu "žvilgs- 
niu ir užsispyrusia išraiška. 

— Ar nors truputį miegojai?— paklausė Marga- 
rita. 

Nieko neatsakiusi, Blanša priėjo prie ąsočio su 
vandeniu, stovinčio ant suoliuko, atsiklaupė ir, pa- 
lenkusi ąsotį prie lūpų, ėmė godžiai gerti. Jau ku- 
ris laikas, atlikdama kasdienius veiksmus, ji kažkaip 
keistai elgėsi. 

Kambaryje nebeliko nė vieno Bersiumė - baldo. 
Tvirtovės komendantas atsiėmė juos prieš tris mė- 
nesius, tuoj po to, kai pilį netikėtai aplankė Alenas 
de Parėjis, kuris priminė jam, kad laikytųsi Ma- 
rinji įsakymų. Dingo skrynios ir krėslai, kurie buvo 
atnešti monsinjoro d'Artua garbei; dingo stalas, už 
kurio karalienė kalinė pietavo, sėdėdama priešais 
savo kuzeną. Vienas kitas grubaus darbo primity- 
vus baldas iš įgulos įrangos sudarė visą kuklią apskri- 
tos celės apystatą. Ant lovos buvo numestas čiuži- 
nys, prikimštas sudžiūvusių žirnių ankščių. Tik nuo 
šiol Bersiumė žiūrėjo, kad netrūktų antklodžių, nes 
Parėjis įspėjo, kad Marinji rūpi jos malonybės Mar- 
garitos sveikata. Bet paklodės nebuvo nė karto pa- 
keistos, ir židinį užkurdavo tik tada, kai šaldavo. 

Abi moterys "susėdo greta viena kitos ant lovos 
krašto su dubenėliais ant kelių. , 

Blanša ėmė lapnoti grikių buizą tiesiai iš dubenė- 
lio. Margarita nevalgė. Apkabinusi abiem rankom 
medinį dubenėlį, ji šildėsi pirštus; tai buvo vienin- 
telė maloni visos dienos valandėlė ir paskutinis kū- 
nu patiriamas džiaugsmas. Ji užsimerkė, sukaupusi 
Visą savo dėmesį į šį varganą malonumą — pajusti 
delnais šiek tiek šilumos. 

Staiga Blanša atsistojo ir sviedė dubenėlį per 
Visą kambarį. Buiza išsiliejo ant e kur ji rūgs 
visą savaitę. 


— Kas tau?— paklausė Margarita. 

— Noriu mirti, noriu nusižudyti!— suklykė Blan- 
ša.— Pulsiu nuo laiptų... Ir tu liksi viena. .. viena! 

Margarita atsiduso ir panardino šaukštą į dube- 
nėlį. 

—. Mes niekad iš čia neišeisime, per tave,— pri- 
dūrė Blanša;— todėl kad tu nenorėjai parašyti to 
laiško, kur tave prašė Roberas. Tu kalta, dėl visko 
tu kalta. Ar tai gyvenimas sėdėti čia? Bet aš mirsiu. 
Ir tu liksi viena. 

Sužlugusi viltis — pražūtis kaliniams. Blanša pa- 
tikėjo, sužinojusi apie Pilypo Gražiojo mirtį, o ypač 
pamačiusi Roberą d'Artua, kad bus netrukus paleis- 
ta. O paskui nieko neįvyko, nebent tai, kad iš jų 
beveik visiškai atėmė tas lengvatas; kurios kelias 
dienas buvo suteiktos, pasirodžius kuzenui. Nuo to 
laiko Blanša virto kitu žmogumi. Ji nebesiprausė, ly- 
so; Čia staiga įpykdavo, čia staiga prapliupdavo aša- 
romis, kurios palikdavo ilgus, pilkus rėžius ant jos 
murzinų skruostų. Truputį ataugę plaukai styrojo 
iš po audeklinio kyko, sulipę, susivėlę. Margaritos 
ji nesiliovė baniutijusi priekaištais ir pretenzijomis, 
be paliovos įkyriai juos kartodama; laikė Margari- 
tą už viską atsakingą, kaltino, kad pastūmėjo ją į 
Gotjė d'Onė glėbį, įžeidinėjo, paskui trypdama ko- 
jom reikalavo, kad parašytų į Paryžių ir priimtų 
pasiūlymą. Tarp šitų dviejų moterų įsidegė neapy- 
kanta, nors abi viena kitai buvo vienintelė parama 
ir draugė. 

— Na ką gi, dvėsk, jei nebeturi drąsos kovotil-— 
atsakė Margarita. 

— Kam kovoti? Kovoti su sienomis?.. Kad tu 
būtum karalienė? Todėl kad tu tikiesi, jog dar būsi 
karalienė? Karalienė! Karalienė! Pažiūrėkit į kara- 
lienę! | 

— Bet jei aš būčiau sutikusi, gal paleidę būtų 
mane, o ne tave. 

— Viena, viena, tu liksi viena!— kartojo Blan- 
ša. | 

— Na ir puiku! Aš to ir trokštu — būti vienal— 
atrėžė Margarita. 

Paskutinės savaitės ir ją išsekino labiau, negu vi- 
sas pirmasis pusmetis kalėjime. Jos veidas sulyso, 
nuėjo dedervinėmis, bruožai paaštrėjo, Dienos bėgo, 

nieko neatnešdamos, ir tas pats klausimas be persto- 
jo kamavo ją. Ar nepadarė ji klaidos, atmesdama 
pasiūlymą? 

Blanša puolė lauk. Margarita pagalvojo: „Tegul 
susiskaldo galvą! Kad tik negirdėčiau jos aima- 
nų ir riksmo! Ji neužsimuš, bet ją bent išdangins, 
išveš iš čia“. Ir ji nubėgo paskui svainę, atkišusi ran- 
kas, tarsi kėsindamasi nustumti ją žemyn nuo laiptų. 

Blanša atsigręžė. Akimirką jų žvilgsniai susi- 
rėmė. Margarita staiga atsilošė į sieną, beveik su- 
smuko. 

— Mudvi abi iš proto kraustomės,— tarė ji— 
Klausyk, manau, reikia tą laišką parašyti. Mano jė- 
gos taip pat išseko. 

Ir pasilenkusi šūktelėjo: 

— Sargybiniai! Pašaukit kapelioną! | 

Atsiliepė tik žiemys, barškindamas čerpes ant 
stogo. 2 
— Matai...— pasakė Margarita, gūžtelėjusi pe- 
čiais.— Liepsiu jį pakviesti, kai atneš pietus. 

Bet Blanša nulėkė laiptais žemyn ir ėmė belstis 
į duris apačioje, klykdama, kad nori pasimatyti su 
komendantu. Lankininkai, ėję sargybą apatinio aukš- 
to menėje, metė žaidę kauliukais; buvo girdėti, kaip 
vienas iš jų išėjo. 

Bersiumė pasirodė po valandėlės, iki antakių už- 
simaukšlinęs vilkenos kepurę. Jis išklausė, ko pra- 
šo Margarita. 

Kapelionas? Šiandien jo nėra. Plunksnų, perga- 
mento? O kam? Kalinės neturinčios teisės su niekuo 
bendrauti — nei žodžiu, nei raštų; taip įsakyta mon- 
sinjoro de Marinji. 

— Aš turiu parašyti karaliui, — pareiškė Marga- 
rita. i 

Karaliui? Ak! Tai, aišku, suglumino Bersiumė. Ar 
žodis „miekas“ taikytinas ir karaliui? 

Margarita kalbėjo taip valdingai ir taip labai su- 
pyko, jog komendantas nusileido. 

— Žiūrėkit, negaiškit!— šūktelėjo ji. 

: Bersiumė nuėjo į zakristiją ir pats atnešė rašymo 
reikmenis. 

Kai Margarita sėdo rašyti, jai paskutinį kartą už- 
virė širdis, paskutinį kartą kilo noras pasipriešinti. 

Niekados daugiau, jei net per stebuklą būtų atnau- 
jinta jos byla, niekados daugiau ji negalės tvirtinti 
esanti nekalta ir teigti, kad neteisingi prisipažinimai 
iš brolių d'Onė buvo išgauti kankinimais, Ir ji ati- 
ma iš dukters teisę į Prancūzijos karūną. .. 

-— Rašyk, rašyk!-— šnabždėjo Blanša. 

— Iš tiesų blogiau negu yra būti negali, — sumur- 
mėjo Margarita. 

Ir parašė savo atsižadėjimą. 

. Išpažįstu ir pareiškiu, kad mano duktė Žana 

Šis venta ne su jumis. Išpažįstu ir pareiškiu; kad 

niekada neprisileidau jūsų kaip vyro, taigi mudu 

niekada nesame lytiškai santykiavę... Išpažįstu ir 

pareiškiu, kad neturiu teisės laikyti savęs jūsų Žžmo- 

„Kaip man jūsų vardu pažadėjo mesiras d'Artua, 

jei aš nuoširdžiai prisipažinsiu savo kaltę, laukiu, kad 

jus sugraudins sunki mano dalia ir mano atgaila ir 

jūs išsiųsite mane į bet kurį vienuolyną Burgundi- 
joje. . 

Bersiumė įtariai stovėjo šalia jos, kol ji rašė; pas- 
kui paėmė laišką ir valandėlę jį tyrinėjo, iš tikrų- 
jų tai buvo tik vaidyba, nes- jis ne kažin kiek mokėjo 
skaityti. 

— Laiškas turi būti kuo greičiausiai įteiktas mon- 
sitjorui d'Artua,— pasakė Margarita. 

— Aha, jūsų malonybe, reikalas keičiasi. Jūs 
tvirtinote, kad rašote karaliui. .. 

— „.. monsinjorui d'Artua, kad jis perduotų jį 
karaliui!-— šūktelėjo Margarita.— Nejaugi jūs toks 
Kvailas, kad nematote? Juk parašyta viršuje. 

— Ak taip... O kas pristatys laišką? 

— Jūs pats! 

— Negavau įsakymo. | 

Visą dieną jis negalėjo nuspręsti, ką daryti, ir 
laukė sugrįžtant kapeliono, kad tasai jam patartų. 

Kadangi laiškas nebuvo užanstpauduotas, kape- 
lionas jį perskaitė. 

— Išpažįstu ir pareiškiu... išpažįstu ir pareiš- 
kiu... Arba ji meluoja man per išpažintį, arba me- 
luoja rašydama,— pasakė jis, kasydamas gelsvą 
kiaušą. 

Kapelionas buvo kauštelėjęs ir atsidavė sidru. 
Vis dėlto jis neužmiršo, kad monsinjoras d'Artua iš- 

laikė jį tris valandas šaltyje — tada jis turėjo sura- 
šyti jos malonybės Margaritos laišką,— ir iškeliavo 
be nieko, jam į veidą sviedęs užgaulingus žodžius. .. 
Jis prikalbėjo Bersiumė -atkimšti vyno butelį ir po 
ilgų išvedžiojimų patarė laišką išsiųsti, nusprendęs — 
gal ir jam nušvis šiokia tokia viltis. 

Bersiumė asmeniniais sumetimais irgi buvo linkęs 
galvoti panašiai. Andelise tolydžio sklido gandai, kad 
Marinji patekęs į nemalonę; žmonės net tvirtino, kad 
karalius iškėlęs jam bylą. Vienas dalykas buvo tik- 
ras: Marinji siuntinėjo instrukcijas, o pinigų — ne. 
Bersiumė prieš tris mėnesius staiga gavo algos ne- 
priemoką, bet nuo to laiko — daugiau nieko; netoli 
buvo valanda, kai jam galėjo pritrūkti lėšų įgulai 
ir kalinėms maitinti. Taikėsi nebloga proga sužinoti 
vietoje, iš kur pučia vėjai. 

— Tavim dėtas, komendante,— kalbėjo kapelio- 
nas, — aš įteikčiau laišką didžiajam inkvizitoriui, jis 
yra ir karaliaus nuodėmklausys. Ji parašė: „Išpažįs- 
tu“. O tai jau ir bažnyčios, ir karaliaus reikalas. .. Jei 
tau tinka, mielu noru apsiimu atlikti šį reikalą. Aš 
pažįstu brolį inkvizitorių — jis. iš Puasi vienuolyno 
kaip ir aš... 

— Ne, josiu pats, — atsakė Bersiumė. 

— Tuomet būtinai užsimink apie mane, jei maty- 
si brolį inkvizitorių. | 

Rytojaus dieną, perdavęs valdžią seržantui La- 
lenui, Bersiumė užsivožė geležinį šalmą, apžergė sa- 
vo geriausią arkliuką ir pasileido keliu į Paryžių. 

Atsirado sostinėje kitą dieną, per patį vidudienį, 
pliaupiant smarkiam lietui. Purvinas iki ausų, per- 
mirkusia striuke Bersiumė įėjo į smuklę šalia Luvro 
pasistiprinti ir pasvarstyti padėties, nes visą kelią 
be perstojo jį grizino nerimas. Kaip žinoti, ar jis el- 
giasi teisingai, ar ne, padeda, o gal kenkia sau? Ar 
pranešti viską Marinji, ar vykti pas monsinjorą 
d'Artua? Ką jis laimės iš antrojo, pažeisdamas pir- 
mojo įsakymus? Marinji... d'Artua... d'Artua ar 
Marinji? Arba kodėl ne didysis inkvizitorius? 

Apvaizda kartais sergsti kvailius. Bersiumė, be- 
sidžiovinantį pilvą prieš židinį, iš susimąstymo pa- 
žadino smarkus pliaukštelėjimas per nugarą. 

Tai buvo seržantas, pravardžiuojamas Keturbarz- 
džiu, kažkada tarnavęs su juo vienoje įguloje, ku- 
ris, įėjęs į smuklę, atpažino jį. Nesimatę jie buvo 
šešerius metus. Apsikabino, paskui atsitraukė per 
žingsnį, apžiūrėjo vienas kitą, vėl apsikabino ir 
griausmingai pareikalavo i laimingam susitiki- 
mui atšvęsti. 

Keturbarzdis, liesas basas juodais dantimis ir 
vyzdžiais, įstatytais akių kampučiuose, buvo seržan- 
tas lankininkų kuopoje Luvre ir nuolatinis šios smuk- 
lės lankytojas. Bersiumė pavydėjo draugui, kad tasai 
gyvena Paryžiuje. O Keturbarzdis pavydėjo Ber- 
siumė, kad jis greičiau pakilo tarnyboje ir yra tvir- 
tovės komendantas... Vadinasi, viskas einasi gerai, 
jei abu draugai gali įsivaizduoti, kad kyla į padan- 
ges vienas kito akyse! 

— Ką? Tai tu sergsti karalienę Margaritą? Sa- 
ko, ji turėjusi visą šimtą meilužių. Jai tikriausiai 
uodega dilgsta, ir lažinuosi, kad tu nenuobodžiauji, 
senas nenaudėli!-— šūktelėjo Keturbarzdis. 

— Kur tau, nieko panašaus! 

Nuo blevyzgų jie perėjo prie prisiminimų, pas- 
kui prie aktualių klausimų. Ar teisybė, Kad Marinji 
patekęs į nemalonę? Keturbarzdis turįs žinoti, jis juk 
gyvenąs sostinėje. Bersiumė sužinojo, kad monsinjo- 
ras de Marinji įveikęs visus tuos, kurie kasę jam 
duobę, kad prieš tris dienas karalius jį pasikvietęs ir 
apkabinęs keliolikos baronų akivaizdoje ir kad jis 
vėl toks pat galingas. 

„Į gražią istoriją įsipainiojau su tuo laišku..." — 
pagalvojo Bersiumė. 

Nuo išgerto vyno atsipalaidavus liežuviui, Ber- 
siumė atvėrė draugui širdį ir, paprašęs Keturbarzdį, 
kad tas prisiektų neišduosiąs paslapties, kurios pats 
neįstengė išlaikyti, pasisakė, ko atkeliavęs. 

— Ką tu darytum mano vietoj? 

Seržantas palingavo savo ilga nosim virš ąsotė- 
lio, paskui atsakė: 

— Tavo vietoj aš nueičiau pas mesirą de Pa- 
Tėjį ir atsiklausčiau, ką daryti. Jis juk tavo viršinin- 
kas. Šitaip bent jau būsi apsidraudęs. 

— Puiku. Taip ir padarysiu. 

Popietis prabėgo besišnekučiuojant ir begurkš- 
nojant. Bersiumė įkaušo, pirmiausia jam pasidarė 
lengva ant širdies, kad kažkas ųž jį nusprendė, kaip 
pasielgti. Bet sprendimo vykdyti tuoj pat negalėjo, 
nes buvo per vėlyva valanda. Be to, ir Keturbarzdis 
tą vakarą nėjo sargybos. Abu kūmai pavakarienia- 
vo smuklėje; smuklininkas atsiprašė, kad turi tik 
dešrelių su žirniais, ir ilgai aimanavo, kaip sunku 
apsirūpinti maistu. Netrūko tik vyno. 

— Jums lengviau, negu mums kaime; pas mus 
jau pradeda pardavinėti medžių žievę. — pasakė Ber- 
siumė. 

Puotai deramai užbaigti Keturbarzdis nusivedė 
Bersiumė į gatveles už Dievo motinos katedros, pas 
„linksmąsias merginas“, kurios pagal nurodymą, iš- 
likusį nūo Liudviko Šventojo laikų, tebesidažė plau- 
kus vario spalva, kad šitaip jas galima būtų atskir- 
ti nuo padorių moterų. | 

Auštant Keturbarzdis pakvietė bičiulį į Luvro 
kareivines apsikuopti; ir apie noną !3 apsivalęs, išsi- 
čiustijęs, nusiskutęs net iki kraujo Bersiumė prisi- 
statė į rūmų kordegardiją ir paprašė audiencijos pas 
mesirą de Parėjį. 

Vyriausiasis lankininkų kapitonas nė kiek nesu- 
triko, kai Bersiumė jam viską išdėstė. 

— Iš kur jūs gaunate įsakymus? 

— Iš jūsų, mesire. 

— Kas yra mano vyresnysis ir kas yra visų ka- 
raliaus tvirtovių viršininkas? 

— Monsinjoras de Marinji, mesire. 

— Kam privalote teikti visas žinias? 

„. — Jums, mesire. š 

— O kam aukščiau manęs? ž 

— Monsinjorui de Marinji. 

Bersiumė atgavo tą pagarbos ir kartu saugumo 
jausmą, kurį patiria kiekvienas geras kariškis, sto- 
jęs prieš aukštesnio laipsnio žmogų, įsakantį, kaip 
turi elgtis. 

— Vadinasi — užbaigė Alenas de Parėjis,—- ši- 
tą laišką privalote įteikti monsinjorui de. Marinji. 
Bet žiūrėkite, atiduokite jį tiesiai jam į rankas. 

Po pusvalandžio Angeranui de Marinji, dirbusiam 
namie, Fosė Sen Žermeno gatvėje, buvo pranešta, 

kad atvykęs kažkoks kapitonas Bersiumė, siunčia- 
Mas mesiro de Parėjo, ir būtinai norįs jį „matyti. 

— Bersiumė... Bersiumė...— pakartojo Arge- 
ranas.— A, tai tas asilas, Gajaro pilies komendantas. 
Tejeinie. 

Stojęs prieš tokį aukštą asmenį, Bšiziunis, drebė- 
damas iš baimės, 'ne be vargo ištraukė iš po striukės 
ir palaidinio laišką, adresuotą monsinjorui d'Artua. 
Marinji tuoj pat jį labai atidžiai perskaitė, bet jo 
veide nesuvirpėjo nė vienas raumuo. 

— Kada parašytas?— paklausė jis. 

— Užvakar, monsinjore. 

— Gerai padarėte, kad įteikėte jį man, Sveikinu, 
Nuraminkite jos malonybę Margaritą, kad jos laiš- 
kas bus perduotas kam reikia. Ir jeigu jai užeis no- 
ras vėl rašyti, laišką išsiųskite tuo pačiu keliu... 
Kaip jaučiasi jos malonybė Margarita? 

— Kaip galima jaustis kalėjime, monsinjore. Bet 
ji aiškiai geriau pakelia kalėjimą, negu jos malo- 
nybė Blanša, kurios protas, atrodo, šiek tiek mai- 
šosi. 

Marinji neaiškiai mostelėjo ranka, tuo parodyda- 
mas, kad kalinių protas menkai jam rūpi. 

— Žiūrėkite, kad fiziškai jos būtų sveikos, kad 

būtų pavalgiusios ir nešaltų. 
*  — Monsinjore, aš žinau, kad toks yra jūsų įsa- 
kymas, bet pateikti joms galiu tik grikių, nes dar 
turiu šiokią tokią jų atsargą. Malkų prikirsti gaunu 
siųsti lankininkus, bet negaliu per dažnai reikalauti 
iš Žmonių, kurie iki soties nepavalgo, kad jie dirb- 
tų, kaš jiems nepriklauso. 

— Bet kodėl gi? 

— Mums Gajaro pilyje pinigų mažoka. Negavau 
nė vieno denjė ir neturiu kuo su savo žmonėmis at- 
siteisti nei už ką pirkti maisto. O kokios šiuo bad- 
mečiu kainos, patys žinote, | 

Marinji gūžtelėjo pečiais. 

— Jūs niekuo manęs nenustebinsite,— tarė jis.— 
Visur tas pats. Iždą paskutinius mėnesius tvarkau 
ne aš. Bet reikalai grįš į savo vėžes. Po savaitės iš 
savo provincijos iždininko gausite pinigų. Kiek jums 
priklauso, jums asmeniškai? 

— Penkiolika livrų šeši soliai, monsinjore. 

— Tuoj pat gausite trisdešimt. 

Ir Marinji pašaukė raštininką, įsakydamas išly“- 
dėti Bersiumė ir išmokėti jam pinigus už paklus- 
numą. | 

Likęs vienas, Marinji vėl perskaitė Margaritos 
laišką, valandėlę mąstė, paskui įmetė jį į ugnį ir tol 
stovėjo prieš židinį, kol degė pergamentas. 

Šią akimirką jis iš tiesų jautėsi galingiausias žmo- 
gus karalystėje; jo rankosė buvo visų likimai, net 
Prancūzijos karaliaus likimas. 


Trečia dalis 


NUSIKALTIMŲ PAVASARIS 


I 


BADAS 


Tais metais Prancūzijos gyventojai kentė tokį 
vargą, kokio nebuvo matę jau šimtą metų. Šalyje 
vėl pasirodė praėjusių šimtmečių rykštė — badas. 

Paryžiuje druskos saikas — dešimties litrų — pa- 
šoko iki dešimties sidabrinių solių, o už pūrą kvie- 
čių buvo prašoma net šešiasdešimt solių — iki šiol 
negirdėtos kainos. Šitaip nenormaliai viskas pabran- 
go'pirmiausia, žinoma, dėl katastrofiško pereitos va- 
saros nederliaus; bet padėtį labiausiai sunkino ad- 
ministracijos  pakrikimas, daugelyje provincijų 
baronų lygų bruzdėjimas, dėl ko sutriko prekybos 
mainai, panika, apėmusi žmones, kurie iš bai- 
mės, kad neliktų be duonos kąsnio, prisikrovė aruo- 
dus, pagaliau spekuliantų gobšumas. 

Kaip visados badmečiu, vasaris yra sunkiausias 
mėnuo. Išsemiamos paskutinės rudens atsargos, iš- 
senka kūnas ir siela. Prie bado prisideda šaltis. Tą 
mėnesį daugiausia mirštama. Žmonės netenka vilties 
sulaukti pavasario, vieni iš nevilties sugniūžta, ki- 
ti — ima neapkęsti. Pernelyg dažnai lydėdamas ar- 
timuosius į kapines, kiekvienas nenoromis susimąs- 
to, kada ateis jo eilė. 

Kaimuose žmonės valgė šunis, nebeturėdami kuo 
jų šerti, ir medžiojo sulaukėjusias kates. Nebuvo 
pašaro, galvijai krito, ir Žmonės mušėsi dėl nudir- 
tos dvėsenos gabalo. Moterys rovė ir godžiai valgė 
sušalusią žolę. Kiekvienas žinojo, kad miltai iš skrob- 
lo žievės geresni negu iš ąžuolo žievės. Kūdrose 
kasdien skęsdavą paaugliai, gaudydami po ledu žu- 
vis. Senių beveik nebeliko. Sulysę, visai nusivarę, 
staliai be perstojo kalė karstus. Malūnai nutilo. Iš- 

protėjusios motinos supo sustingusius vaikų lavonė- 
lius. Kartais kaimiečiai apguldavo kurį vienuolyną, 
bet išmalda buvo bejėgė, nes už pinigus nusipirkti 
buvo galima tik drobulę lavonui įvynioti. Kartais iš 
laukų į miestelius pajudėdavo būriai svyrinėjančių 
žmonių, genami tuščios vilties gauti ten kąsnelį duo- 
nos, bet priešais juos iš miesto traukė kiti alkanų 
būriai, ir atrodė, kad jie eina į paskutinį“ teismą. 

Tokia buvo padėtis ir tose Prancūzijos srityse, 
kurios buvo laikomos turtingomis, ir tose, kurios bu- 
vo neturtingos, — tokia padėtis buvo ir Artua, ir Over- 
nėje, ir Puatu, ir Šampanėje, ir Burgundijoje, ir Bre- 
tanėje, Valua, Normandijoje, Bosė net ir Bri ir Il 
de Fransė. Ne kitaip buvo Noflyje ir Kresė. 

Prakeikimas, jau metus slėgęs karaliaus šeimą, 
žiemą, atrodo, aprėpė visą karalystę. 

Grįždamas iš Avinjono į Paryžių su Buvilio pa- 
lyda, Gučas keliavo per šitą negandos prispaustą 
kraštą. Bet sustodamas prevotijose ar karaliaus pi- 
lyse ir turėdamas solidžiai aukso, kuris leido jam 
apsimokėti užeigininkams, užsiprašantiems be galo 
brangiai, jis žiūrėjo į badaujančią šalį iš aukšto. 

Ne ką daugiau ji rūpėjo jam ir vėliau, kai po 
savaitės risnojo keliu iš Paryžiaus į Noflį. Kailiu 
muštas apsiaustas buvo šiltas, žirgas — eiklus; jis sku- 
bėjo pas mylimąją, derino žodžius, kuriais pasakos 
gražuolei Mari de Kresė apie tai, kaip kalbėjo apie 
ją su jos malonybe Klemencija Vengre — netrukus 
galbūt tapsiančia Prancūzijos karaliene, kaip ji jam 
nė vieną dieną iš galvos neišėjusi. .. ir tai, beje, bu- 
vo tiesa, nes atsitiktinis ištikimybės sulaužymas ne- 
kliudo galvoti apie tą, kurią apgauni. Priešingai, 
šitaip vyrai netgi dažniausiai ir išsaugo ištikimybę. 
Paskui jis papasakos Mari apie Neapolio prašmat- 
nybes... Gučui atrodė, kad ir ant jo krinta šitos ke- 
lionės ir aukštos užduoties šlovės atšvaitas; jis jo- 
jo ir tikėjo, kad Mari jį dar labiau pamils. 

Tik artėdamas prie Kresė, kurio apylinkes gerai 
pažinojo ir kurios jam į širdį įaugo, Gučas apsidai- 
Tė ir pirmą kartą pamatė kažką kita, ne tik save. 

Plyni laukai, tylios kaimų pirkaitės, tik vienur 
kitur iš kaminų rūkstą dūmai, jokio gyvulio lau- 
kuose, keletas liesų ir purvinų vyrų, kuriuos jis su- 

tiko, ypač jų žvilgsniai — visa tai jaunojo toskanie- 
čio širdyje staiga sukėlė nemalonų pavojaus jaus- 
mą. O kai jis įjojo į senąjį dvarą, kylantį virš Mod- 
IOS upelio, jį pagavo nelaimės nuojauta. 

Nei gaidžio ant mėšlyno, nei galvijų mykimo tvar- 
te, nei šuns lojimo. Jaunuolis pavarė arklį pirmyn, 
bet niekas — nei tarnai, nei šeimininkai — neišėjo 
jo pasitikti. Namas atrodė išmiręs. „(Gal jie visi iš- 
vykę?— pamanė jis— Gal man nesant konfiskavo 
jų turtą? Kas atsitiko? O gal čia siautėjo maras?" 

Jis pririšo arklio vadžias prie žiedo sienoje ir 
įėjo į pastato vidų. Čia akis į akį susidūrė su ponia 
de Kresė. 

— O, mesiras Gučas!-— šūktelėjo ji — Taip aš ir 
maniau. . , taip aš ir maniau. .. Štai ir jūs... 

Ponios Eliabelės akyse sužibo ašaros, ir ji atsirė- 
mė į kažkurį baldą, tarsi iš nuostabos būtų susvy- 
ravusi. Per tą laiką ji sulyso kokia dvidešimčia svarų 
ir paseno dešimčia metų. Jos suknelė, dar neseniai 
ankštai aptempusi strėnas ir krūtinę, dabar kadaro- 
jo ant jos; veidas, įrėmintas našlės nuometo, bu- 
vo papilkėjęs, skruostai suglebę. 

Kad nuslėptų savo nustebimą dėl tokio jos pasi- 
keitimo, Gučas pervedė akimis didžiąją menę. Se- 
niau joje galima buvo įžvelgti tam tikro senjoriško 
gyvenimo orumo, palaikomo kad ir menkais ištek- 
liais; šiandien čia viskas bylojo apie neįveikiamą 
skurdą, baisų nepriteklių. + 

— Mes neįstengiame priimti net svečio,— liūd- 
nai pasakė ponia Eliabelė. 

— Kur jūsų sūnūs? 

— Medžioja kaip kasdien. 

— O panelė Mari?— paklausė Gučas. 

— Deja!-— atsakė ponia Eliabelė, nuleidusi akis. 

— Kas atsitiko? 

Ponia Eliabelė gūžtelėjo pečiais, tuo išreikšdama 
savo neviltį: 

— Ji tokia nusilpusi, tokia nusibaigusi, bijau, kad 
niekada nebeatsikels ir nesulauks velykų. 

— Kuo ji serga?— nekantriai ir su nerimu pa- 
klausė Gučas. 

— Ta liga mes čia galuojamės visi, ji šluoja žmo- 
nes! Badas, sinjore Gučai. Pagalvokite, jei tokia 

storutė, kokia buvau aš, visai išsekau, kaip žaloja 
badas bręstančias merginas. 

— Bet, po šimts kelmų, ponia Eliabele!-— šūkte- 
lėjo Gučas.— Aš maniau, kad nuo bado kenčia tik 
varguoliai! 

— O kas, manote, esame mes, jei ne varguoliai! 
Juk mūsų dalia ne lengvesnė dėl to, kad esame ri- 
terių luomo ir turime apgriuvusį dvarelį. Visas mū- 
sų turtas, mūsų, smulkių bajorų, yra mūsų baudžiau- 
ninkai ir jų varganas darbas. Kaip jie gali mūs mai- 
tinti, kai patys neturi ko valgyti ir miršta prie mūsų 
durų, tiesdami išmaldai ranką? Turėjome išpjauti 
galvijus ir mėsą pasidalyti su jais. O dar prevo rei- 
kalauja pristatyti maisto produktų, anot jo, taip įsa- 
kęs karalius, tikriausiai savo seržantams šerti, nes 
tie tai nusipenėję kaip visada... Kai visi mūsų vals- 
tiečiai išmirs, ką mes darysime. Gausime mirti. Že- 
mė neturi jokios vertės; vertinga ji tada, kai dir- 
bama, o tie lavonai, kurie į ją kišami, nepadarys jos 
derlingos... Nebeturime nei tarnų, nei tarnaičių. 
Mūsų vargšas šlubis. .. 

— Tas, kurį jūs vadinote savo duonraikiu? 

— Taip, mūsų duonraikys...— pasakė ji liūdnai 
šyptelėjusi.— Jis iškeliavo į kapines aną savaitę. Ir 
visi kiti taip pat. | 

Gučas su užuojauta palingavo galva. Bet visoje 
šitoje tragedijoje jam rūpėjo tik vienas žmogus. 

— Kur Mari?— paklausė jis. 

— Ten aukštai, savo kambaryje. 

— Ar galiu ją pamatyti? 

— Eime. 

Gučas nusekė įkandin laiptais; ji kopė lėtai, 
žingsnis po žingsnio, laikydamasi už kanapinės vir- 
vės, kabančios išilgai įvijų laiptų ašies. 

Mari de Kresė gulėjo-siauroje lovutėje, nuo ku- 
rios pagal seną madą buvo nukarusios antklodės, o 
čiužinys ir pagalvės taip pakeltos, jog žmogus, at- 
rodė, guli ant nuožulnios plokštumos, kojomis be- 
maž siekdamas grindis. 

— Mesire Gučai... Mesire Gučai. ..— sušnabždė- 
jo Mari. 

Jos akys, apvedžiotos mėlynais ratilais, atrodė 
dar didesnės; ilgi kaštoniniai su auksiniu atspalviu 

plaukai buvo išsidraikę ant aksominės pagalvės, 
nudilusios iki ataudų. Sulysę skruostai, plonutis kak- 
las buvo nerimą keliančio vaiskumo. Kadaise ji spin- 
duliavo it saulė, dabar ją tarsi būtų užstojęs didelis 
baltas debesis. 

Ponia Eliabelė išėjo, bijodama pravirkti. 

— Mari, mano gražioji Mari,— ištarė (Gučas, 
priėjęs prie lovos. 

— Pagaliau jūs čia, pagaliau jūs sugrįžote. O aš 
taip bijojau, kad mirsiu ir jūsų nepamatysiu. 

Jos žvilgsnis įsmigo į Gučą, o akyse slypėjo di- 
džiulis neramus klausimas. Pasvirusi ant keistai su- 
krautų čiužinių, ji atrodė ne visai reali, lyg kokia 
figūra, išpjauta iš freskos ar veikiau iš vitražo su 
stačia perspektyva. 

— Kas jums, Mari?— paklausė Gučas. 

— Nusilpimas, brangusis, nusilpimas. Ir didžiulė 
baimė, kad jūs mane pametėte. 

— Aš turėjau vykti į Italiją karaliaus reikalais 
ir taip skubiai, kad nesuspėjau nė jums pranešti. 

— Karaliaus reikalais. ..— pakartojo ji tylutėliai. 

Didžiulis nebylus klausimas tebeslypėjo jos 
žvilgsnyje. Ir Gučui staiga pasidarė gėda savo žy- 
dinčios sveikatos, savo kailiu muštų drabužių, nerū- 
pestingai kelionėje prabėgusių savaičių, gėda net, 
kad Neapolyje šviečia saulė, o ypač gėda dėl tos 
tuščios garbės, kurios jis buvo kupinas iki pasku- 
tinės valandos, todėl kad pabuvojo tarp šio pasau- 
lio galiūnų. 

Mari ištiesė savo gražią sulysusią ranką; Gučas 
paėmė šią ranką į savąją; jų pirštai vėl susitiko, 
tarsi kažko klausdami, galų gale susipynė — šitokiu 
prisilytėjimu meilė tvirčiau negu pabučiavimu duo- 
da ištikimybės pažadą, — atrodė, lyg dviejų žmonių 
rankos susijungė bendrai maldai. 

Tada Mari žvilgsnyje išblėso nebylus klausimas. 
Ji užmerkė vokus, ir jie valandėlę tylėjo. 

— Man rodosi, kad laikydama jūsų pirštus, aš 
semiuosi iš jų jėgos, — ištarė ji pagaliau. 

— Mari, žiūrėkite, ką aš jums atvežiau! 

Jis ištraukė iš kapšelio dvi plonas raižytas auk- 
so plokšteles, inkrustuotas perlais ir kabošonais, ku- 
rias pagal tuometinę madą turčiai siūdavo prie ap- 

siausto apykaklės. Mari paėmė plokšteles ir pakėlė 
prie lūpų. Gučui suspaudė širdį, nes papuošalas, nors 
ir labiausiai įgudusio Florencijos ar Venecijos auk- 
sakalio nukaltas, nemalšina alkio. ,,„Puodelis medaus 
ar uogienės būtų šiandien geresnė dovana“, — supra- 
to jis. Ir jį pagavo noras kuo greičiausiai veikti. 

— Tuoj pat vykstu, gal gausiu jums vaistų — 
šūktelėjo jis. 

— Jūs čia, jūs galvojate apie mane, ir man nie- 
ko daugiau nereikia... Jau išeinate? 

— Grįšiu už poros valandų. 

Jis buvo bežengiąs pro duris, bet pusbalsiu pa- 
klausė: | 

— O jūsų motina... žino? 

Mari mirktelėjo vokais, parodydama, kad ne. 

— Nenorėjau kalbėti už jus — atsakė ji — Tai 
jums dera kalbėti už mane, jei dievas panorės, kad 
aš likčiau gyva. 

Nusileidęs į didžiąją menę, Gučas rado ponią 
Eliabelę su abiem ką tik grįžusiais sūnumis. Pjeras 
ir Žanas de Kresė įdubusiais veidais, iš nuovargio 
blizgančiomis' akimis, suplyšusiais, greitosiomis už- 
lopytais drabužiais buvo taip pat paženklinti negan- 
do. Jie pasveikino Gučą su džiaugsmu, su kokiu su- 
tinkamas draugas. Bet negalėjo nustelbti pavydo ir 
kartėlio jausmo, matydami, koks žydintis jaunasis 
lombardas. „Bankas aiškiai atsparesnis negu bajori- 
ja", — mąstė Žanas de Kresė. 

— Mama jums viską papasakojo, ir jūs pats ma- 
tėte Mari. ..— pasakė Pjeras.— Pasigėrėkite mūsų šio 
ryto medžioklės laimikiu. Varnas nulaužta koja ir 
lauko „pelė. Padori išeis sriuba visai šeimai! Ką pa- 
darysi! Viskas išgaudyta. Grasinkite valstiečiams 
lazda kiek norite už savavališką medžiojimą, jie ge- 
riau pakentės bakinami, bet valgys žvėrieną. Jų dė- 
ti ir mes taip darytume. Mums liko tik trys šunys... 

— Gal jums kiek padeda Milano sakalai, kuriuos 
padovanojau pereitą rudenį?— paklausė Gučas. 

Abu broliai sumišę nuleido akis. Paskui Žanas, 
vyresnysis iš brolių, pešiodamas barzdą, išdrįso pa- 
sakyti: 

— Turėjome perleisti juos prevo Porteiriui, kad 
teiktųsi palikti mums paskutinį paršą. Beje, mes ne- 
beturėjome mėsos jiems dresiruoti. 

— Labai teisingai padarėte — atsakė Gučas,— 
pasitaikius progai, parūpinsiu jums kitų. 

— Tas šuo prevo,— šūktelėjo Pjeras de Kre- 
sė,— prisiekiu, nuo to laiko, kai išgelbėjote mus iš 
jo Nagų, nepasidarė sukalbamesnis. Jis aršesnis už 
Badą, ir per jį mes tik dar labiau kenčiame. 

— Man gėda, mesire Gučai, už tas menkas vai- 
šes, kuriomis pasidalyti kviečiu,— tarė našlė. 

Gučas labai atsargiai atsisakė, teisindamasis, kad 
jo laukia Noflio kontoroje. 

— Pasistengsiu surasti ir jums šiek tiek mais- 
to, — pridūfė jis.— Taip toliau gyventi negalite, ypač 
jūsų duktė. 

— Mes didžiai dėkingi už jūsų rūpestį — atsakė 
Žanas de Kresė,— bet jūs nerasite nieko, nebent žo- 
lės palei kelią. 

— Ką jūs!-— šūktelėjo Gučas, pliaukštelėjęs per 
savo piniginę.— Nebūčiau lombardas, jei negaučiau, 

— Net ir auksas nepadeda. 

— Dar pažiūrėsim. 

Likimo buvo skirta, kad Gučas, kiekvieną sykį 
aplankydamas šią šeimą, suvaidintų riterio gelbėto- 
jo, o ne kreditoriaus vaidmenį. Jis net negalvojo 
apie trijų šimtų livrų skolą, nesumokėtą po siro de 
Kresė mirties. 

Galvotrūkčiais pasileido į Noflį, įsitikinęs, kad 
Tolomėjaus kontoros tarnautojai išgelbės jį iš bė- 
dos. „Kiek juos pažįstu, jie tikriausiai apdairiai su- 
sikrovė atsargų arba žino, kur gauti maisto, kai yra 
Kuo mokėti.“ 

Bet jis rado tuos tris tarnautojus susispietusius 
aplink krosnelę, kurioje degė durpės; veidai jų bu- 
vo vaško spalvos, o nosys liūdnai nukabintos. 

— Jau dvi savaitės kaip nutrūko visa prekyba, 
sinjore Gučai,— pareiškė jam kontoros vyresnysis. — 
Per visą dieną — nė vieno kliento. Skolų niekas ne- 
moka, ir nieko nepagelbėtų jokia turto konfiskacija; 
iš tuščio nepripilsi... Maisto? 

Jis gūžtelėjo pečiais. 

— Mes tuoj papuotausime: suvalgysim kaštonų 
svarą, — kalbėjo toliau — ir laižysimės tris dienas. 
Jūs dar turite druskos Paryžiuje? Labiausiai žmonės 
žūva todėl, kad trūksta druskos. Jei galėtumėt at- 
siųsti mums nors vieną statinaitę! Monforo prevo 
druskos turi, bet nenori jos dalyti. O, tikėkite ma- 
nim, tasai tai nieko nestokoja; jis pasigvelbė viską 
aplink kaip nukariautame krašte. 

— Tas Portefriui — tikra dievo rykštė!— šūkte- 
lėjo Gučas.— Pakalbėsiu su juo pats. Vieną sykį tą 
vagį aš jau buvau pažabojęs. | 

— Sinjore (Gučai...— pradėjo kontoros vyres- 
nysis, norėdamas suprotinti jaunuolį. 

Bet Gučas jau buvo už durų ir užšoko ant arklio. 
Krūtinę draskė tokia neapykanta, kokios jis iki šiol 
nebuvo išgyvenęs. Mari de Kresė mirė badu, ir ši- 
to užteko, kad jis pereitų į vargdienių ir kenčian- 
čiųjų pusę; vien iš šito jis suvokė, kad šį sykį myli 
iš tikrųjų. - 

Jis, lombardas, pinigo vaikas, staiga užsistoja 
skurdžius. Dabar jis pastebėjo, kad net namų sienos 
alsuoja mirtimi, ir buvo visa siela su tomis šeimo- 
mis, kurios svyruodamos eina paskui karstus, su tais 
žmonėmis, kurių oda aptempusi skruostikaulius, o 
žvilgsnis — kaip žvėries. 

Jis įsmeigs durklą prevo į pilvą; buvo ryžtingai 
nusistatęs tai padaryti. Atkeršys už Mari, atkeršys 
už visą provinciją ir stos ginti nuskriaustųjų. Žino- 
ma, jis bus suimtas, norėjo būti suimtas, ir byla pla- 
čiai nuskambės. Jo dėdė Tolomėjus apvers viską 
aukštyn kojom, bus įspėti mesiras de Buvilis ir mon: 
sinjoras de Valua. Byla atsidurs Paryžiaus parlamen- 
te ir net karaliaus teisme. Tada Gučas sušuks: ,„Val- 
dove, štai kodėl aš nužudžiau jūsų prevo..." 

Po pusantros mylios kelio, nujoto šuoliais, jo 
vaizduotė šiek tiek aprimo. „Atsimink, berniuk, kad 
lavonas nemoka procentų“, — girdėjo jis nuo mažų 
dienų kartojant savo dėdes bankininkus. Galų gale 
kiekvienas moka kovoti tik su tais ginklais, prie ku- 
rių pripratęs; Gučas, kaip kiekvienas pasiturintis 
toskanietis, gebėjo gana vykusiai švytuoti durklu, 
bet ne iš to jis duoną valgė. 

Taigi įjodamas į Monfor 1 Amori, jis sulėtino 
žingsnį, sutramdė arklį ir mintis ir sustojo ties pre- 
vo rezidencija. Kadangi sargybą einantis seržantas 
neparodė reikiamo paslaugumo, Gučas išsitraukė iš 
po apsiausto leidimą su karaliaus antspaudu, kurį 
liepė jam išduoti Valua kelionės į Neapolį reikalams. 

Raštas buvo surašytas bendrokais išsireiški- 
mais... „Įsakau visiems baji, senešalams ir prevo 
suteikti pagalbą ir paramą. ..“, ir Gučas dar galėjo 
jį panaudoti. 

— Karaliaus tarnyba! pasakė jis. 

Pamatęs karaliaus antspaudą, seržantas akimoju 
tapo mandagesnis ir uolesnis ir nubėgo atidaryti 
vartų. 

„ — Pašerk arklį! įsakė jam Gučas. 

Žmogus, kurį mes kartą perveikėme, vos tik su- 
sidūręs su mumis antrąsyk, iš karto prisipažįsta nu- 
galėtas. Net jeigu jis nori pasispyrioti, vis tiek nie- 
ko nepeša; upė visada teka ta pačia kryptimi. To- 
kie tat susiklostė santykiai tarp Portefriui ir -Gučo. 

Prevo, apvalainais antakiais, apvalainais skruos- 
tais, apvalainu pilvuku; neaiškiai sunerimęs veikiau 
atriedėjo, negu atėjo pasitikti svečio. 

Perskaitęs leidimą, tik dar labiau sutriko. Kokios 
galėjo būti slaptos jaunojo lombardo pareigos? Gal 
jis atvyko kvosti, kontroliuoti? Karalius Pilypas Gra- 
žusis kadaise turėjo tokių slaptų agentų, kurie, pri- 
sidengę kita profesija, važinėjo po karalystę, davi- 
nėjo ataskaitas; O paskui staiga, žiūrėk, kam nors 
ir atsiveria kalėjimo vartai... 

— A, mesire Portefriui, pirmiausia noriu jums 
pranešti —tarė (Gučas,— kad aukščiausioji valdžia 
nieko nežino apie Kresė šeimos paveldėjimo mokes- 
čių istoriją, kuri suteikė mums progą susitikti pė- 
reitais metais. Tariau sau — įvyko klaida. Tikiuosi, 
tai jus nuramins. 

Nieko neprikiši — Gučas iš tikrųjų vykusiai nu- 
ramino prevol Šitie žodžiai iš pat pradžių aiškiai 
reiškė: „Prisimenate, sučiupau jus už rankos pikt- 
naudžiaujantį savo pareigomis ir galiu apie tai pra- 
nešti, kada panorėsiu". 

Apskritas kaip mėnulis prevo veidas pablyško, 
ir tik dar labiau išryškėjo violetinis apgamas ant 
smilkinio ir kaktos. 

— Esų jums dėkingas, mesire Baljoni, už tokį 
klausimo sprendimą, — atsakė jis— Iš tikrųjų tai 
buvo klaida. Beje, liepiau išskusti knygas. 

— Vadinasi, reikėjo kažką skusti?— pastebėjo 
Gučas. 

Anas suprato leptelėjęs kvailystę ir gana pavo- 
jingą kvailystę. Iš tikrųjų tas jaunas lombardas kiek- 
vienąsyk sumaišo jam galvą. 

— Ketinau kaip tik sėsti prie stalo, — tarė jis, 
kuo skubiausiai norėdamas pakeisti pokalbio te- 
mą.— Ar suteiksite man garbę su manim papie- 
tauti... 

Jis aiškiai ėmė meilintis svečiui. Apsukrumas 
reikalavo kvietimą priimti; žmonės niekur taip ne- 
atveria širdies kaip už stalo. Be to, Gučas, nuo ry- 
to padaręs daug kėlio, dar nebuvo nieko burnoje 
turėjęs. Tat, išvykęs iš Noilio su ketinimu nužudyti 
prevo, pasijuto patogiai besėdįs krėsle priešais jį, 
o savo durklą išsitraukė tik tam, kad atsipjautų ga- 
balą paršiuko, skaniai iškepto ir plaukiojančio ape: 
titą žadinančiuose auksiniuose riebaluose. 

Prevo stalas badą kenčiančiame krašte buvo tie- 
siog skandalingas. „Kad tave kur, — mąstė Gučas, — 
atvykau ieškoti maisto Mari, o dabar sėdžiu ir ry- 
ju pats!“ Kiekvienas kąsnis kurstė jo neapykantą; 
o prevo, manydamas palenksiąs svečią į savo pusę, 
nešė ir nešė į stalą gardžiausius patiekalus ir re- 
čiausius vynus; po kiekvienos taurės, kurią jį pri- 
versdavo išgerti, Gučas kartojo pats sau: ,„Užmo- 
kėsi tu, piktadary, už visa šita! Aš suveiksiu, kad 
tu kyburiuotum ant virvės kartuvėse“. Dar niekados. 
svečias nevalgė su tokiu apetitu, ir iš to tiek maža 
naudos turėjo tas, kuris vaišino. Gučas nepraleido 
nė vienos progos, kad sutrikdytų savo šeimininką. 

— Girdėjau, įsigijote sakalų, mesire Portefriui?— 
paklausė jis staiga.— Vadinasi, jūs turite teisę me- 
džioti kaip bajorai? 

Tasai vos nepaspringo vynu. 

— Aš medžioju su čionykščiais bajorais, kai jie 
teikiasi mane pakviesti, — gyvai atšovė jis. 

Jis vėl mėgino nusukti pokalbį ir pridūrė: 

— Man rodos, jūs daug keliaujate, mesire Bal- 
joni? | 

— Iš tiesų daug,— atsainiai atsakė Gučas.— Ką 
tik grįžau iš Italijos, kur lankiausi karaliaus reika- 
lu pas Neapolio karalienę. 

Portefriui atsiminė, kad, susitikus pirmą kartą, 
Gučas buvo grįžęs iš Anglijos, kur buvo nuvykęs 
su pavedimu pas Anglijos karalienę. Tas jaunuolis, 
matyt, labai įtakingas ir siuntinėjamas pirmiausia 
pas karalienės. Be to, jis žino tai, ką geriau nuty- 
lėti... 

— Pone Portefriui, mano dėdės kontoros. Noily- 
je tarnautojai atsidūrė dideliame varge. Jie pasili- 
gojo nuo bado ir tvirtina man, kad nieko negauna 
nusipirkti — pareiškė staiga Gučas.— Kaip paaiškin- 
site, kad iš taip nuniokoto badu krašto jūs reika- 
laujate dešimtinės natūra ir kontiskuojate visa, ką 
dar ten galima kramtyti? 

— Ak, mesire Baljoni, prisiekiu, jūs iškėlėte la- 
bai rimtą ir labai liūdną klausimą. Bet aš turiu pa- 
klusti iš Paryžiaus gautiems įsakymams. Privalau 
kiekvieną savaitę išsiųsti tris vežimus su maistu, 
kaip ir visi čionykščiai prevo, nes monsinjoras de 
Marinji bijo maišto ir nori tvirtai laikyti sostinę 
rankose. Kaip visados, nukenčia kaimas. 

— O jūsų seržantai surenka tiek, kad, prikro- 
vus tris vežimus, užtenka dar ir ketvirtam, ir tą 
ketvirtą jie palieka jums. 

Prevo širdį sugniaužė baimė. Ak, kokie nema- 
lonūs pietūs! 

— Niekados, mesire Baljoni, niekados! Kas jums 
į galvą atėjo? 

— Eikit jau eikit, prevo! O iš kur visa šita?— 
šūktelėjo Gučas, rodydamas į stalą. — Kumpiai, kiek 
žinau, neateina ir nepasikabina patys ant. kablio. Ir 
jūsų seržantai neatrodytų tokie įsiganę, kaip da- 
bar, jei laižytų tik lelijos žiedą ant savo lazdos. 

„Jei būčiau žinojęs — pagalvojo Porteiriui— 
niekados nebūčiau jo taip vaišinęs". | 

— Matote, — atsakė jis, — jei nori palaikyti tvar- 
ką karalystėje, turi padoriai maitinti tuos, kurie ją 
saugo. 

— Žinoma, žinoma,— pritarė Gučas,— Kalbate, 
kaip ir dera kalbėti. Žmogus, kuriam“ patikėtos to- 
kios aukštos pareigos kaip jūsų, neprivalo sampro- 
tauti kaip visi kiti ir negali elgtis kaip jie. 

Gučas staiga ėmė draugiškai pritarti ir, atrodo, 
visiškai sutiko su savo pašnekovu. Prevo, gerokai 
išgėręs dėl drąsos, užkibo ant kabliuko. 

— Taigi, pakalbėkime apie mokesčius. . — pra- 
dėjo Gučas. 

— Mokesčius?— perklausė prevo. 

— Na taip, apie mokesčius. Jūs esate išsinuo- 
mavęs mokesčių rinkimo teisę. Reikia juk žmogui 
gyventi, reikia mokėti savo tarnautojams... Taigi 
norom nenorom privalote paimti daugiau, negu iš 
jūsų reikalauja iždas. Kaip jūs susitvarkote? Padvi- 
gubinate mokestį, ar ne?. Taip elgiasi, kiek man ži- 
noma, visi prevo. | 

— Daugmaž,— atsakė prevo, jau nesistengdamas 
slapukauti, nes manė turįs reikalo su nutuokiančiu 
žmMogumi.— Esame priversti taip elgtis. Juk kad gau- 
čiau savo postą, turėjau įsprausti į delną vienam 
Marinji raštininkui. 

— Vienam Marinji raštininkui? Tikrai? 

— Na taip... ir toliau per kiekvieną šventą Mi- 
kalojų kyšteliu dailią sumelę. Turiu taip pat daly- 
tis su savo mokesčių rinkėju, nekalbant jau apie 
tai, ką iš manęs pasigvelbia baji, kurio pavaldinys 
aš esu. Taigi galų gale... 

— „.„.ne kažin kiek jums pačiam lieka, supran- 
tu... Tai va, prevo, jūs padėsite man, o aš pasiū- 
lysiu jums sandėrį — nuostolių jūs neturėsite. Man 
darosi keblu išmaitinti savo tarnautojus Noflyje. 
Kiekvieną savaitę pristatysite tiek druskos, miltų, 
pupų, medaus ir šviežios ar džiovintos mėsos, kiek 
jiems reikia, o jie apmokės jums už viską aukščiau- 
sia Paryžiaus kaina ir dar pridės tris solius prie 
kiekvieno livro. Esu pasirengęs netgi palikti jums 
dvidešimt livrų užstato,— pasakė jis, barškindamas * 
kapšeliu. 

Aukso skambesys galutinai užliūliavo prevo ne- 
patiklumą. Jis dar truputį dėl akių pasiginčijo, ap- 
tarinėdamas kiekį ir kainas. Stebėjosi, kad Gučas 
tiek daug prašo. 


— Juk kontoroje tik trys tarnautojai. Ar tikrai 
jiems reikia tiek medaus ir aa S YVŲS Ak, 
žinoma, aš galiu ir tiek duoti... 

Kadangi Gučas pageidavo su savim pasiimti šiek 
tiek produktų, prevo nusivedė jį į podėlį, veikiau 
primenantį maisto sandėlį. 

Kam slapstytis dabar, kai sandėris sudarytas? Ir 
prevo tam tikra prasme jautė pasitenkinimą, rody- 
damas be jokio pavojaus, kaip manė, savo maisto 
lobius. Užrietęs nosį, mosikavo trumpomis ranku- 
tėmis, sukiojosi tarp lęšių ir žirnių maišų, uostinėjo 
sūrius, žvilgsniu glostė dešrų rinkes. 

Nors buvo išsėdėjęs dvi valandas už stalo, at- 
rodo, jam vėl sukilo apetitas. 

„Tas nevidonas nusipelnė, kad jo podėlį išne- 
šiotų šakėmis“,— mąstė Gučas. Vienas tarnas suruo- 
šė storą maisto ryšulį ir įvyniojo jį į drobę, kad 
paslėptų nuo smalsių "akių; Gučas liepė pakabinti 
jį prie balno. 

— Ir jei kartais, — pasakė prevo, lydėdamas sve- 
čią,— jums pačiam ko pritrūktų Paryžiuje. . 

— Dėkoju, prevo, prisiminsiu jūsų žodžius. Tik- 
riausiai netrukus vėl mane pamatysite. Šiaip ar 
taip, būkite tikras, deramai“ užtarsiu už jus žodelį. 

Šitaip tardamas, Gučas pavarė:arklį į Noflį, kur 
pusę savo laimikio atidavė tiems trims tarnauto- 
jams, apžilpusiems iš susižavėjimo ir ryjantiems 
seilę. 

— Šitaip bus kiekvieną savaitę; — pasakė jis.— 
Susitariau su prevo. Tai, ką jis jums pristatys, da- 
lysite pusiau: vieną dalį pasiliksite sau, kitą pasi- 
ims kas nors iš Kresė, arba jūs patys atsargiai, kad 
niekas nematytų, ten nugabensite. Mano dėdė la- 
bai domisi šia šeima, kuriai palankūs karaliaus rū- 
mai, nors taip ir neatrodo; taigi žiūrėkite, kad ji 
nestokotų maisto. 

— Ar jie mokės grynais, ar prirašyti prie jų 
skolos? — paklausė kontoros vyresnysis. 

— Užveskite atskirą sąskaitą, kurią pats prižiū- 
rėsiu. 

Po dešimties minučių Gučas jau buvo dvare ir 
padėjo prie Mari de Kresė galvugalio medų, džio- 
vintus vaisius ir saldumynus. ' 

"— Atidaviau jūsų motinai apačioje sūdytos kiau- 
lienos, miltų; druskos. .. 

Ligonės akyse sužibo ašaros. 

— Ir kur jūs gavote?.. Mesire Gučai, jūs bur- 
tininkas? Medaus. .. ak, medaus... į 

— Padaryčiau dar daugiau, kad tik jūs atgau- 
tumėte jėgas ir džiugintumėte mane savo meile. 
Gausite tiek pat kiekvieną savaitė per mano tar- 
nautojus. .. Tikėkite,— pridūrė jis šypsodamasis— 
tai buvo kur .kas lengviau negu surasti Avinjone 
kardinolą. 

Sulig šiais žodžiais Gučas prisiminė, kad atvyko 
į Kresė ne tik išalkusių pamaitinti; naudodamasis 
proga, kad jie vieni, paklausė Mari, ar tas daiktas, 
kurį jis paliko jai saugoti pereitą rudenį, vis dar 
toje pačioje vietoje, koplyčioje. | 

— Aš jo nejudinau,— atsakė ji— Labai neri- 
mavau, kad mirsiu, nežinodama, ką su juo daryti. 

— Nebesirūpinkite, aš jį pasiimsiu. Ir dėl die- 
vo meilės, jei mylite mane, nebegalvokite apie 
mirtį! 

— Dabar jau ne,— nusišypsojo ir ji. 

Ir jis išėjo, palikęs ją apsalusia širdimi kabi- 
nančią šaukšteliu iš puodelio medų. 

„Atiduočiau visą auksą, viso pasaulio auksą, kad 
tik matyčiau jos veidelį laimingą! Ji išgyvens, esu 
tikras. Serga ji, žinoma, iš bado, bet pirmiausia 
ji serga manim“, — mąstė jis su įstabiu jauno žmo- 
gaus pasipūtimu. 

Nusileidęs į didžiąją menę, jis pasivedėjo ponią 
Eliabelę į šalį ir pasakė, jog atsivežęs iš Italijos 
nuostabių relikvijų, labai veiksmingų, ir norįs pa- 
simelsti vienas koplyčioje, kad pasveiktų Mari. 
Našlė susižavėjo, kad jiems atsidavęs, toks veik- 
lus, toks sumanus jaunuolis yra ir toks dievobai- 
mingas. 

Gučas, gavęs raktą, nuėjo į koplyčią ir užsida- 
rė joje; be vargo surado plokštę prie altoriaus, pa- 
kėlė ją ir tarp sudūlėjusių kažkurio tolimo siro de 
Kresė kaulų ištraukė švininę dėžutę, kurioje be Ang- 
lijos karaliaus ir monsinjoro d'Artua sąskaitų nuo- 
rdšo gulėjo dokumentas, liudijąs apie arkivyskupo 
Žano de Marinji suktybes. „Štai kur puiki relik- 

vija, ji išgydys Prancūzijos karalystę“,— pagalvojo 
jis. 

Įstatęs plokštę į vietą, apibarstė ją dulkėmis ir 
išėjo, nutaisęs dievobaimingą miną. 

Netrukus, išklausęs dvarininkės ir jos sūnų pa- 
dėką, jų išbučiuotas ir laiminamas, leidosi kelio- 
nėn, | 

Nespėjo jis persigauti per Modrą, o Kresė šei- 
ma jau puolė į virtuvę: | 

— Palaukite, sūneliai, palaukite bent, kol. pa- 
taisysiu valgį!— šūktelėjo ponia Eliabelė. 

Bet ji nesuskubo sudrausti. brolių, kurie jau pjo- 
vėsi storus griežinius džiovintos dešros. 

— Ar jums neatrodo, kad Gučas įsimylėjęs Ma- 
ri ir todėl taip rūpinasi mumis?— pasakė Pjeras de 
Kresė.— Nereikalauja iš mūsų nei skolos, nei pro- 
centų, priešingai, apiberia mus dovanomis. 

—: Ką tu čia šneki, — gyvai atsiliepė ponia Elia- 
belė.— Jis mus visus myli, štai ir viskas, ir jam 
garbė mūsų draugystė. 

— Visai nebloga būtų partija,— pridūrė Pjeras. 

Žanas, vyresnysis brolis, suurzgė į barzdą. Jis 
"buvo šeimos galva, ir, jo akimis žiūrint, atiduoti 
seserį lombardui reiškė pažeisti visas bajorijos tra- 
dicijas. 

— Jei tokie būtų jo ketinimai, niekada nepriim- 
čiau. ..— prisikimšęs burną, sakinio neužbaigė. Kai 
kurios aplinkybės laikinai užliūliuoja sąžinės grau- 
žimą ir principus. Ir Žanas de Kresė kramtydamas 
susintąstė. | 

Tuo tarpu Gučas, risnodamas į Paryžių, svars- 
tė, ar nepadarė klaidos, taip išsiskubinęs atgal ir 
nepasinaudojęs proga paprašyti Mari rankos. „Ne, 
būtų buvę nekuklu. Nedera kreiptis su tokiu prašy- 
mu į išbadėjusius žmones. Būtų atrodę, kad noriu 
pasinaudoti jų vargu. Palauksiu, kol Mari pasveiks.“ 

O iš tiesų jam pritrūko ryžto, ir jis stengėsi pa- 
siteisinti dėl šios nedrąsos. 

Temstant nuvargęs jis sustojo kelyje. Pamiėgo- 
jo keletą valandų Versalyje, liūdname, atšaliame, tarp 
nesveikų pelkių įsikūrusiame kaimelyje. Ir čia kai- 
miečiai mirė badu. 

Į Lombardų gatvę Gučas atkako kitą rytą, tuoj 
pat užsidarė su dėde ir pasipiktinęs išdėstė jam, 
ką buvo matęs. Jo ataskaita truko gerą valandą. 
Meseras Tolomėjus, sėdėdamas prieš židinį, labai 
ramiai klausėsi. | 

— Ar gerai pasielgiau su Kresė šeima? Pritari 
man, dėde, ar ne? 

— Žinoma, žinoma, mielasis, pritariu... Ir juo 
noriau, kad su įsimylėjėliu ginčytis tuščias reika- 
las... Ar atvežei arkivyskupo kvitą? 

— Taip, dėde,— atsakė Gučas, paduodamas jam 
švininę dėžutę. 

>— Taigi sakai — pradėjo Tolomėjus,— Monforo 
prevo pareiškė tau, kad renka dvigubai didesnius 
mokesčius ir dalį jų įteikia vienam ED rašti- 
ninkui? Ar žinai kokiam? 

— Galėsiu sužinoti. Tas niekšas dabar įsivaiz- 
duoja, kad aš geriausias jo draugas. 

— Ir jis teigia, kad kiti prevo elgiasi taip pat? 

— Visiškai tikrai. Ar ne gėda? Ir jie šlykščiai 
spekuliuoja badu, tunka kaip paršai, o liaudis ap- 
linkui miršta badu. Ar mereikėtų įspėti karalių? 

Kairioji Tolomėjaus akis,-ta akis, kurios niekam 
niekad neteko matyti, staiga atsimerkė, ir jo vei- 
das įgavo visai kitą išraišką — ironišką ir kartu 
grėsmingą. Bankininkas lėtai trynė savo riebias 
smailais pirštais rankas. 

— Na ką gi! Geras naujienas atnešei, brangusis 
Gučai, itin geras naujienas,— nusišypsojo jis. 


II 


KARALYSTĖS SĄSKAITOS 


Spinelas Tolomėjus niekada neskubėjo. Mąstė jis 
dvi geras dienas; trečiąją užsimetė ant kailiu muš- 
to apsiausto skraistę, nes lauke krito šlapdriba, ir 
nusigavo į Valua rūmus. Jį tučtuojau priėmė pats 
grafas Valua ir monsinjoras d'Artua; abu susisielo- 
ję gaižiais žodžiais reiškė nepasitenkinimą, sunkiai 

sielodamiesi dėl savo nesėkmės ir kurdami miglotus 
keršto planus. 

Rūmuose buvo kur kas ramiau negu pereitais 
mėnesiais, aiškiai jutai, kad malonės vėjas vėl pa- 
pūtė Marinji pusėn. 

— Monsinjorai,— kreipėsi Tolomėjus į aukš- 
tuosius baronus,— šias paskutines savaites jūs el- 
gėtės taip, kad, būdami bankininkai ar pirkliai, tu- 
rėtumėte paprasčiausiai uždaryti verslovę. 

Tolomėjus galėjo drąsiai kalbėti tokiu smerkian- 
čiu tonu; šią teisę jis įgijo už dešimt tūkstančių 
livrų, kuriuos išmokėjo ne iš savo kišenės, bet lai- 
davo savo parašu. 

— Mano nuomonės atsiklausti . jūs nesiteikėte, 
tai aš jos ir nepareiškiau,— pridūrė jis.— Bet bū- 
čiau galėjęs įspėti jus, kad toks galingas ir paty- 
Tęs Žmogus kaip mesiras Angeranas nekiša taip 
lengvabūdiškai rankų į karaliaus skrynias. Sąskai- 
tos švarios? Žinoma, jo sąskaitos švarios. Jeigu jis 
ir leidosi į nešvarias kombinacijas, tai kitais ke- 
liais. | 

Paskui, kreipdamasis tiesiai į grafą de Valua, 
pasakė: | 

— Parūpinau jums, monsinjore, šiek tiek pini- 
gų, norėjau, kad įgytumėte daugiau pasitikėjimo ka- 
raliaus akyse. Tie pinigai turėjo būti greitai grą- 
žinti. 

— Jie ir bus grąžinti, mesire Tolomėjau, bus. 

— O kada, monsinjore? Nedrįstu abejoti jūsų 
žodžiais. Esu tikras, kad įstengsite apsimokėti; bet 
būtų įdomu sužinoti, kada ir kaip skola bus grą- 
žinta. Iždas juk ne jūsų žinioje — jis ir vėl perėjo 
į Marinji rankas. Antra vertus, negirdėjau, kad bū- 
tų buvęs išleistas potvarkis dėl pinigų kalimo,— o 
šitai buvo mums itin svarbu, — nei tas kitas, ku- 
riuo turėjo būti atkurta feodalų teisė tarpusavyje 
kariauti. Jiems priešinasi Marinji. 

— O ką galite pasiūlyti, kad būtų pribaigtas tas 
dvokiantis šernas?— šūktelėjo Roberas d'Artua— 
Mums, tikėkite, tai tiek pat rūpi, kaip ir jums, ir 
jei jums į galvą atėjo kokia gera mintis, geresnė 
negu mūsiškė, su džiaugsmu ją sutiksime. Šitai me- 
džioklei mums rėikia pakaitinių šunų. 

Tolomėjus išlygino mantijos klostes ir susidėjo 
rankas ant pilvo. 

— Monsinjorai, nesu medžiotojas, — atsakė jis,— 
bet esu gimęs Toskanoje ir žinau, — kai negali par- 
griauti priešo iš priekio, reikia pulti jį iš šono. Jūs 
per daug atvirai puolėte į mūšį. Liaukitės kaltinę 
Marinji ir skelbę kiekviename žingsnyje, kad jis 
vagis; juk karalius patvirtino, kad Marinji nevagia. 
Nuduokite kurį laiką, jog neturite nieko prieš, kad 
jis valdytų; apsimeskite netgi, kad susitaikėte su 
juo; o paskui už jo nugaros rinkite žinias provin- 
cijose. Nepaveskite šito darbo karaliaus valdinin- 
kams, nes jie visi Marinji statytiniai ir kaip tik tie, 
į kuriuos reikia nukreipti smūgį. Bet įsakykite ba- 
jorams — stambiesiems ir smulkiesiems — tiems, ku- 
rie yra jūsų įtakoje, kad praneštų apie prevo ma- 
chinacijas. Daugelyje vietų į iždą suplaukia tik -pu- 
sė surinktų mokesčių. Tai, ko tie žmonės nepaima 
pinigais, paima maisto produktais, kuriuos parda- 
vinėja draudžiamomis kainomis. Sakau, rinkite ži- 
nias, o paskui reikalaukite iš karaliaus, kad būtų 
sušaukti visi prevo, mokesčių rinkėjai ir iždo taI- 
nautojai, ir įsakykite patikrinti jų knygas. Kas jas 
tikrins? Marinji, kuriam, žinoma, padės baronai ir 
Atskaitomybės rūmų patarėjai. O jūs išsiųskite į 
provincijas savus tikrintojus. Tuomet, dedu galvą, 
iškils aikštėn toks pasibaisėtinas piktnaudžiavimas, 
kad be jokio vargo galėsite suversti už tai kaltę 
ant Marinji ir nebesukti galvos, ar jis kaltas, ar 
ne. Taip elgdamasis, monsinjore Karoli, patrauk- 
site į savo pusę bajorus, kurie. niurna, žiūrėdami, 
kaip jų valdose šeimininkauja Marinji seržantai; į 
savo pusę patrauksite ir prastuomenę, mirštančią 
badu ir ieškančią savo skurdo kaltininkų. Štai, 
monsinjorai, patarimas, kokį drįstu jums duoti; jei 
užimčiau jūsų padėtį, nueičiau su juo pas karalių. .. 
Žinokite, kad mūsų, lombardų, bendrovės, turinčios 
daugybę kontorų, gali, jei pageidausite, padėti jums 
atlikti šią kontrolę. 

Valua valandėlę mąstė. 

— Sunkiausia, — tarė jis,— bus įtikinti karalių, 
dabar jis dievina Marinji ir jo brolį arkivyskupą, 
tikisi, kad jie padės jam išrinkti popiežių. 

— Dėl arkivyskupo nekvaršinkite galvos — at- 
rėžė bankininkas.— Jam aš turiu antsnukį, kurį jau 
buvau sykį užmovęs; išmuš valanda — vėl jį uUž- 
mausiu. , 

Kai Tolomėjus išėjo, d'Artua kreipėsi į Valua: 

— Šitas žmogėnas iš tikrųjų protingesnis už 
mus. 

— Protingesnis... protingesnis...— atsakė Va- 
lua.— Kitaip tariant, savo pirkliška kalba jis tiks- 
liau nusakė tai, apie ką mes jau galvojome. 

Bet rytojaus dieną jis pasiskubino įvykdyti tai, 
ką murodė lombardų generalinis kapitonas; garan- 
tavęs dešimties tūkstančių livrų paskolą, suteiktą 
kolegų italų, jis galėjo leisti 'sau prabangą valdyti 
Prancūziją. 

Praėjo geras mėnuo, kol monsinjoras de Valua 
įkalbėjo karalių. Ilgai Valua veltui kartojo sūnė- 
nui: 

— Prisiminkite paskutinius savo tėvo žodžius. 
Prisiminkite, kaip jis pasakė: „Liudvikai, kuo grei- 
čiausiai susipažinkite su savo karalyste“. Kokia jos 
būklė, jūs ir sužinosite, jei sukviesite prevo ir mo- 
kesčių rinkėjus. Ir mūsų šventasis prosenis, kurio 
vardą jūs nešiojate, šiuo atveju taip pat rodo jums 
pavyzdį. Tokį patikrinimą jis buvo įsakęs atlikti 
1247 metais... 

Marinji iš principo nebuvo prieš tokį susirinki- 
mą; jam tai rodėsi gera proga kiečiau suimti į ran- 
kas karaliaus įgaliotinius. Jis taipogi pastebėjo, kad 
administracija pažeidinėja drausmę. Tačiau manė 
esant protingiau šaukimą atidėti vėlesnam laikui; 
tvirtino, kad dabar ne metas atšaukti iš provincijų 
iškart visus karaliaus pareigūnus, nes liaudis suir- 
zusi dėl skurdo, o baronų lygos bruzda. 

Visiems buvo aišku, kad po Pilypo Gražiojo mir- 
ties centrinė valdžia silpnėja. Iš tiesų kovojo dvi 
priešiškos galybės, stodamos viena kitai skersai 
kelio, stengdamosi viena kitą sunaikinti. Buvo pa- 
klūstama arba Marinji, arba Valua. Liudvikas X 
blaškėsi tarp dviejų grupuočių, prastai nutuokdamas 
valstybės reikalus, neskirdamas paskalos nuo tik- 
ros informacijos; iš prigimties nesugebąs ryžtingai 
spręsti ginčo, linko čia į kairę, čia į dešinę ir tikė- 

jo, kad valdo, nors iš tikrųjų tik vykdė svetimą 
valią. 

Nusileidęs įnirtingiems lygų reikalavimams ir di- 
dumos savo Tarybos balsų spaudžiamas tų pačių 
1315 metų kovo 19 dieną, t. y. praėjus trims su pu- 
se mėnesio nuo įžengimo į sostą, pasirašė privile- 
gijų chartiją Normandijos senjorams, po jos beveik 
tučtuojau tokias pat chartijas Langdoko, Burgundi- 
jos, Šampanės, Pikardijos feodalams — pastaroji 
ypač domino grafą de Valua ir Roberą d' Artua. 
Šiais nutarimais buvo panaikinti visi, privilegijuotų- 
jų akimis žiūrint, skandalingi nutarimai, kuriais Pi- 
lypas Gražusis buvo uždraudęs turnyrus, tarpusavio 
karus ir pirštinės teisę. Bajorams vėl buvo leidžia- 
ma „kariauti tarpusavy, rengti antpuolius, kilnotis 
kur patinka, nešioti ginklą..." Kitaip tariant, pran- 
cūzų bajorija atgavo savo brangią senolių teisę nai- 
kinti vienas kitą tikruose ar tariamuose mūšiuose, 
žudytis tarpusavyje ir, progai pasitaikius, niokoti 
karalystės žemes, sprendžiant asmeninius vaidus. Iš 
tikrųjų koks siaubingas buvo tas valdovas — gėda 
jo atminimui! kuris trisdešimt metų neleido bajo- 
rams garbingai pramogauti! 

Šenjorai taip pat galėjo vėl laisvai dalyti že- 
mes ir susirasti naujų vasalų, vadinasi, susirasti ir 
naujų pajamų, bet neprivalėjo apie tai pranešti ka- 
raliui. Dėl bet kurio vaido bajorija nuo šiol stojo 
tik į bajorų teismą. Karaliaus seržantai ir prevo ne- 
begalėjo suimti nusikaltėlių ar atiduoti juos į tei- 
singumo rankas, nepranešę čionykščiam senjorui. 
Miestelėnai ir laisvieji valstiečiai nebeturėjo teisės, 
išskyrus išimtinius atvejus, išvykti iš senjorų valdų 
ir kreiptis į karaliaus teismą. Baronai atgavo tam 
tikrą nepriklausomumą — teikti ar neteikti karinę 
pagalbą, rinkti ar nerinkti vasalus po savo vėlia- 
va. Tai leido jiems savo nuožiūra dalyvauti ar ne 
karalystės karuose, o jei dalyvaus — pareikšti, kiek 
jiems už tai turėtų būti mokama. 

Šitų chartijų pabaigoje Marinji pavyko įrašyti 
miglotą formulę dėl aukščiausios karaliaus valdžios 
ir viso to, kas „pagal seną papročių teisę priklauso 
monarchui ir niekam kitam“. Šita teisinė formulė 
paliko stipriam valdovui galimybę paragrafas po pa- 

ragrafo atgauti visa, nuo ko buvo atsisakęs. Tačiau 
Valua sutiko su ja, nes formulė „senieji papročiai" “ 
jam reiškė „Liudviko Šventojo laikus". Bet Marinji 
puoselėjo maža vilčių; žlugo visos Geležinio kara- 
liaus institucijos — faktiškai ir jų dvasia. Marinji 
išėjo iš tos Tarybos posėdžio, įvykusio kovo 19 die- 
ną, pareikšdamas, kad iškasta vaga, kuria pasipils 
didžiulės suirutės. 

Tuo pat metu pagaliau buvo nuspręsta sušauk- 
ti prevo, iždininkus ir mokesčių rinkėjus; į visas 
Prancūzijos sritis buvo išsiųsti oficialūs tikrintojai, 
vadinamieji reformatoriai, bet jiems nebuvo skir- 
ta pakankamai laiko rimtai kontrolei, nes susirin- 
kimas buvo šaukiamas ateinančio mėnesio vidury- 
je, Iškilus klausimui, kur turi vykti šis seimas, 
Karolis de Valua, pagerbdamas Liudviko Šventojo 
atminimą, pasiūlė Venseną. 

Taigi skirtą dieną Liudvikas Vaidingasis, jo pe- 
rai, baronai, -aukštieji dignitoriai ir svarbiausieji ka- 
rūnos pareigūnai, Tarybos ir Atskaitomybės rūmų 
nariai su didelėm iškilmėm išvyko į Venseno pilį. 
Šita puošni kavalkada išviliojo žmones ant namų 
slenksčio; paskui ją bėgo vaikėzai šaukdami: ,„Te- 
gyvuoja karalius!“, nes tikėjosi saujos cukruotų 
migdolų. Pasklido gandas, kad karalius teis mokes- 
čių rinkėjus, ir niekas dabar, kai trūko duonos, ne- 
galėjo labiau patenkinti žmonių. 


Balandžio mėnesio oras buvo švelnus, virš ąžuo- 
lyno plaukė lengvi debesėliai; tikras pavasaris, gai- 
vinąs viltį. Nors badas tebesiautėjo, bet jau baigė- 
si šalčiai, ir žmonės guodėsi, kad šių metų derlius 
bus geras, jei šventieji, speigų globėjai, nenunio- 
kos želmenų. 

Netoli karaliaus pilies buvo ištempta didžiulė pa- 
lapinė, kaip per kokią šventę ar vestuves, ir ten 
eilėmis susėdo du šimtai mokesčių rinkėjų, iždinin- 
kų ir prevo — vieni ant medinių suolų, kiti — ant 
žemės, sukryžiavę kojas. 

Jaunasis karalius su karūna ant galvos ir skept- 
ru rankoje atsisėdo po baldakimu, siuvinėtu Pran- 
cūzijos herbais, ant savo lyg ir kokios sudedamos 
kėdės, savotiško kuruliško romėnų krėslo; nuo Pran- 


152 


cūzijos monarchijos pradžios ši kėdė pakeisdavo 
valdovui sostą, kai jis keliaudavo. Liudviko X kė- 
dės parankiai buvo drožinėti, vaizdavo kurtų gal- 
vas, 0 ant sėdynės gulėjo raudono šilko pagal- 
vėlė. 

Iš abiejų karaliaus pusių vietas užėmė perai ir 
baronai, o Atskaitomybės rūmų patarėjai susėdo už 
ilgų stalų, pastatytų ant kryžiokų. Tada buvo pa- 
kviesti karaliaus parėigūnai, kurie pasirodė su re- 
jestrais rankose, taip pat reformatoriai, .aplankę ati- 
tinkamas sritis. Kad ir kaip skubiai buvo tikrinta, 
vis dėlto surinkta nemažai skundų, kurių didžiuma 
netrukus pasitvirtino. Bemaž visos sąskaitos liudi- 
jo apie pinigų švaistymą, piktnaudžiavimą valdžia 
ir valstybės turto eikvojimą, ypač paskutiniais mė- 
nesiais, po Pilypo Gražiojo mirties, kai pradėta kas- 
ti duobę Marinji valdžiai. 

Baronai pradėjo niurnėti, tarsi patys būtų buvę 
dorų doriausi arba tarsi tokia veltkleidyste būtų pa- 
žeistas jų geras. Valdininkus apėmė baimė, kai ku- 
rie jų bemeilijo nepastebėti dingti pro palapinės 
apačią, atidėdami pasiaiškinimą „vėlesniam laikui. 
Kai atėjo eilė Monfor V Armori, Durdano ir Drė pre- 
vo ir mokesčių rinkėjams, apie kuriuos Tolomėjus 
pateikė reformatoriams labai tikslių kaltinimo duo- 
menų, aplink karalių kilo šurmulys. Bet labiausiai pa- 
sipiktinęs iš visų didikų, visų garsiausiai savo pyk- 
tį reiškė Marinji. Jo balsas nustelbė visus balsus, 
ir jis kreipėsi į savo pavaldinius su tokiu įniršiu, 
kad jie susigūžė. Jis reikalavo grąžinti pagrobtą tur- 
tą, grasino bausmėmis. Staiga iš vietos pakilo mon- 
sinjoras de Valua ir nutraukė jo žodžius. 

 — Gražiai jūs čia vaidinate mūsų akivaizdoje, 
mesire  Angeranai! — šūktelėjo jis.— Bet dovanai 
griaudžiate taip garsiai šių niekšų panosėje, nes tai 
jūsų žmonės, jūs pats paskyrėte juos, jie atsidavę 
jums, ir viskas byloja, kad jie dalijosi su jumis. 

Po šio viešo kaltinimo stojo tokia- gili tyla, jog 
girdėti buvo, „kaip kažkur kaime užgiedojo gaidys. 
Vaidingasis, aiškiai nustebęs, dairėsi čia kairėn, čia 
dešinėn. Visiems užkando žadą, nes Marinji žengė 
Karolio de Valua link. 

— Mesire— atsakė jis prikimusiu balsu — jei 
visoje šitoje šunaujoje...— plačiai išskėtęs ranką 
jis parodė į susirinkusius prevo,—... tarp šitų 
niekšingų karalystės tarnų atsiras nors vienas, ku- 
ris patvirtins švaria sąžine ir prisieks šventu tikė- 
jimu, kad yra mane papirkęs ar atidavęs man nors 
menkiausią savo pajamų dalį, teišeina į priekį. 

. Tuomet visi pamatė, kaip, didelės Robero d'Ar- 
tua letenos pastūmėtas, į priekį išėjo Monforo pre- 
vo, kurio sąskaitos buvo peržiūrimos. 

— Ką turite pasakyti? Atėjote savo virvės'— 
metė jam Marinji. 

Drebėdamas visu kūnu, su violetine dėme ant 
apskrito veido, prevo stovėjo tylėdamas. Tačiau 
ne veltui buvo mokytas, pirmiausiai Gučo, paskui 
Robero d'Artua, pažadėjusio jam vakar, kad iš- 
vengs bausmės, jei liudys prieš Marinji. 

— Tai ką turite pasakyti?— savo ruožtu paklau- 
sė de Valua.— Nebijokite prisipažinti tiesą, nes 
mūsų mylimas karalius, išklausęs jus, padarys tei- 
singą nuosprendį. 

Portefriui priklaupė prieš Liudviką X ir, sukry- 
žiavęs trumpas rankas, tarė: š 

— Valdove, esu didis nusikaltėlis, bet mane 
privertė monsinjoro de Marinji raštininkas. Jis rei- 
kalavo iš manęs kasmet ketvirtos dalies mokesčių 
savo ponui. 

— Koks raštininkas? Pasakykite jo vardą ir te- 
gul jis stoja prieš teismą!-— riktelėjo Angeranas.— 
Kokias sumas esate jam įteikęs? 

Tada prevo sutriko — šį dalyką galėjo numa- 
tyti tie, kurie juo pasinaudojo, nes reikėjo suabe- 
joti, ar žmogus, pametęs galvą Gučo akivaizdoje, 
nepaluš stojęs prie Marinji. Jis ištarė pavardę raš- 
tininko, mirusio prieš penkerius metus, susipainiojo 
įvardindamas kitą bendrą, kuris, kaip pasirodė, pri- 
klausė Drė grafo, o ne Marinji dvarui. Visiškai ne- 
sugebėjo paaiškinti, kokiu paslaptingu keliu išeik- 
votos lėšos galėjo patekti į karalystės valdytojo 
rankas. Jo liudijimas trenkte trenkė išdavyste. Ma- 
rinji užčiaupė jam burną: 

— Valdove, kaip galite spręsti, nėra nė trupič 
nėlio teisybės tame, ką sapalioja tas Žmogus. Tai 

sukčius, kuris, kad išsigelbėtų, kartoja tai, ko jį 
išmokė ir blogai išmokė mano priešai. Tebūnie 
man metamas priekaištas, kad pasitikėjau šitomis ru- 
pūžėmis, kurių nesąžiningumas iškilo aikštėn; tebū- 
nie man metamas priekaištas už silpnybę, kad ne- 
įsakiau sulaužyti ant rato gero jų tuzino, priimsiu 
tokį papeikimą, nors paskutinius keturis mėnesius 
iš manęs buvo atimta dauguma priemonių, kurio- 
mis būčiau galėjęs juos paveikti, Bet tegul niekas 
manęs nekaltina vagyste. Mesiras de Valua jau 
antrą kartą drįsta tai daryti, bet šį sykį -aš šito 
nepakęsiu. 

Didikai ir pareigūnai suprato, kad didysis vai- 
das pagaliau bus išspręstas. | 

Teatrališka poza, viena ranka ant širdies, kita 
rodydamas į Marinji, Valua atrėžė, kreipdamasis 
į karalių. | 

— Valdove, mano sūnėne, mes esame apgaudi- 
nėjami pikto žmogaus, kuris pernelyg ilgai buvo 
tarp. mūsų, o jo piktadarybės užtraukė ant -mūsų 
giminės prakeikimą. Jis ir tik jis už pinigus, kurie 
buvo duoti jam, padarė Prancūzijos karalystei gė- 
dą ir pasirašė kelissyk paliaubas su Flandrija. Dėl 
šito jūsų tėvą apėmė tokia liūdnastis, jog taip ne- 
laiku pasimirė. Tai Angeranas yra jo mirties prie- 
žastis. O aš, aš imuosi įrodyti, kad jis vagis ir kad 
išdavė karalystę, ir jeigu jūs neįsakysite kaipmat 
jį suimti,. prisiekiu dievu, nematysite Inanęs nei sa- 
vo rūmuose, nei Taryboje. 

— Meluojate!-— šūktelėjo Marinji. 

— Tai jūs meluojate, Angeranai,— atrėmė Va- 
lua. - | 
Įsiutę jie puolė vienas ant kito. Įsikibo kits ki- 
tam į apykaklę; ir tie du senjorai, tie du buivo- 
lai, kurių vienas kadaise nešiojo Konstantinopolio 
karūną, o kitas galėjo gėrėtis savo statula Kara- 
lių galerijoje, susiėmė keikdamiesi, kaip nešikai, 
visų dvariškių ir visos šalies pareigūnų akyse. 

Baronai pašoko iš vietų; prevo ir mokesčių rin- 
kėjai atšlijo, apversdami suolus. Liudviko X reak- 
cija buvo netikėta: jis ėmė .kretėti iš juoko. 

Pasipiktinęs šiuo juoku, taip pat gėdingu regi- 
niu, ištaisytu abiejų imtynininkų, Pilypas de Puat- 

jė žengė artyn ir su jėga, kurios sunku buvo tikė- 
tis iš tokio lieso žmogaus, atskyrė priešininkus, lai- 
kydamas juos atstu vieną nuo kito, ištiesęs ilgas 
rankas. Marinji ir Valua šniokštė, jų veidai buvo 
"raudoni, drabužiai sudraskyti. 

— Dėde,— tarė Puatjė — kaip jūs drįstate? Ma- 
rinji, įsakau jums, valdykitės. Malonėkite eiti na- 
mo ir palaukti, kol kiekvienas iš jūsų nurims. 

Ryžtas ir jėga, kuri staiga padvelkė iš šito dvi- 
dešimt ketverių metų vaikino, paveikė vyrus, be- 
veik du kartus vyresnius už jį. 

— Išeikite, Marinji, girdite, ką sakau,— neatly- 
žo Pilypas de Puatjė.— Buvili! Išveskite jį. 

Marinji nesipriešino Buvilio tempiamas ir išėjo 
pro Venseno pilies vartus. Susirinkusieji traukėsi 
jam iš kelio, kaip nuo buliaus, išvedamo iš arenos. 

Valua nekrustelėjo iš vietos; drebėjo iš neapy- 
kantos ir kartojo: 

— Aš jį pakarsiu! Kaip mane gyvą matot — pa- 
karsiu! 

Liudvikas X liovėsi juokęsis. Brolis davė jam 
pamoką, kaip išlaikyti autoritetą. Be to, jis staiga 
suvokė, kad buvo apgautas. Atidavė skeptrą šam- 
belionui ir atžariai pasakė Valua: 

— Dėde, man reikia tuoj pat su jumis pasikal- 
bėti. Malonėkite paskui mane. 


III 


NUO LOMBARDO IKI ARKIVYSKUPO 


— Jūs pažadėjote man, dėde, — šaukė Liudvikas 
Vaidingasis, dideliais nervingais žingsniais matuo- 
damas vieną iš Venseno pilies menių,— pažadėjote, 
kad nebekaltinsite Marinji! Ir sulaužėte žodį! Jūs 
tyčiojatės iš mano valios! 

Priėjęs iki sienos, jis gyvai apsisuko, ir trumpas 
apsiaustas, kurį jis užsimetė, nusiėmęs ilgą iškilmių 
apsiaustą, suplasnojo aplink blauzdas. 

Valua, dar uždusęs nuo grumtynių, 2 
veidu, nuplėšta apykakle, atsakė: 

— O kaip, sūnėne, kaip susivaldyti išvydus to- 
kią niekšystę! 

"Jis buvo beveik nuoširdus ir dabar įtikinėjo sa- 
ve, kad neatsispyrė gaivališkam pykčio priepuo- 
liui, nors visa komedija buvo sumanyta prieš dau- 
gelį dienų. | 

— Jūs geriau negu bet kas žinote, kad mums 
reikia popiežiaus, — vėl prabilo  Vaidingasis— ir 
žinote taip pat, kodėl mes negalime išsižadėti Ma- 
rinji. Buvilis aiškiai mus dėl to įspėjo! 

— Buvilis! Buvilis! Jūs tikite tik tuo, ką prane- 
šė Buvilis, kuris nieko nematė ir nieko nesuprato. 
Jaunutis lombardas, kuris buvo prie jo priskirtas 
auksui prižiūrėti, daugiau man papasakojo apie rei- 
kalus Avinjone negu jūsų Buvilis. Popiežius galėtų 
būti išrinktas rytoj ir jau rytojaus dieną po išrin- 
kimo pasiruošęs anuliuoti vedybas, jei Marinji, nie- 
kas kitas, tik Marinji, kaip įmanydamas nekliudytų. 
Manote, jam rūpi jūsų reikalą paspartinti? Prie- 
šingai, jis tyčia delsia, nes suprato, kodėl jūs lai- 
kote jį poste. Popiežiaus, kilusio iš Anžu, jis ne- 
nori; nenori taip pat, kad jūs vestumėte žmoną iš 
Anžu; ir visur kur jus išduodamas, jis stipriau 
gniaužia savo rankose valdžią, kurią jam suteikė 
jūsų tėvas. Kur būsite šį vakarą, sūnėne? 

— Nutariau niekur iš čia nejudėti— paniuręs 
atsakė Liudvikas. | 

— Tad dar ligi sutems, pateiksiu jums kai ku- 
riuos įrodymus, kurie sutriuškins jūsų Marinji; ti- 
kiuosi, tada jūs man jį pagaliau atiduosite. 

— Labai gerai, dėde, jei šitai padarysite, antraip 
reikėtų išlaikyti žodį ir 'nebesirodyti nei mano rū- 
muose, nei mano Taryboje: 

Liudviko X tone buvo justi grasinimas nutrauk- 
ti santykius. Valua, labai sunerimęs dėl įvykių rai- 
dos, išvyko į Paryžių, pasiėmęs Roberą d'Artua ir 
kelis ginklanešius. 

— Viskas dabar priklauso nuo Tolomėjaus,— pa- 
sakė jis Roberui, sėsdamas į balną. 

Kelyje jie sutiko gurguolę, vežančią į Venseną 
lovas, skrynias, stalus, indus, reikalingus karaliui, 
nusprendusiam pilyje pernakvoti. 

Kol Valua jojo į savo rūmus persirengti, Ro- 
beras d'Artua per tą valandą spėjo įsiveržti pas ge- 
neralinį lombardų kapitoną. 

— Draugužį bankininke,— pasakė dar neperžen- 
gęs slenksčio — atėjo metas įteikti man tą raštą, 
kuris, kaip jūs sakėte, įrodo, kad arkivyskupas Ma- 
rinji.išeikvojo tamplierių turtą. Pats žinote; antsnu- 
kis... Monsinjorui de Valua jo reikia tučtuojau. 

— Tučtuojau... tučtuojau... Ramiau, monsinjo- 
re Roberai. Reikalaujate, kad išleisčiau iš rankų 
ginklą, kuris mane ir visus mano draugus jau sykį 
išgelbėjo. Jeigu jis padės jums nuversti Marinji, 
būsiu labai patenkintas. Bet jei paskui Marinji, mū- 
sų nelaimei — išliks, aš pražuvęs. Be to... be to, 
aš ilgai svarsčiau, monsinjore. . . 

Roberas d'Artua virte virė, klausydamasis šito 
daugžodžiavimo, nes Valua maldavo jį veikti spar- 
čiai, ir jis žinojo, kiek atsieina prarasta minutė. 

— Taip, aš ilgai svarsčiau — kalbėjo toliau To- 
lomėjus.-- Liudviko Šventojo papročiai ir ordonan- 
sai, kurie dabar vėl atgaivinami, žinoma, nepapras- 
tai naudingi karalystei, bet aš vis dėlto nenorėčiau, 
kad būtų atgaivinti jo ordonansai, išleisti lombar- 
dų klausimu, kuriais remiantis kaip tik lombardai 
pirmiausiai buvo apiplėšti, paskui kurį laiką išva- 
ryti iš Paryžiaus. Tie įvykiai dar neišdilę iš atmin- 
ties. Mūsų bendrovės darbavosi ilgus metus, kol 
atsigavo. Taigi Liudvikas Šventasis... Liudvikas 
Šventasis. ... mano bičiuliai nerimauja, ir aš norė- 
čiau būti tikras, kad galėsiu juos nuraminti. 

— Klausykit, bankininke! Monsinjoras de Va- 
lua jums aiškiai pasakė, kad palaiko jus, gina jus! 

— Taip, taip, žodžiais, bet mes meilytume, kad 
jis padarytų tai raštu. Todėl ir įteikėme karaliui 
prašymą, kad patvirtintų mūsų privilegijas, pagrįs- 
tas papročių teise; dabar, kai karalius pasirašinėja 
visas jam pakišamas chartijas, norėtume, kad jis 
aprobuotų ir mūsiškę. Tada, monsinjore, mielai 
įteiksiu jums tą popierių, kuris leis jums pasiųsti 
į kartuves, ant laužo ar nukankinti ant rato, kaip 
jau jums patiks, Marinji jaunesnįjį ar Marinji vy- 
resnįjį, ar abu kartu... Parašas, antspaudas — vie- 
nos, daugiausiai dviejų dienų reikalas, jei mon- 

sinjoras de Valua teiksis tuo pasirūpinti, Raštas jau 
paruoštas. | 

Milžinas trenkė kumščiu į stalą, ir kambaryje 
viskas sudrebėjo. 

— Gana maivytis, Tolomėjau. Jau sakiau, kad 
laukti negalime. Jūsų chartija bus pasirašyta ry- 
toj. Už tai laiduoju aš. Bet duokite man šiandien 
aną pergamentą. Mes žaidžiame tą pačią partiją; 
reikės pagaliau vieną sykį manim pasikliauti. 

— Monsinjoras de Valua negali laukti nė die- 
nos? 

— Ne. 

— Vadinasi, jis galutinai prarado karaliaus ma- 
lonę, ir labai staiga, — lėtai pasakė bankininkas, lin- 
guodamas galva— Kas gi atsitiko Vensene? 

Roberas d'Artua trumpai papasakojo apie su- 
sirinkimą ir kas dėjosi paskui. Tolomėjus klausėsi, 
maksėdamas galva. „Jei Valua nušalintas nuo ka- 
raliaus rūmų,— mąstė jis—ir jei Marinji lieka 
savo vietoj, tada sudiev chartija, lengvatos ir privi- 
legijos. Pavojus rimtas. .." 

Jis pakilo ir tarė: 

— Monsinjore, kai toks iškrikėlis valdovas kaip 
mūsiškis dievina bet kurį pavaldinį, sakyk nesakęs, 
jis vis tiek jam atleis visas piktadarystes, pateisins 
jas ir pamils jį dar labiau vien dėl to, kad jį kaž- 
kada užstojo. 

 — Nebent įrodyti valdovui, kad tos piktadarys- 
tės pakenkė jam pačiam. Nėra reikalo arkivyskupo 
išduoti, reikia tik jį šantažuoti... antsnukį užmauti. 

— Suprantu, suprantu. Jūs norite panaudoti bro- 
Jį prieš brolį. Galite laimėti. Arkivyskupas, kiek jį 
pažįstu, ne geležinės sielos... Na gerai! Kai kada 
reikia rizikuoti. 

Ir jis atidavė Roberui d'Artua dokumentą, Gu- 
čo parvežtą iš Kresė. 

Marinji, nors buvo Sanso arkivyskupas, dažniau- 
siai laikėsi Paryžiuje, svarbiausioje iš jam paval- 
džių diecezijų. Čia jo žinioje buvo dalis vyskupo 
rūmų. Taigi ten, gražioje skliautuotoje salėje, kuri 
smarkiai kvepėjo smilkalais, jį ir užklupo staiga 
įsiveržę grafas de Valua ir Roberas d'Artua. | 

Arkivyskupas atkišo svečiams pabučiuoti savo 
žiedą. Valua nudavė nepastebėjęs šio mosto, o d'Ar- 
tua pakėlė prie lūpų arkivyskupo pirštus su tokiu 
begėdišku įžūlumu, jog, atrodo, ims ir svies tą 
ranką per petį. 

— Monsinjore Žanai, — prabilo Karolis de Va- 
lua,— teks mums paaiškinti, kodėl jūs ir jūsų bro- 
lis taip priešinatės kardinolo Diuezo išrinkimui 
Avinjone ir veikiate taip energingai, kad ta konk- 
lava virto tikra vaiduoklių kolegija. 

Žanas de 'Marinji pablyško ir saldutėliu balsu 
atsakė: | 

— Nesuprantu, už ką jūs- man priekaištaujate, 
monsinjore, nei kodėl. Neprieštarauju jokiam iš- 
rinkimui. Esu įsitikinęs, kad mano brolis veikia kuo 
geriausių ketinimų skatinamas, karalystės labui, ir 
aš pats stengiuosi jai pasitarnauti, kiek leidžia ma- 
no, kaip dvasininko, pareigos. Bet konklava pri- 
klauso nuo kardinolų, o ne nuo mūsų norų. 

— Ak šit kaip? Tebūnie!— atšovė Valua.— Bet 
jei krikščioniškasis pasaulis gali apsieiti be popie- 
žiaus, galbūt Sanso arkidiecezija galėtų apsieiti be 
arkivyskupo! | 

— Visai nesuprantu, ką jūs sakote, monsinjo- 
re, nebent tiek, kad. grasėnate dievo tarnui. 

— Ar „kartais ne dievas, mesire arkivyskupai, 
įsakė jums iškleisti Tamplierių ordino turtus?— įsi- 
kišo d'Artua.— Nejaugi jūs manote, kad karalius, 
kuris taip pat atstovauja dievui šioje Žemėje, pa- 
kęs, kad vyskupo sostą jo svarbiausiame mieste 
užimtų nesąžiningas dignitorius? Ar atpažįstate šitą? 

Ir jis ištiesė milžinišką ranką su kvitu, gautu iš 
Tolomėjaus. 

— Jis suklastotas!— riktelėjo arkivyskupas. 


— Jeigu jis suklastotas,— atšovė Roberas,— kuo 
skubiausiai kreipkimės į teismą. Pareikalaukite, kad 
būtų iškelta byla karaliaus teisme ir surastas klas- 
totojas. | 

— Bažnyčios autoritetas nieko dėl to nelai- 
mėtų... j 

— ... o jūs, man regis, viską prarastumėte, mon- 
sinjore. 

Arkivyskupas atsisėdo į aukštą krėslą. „Jie už 
nieką pasaulyje neatsitrauks“— galvojo jis. Šią 
suktybę jis padarė daugiau kaip prieš metus, pi- 
nigai jau buvo iššvaistyti. Jam prireikė tada dvie- 
jų tūkstančių livrų... ir per juos sugrius visas jo 
gyvenimas. Širdis daužėsi krūtinėje, ir jis jautė, kad 
po savo violetiniais drabužiais apsipylė prakaitu. 

— Monsinjore Žanai,— prabilo tada Karolis de 
Valua — jūs dar jaunas, jūsų laukia graži ateitis 
tiek bažnyčios, tiek ir karalystės dirvonuose. Tai, 
ką jūs padarėte... - 

Jis išdidžiai paėmė pergamentą Roberui d'Artua 
iš rankų. 

— „„. yra klaida, bet klaida, kurią galima at- 
leisti šiais laikais, kai krinka bet kokia dorovė; jūs 
veikėte blogų žmonių sukurstytas. Jei jums nebūtų 
įsakyta pasmerkti tamplierius, nebūtumėt turėjęs 
progos prekiauti jų turtais. Būtų didžiai gaila, kad 
klaida, kuri galų gale liečia tik pinigus, užtemdytų 
jūsų šviesų vardą ir priverstų jus dingti iš šio 
pasaulio. Jei šis raštas pasipainiotų po akim Perų 
tarybai, taip pat bažnyčios tribunolui, nors ir kaip 
mums būtų apmaudu, jūs atsidurtumėte tiesiai bet 
kurio vienuolyno celėje... Po teisybei, monsinjo- 
re, jūs daug rimčiau nusižengiate, padėdamas savo 
brolio machinacijoms prieš karalių. Dėl to aš jus 
labiausiai ir kaltinu. Jei sutiksite prisipažinti pa-. 
daręs šią — antrąją klaidą, mielai jums- atleisiu pir- 
mąją. | 

— Ko iš manęs reikalaujate?— paklausė arki- 
vyskupas. 

— Atsimeskite nuo savo brolio, kuris jau yra 
nieko vietoj, ir atskleiskite karaliui Liudvikui visa, 
ką žinote apie jo pragaištingus įsakymus, duotus 
konklavos reikalu. 

Arkivyskupas buvo drėbtas iš minkšto molio. 
Sunkiomis valandomis jis nejučiom virsdavo bailiu. 
Pagautas baimės, jis net nespėjo šią minutę pa- 
galvoti apie brolį, iš kurio viską buvo gavęs; gal- 
vojo tik, kaip išsigelbėti pačiam. Ir kaip tik todėl, 
kad nedvejojo, išlaikė tariamą savo orumą. 

— Jūs apšvietėte mano sąžinę — tarė jis— ir 
aš esu pasirengęs, monsinjore, atpirkti savo kaltę, 

kaip jūs pareikalausite. Tik norėčiau atgauti Šitą 
pergamentą. 

— Mielu noru, — pasakė grafas de Valua, ati- 
duodamas jam dokumentą.— Užtenka ir to, kad jį 
matė „monsinjoras d'Artua ir aš; mūsų liudijimas 
galioja visai karalystei. Jūs tuoj pat palydėsite mus 
į Venseną; apačioje jūsų laukia arklys. 

Arkivyskupas liepė paduoti apsiaustą, siuvinėtas 
pirštines, kerupaitę ir lėtai, didingai nusileido laip- 
tais žemyn pirma abiejų baronų. 

— Niekada,— šnabžtelėjo d'Artua Karoliui de 
Valua, — niekada nemačiau žmogaus, gebančio šliau- 
žioti su tokiu iškilnumu. 


IV 


TROŠKIMAS KUO GREIČIAU TAPTI NAŠLIU 


Kiekvieną karalių, kiekvieną žmogų traukia jo 
mėgstamos pramogos, kurios geriau nei kas kita 
atskleidžia slaptuosius jo prigimties polinkius. Liud- 
vikas X ne itin mėgo medžioklę, varžybas, turnyrus 
ir visokias pratybas, kuriose rizikuojama susižeisti. 
Nuo vaikystės jam patiko ritmuša, žaidžiama su 
odiniais sviediniais; bet nuo šito žaidimo jis per- 
nelyg greit duso ir prakaitavo. Didžiausias malonu- 
mas jam būdavo su lanku rankoje įsitaisyti uždara- 
me sode ir iš labai arti šaudyti į skrendančius paukš- 
čius — balandžius, kuriuos vieną po kito iš didelės 
karklų pintinės išleidinėjo ginklanešys. 

Dienos jau buvo ilgesnės, ir jis smaginosi šia 
žiauria pramoga mažame Venseno pilies kiemelyje, 
įruoštame kaip vienuolyne, kai staiga vėlyvą po- 
pietę jo dėdė ir kuzenas atvedė pas jį arkivys- 
kupą. 

Žalia, trumpai nupjauta kiemo žolė buvo nusėta 
plunksnų ir aptaškyta krauju. Viena balandėlė, pri- 
smeigta prie galerijos sijos strėle, pervėrusia jai 
sparną, dar blaškėsi ir cypsėjo; aplinkui dryksojo 
kiti, taikliau kliudyti paukšteliai, o jų plonos ko- 
jelės stirksojo, mėšlungiškai sutrauktos. Vaidinga- 

sis džiaugsmingai sušukdavo kiekvienąsyk, kai jo 
strėlė perverdavo paukštį. 

— Kitą!— ragino jis ginklanešį. 

Jei strėlė, nekliudžiusi tikslo, atsimušdavo į sie- 
ną, Liudvikas bardavo ginklanešį nelaiku ar iš ne- 
tinkamos pusės išleidus balandį. 

— Valdove, mano sūnėne,— tarė Karolis de Va- 
lua,— šiandien, man regis, jūs šaudote taikliau 
nei bet kada; tačiau jei akimirkai sutiktumėt per- 
traukti savo įstabią medžioklę, galėčiau pašnekėti 
su jumis apie itin rimtus dalykus, apie kuriūos bu-- 
vau užsiminęs. 

— Ką? Ką dar?— nekantravo Vaidingasis. 

Kakta jo buvo aprasojusi, o skruostai išraudę. 
Jis pastebėjo arkivyskupą ir ženklu liepė ginklane- 
šiui pasišalinti. 

— Nagi, monsinjore,— tarė jis, kreipdamasis į 
aukštąjį dvasininką, — ar tiesa, kad jūs trukdote man 
išrinkti popiežių? 

— Deja, valdove!-— atsiliepė Žanas de Marin- 
ji. — Atvykau atskleisti jums kai kuriuos dalykus, 
kurie, aš maniau, vykdomi jūsų įsakymu, ir man 
didžiai nemalonu sužinoti, jog jie priešingi jūsų 
valiai. | 

Čia su nuoširdžiausia veido išraiška ir tam tikru 
patosu jis papasakojo karaliui apie Angerano ma- 
nevrus, kad būtų užvilkinta konklava ir sužlugdy- 
ta kiekviena kandidatūra, tiek Diuezo, tiek bet ku- 
rio Romos kardinolo. 

— Kad ir kaip man sunku, valdove, — baigė jis, — 
atskleisti jums nedorus savo brolio veiksmus, dar 
sunkiau žiūrėti, kaip jis veikia prieš karalystės, 
drauge ir bažnyčios labą, laužo ištikimybę tiek sa- 
vo žemiškajam, tiek dangiškajam viešpačiui. Ne- 
belaikau jo savo šeimos nariu, nes mano padėties 
žmogui tikroji šeima tėra dievas ir jo karalius. 

„Kad kiek, ir tas šelmis išspaus jums ašaras;— 
mąstė Roberas d'Artua.— Šis niekšas išties moka 
liežuviu plakti!“ 

Pamirštas „per pokalbį balandis nutūpė ant gale- 
rijos stogo. Vaidingasis paleido strėlę, kuri, per- 
smeigdama paukštį, kliudė stogo čerpes. 

Paskui, staiga užsiplieksdamas, jis suriko: 

 — Kuriems galams visa tai, ką jūs man čia. gie- 
dat? Ne metas atskleisti blogį, kai jis jau įvykdy- 
tas! Dumkite, mesire arkivyskupai, nes aš užsirūs- 
tinau. 
Roberas d'Artua išsivedė arkivyskupą, kurio 
darbas buvo baigtas. Valua liko vienas su kara- 
liumi. 

— Gražioje aš dabar atsidūriau padėtyje!-— tęsė 
šisai.— Angeranas mane apgavo, tebūnie! Ir jūs 
triumfuojate. Bet kas man iš to, kad jūs triumfuo- 
jate? Dabar balandžio vidurys, artėja vasara. Jūs 
atsimenate, dėde, kokias sąlygas iškėlė jos malo- 
nybė Marija Vengrė: „Iki vasaros". Ar per aštuo-' 
„Nias savaites parūpinsite man popiežių? 

— Nuoširdžiai kalbant, sūnėne, nemanau. 

— Tuomet nėra jokios priežasties taip pūstis ir 
taip nosį riesti. 

— Dar-žiemą keliskart jus įspėjau, kad vytune: 
te lauk Marinji. | 

— Bet kadangi taip neįvyko, — suriko Liudvi- 
kas X,— ar nę geriau išnaudoti Marinji? Tuojaus jį 
iškviesiu, išbarsiu, prigrasinsiu — turės galų gale 
paklusti! - 

Tiek pat įširdęs, kiek -ir užsispyręs, Vaidingasis 
vis grįždavo prie Marinji kaip prie vienintelės išgi- 
ties. Jis žirgliojo po kiemą dideliais nelygiais žings- 
niais; jo batai buvo aplipę baltom plunksnom. 

Iš tikrųjų kiekvienas — karalius, Marinji, Va- 
lua, d'Artua, Tolomėjus, kardinolai, pati Neapolio 
karalienė, taip toli pasistūmėjo, žaisdami savo par- 
tiją, jog dabar visi drauge atsidūrė aklavietėje, žei- 
dė vienas kitą, nebegalėdami nė žingsnio žengti 
pirmyn. Valua puikiai tai suprato, kaip suprato, jog 
norėdamas būti pranašesnis, turi truks pliš surasti 
išeitį. Ir tuojau... 

— Ak, iš tikrųjų, sūnėne! — sušuko jis.— Kai 
pagalvoju, jog dusyk gyvenime našlavau, .palaido- 
jęs ne bet kokias, o dvi pavyzdingas žmonas, sa-' 
kau, kaip skaudu, kad jūs negalite likti našliu ir 
palaidoti besarmatę moterį. 

— Žinoma, o ja Liudvikas, — jei ta 
paleistuvė BATŲ numirti. . 

Jis staiga sustojo, pažvelgė į Valua ir suprato: 
šisai kalbėjo he tik šiaip sau ar kad pasiskųstų li- 
kimu. į 

— Žiema buvo šalta; kalėjimas kenkia moterų 
sveikatai, — tęsė Karolis de Valua, — o štai Marin- 
ji jau seniai nieko nepranešė mums apie Margaritos 
savijautą. Stebėčiausi, jei ji būtų ištvėrusi... Gal- 
būt . Marinji... tai būtų jam būdingas pokštas... 
slepia nuo jūsų, kad ji arti mirties. Reikėtų nuvykti 
pasižiūrėti. 

Abu aiškiai pajuto, kad aplinkui stojo tyla. Val- 
dovams. svarbu suprasti vienam kitą be žodžių... 

— Jūs prižadėjote, sūnėne,— pasakė Valua aki- 
mirką patylėjęs— kad atiduosite Marinji man tą 
dieną, kai turėsite popiežių. 

— Lygiai kaip galėčiau atiduoti jį jums tą die- 
ną, kai tapsiu našliu, dėde, — atsiliepė Vaidingasis 


pusbalsiu. 
Valua žiedais apmaustytais pirštais perbraukė 
plačius nesveikai raudonus skruostus. P 


— Reikėtų atiduoti man Marinji pirmiau, nes 
jis valdo visas tvirtoves ir kliudys mums patekti į 
Gajaro pilį. | | 

— Tebūnie — atsakė Liudvikas X.— Nebeglo- 
bos jo mano ranka. Liepkite savo kancleriui, kad 
duotų pasirašyti visus įsakymus, kuriuos laikysite 
esant reikalingus. : 

Tą pat vakarą Angeranas de Marinji pavakarie- 
niavęs sėdėjo vienas savo kabinete, rašydamas pra- 
nešimą, kurį nutarė pateikti karaliui ir reikalauti — 
pagal. naujus potvarkius — pirštinės teisės. Papras- 
tai tariant, ketino iškviesti grafą Valua į dvikovą; 
taigi jis pirmasis pareikalavo praktiškai pritaikyti 
tą „chartiją kilmingiesiems“; prieš kurią stojo pies- 
tu. Tuomet jam ir pranešė, kad atvyko Hiugas de 
Buvilis, kurį jis tučtuojau priėmė. Buvęs Pilypo 
Gražiojo didysis šambelionas įžengė niūriu veidu, 
jį, matyt, draskė prieštaringi jausmai. 

— Angeranai, atvykau tavęs įspėti — tarė jis, 
žvelgdamas į kilimą.— Nenakvok šiąnakt namie, nes 
tave nori suimti. Aš žinau. 0 

— Mane suimti? Niekai. Jie neišdrįs,— atsiliepė 
Marinji.— Ir kas gi mane galėtų suimti, leisk pa- 

klausti? Alenas de Parėjis? Alenas niekada nesutiks 
įvykdyti tokio įsakymo. Jau greičiau su savo lan- 
kininkais atlaikys apsiaustį mano rūmuose... 

— Be reikalo netiki, Angeranai. Tikrai sakau 
tau — be reikalo elgiesi taip, kaip elgeisi pasku- 
tiniais mėnesiais. Kai žmonės užima tokią padėtį, 
kaip mudu su tavim, veikti prieš karalių, kad ir 
koks tas karalius būtų, reiškia veikti prieš save 
patį. Ir aš pats dabar taip pat veikiu prieš karalių 
iš draugiškumo tau ir todėl, kad noriu tave išgel- 
bėti. 

Storulis buvo nuoširdžiai nelaimingas. Ištikimas 
karaliaus tarnas, atsidavęs draugas, nepriekaištingas 
pareigūnas, gerbiąs dievo įsakymus ir karalystės 
įstatymus, — visi jo jausmai buvo tolygiai kilnūs — 
staiga neįstengė jų suderinti. 

— Tai, ką tau pasakiau, Angeranai,— tęsė jis — 
sužinojau iš monsinjoro de Puatjė, kuris dabar yra 
vienintelė ir paskutinė tavo atrama. Monsinjoras 
de Puatjė nosėtų, kad t dingtum baronams iš akių. 
"Jis patarė broliui išsiųsti tave valdyti kokią tolimą 
žemę, pavyzdžiui, Kiprą. 

— Kiprą!— sušuko Marinji—... Kad mane už- 
darytų toje saloje, kažkur už jūrų marių, po to, 
kai aš valdžiau visą Prancūzijos karalystę? Tai ten 
nori mane ištremti?“ Arba aš ir toliau minsiu Pary- 
žiaus žemę kaip šeimininkas, arba čia ir mirsiu. 

Buvilis liūdnai krestelėjo juodom ir žilom plaukų 
sruogom. 

— Patikėk manimi, nenakvok šiąnakt namie, — 
pakartojo jis— Ir jei manai, kad mano namai ga- 
nėtinai saugus prieglobstis... Daryk, kaip nori, — 
aš tave įspėjau. 

Vos tik Buvilis išėjo, Angeranas užsuko į Žžmo- 
nos ir svainės ponios Šantelu apartamentus, kad 
praneštų joms naujieną. Jam reikėjo išsikalbėti ir 
jausti šalia artimus“ žmones. Abi moterys pritarė 
nuomonei, kad reikia nedelsiant išvykti į bet kurį 
jų dvarą Normandijos pakraštyje, o paskui iš ten, 
jei pavojus tikrai grės, nusigauti į bet kurį uostą 
ir atsiduoti Anglijos karaliaus - globai. 

Bet Angeranas perpyko. 

— Kas čia yra! Aplink mane tik bobos ir bai- 
liai!— sušuko jis. 

Ir, kaip kiekvieną vakarą, nuėjo gulti. Paglostė 
savo mylimą šunį, liepė šambelionui nurengti, žiū- 
rėjo, kaip tasai užtraukia sieninio laikrodžio svars- 
čius; tais laikais šis daiktas dar buvo naujiena net 
kilmingųjų rūmuose, ir jis įsigijo jį už -didelius pi- 
nigus. Kurį laiką dėliojo mintyse paskutinius rašto“ 
karaliui sakinius ir juos pasižymėjo, priėjo prie 
lango, praskleidė užuolaidą ir įsižiūrėjo į užtemusio 
miesto stogus. Fosė Sen Žermeno gatve praėjo nak- 
ties sargyba, kas dvidešimt žingsnių automatiškai 
kartodama: 

— Sargyba... MiauDakUs: „„ Miegokite ramy- 
bėje!.. 

Kaip visuomet, Sosa vėlavo ketvirtį valandos 
pagal didįjį laikrodį. . 

Auštant Angeraną pažadino triukšmingas batų 
kaukšėjimas kieme ir beldimasis į duris. Paklaikęs 
iš baimės ginklanešys atėjo pranešti, kad apačioje 
stovi lankininkai. Angeranas liepė paduoti rūbus, 
skubiai apsirengė ir prieškambaryje susidūrė su 
žmona ir sūnumi, kurie atbėgo baisiai susijaudinę. 
“. — Jūs buvote teisi, Alipse,— kreipėsi jis į ponią 
de Marinji ir pabučiavo ją į kaktą.— Nepaklausiau : 
jūsų patarimo. Išvykite šiandien pat iš Paryžiaus 
su Lui. - 

— Su jumis būčiau vykusi, Angeranai. Bet da- 
bar negaliu būti toli nuo tos vietos, kur jūsų lau- 
kia kančia. 

— Karalius yra mano krikštatėvis, — tarė Lui de 
Marinji,— aš lekiu į Venseną. .. 

— Tavo krikštatėvis vargšas besmegenis, ir jo 
karūna kliba jam ant galvos,— piktai SL Ma-- 
rinji. 

Ant laiptų buvo tamsu, ir jis sušuko: 

— Ei, tarnai! Šviesą! Pašvieskite man! 

Kai tarnai įsakymą įvykdė, jis nužengė laiptais 
žemyn tarp dviejų deglų eilių kaip tikras karalius. 

Kiemas vilnijo nuo kareivių. Tarpduryje, pilkš- 
vame ryto dangaus fone ryškėjo aukštas siluetas 
su grandelių marškiniais. 

— Kaip tu galėjai sutikti, Parėji. .. Kaip drįsai?— 
tarė Marinji, pakėlęs į viršų delnus, 

— Aš ne Alenas de Parėjis— atsakė karinin- 
kas.— Mesiras de Parėjis nebeįsakinėja lankinin- 
kams. | 

Jis pasitraukė į šalį, praleisdamas vyrą bažny- 
tiniu apdaru; tai buvo kancleris Etjenas de Mornė. 
Nogarė prieš aštuonerius metus pats asmeniškai atė- 
jo suimti didžiojo Tamplierių ordino. magistro, o 
šiandien Mornė atėjo pats asmeniškai suimti buvu- 
sio karalystės valdytojo. | 

— Mesire  Angeranai —tarė jis,— prašau eiti 
paskui mane į Luvrą, kur man įsakyta jus uždaryti. 

Tą pačią valandą savo namuose buvo suimti vi- 
si didieji buvusio karaliaus legistai miestelėnai: 
Raulis de Prelis, Mišelis de Burdenė, Gijomas Diu- 
bua, Žofrua de Briansonas, Nikolis Le Loktjė, Pje- 
ras d'Oržemonas ir išvežti į skirtingus kalėjimus; 
o į Šaloną buvo išsiųstas specialus būrys pargaben- 
ti iš ten Pjerą de Latilį, Pilypo Gražiojo jaunystės 
draugą, kurio šisai taip įsakmiai reikalavo prie sa- 
vo lovos paskutines gyvėnimo minutes. 

Kartu su šitais žmonėmis už tvirtovės sienų. at- 
sidūrė visa Geležinio karaliaus viešpatavimo gadynė. 


> Vv 


ŽUDIKAI KALĖJIME 


Kai vidurnaktį Margarita Burgundė išgirdo nu- 
sileidžiant pakeliamąjį Gajaro pilies tiltą, o kieme 
nuaidėjo arklių trypsmas, iš pradžių pamanė, kad 
jai pasivaideno. Ji taip seniai laukė šios akimirkos, 
taip seniai apie ją svajojo, išsiuntusi Roberui d'Ar- 
tua laišką, sutikusi su savo pažeminimu ir atsisa- 
kiusi visų teisių — tiek savo, tiek dukters — mai- 
nais už žadėtą laisvę, kurios vis nesimatė! 

Niekas jai neatsakė — nei Roberas, nei kara- 
lius. Nepasirodė joks pasiuntinys. Savaitės slinko, 
apgaubtos tylos, dar pragaištingesnės negu badas, 
labiau sekinančios negu šaltis, gėdingesnės negu 

parazitai. Margarita dabar beveik nebesikėlė iš 10- 
vos, ją kankino karštinė, kuri lygiai taip pat grau- 
žė jos sielą kaip ir kūną, drumstė sąmonę. Plačiai 
atvertomis akimis įsižiūrėjusi į bokštą gaubiančias 
sutemas, ji ištisomis valandomis klausėsi pagreitė- 
jusio širdies plakimo. Tylą trikdė kažkoks nerea- 
lus šnaresys; tamsoje tūnojo tragiška grėsmė, kuri 
ėjo nebe iš šio, bet iš ano pasaulio. Nuo nemigos 
ji kliedėjo, maišėsi protas... Filipas d'Onė, gra- 
žuolis Filipas, pasirodo, tebegyvas; štai jis žengia 
šalia jos sulaužytomis kojomis, jo pilvas kraujuoja; 
ji tiesia į jį rankas, bet negali jo pasiekti. Tačiau 
jis tempia ją keliu, kuris eina nuo žemės pas dievą, 
ji nebejaučia žemės po kojomis, bet vis dėlto ne- 
mato dievo. Ir šitaip žiauriai kamuodamasi ji žengs 
ir žengs iki amžių pabaigos, iki paskutiniojo teis- 
mo. Gal tai ir yra skaistykla. . 

— Blanša! — sušuko ji.— Blanša! Eina! 

Bokšto apačioje iš tikrųjų girgždėjo spynos, 
skląsčiai, durys; akmeninėmis pakopomis aidėjo 
daugybė žingsnių. | 

— Blanša! Girdi? 

Bet nusilpusį Margaritos balsą slopino didžiuliai 
užraktai, kurie naktį skyrė jų kameras, ir jis nepa- 
siekė viršutinio aukšto. 

Karalienę kalinę apakino vienos vienintelės Žžva- 
kės šviesa. Tarpduryje grūdosi žmonės; Margarita 
neįstengė jų įžiūrėti; ji tematė milžiną raudonu ap- 
siaustu, šviesiomis akimis ir sidabriniu durklu; jis 
ėjo jos link. | 

— Roberai!— sušnabždėjo ji — Roberai, paga- 
liau jūs čia. 

Paskui Roberą d'Artua ėjo kareivis, nešinas krės- 
lu, kurį jis pastatė prie lovos. 

— Na, kuzina, na,— prabilo Roberas sėsdama- 
sis,— jūsų sveikata ne per geriausia, kaip man sa- 
kė ir kaip pats matau. Ką jums skauda? 

— Viską, — atsakė Margarita,— nebežinau, ar aš 
dar gyva. | 

— Pačiu laiku atsiradau. Viskas greitai baigsis. 
Jūsų priešai nugalėti. Ar jūs įstengsite rašyti? 

— Nežinau, — atsakė Margarita. 

„D'Artua liepė prikišti žvakę ir atidžiau apžiū- 
pas ir jos juodas akis, nenatūraliai blizgančias ir 
įkritusias, nuo karščio sulipusius ant iškilios kaktos 
jos plaukus. 

— Gal bent galėsite padiktuoti laišką, kurio 
laukia karalius? Kapelionai!— pašaukė jis spragte- 
lėjęs pirštais. 

Iš šešėlio išniro baltas abitas — suglamžytas ir 
dėmėtas, gelsvas pakaušis. “ 

— Ar vedybos nutrauktos?— tyliai paklausė Mar- 
garita. 

— O kaip jos bus nutrauktos, kuzina, jeigu jūs 
atsisakėte pareikšti tai, ko buvote prašoma? 

— Aš neatsisakiau. Sutikau. Su viskuo suti- 
kau... Jau nieko mežinau. Nieko nesuprantu. 

— Atneškite vyno ąsotį, jai reikia pasistiprin- 

— įsakė d'Artua per petį. | 

Kambaryje nuaidėjo kažkieno žingsniai, nutolo 
laiptais. 

— Susikaupkite, kuzina,— vėl prabilo d'Artua.— 
Dabar teks sutikti su tuo, ką pasakysiu. 

— Betgi aš jums rašiau, Roberai; išsiunčiau laiš- 
ką, kurį prašiau perduoti Liudvikui ir kuriame pa- 
reiškiau... visa tai, ko jūs geidėte... kad ne jis 
mano dukters tėvas... 

Sienos ir veidai tarsi susvyravo aplink ją. 

— Kada?— paklausė Roberas. 

— Seniai... man rodos,. prieš kelias savaites, 
prieš du mėnesius ir nuo to laiko laukiu, kad ma- 
ne paleistų... 

— Kam jūs patikėjote laišką? 

— Žinoma, Bersiumė. .. 

' Ir staiga Margarita išsigando: „Ar aš iš tikrųjų 
rašiau? Baisu, bet aš nežinau... nieko nežinau“. 

— Paklauskite Blanšą,— sušnabždėjo ji. 

Kilo baisus triukšmas. Roberas d'Artua atsisto- 
jęs purtė kažką už apykaklės taip garsiai šaukda- 
mas, kad Margarita net nesuprato, ką jis sako. 

— Žinoma, taip, monsinjore, aš pats... nugabe- 
nau...— kartojo persigandusiu balsu Bersiumė. 


— Kam tu jį atidavei? Kam? 

— Paleiskite, monsinjore, paleiskitel Jūs mane 
smaugiate... Monsinjorui de Marinji. Paklusau įsa- 
kymaims. | | 

Tvirtovės komendantas neišvengė kumščio, ku- 
riuo d'Artua trenkė jam tiesiai į veidą. Tai buvo 
tikras smūgis kuoka, nuo kurio jis susvyravo ir su- 
dejavo. 

— Argi aš vadinuosi Marinji?— sustaugė d'Ar- 
tua.— Kai tau duoda laišką man, kokią teisę. turi 
įteikti jį kitam? : 

— Bet jis man tvirtino, monsinjore. .. 

— Tylėk, gyvuly. Pasirūpinsiu, kad tavo sąskai- 
ta būtų apmokėta truputį vėliau; o kadangi tu toks 
ištikimas Marinji, pasiųsiu tave pas jį į Luvro po- 
žemius,— pagrasino d' Artua. 

Paskui vėl kreipėsi į Margaritą. 

— Negavau jokio jūsų laiško, kuzina. Marinji 
pasiliko jį sau. 

— Ak taip!— ištarė ji. 

Ji beveik nurimo; dabar bent žinojo, kad tikrai 
jį parašė. 

Čia įėjo seržantas Lalenas su ąsočiu vyno, kurio 
buvo išsiųstas atnešti: Roberas d'Artua vėl atsisėdo 
if žiūrėjo, kaip Margarita geria. 

„Kodėl aš nepasiėmiau nuodų!— pagalvojo jis.— 
Būtų buvę paprasčiausia. Kvailys, kad nesumo- 
jau... Vadinasi, ji sutiko, o mes nieko nežinojo- 
me. Taip, iš tikrųjų visa tai didžiulė kvailystė. Bet 
dabar per vėlu, nieko nebepakeisi. Šiaip ar taip, 
tokia, kokią ją matau, ilgai ji vis tiek netvers." 

Išliejęs pyktį ant Bersiumė, Roberas jautė, kaip 
jį apima apatija ir beveik liūdesys. Jis sėdėjo čia 
kolosalus, nepaprastai dideles rankas pasidėjęs ant 
šlaunų, apsuptas kareivių, apsiginklavusių iki dan- 
tų, priešais tą migį, ant kurio gulėjo išsekusi mo- 
teris. Tačiau kaip jis nekentė Margaritos, kai ji 
buvo Navaros karalienė ir turėjo įžengti į Prancūzi- 
jos sostą! Kokių tik jis nerezgė pinklių, kad ją 
pražudytų; intrigavo, keliavo, siundė prieš ją ir 
Anglijos, ir Prancūzijos rūmus. Dar pereitą žiemą, 
nors buvo toks galingas baronas, o ji pasigailėtina 
kalinė, jis mielai būtų ją sutraiškęs, kai ji jam prie- 
šinosi. Dabar jo pergalė nuvedė jį toliau, negu jis 

būtų norėjęs. Jis nejautė gailesio, tik lyg ir kokį 
šleikštų abejingumą, gaižų nuovargį. Tiek visko 
prigalvota prieš šitą sulysusį, ligotą kūną, prieš ši- 
tą bejėgę galvą! Robero neapykanta staiga išblėso, 
nes priešininkas buvo per menkas. 

Jis ėmė apgailestauti, taip, nuoširdžiai apgailes- 
tauti, kad laiškas nepateko jam į rankas, ir svars- 
tė, kaip beprasmiškai kartais susiklosto likimas. Jei 
ne bukas šito asilo Bersiumė uolumas, Liudvikas X 
šią valandą jau būtų galėjęs antrąkart vesti, Marga- 
Iita būtų uždaryta kokiame atkampiame vienuoly- 
ne, o Marinji tikriausiai dar laisvas. O gal net vis 
dar valdžioje. Niekas nebūtų buvęs įstumtas į ak- 
lavietę ir priverstas griebtis kraštutinių sprendimų, 
o jis, Roberas d'Artua, nebūtų atsidūręs čia su jam 
užkrauta pareiga pribaigti mirštančiąją. 

„Šita našlystė būtina, bet turi likti šeimos pas- 
laptim",— pasakė jam Karolis de Valua. 

Ir Roberas sutiko su šia užduotim, pirmiausia 
dėl to, kad nuo šiol jis turės viršų ir ant Valua ir 
ant karaliaus. Už tokias paslaugas mokama amži- 
nai... Be to, labiau įsigilinus, likimas tik iš pažiū- 
ros atrodė beprasmiškas; kiekvienas, veikiamas savo 
prigimties, vairavo jį norima linkme. „Ar ne aš 
pradėjau šį reikalą pernai Vestminsteryje? Vadi- 
nasi, man dera jį ir užbaigti. Bet ar būtų man rei- 
kėję jį pradėti, jei Marinji, sutardamas vedybas su 
Burgundija, nebūtų atėmęs iš manęs Artua grafys- 
tės mano tetulės Mao naudai? O šiandien Marinji 
kamuojasi Luvre.“ Likimas turi logikos. 

Roberui staiga dingtelėjo, kad visi esantys kam- 
baryje žiūri į jį: Margarita nuo savo migio, Ber- 
siumė, trindamasis žandikaulį, Lalenas, atsiėmęs ąs0- 
tį, Robero tarnas Lormė, atsirėmęs į sieną šešėlyje, 
kapelionas, spausdamas prie pilvo rašyklinę. Visi 
jie atrodė nustebę dėl jo susimąstymo. 

Milžinas pasipurtė, 

— Matote, kuzina,— tarė jis,— koks baisus jū- 
sų priešas yra Marinji, kaip ir mūsų visų. Šitas 
pavogtas laiškas dar kartą tai įrodo. Jei ne Marinji, 
lažinuosi, jūs niekados nebūtumėte buvusi nei ap- 
kaltinta, nei teista, nei šitaip suniekinta. Tas išdavi- 
kas kaip įmanydamas stengėsi jums pakenkti, lygiai 

kaip jis stengėsi pakenkti karaliui ir karalystei, Bet 
šiandien jis suimtas, ir aš atvykau išklausyti jūsų 
skundų ant jo, kad greičiau paimtų viršų karaliaus 
teismgumas, kad greičiau būtų dovanota jums baus- 
mė. 

— Ką aš turiu pareikšti?— paklausė Margarita. 

Nuo išgerto vyno jai dar smarkiau daužėsi šir- 
dis; ji žiopčiojo kvėpuodama ir laikėsi susiėmusi 
ranka krūtinę. 

— Aš padiktuosiu už jus kapelionui,— tarė Ro-. 
beras. | 

Dominikonas tremtinys atsisėdo ant žemės, ra- 
šomąją lentelę pasidėjęs ant kelių; „šalia pastatyta 
žvakė apšvietė iš Apačios trijų šios scenos daly- 
vių veidus. | 

Roberas išsitraukė iš kapšelio sulenktą lapelį su 
tekstu ir ėmė skaityti kapelionui. 

„Valdove, mano vyre, aš merdžiuų, kamuojama 
širdgėlos ir ligos. Maldauju suteikti man atleidimą, 
nes jei nepaskubėsite. ..“ 

— Palaukite, monsinjore, aš nespėju,— pasakė 
kapelionas,— nemoku rašyti taip, kaip . jūsų dva- 
sininkai Paryžiuje. 

„.„. nes jei nepaskubėsite, jaučiu, kad mano 
dienos suskaičiuotos ir kad siela apleis mano kūną. 
Dėl visko kaltas mesiras de Marinji, kuris apšmei- 
žė mane, riorėdamas pražudyti mane jūsų ir velio- 
nio karaliaus akyse, kas, prisiekiu, buvo neteisybė. 
Jo įsakymu buvau laikoma bjauriose sąlygose ir 
dėl to..." | š 

— Monsinjore, ar galite dar palaukti? 

Kapelionas susirado gremžtuką ir ėmė krapštyti 
nelygų pergamentą. 

Roberas palaukė minutėlę, paskui vėl diktavo to-- 
liau ir užbaigė. 

„„„. ir dėl to atsidūriau tokioje bėdoje. Visa yra 
šio pikto žmogaus darbas. Dar prašau gelbėti ma- 
ne iš mano dabartinės padėties ir užtikrinu, kad vi- 
sada buvau dievo valia jūsų nuolanki žmona." 

Margarita pakilo nuo guolio. Ji niekaip neper- 
prato, ką reiškia šis baisus prieštaravimas, kodėl 
dabar jie nori, kad ji apsiskelbtų nekalta. 

— Bet kaipgi taip, kuzene, kaipgi taip — pa- 
klausė ji. — jųk jūs reikalavote, kad aš prisipažin- 
čiau? 

— Dabar nebereikia, kuzina,— atsakė Robe- 
ras,— šis popierius, kurį čia pasirašysite, atstos vis- 
ką. a: 

Šiuo metu Karoliui de Valua svarbiausia buvo 
surinkti kiek galima daugiau liudijimų — tikrų ar 
melagingų — prieš Angeraną. Šis dokumentas bu- 
vo esminis, turėjo bent dėl akių nuplauti karaliui 
padarytą negarbę, bet svarbiausia — šiame laiške 
karalienė pati pareiškė, kad jos galas čia pat. Iš 
tikrųjų monsinjorai de Valua ir d'Artua buvo žmo- 
nės su vaizduote! 

— O kas laukia Blanšos?į Ar pagalvojote apie 
Blanšą? 

— Nesirūpinkite,— pasakė Roberas.— Viskas bus 
padaryta. 

Margarita pasirašė pergamento apačioje. 

Tada Roberas d'Artua pakilo ir pasilenkė ties 
ja. Visi esantieji pasitraukė gilyn į kambarį. Mil-- 
žinas padėjo ranką Margaritai ant peties. | 

Šitam plačiam delnui prisilytėjus, Margarita pa- 
juto, kaip visą jos kūną užlieja kažkokia gera pa- 
laiminga šiluma. Ji sukryžiavo savo sulysusias ran- 
kas Roberui ant pirštų, tarsi bijodama, kad jis per- 
nelyg greit jų neatitrauktų. 

— Sudiev, kuzina,— tarė jis.— Sudiev. Linkiu 
jums gerai pailsėti. 

— Roberai,— paklausė ji tyliai, atversdama gal- 
vą ir ieškodama jo žvilgsnio — aną kartą, kai bu- 
vote atvykęs ir norėjote, kad aš būčiau jūsų, ar iš 
tikrųjų geidėte manęs? 

Nėra žmogaus, kuris būtų visiškai blogas. Ro- 
beras d'Artua šią akimirką ištarė tuos retus gai- 
lestingumo žodžius, kurie bet kada išsiveržė iš jo 
lūpų. į 

— Taip, mano gražioji kuzina, aš iš tiesų jus 
mylėjau. 

Ir jis pajuto, kaip nuo jo rankos prisilytėjimo 
ji atsipalaiduoja nurimusi, beveik laiminga. Būti 
mylimai, geidžiamai. buvo tikrasis šios karalienės 

gyvenimo tikslas, daug didesnis negu bet kokia 
karūna. | 

Ji žiūrėjo, kaip tolsta nuo jos kuzenas, o kartu 
su juo ir šviesa; jis rodėsi jai kažkoks nerealus — 
toks jis buvo didelis ir šitoje prietemoje priminė 
nenugalimus senobinių legendų didvyrius. | 

Išnyko baltas dominikono abitas, Bersiumė vil- 
kenos kepurė. Roberas varėsi savo svitą, eidamas 
iš paskos. Akimirką jis stabtelėjo ant slenksčio, 
tarsi dvejodamas ir norėdamas dar kažką pridurti. 
Paskui durys užsidarė, kambarys nugrimzdo į vi- 
sišką tamsą, ir Margarita nudžiugo — ji neišgirdo 
įprastinio užstumiamos velkės žvangtelėjimo. 

Vadinasi, jos nebeužrakina, ir atsisakymas šito 
įpročio — tai įvyko pirmą kartą po trijų šimtų 
penkiasdešimt dienų — pasirodė jai kaip laisvės 
pažadas. | 

Rytoj jai leis išeiti ir iki valiai pasivaikščioti po 
Gajaro pilį, o paskui netrukus jos pasiimti bus at- 
siųstas palankinas, su kuriuo ji bus nunešta ten, 
kur medžiai, miestai ir žmonės... „Ar galėsiu aš 
atsistoti?— mąstė ji.— Ar pajėgsiu? Žinoma, man 
grįš jėgos!" 

“Jos kakta, krūtinė, rankos degte degė; bet ji 
pasveiks, žinojo, kad pasveiks. Ji taip pat žinojo, 
kad visą naktį neužmigs. Bet kartu su ja iki auš- 
ros budės viltis. 

Staiga jos ausis pagavo lengvučiuką garsą, net- 
gi ne garsą, o šlamesį tyloje, kuris pasigirsta ta- 
da, kai gyva būtybė stengiasi sulaikyti kvapą. Be 
jos kambaryje dar kažkas buvo. 

— Blanša!-— riktelėjo ji.— Tai tu? 

Gal buvo atstumti įr trečio aukšto skląsčiai? Ta- 
čiau Margarita negirdėjo, kad būtų atsidariusios du- 
rys. Ir kodėl Blanša taip atsargiai slinktų prie jos? 
Nebent ji staiga išprotėjo. .. 

— Blanša!-— pakartojo išsigandusiu balsu Mar- 
garita. 

Vėl įsivyravo tyla, ir Margaritai toptelėjo min- 
tis, kad nuo karštinės jai vaidenasi. Bet po minu- 
tės vėl išgirdo, šį sykį arčiau, tą patį alsavimą — 
kažkas. stengėsi kvėpuoti kuo tyliau — ir labai 
lengvą šiugždesį ant grindų, lyg šuns nagų krebž- 

desį. Kažkas kvėpavo šalia jos. Gal tai iš tikrųjų 
šuo, Dersiumė šuo, įsekęs pridurmui savo šeiminin- 
ko ir dabar čia užmirštas? O gal žiurkės... Žiur- 
kės, jų smulkūs tarsi žmonių žingsneliai; jos šmi- 
žinėja, kaip kokie kažkur skubantys sąmokslininkai 
ir naktimis kažką paslaptingai veikia. Bokšte žiur- 
kės jau buvo keletą sykių pasirodžiusios, ir Ber- 
siumė buvo kaip tik atvedęs šunį, kad jas išpjau- 
tų. Bet ar kas girdėjo žiurkes kvėpuojant? 

Ji staiga pakilo guolyje, širdis jai daužėsi krū- 
tinėje kaip patrakusi; kažkoks metalinis daiktas — 
ginklas ar sagtis — džerkštelėjo į akmeninę sieną. 
Plačiai atvėrusi akis Margarita su neviltimi dairėsi 
į tamsą. į 

— Kas ten?— šūktelėjo ji. 

Vėl stojo tyla. Bet dabar ji žinojo, kad ji ne 
viena. Ji taip pat stengėsi, bet tuščiai, sulaikyti 
alsavimą. Ją smaugė baimė, kokios niekada ne- 
buvo gyvenime patyrusi. Ji tuoj mirs; šis įsitikini- 
mas buvo jai nepakeliamas; ir siaubą, kurį kėlė 
laukimas, kada įvyks tai, su kuo nenorėjo sutikti 
jos protas, dar labiau didino siaubas, kurį kėlė 
nežinojimas, kaip ji numirs, nei į kurią kūno vietą 
trenks smūgis, nei kas tas nematomas padaras, ku- 
ris slenka prie jos pasieniu. 

Staiga į lovą atsitrenkė kažkokia apskrita for- 
ma, truputį tamsesnė negu sutemos. Margarita taip 
suklykė, kad Blanša Burgundė, esanti viršuje, išgir- 
do tą klyksmą per visus akmenis. Jis turėjo skam- 
bėti jai ausyse visą gyvenimą! Bet riksmas staiga 
nutrūko. 

Dvi rankos užmetė Margaritai ant burnos pak- 
lodę ir ėmė veržti ją aplink kaklą. Galva įsirėmusi 
į kažkieno plačią krūtinę, rankomis graibydama orą 
ir visu kūnu daužydamasi, kad išsivaduotų, Mar- 
garita dusliai kriokė, Marška ant kaklo veržė ją 
vis kiečiau kaip antkaklis iš įkaitinto švino. Kara- 
lienė duso. Akyse jai šokinėjo ugnies liežuviai; 
smilkiniuose sugaudė didžiuliai bronziniai varpai. 
Bet žudikas veikė kaip profesionalas; varpų virvė 
staiga nutrūko, ir Margarita krito į juodą pragar- 
mę, be pradžios ir pabaigos. 

Praėjus kelioms minutėms, Roberas d Artua, ku- 

ris stūmė laiką, girkšnodamas vyną Gajaro pilies 
kieme su ginklanešiais, pamatė, kaip prie jo arklio 
priėjo Lormė, tarsi taisydamasis priveržti balnasai- 
tį, Deglai jau buvo užgesinti — aušo. Žmonės ir 
arkliai plūduriavo pilkoje migloje. 

— Jau, monsinjore,— sušnabždėjo Lormė. 

— Žymių nėra?—taip pat tyliai paklausė Ro- 
beras. 

— Manau, ne, monsinjore. Veidas nepajuoduos — 
sulaužiau kaklo kaulus. Ir lovą sutvarkiau. 

— Buvo nelengva? 

— Jūs gi žinote, monsinjore, aš kaip pelėda — 
matau ir tamsoje. 

D'Artua, sėdęs į balną, pašaukė Bersiumė. 

— Pastebėjau, kad jos malonybė Margarita la- 
bai blogai atrodo, — tarė jis.— Bijau, kad pagal jos 
būseną, ji gali neištverti nė savaitės. Jei kartais 
numirtų, štai ką įsakau: lėk į Paryžių be atokvė- 
pio šuoliais ir prisistatyk tiesiai monsinjorui de Va- 
lua, jam pirmam pranešk naujieną, ir tik jam, 
Girdi — monsinjorui de Valua. Pasistenk šį sykį ad- 
reso nesupainioti ir laikyk snapą užčiaupęs. Atsi- 
mink, kad tavo monsinjoras de Marinji sėdi kalė- 
jime, ir tu taip pat gali pakliūti tarp tų, kurių pul- 
kelis kyburiuos, karaliaus kartuvėse. 

Už Andeliso miško brėško aušra, siaura pilkš- 
vai rausva juostele apibrėždama medžių kontūrus. 
Apačioje silpnai blykčiojo upė. 

Roberas d'Artua, leisdamasis nuo Gajaro pilies 
skardžio, jautė, kaip lygiai jį kilnoja žirgas, kurio 
šilti šonai virpčioja, suspausti pušnų. Jis giliai į 
plaučius įtraukė ryto orą. 

— Gera vis dėlto būti gyvam,— suniurnėjo jis. 

— Taip, monsinjore, gera,— atsakė Lormė.— Tik- 
riausiai šiandien bus graži saulėta diena. 


VI 
KELIAS Į MONFOKONĄ 


Nors ir koks siauras buvo langelis, pro storus 
sukryžiuotus virbus Marinji įžiūrėjo dangų, tarsi 

kokį puošnų audeklą su švytinčiomis jame balan- 
džio mėnesio žvaigždėmis. 

Miegoti nesinorėjo. Ausimis jis gaudė šykščius 
Paryžiaus garsus: nakties sargybos šauksmą, daržo- 
vėmis pakrautų ir į halę važiuojančių kaimo vežė- 
čių dardėjimą... Tas miestas, kuriam jis praplatino 
gatves, išpuošė trobesius, kurį sutramdė maištau- 
jantį, tas nervingas miestas, kuriame kiekvieną aki- 
mirką galėjai patikrinti visos karalystės pulsą ir ku- 
ris šešiolika metų buvo svarbiausias jo minčių ir 
rūpesčių objektas, paskutines dvi savaites tapo jam 
neapkenčiamas, kaip gali būti neapkenčiamas kuris 
nors Žmogus. 

Šita pagieža gimė tiksliai tą rytą, kai Karolis de 
Valua, bijodamas, kad Luvre Marinji gali susiuos- 
tyti su bendrais, nutarė perkelti jį į Tamplio bokš- 
tą. Raitas ant arklio, apsuptas seržantų ir lankinin- 
kų, perjojęs beveik visą Paryžių, Marinji staiga 
suprato, kad žmonės, daugel metų lenkęsi jam, ne- 
kenčia jo. Užgaulūs žodžiai, kurie jį visur lydėjo, 
džiaugsmo šūksniai gatvėse, į jį nukreipti kumščiai, 
pašaipos, grasinijnai mirtimi — visa tai buvusį ka- 
ralystės valdytoją sugniuždė labiau negu pats su- 
ėmimas. 

Kas ilgai stovėjo prie valdžios vairo ir stengėsi 
veikti visų labui, kas žirnio, kiek jam atsiėjo šis 
darbas, staiga pastebėjęs, kad niekas niekada jo 
nemylėjo, nesuprato, o tik pakentė,— jaučia di- 
džiulį kartėlį ir ima svarstyti, ar nereikėjo paskir- 
ti savo gyvenimą kam kitam. 

„Garbės titulus turėjau visus, bet laimės nepa- 
tyriau, nes Man niekad neatrodė, kad viską pada- 
riau iki galo. Ar vertėjo šitaip plūktis dėl žmonių, 
kurie jaučia man tokį pasibjaurėjimą?" 

Tolesni įvykiai buvo ne mažiau baisūs. Angera- 
nas buvo atgabentas į Venseną, šį sykį ne posė- 
džiauti su kitais dignitoriais, bet stoti prieš baro- 
nų ir aukštųjų dvasininkų teismą ir išklausyti 
Žaną d'Anjerą, atliekantį prokuroro vaidmenį ir 
skaitantį kaltinimo aktą. 

— Non nobis, Domine, non nobis, sed nomini 

tuo *...— šūktelėjo pradėdamas skaityti Žanas d'An- 
jeras. 

Viešpaties vardu jis išvardijo keturiasdešimt vie- 
ną kaltinimo punktą. prieš Marinji; kyšininkavimas, 
išdavystė, piktnaudžiavimas tarnybine padėtimi, slap- 
ti ryšiai su karalystės priešais — kiekvienas kalti- 
nimas buvo pagrįstas keistais parodymais. Akte bu- 
-vo priekaištaujama Marinji, kad dėl jo iš sielvar- 
to pravirkęs karalius Pilypas Gražusis, kad jis 
apgavęs mMonsinjorą de Valua, vertindamas Gajfon- 
teno dvaro žemes, kad jį matę kalbantis prie ke- 
turių akių dykame lauke su Lui de Neveru, Fland- 
rijos grafo sūnumi... 

Angeranas paprašė žodžio, bet negavo. Parei- 
kalavo pirštinės teisės, bet taip pat negavo. Teis- 
mas paskelbė jį kaltu, net neleidęs gintis, atrodė, 
kad teisiamas velionis. 

O juk tarp teismo narių sėdėjo Žanas de Ma- 
„rinji. Angeranui itin lengva buvo įsivaizduoti, kokį 
niekšingą sandėrį sudarė jo brolis, kad išlaikytų 
arkivyskupiją, kurią pats jam „išrūpino! Per visą 
tą bylą be debatų Angeranas stengėsi susitikti su 
jaunėlio žvilgsniu, bet matė tik bejausmį veidą, nu- 
suktas į šalį akis ir gražias rankas, kurios lėtai 
glostė pektoralo kašpinus. 

— Ar pažiūrėsi į mane, „Judai? Ar pažiūrėsi, 
Kainai“— niurnėjo Angeranas. 

Jei net jo brolis su tokiu cinizmu stoja kaltin- 
tojų pusėn, kaip tikėtis bet kieno ištikimybės ar 
padėkos? 

Teisme nebuvo nei grafo de Puatjė, nei grafo 
d'Evrė, kurie tik tuo galėjo pareikšti nepritarimą 
šitai teismo parodijai. 

Minios aliojimas ir vėl palydėjo Marinji, vežamą 
iš Venseno atgal į Tamplį; šį sykį sukaustytas jis 
buvo uždarytas į tą pačią kamerą, kurioje kadaise 
kalėjo Žakas de Molė. Jo grandinė buvo prikalta 
prie to pačio žiedo, kur neseniai buvo prikalta di- 
džiojo magistro grandinė; ant sienos pelėsių tebe- 


* Ne mums, viešpatie, ne mums, bet tavo vardu... 
(Iot.). 

simatė ženklai, nubraižyti senojo riterio, kuris ši- 
taip skaičiavo dienas. | 

„Septynerius metus! Mes pasmerkėme jį iškalėti 
čia septynerius metus, o paskui pasiuntėme ant 
laužo. Aš čia kaliu tik savaitę, ir jau. suprantu, 
ką jis iškentėjo". 

Valstybės vyras iš tų aukštybių, iš kurių valdo, 
saugomas ištiso teismų, policijos ir kariuomenės 
aparato, pasmerkdamas nuteistąjį kalėti ar mirti, už- 
miršta, kad šis yra žmogus; jis naikina opoziciją. 
Marinji prisiminė: kai Žydų saloje buvo deginami 
tamplieriai, jis išgyveno slogų jausmą, supra- 
tes, kad dega ne abstrakčios priešiškos jėgos, bet 
gyvi padarai, žmonės — tokie kaip jis. Tą naktį, 
trumpą akimirką, nors ir smerkdamas save už šitą 
susijaudinimą, kaip už nederamą silpnybę, jis pa- 
sigailėjo tų, kurie mirė kankinami. Tą patį išgyveno 
jis dabar savo kameroje. „Iš tiesų ant mūsų visų 
krito prakeikimas už tai, ką padarėme." 


Paskui Marinji dar sykį buvo nugabentas į Ven- 
seną, kur jis gavo dalyvauti niauriausioje, šlykš- 
čiausioje neapykantos ir niekšystės demonstracijo- 
je. Matyt, neužteko visų kaltinimų, matyt, reikėjo 
žūt būt nustelbti žmonių sąžinėse dvejones, kad teis- 
mas teikėsi suversti jam ant pečių keisčiausius nu- 
sikaltimus, patvirtintus stulbinančios virtinės me- 
lagių liudytojų. | 

Monsinjoras de Valua didžiavosi atskleidęs pla- 
tų su raganavimu susijusį sąmokslą, kurio įkvėpė- 
jas, aišku, buvo Angeranas. Ponia de Marinji ir jos 
sesuo ponia de Šantelu nusikalstamai burtininkavu- 
sios ir, kad užkerėtų, adatomis smaigsčiusios vaški- 
nes figūrėles, vaizduojančias karalių, patį grafą de 
Valua ir grafą de Sen Polį. Taip bent teigė asme- 
nys, atvesti iš Burdonė gatvės, kur su tyliu 
policijos pritarimu jie laikė juodosios magijos krau+ 
tuvėles. Į karaliaus teismą buvo atitempta raiša mo- 
teris, aiškiai Velnio tvarinys, ir kažkoks Pavjo, ne- 
seniai nuteisti panašioje byloje. Jie noriai apsiskel- 
bė esą ponios de Marinji bendrai, bet neįstengė 
nuslėpti skaudaus nustebimo, kai buvo patvirtintas 
nuosprendis, pagal kurį jie turėjo būti sudeginti ant 

laužo. Šioje byloje buvo apgauti net melagiai liu- 
dytojai! 

Pagaliau buvo pranešta apie Margaritos Burgun- 
dės mirtį, ir šios žinios didžiai sujaudintiems klau- 
sytojams buvo perskaitytas laiškas, kurį karalienė 
prieš mirtį parašė savo vyrui. | | 

— Ją nužudė! — šūktelėjo Marinji, kuriam tada 
paaiškėjo visos gudrybės. | 

Bet jį nutildė seržantai, tarp kurių jis sėdėjo, o 
Žanas d'Anjeras įtraukė naują punktą į kaltinamą- 
jį aktą. | 

Veltui Anglijos karalius prieš keletą dienų vėl 
kreipėsi laišku į sąvo svainį, Prancūzijos karalių, 
prašydamas nebausti Angerano. Veltui Lui de Ma- 
rinji puolė savo krikštatėviui Liudvikui Vaidinga- 
jam į kojas, melsdamas malonės ir teisingumo. 
Liudvikas X, kai tik kas ištardavo Marinji vardą, 
atsakydavo šiais žodžiais: 

— Mano ranka jo nebegloboja. 

Jis pakartojo šį sakinį viešai paskutinį kartą 
Vensene. 

Angeranas tada ir išgirdo, kad pasmerkiamas pa- 
karti, jo žmona uždaroma į kalėjimą, o visas jų 
turtas konfiskuojamas. | . 

Bet Valua vis- dar jaudinosi; jis tol nenurims, 
kol nepamatys Angerano tabaluojančio ant virvės. 
O kad tasai nemėgintų pabėgti, pasodino savo priešą 
į trečią iš eilės kalėjimą — į Šatlė. 

Taigi 1315 metų balandžio 30 dieną Marinji 
žvelgė į dangų pro savo kameros langelį Šatlė ka- 
lėjime. | 

Mirti jis nebijojo, bent jau rengėsi susitaikyti 
su tuo, kas neišvengiama. Bet jo galvoje įkyriai 
sukosi mintis apie prakeikimą, nes neteisybė buvo 
akivaizdi ir jis negalėjo neįžvelgti, kad staiga pra- 
trūkęs žmonių įsiūtis yra aukštesnės valios apraiš- 
ka. „Ar iš tikrųjų didžiojo magistro lūpomis bylojo 
dievo rūstybė? Kodėl mes visi tapome prakeikti, 
netgi tie, kurių. jis neišvardijo, tik todėl, kad jie 
ten tada buvo? Tačiau mes veikėme tik karalystės, 
bažnyčios didybės ir tikėjimo tyrumo labui. Kodėl 
įtūžo dangus ant kiekvieno iš mūsų?“ 

Ir nors jį nuo mirties bausmės skyrė tik kelios 
valandos, mintimis jis perbėgo vieną po kito visus 
tamplierių bylos etapus, tarsi ji labiau negu bet 
kuris kitas viešas ar asmeninis jo veiksmas galuti- 
nai galėjo paaiškinti visa, ką jis privalėjo suvokti 
prieš mirtį. Lėtai žengdamas atminties pakopomis su 
tokiu pačiu uolumu, kokį rodydavo visur ir visada, 
jis priėjo lyg ir slenkstį, kur SE tvykstelėjo švie- 
sa, ir jis viską suprato. 

„Prakeikimas ėjo Me iš dievo. Jis ėjo iš jo paties, 
jį sukėlė jo paties veiksmai. Ir šį matą galima bu- 
vo taikyti visiems žmonėms ir visoms bausmėms. 

„Tamplieriai nebepaisė savo įstatų, jie nusigrę- 
žė nuo tarnavimo krikščionybei, rūpinosi vien pre- 
kyba auksu; juos graužė ydos, supūdžiusios jų di- 
dybę; taigi prakeikimas glūdėjo juose pačiuose, ir 
ordiną tikrai reikėjo panaikinti. Bet kad tamplie- 
rių byla būtų užbaigta, aš paskyriau arkivyskupu 
savo brolį, garbėtrošką ir bailį; jis turėjo nubausti 
juos už nusikaltimus, kurių jie nepadarė; tat nieko 
stebėtino, kad mano brolis sėdi. teisme, kuris nu- 
baudė mane už nusikaltimus, kurių aš nepadariau. 
Neturiu teisės prikaišioti jam, kad išdavė mane; 
kaltininkas esu aš pats... Todėl kad Nogarė nu- 
kankino daugybę nekaltų žmonių, stengdamasis iš- 
gauti iš jų prisipažinimus, kurių neva reikėjo visų 
labui, jo priešai galų gale jį nunuodijo... Todėl 
kad Margarita Burgundė politikos sumetimais buvo 
ištekinta už princo, kurio nemylėjo, ji sulaužė mo- 
terystę; todėl kad ji sulaužė moterystę, buvo de- 
maskuota ir atsidūrė kalėjime. Todėl kad aš sude- 
ginau jos laišką, kuris būtų atpalaidavęs karaliui 
Liudvikui rankas, pražudžiau Margaritą ir kartu 
pražudžiau save... Už tai, kad Liudvikas įsakė ją 
nužudyti, kaltę suvertęs ant manęs, kas jį ištiks? 
Kas ištiks Karolį de. Valua, kurio įsakymu šį rytą 
aš būsiu pakartas už nusižengimus, kuriuos jis iš- 
galvojoė Kas ištiks Klemenciją Vengrę, jeigu, no- 
Iėdama tapti Prancūzijos karaliene, ištekės už žmog- 
žudžio?.. Net jei mes baudžiami už. tariamus 
nusikaltimus, visada yra tikroji mūsų bausmės prie- 
žastis. Kiekvienas neteisingas veiksmas, nors ir tei- 
singo reikalo labui, slepia prakeikimą“. 

ir kai Angeranas de Marinji suvokė šią tiesą, 
jo neapykanta bet kam užgeso, ir jis nebekaltino 
kitų dėl savo likimo. Tokia buvo jo atgaila, kur 
kas veiksmingesnė už tą, kurią mes žadiname atmin- 
tinai išmoktomis maldomis. Jis jautėsi atgavęs di- 
džią ramybę ir tarsi sutiko su dievo jam skirta 
šitokia savo lemtimi. 

Jis ramiai laukė aušros; jam vis rodėsi, kad te- 
bestovi prie to šviesaus slenksčio, prie kurio jį 
privedė susimąstymas. 

Apie primą" jis išgirdo kažkokį triukšmą ana- 
pus kalėjimo sienų. Kai įėjo Paryžiaus prevo, kri- 
minalinių bylų viršininkas ir prokuroras, jis lėtai 
atsistojo ir palaukė, kol jam atkalė grandines, Paskui 
užsimetė ant pečių purpurinį apsiaustą, su kuriuo 
išėjo iš namų tą dieną, kai jį suėmė. Jautėsi keis- 
tai stiprus ir tolydžio kartojo suvoktą tiesą: ,Kiek- 
vienas neteisingas veiksmas, nors ir teisingo rei- 
kalo labui..." + 

— Kur mane veda?— paklausė jis. 

— Į Monifokoną, mesire. S 

— Labai gerai. Šios kartuvės buvo atstatytos 
mano įsakymu. Taigi gyvenimą aš baigsiu ant sa- 
vo paties kūrinio. 

Jį išvežė iš Šatlė vežimu, pakinkytu keturiais 
arkliais, iš priekio, šonų ir iš galo žengė kelios lan- 
kininkų ir sargybinių kuopos. .,,Kai buvau karalys- 
tės valdovas, mane lydėjo tik trys seržantai, o mir- 
ti mane lydi trys šimtai...“ 

Stovėdamas vežime, staugiančiai miniai Marinji 
sakė: 

— Gerieji žmonės, melskitės už mane. 

Eisena sustojo Sen Deni gatvės gale prieš Die- 
vo mergelių vienuolyną. Marinji buvo paprašytas 
išlipti ir atvestas į kiemą, prie medinio kryžiaus su 
stogeliu. „Teisybė, taip viskas turi vykti, — toptelė- 
jo jam, — tik aš niekad šioje ceremonijoje nedaly- 
vavau. Tačiau kiek žmonių -pasiunčiau į kartu- 
ves... Likimas skyrė man šešiolika sėkmės ir 
laimės metų, atlygindamas už gera, kurį galbūt pa- 
dariau, ir šešiolika negandos dienų ir vieną mir- 
ties rytą, bausdamas už bloga... Dievas man gai- 
lestingas." 

Prie kryžiaus vienuolyno kapelionas perskaitė 
suklupusiam Marinji maldą už mirusius. Paskui vie- 
nuolės atnešė pasmerktajam taurę vyno ir tris rie- 
kes duonos, kurias jis lėtai sukramtė, kad pasku- 
tinį kartą -pasimėgautų šios žemės maistu. Gatvėje 
paryžiečiai tebeklykė. „Duona, kurią jie netrukus 
valgys, neatrodys jiems tokia gardi, kaip toji, ku- 
rią padavė man“, — pagalvojo Marinji, lipdamas at- 
gal į ratus. 

Eisena peržengė miesto sieną. Po ketvirčio my- 
lios, pasibaigus priemiesčiams, ant kalvos iškilo 
Monfokono kartuvės. 

Jos buvo atstatytos paskutiniais metais ten, .kur 
kadaise Liudviko Šventojo laikais stovėjo senosios 
kartuvės. Monfokonas atrodė tarsi kokia didžiulė ne- 
baigta halė be stogo. Ant stambios keturkampės 
platformos, kurios pamatus sudarė didžiuliai neta- 
šyto akmens luitai, į dangų stiebėsi šešiolika mū- 
rinių stulpų. Platformos vidury buvo platus griovys, 
į kurį vertė lavonus, o kartuvės buvo išrikiuotos 
išilgai šito griovio. Mūriniai stulpai buvo sujungti 
dvigubais rąstais ir geležinėmis grandinėmis, ant 
kurių po įvykdytos bausmės būdavo kabinami kū- 
nai; jie ten pūdavo, palikti vėtroms ir krankliams, 
kad gąsdintų kitus ir įkvėptų pagarbą karaliaus 
teisingumui. 

Tą dieną ant kartuvių kybojo koks dešimt kū- 
nų — vieni nuogi, kiti pusiau aprengti, destis kiek 
drabužių atiteko budeliams — visi ar dalis. Kai ku- 
rie iš tų lavonų jau buvo virtę beveik skeletais; 
kiti pradėję gesti, pažaliavusiais ar pajuodusiais vei- 
dais, iš ausų ir burnos varvėjo bjaurus skystis, mė- 
sos gabalai, išplėšti paukščių, karojo ant drabužių. 
Aplinkui sklido šleikštus tvaikas. 

"Mirties bausmės pažiūrėti susirinko daugybė 
smalsuolių, pakirdusių su aušra; ratu išsirikiavę lan- 
kininkai stengėsi sulaikyti urduliuojančią minią. 

Kai Marinji išlipo iš ratų, prie jo priėjo kunigas 
ir paprašė prisipažinti nusižengus, už ką yra nu- 
baustas. 

— Ne, tėve,— pasakė Marinji. 

Jis paneigė, norėjęs burtais pakenkti Liudvi- 
kui X ar bet kuriam kitam karališkajam princui, 
paneigė eikvojęs iždą, paneigė visus kaltinimo 
punktus, nukreiptus prieš jį, ir iš naujo patvirti- 
no, kad visa, už ką ant jo buvo verčiama kaltė, 
atlikęs velionio karaliaus, valdovo, įsakytas ar su 
jo pritarimu. 

— Bet teisingo reikalo labui aš padariau daug 
neteisybės ir dėl šito gailiuosi. 

Sekdamas įkandin vyriausiojo budelio, jis užko- 
pė akmeniniu taku ant platformos ir su jam visada 
būdingu didingumu paklausė; rodydamas į kartu- 
ves: 

— Kurios? 

Tarsi nuo tribūnos, jis paskutinį kartą metė 
žvilgsnį į klykiančią minią. Pasipriešino, kai jam 
norėjo surišti rankas. 

— Tegul manęs nelaiko! 

Pats pakėlė aukštyn plaukus ir įkišo storą, kaip 
jaučio sprandą į užveržiamą kilpą. Įkvėpė pilna 
krūtine, kad kuo ilgiausiai išliktų plaučiuose gy- 
vybė, sugniaužė kumščius; virvė, kurią traukė še- 
šios rankos, iškėlė jį du sieksnius nuo žemės. 

Minia, nors tik šito ir laukė, garsiai riktelėjo 
iš nuostabos. Keletą minučių buvo matyti, kaip Ma- 
rinji raitosi, paskui jam išsprogo akys, veidas pir- 
mMiausiai pamėlo, paskui pasidarė violetinis, iš bur-. 
nos išlindo liežuvis, o rankos „ir kojos sutrūkčiojo, 
tarsi jis būtų kopęs nematomu stiebu aukštyn. Pa- 
galiau rankos nusviro, konvulsijos aprimo, liovėsi, 
O akyse užgeso šviesa. 

Minia, vis dar stulbinanti savo elgesiu,— todėl 
kad pati buvo apstulbusi — nutilo. 


Valua uždraudė nuteistąjį nurengti, kad kiek- 
vienas jį lengviau atpažintų. Budeliai nuleido kū- 
ną ir už .kojų nuvilko per platformą; paskui, atrė- 
mę kopėčias į kartuvių stulpus, žiūrinčius į Pary- 
žiaus pusę, pakabino ant grandinių, kad čia, tarp 
Niekam nežinomų piktadarių maitos, pūtų vienas iš 
didžiausių, kokį bet kada turėjo Prancūzija, mi- 
nistrų.!4 

NUVERSTA STATULA 


Kitą naktį vagys, prisidengę tamsa, užgulusia 
Monfokoną, kur girgždėjo grandinės, nukabino žy- 
mųjį numirėlį ir nuplėšė nuo jo drabužius; rytą 
sargybiniai rado Marinji kūną huogą ant akmenų. 

Monsinjoras de Valua, kuris dar gulėjo, kai jam 
buvo apie tai pranešta, įsakė lavoną aprengti ir 
vėl pakabinti. Paskui apsirengė pats ir žvalus, Žva- 
lesnis negu bet kada, trykštantis šviežiom jėgom, 
išėjo iš namų, kad, įsimaišęs į miesto triukšmą, pa- 
justų žmonių sambrūzdį, karaliaus valdžios galybę. 

Lydimas kanauninko de Mornė, savo buvusio 
kanclerio, kurį jis paskyrė Prancūzijos antspaudų 
saugotoju, įėjo į rūmus Sitė saloje. 

Prekijų galerijoje pirkliai ir smalsuoliai žiopso- 
jo, kaip keturi mūrininkai, užsikorę ant pastolių, 
vertė didžiąją Angerano de Marinji statulą. Ji bu- 
vo pritvirtinta prie sienos ne tik postamentu, bet 
ir pečiais. Kirtiklių ir kaltų daužomas akmuo tiško 
baltomis skeveldromis. 

Atsivėrė vidinis langas, pro kurį buvo matyti 
visa galerija; prie baliustrados pasirodė Valua ir 
kancleris. Smalsuoliai, pastebėję savo naujuosius 
valdovus, nusiėmė kepures. | . 

— Žiūrėkite, gerieji žmonės, žiūrėkite, čia dir- 
bamas geras darbas!-— šūktelėjo Valua, skatinančiu 
mostu kreipdamasis į nedidelį būrelį. 

Paskui, atsigręžęs į Mornė, paklausė: 

— Ar baigėte surašyti Marinji turtą? 

— Baigiau, monsinjore, pasirodo, riebus kąs- 
nelis. 

— Neabejoju, — atsakė Valua— Vadinasi, kara- 
lius dabar turės lėšų ir galės atsilyginti tiems, kurie 
jam pasitarnavo šiuo reikalu. Pirmiausia reikalau- 
ju, kad man būtų grąžintas Gajfonteno dvaras, ku- 
rį tas nenaudėlis išviliojo iš manęs per niekšiškus 
mainus, Tai joks atlyginimas, tiesiog teisingumas, 
Antra vertus, laikas, kad mano sūnus Pilypas tu- 
rėtų pagaliau savo rūmus ir dvarą. Marinji priklau- 

sė du namai: namas Fosė Sen Žermeno ir kitas — 
Austrijos gatvėje. Aš meilyčiau antrojo... Žinau 
taip pat, kad karalius nori apdovanoti Anrie de 
Medoną, tą, kuris leidžia iš pintinių karvelius; už- 
sirašykite šitą pageidavimą. A, svarbiausia, neuž- 
mirškite, kad monsinjoras d'Artua jau penkeri 
metai laukia pajamų iš Bomono grafystės. Dabar 
proga atiduoti jam bent dalį jų. Karalius daug sko- 
lingas mūsų kuzenui d'Artua. 

— Karalius turės gaip pat įteikti — tarė kanc- 
leris,— kaip įprasta, savo antrajai žmonai dovanų, 
ir atrodo, iš meilės jai linkęs pasirodyti esąs itin 
dosnus. Tuo tarpu jo pinigų skrynia vargiai at- 
laikys tokius užmojus. Ar negalima būtų paimti 
tai, kas bus skirta mūsų naujosios karalienės dova- 
noms, iš Marinji turtų? 

— Protingai sumanyta, Mornė. Padalykite turtą 
ir šio sąrašo pradžioje įrašykite mano dukterėčią 
Klemenciją Vengrę; karalius tikriausiai pasirašys. 

Valua kalbėdamas nenuleido akių nuo dirban- 
čių mūrininkų. | 

— Sau, monsinjore,— atsiliepė kancleris, — aš, Ži- 
noma, nieko neprašysiu. .. 

— Tr gerai padarysite, Mornė, nes piktiems lie- 
žuviams būtų puiki proga apkaltinti jus, kad, per- 
sekiodamas Marinji, geidėte naudos sau. Tad padi- 
dinkite truputį mano dalį, kad galėčiau atlyginti 
jums pagal nuopelnus... Ak, ji pajudėjo!-— pridū- 
rė Valua, pirštu rodydamas į skulptūrą. 

Didžioji Marinji statula dabar buvo visiškai at- 
skirta nuo sienos; darbininkai rišo ją virvėmis. Va- 
lua uždėjo žiedais apmaustytą ranką kancleriui ant 
peties, 

— Žmogus iš tiesų keista būtybė,— tarė jis.— 
Ar žinote, kad staiga pajutau sieloje tarsi tuštumą? 
Buvau taip įpratęs nekęsti šito nevidono, kad dabar, 
Man rodos, pasigesiu jo... 

„ Tuo pat metu rūmuose Liudvikas X baigė sku- 
tmosi ceremoniją. Šalia jo stovėjo ponia Eudelina, 
Tausva ir šviežia, laikydama už rankos dešimties 
Metų mergaitę — šviesiaplaukę, liesoką, išsigandu- 
Sią, kuri nežinojo, kad.šitas karalius, kurio smakrą 
džiovino pašildytais rankšluosčiais, yra jos teVas- 


187 


sv = 


dinusi, kupina vilties, laukė, kada pagaliau sužinos, 
ko pakvietė ją ir dukterį Liudvikas. 

Barzdaskutys išėjo, išsinešdamas dubenėlį, skus- 
tuvus ir tepalus. 

Prancūzijos karalius atsikėlė, papurtė ilgus plau- 
kus, kad jie lygiai sugultų ant apykaklės, ir pa- 
sakė: 

— Mano tauta patenkinta, ar ne, Eudelina, kad- 
įsakiau pakarti Marinji? | 

— Žinoma, monsinjore Liudvikai... tai yra, no- 
rėjau pasakyti, valdove. Kiekvienam džiugu, kad 
pagaliau baigėsi nelaimių metai... 

— Gerai, gerai. Tokia mano valia, 

Liudvikas X perėjo per kambarį, pasilenkė ties 
veidrodžiu, keletą minučių apžiūrinėjo savo veidą, 
atsigręžė. 

— Žadėjau tau pasirūpinti šio vaiko ateitimi... 
Ji „vadinasi Eudelina, kaip ir tu... 

Eudelinos akys pasruvo ašaromis; ji spūstelėjo 
dukteriai petį. Mažoji Eudelina atsiklaupė, kad iš- 
klausytų iš valdovo lūpų, kokiomis jis apibers ją 
geradarystėmis. 

— Valdove, šis vaikas laimins jūsų vardą mal- 
dose, iki paskutinės savo gyvenimo dienos... 

— Puiku, taip aš ir -nusprendžiau,— atsakė Vai- 
dingasis.— Tesimeldžia. Ji bus vienuolė, stos į Sen 
Marselio vienuolyną, kuris skirtas aukštos kilmės 
merginoms ir kur jai bus geriau negu bet kur ki- 
tur. 

Eudelinos motinos veide pasirodė nuostaba. 

— Tai šitaip jūs norite užtikrinti jai ateitį, val- 
dove? Uždaryti į vienuolyną? 

— Na ir kas? Ar ne gerai?— paklausė Liudvi- 
kas.— Pagaliau taip reikia; tarp žmonių pasilikti ji 
negali. Ir, mano nuomone, pravers mūsų ir jos iš- 
ganymui, kad ji šventu gyvenimu išpirktų nuodė- 
mę, kurią mes padarėme, ją pagimdydami. O tu... 

— Monsinjore Liudvikai, jūs ir mane uždarysi- 
te į- vienuolyną? — siaubo apimta paklausė Eudelina, 

Kaip pasikeitė Vaidingasis per tokį trumpą lai- 
ką! Šis karalius, diktuojąs įsakymus prieštaravimų 

nekenčiančiu tonu, nė iš tolo nebepriminė jai ne- 
rimastingo jaunuolio, kurį ji išmokė mylėtis,. nei 
vargšo princo, drebančio iš baimės, negalios ir šal- 
čio, kurį dar šildė savo glėby vieną vakarą pereitą 
žiemą. Tik žvilgsnis vis taip pat šmėsčiojo, niekur 
nesustodamas. 

— O tave, — tarė jis,— tave aš paskirsiu prižiū- 
rėti Vensene apystatą ir baltinius, kad kiekvieną 
kartą man ten atvykus, viskas būtų paruošta. 

Eudelina pakraipė galvą. Šitą atitolinimą nuo. rū- 
mų, išsiuntimą į antraeilę rezidenciją ji suprato 
kaip įžeidimą. Nejaugi jiems nepatiko, kaip ji eina 
savo pareigas? Tam tikra prasme būtų meilijusi 
vienuolyną; mažiau būtų buvęs įžeistas jos išdidu- 
mas. 

— Esu jūsų tarnaitė ir paklusiu jūsų valiai — 
šaltai atsakė ji. 

Ji liepė mažajai Eudelinai stotis ir vėl paėmė 
ją už rankos. 

Žengdama pro duris, staiga pastebėjo Klėmen- 
cijos Vengrės portretą ant servanto ir paklausė: 

— Tai ji? 

— Tai būsimoji Prančūzijos Earalicasss atsakė 
Liudvikas X ne be pasididžiavimo. 

— Būkite laimingas, valdove,— tarė išeidama Eu- 
delina. 

Meilė jos širdyje užgeso. 

— Žinoma, žinoma, aš būsiu laimingas,— karto- 
jo sau Liudvikas, vaikščiodamas po kambarį, į ku- 
Iį sruvo saulės šviesa. 

Pirmą kartą po įžengimo į sostą jis jautėsi vi- 
Siškai patenkintas ir tikras savimi. Atsikratė savo 
neištikimosios žmonos, atsikratė pernelyg galingo 
Savo tėvo ministro; pašalino -iš rūmų savo pirmą- 
ją meilužę, o nesantuokinę dukterį išsiunčia į vie- 
nuolyną 15, 

Visi keliai nuvalyti, dabar jis gali sutikti gra- 
žuolę neapolietę princesę, su kuria gyvendamas — 
kaip jam rodėsi — karaliaus ilgus šlovingus metus. 

Jis paskambino budinčiam šambelionui. 

— Liepiau pakviesti mesirą de Buvilį Ar jau 
atvyko? 

— Taip, valdove; jis laukia jūsų įsakymų. 

Šią akimirką nuaidėjo kurtus trenksmas, sudre- 
binęs rūmų sienas. 

— Kas čia?— paklausė karalius. 

— Manau, kad .griuvo statula, valdove... 

— Gerai... Pasakykite Buviliui, kad įeitų. 

Ir jis pasitaisė kėdėje, laukdamas buvusio didžio- 
jo šambeliono. | 

Prekijų galerijoje Angerano statula jau gulėjo 
ant grindų. Virvės truputį per greit nuslydo, ir dvi 
dešimtys kvintalų akmėns visu smarkumu trenkė 
ant žemės. Kojos nulūžo. 

Spinelas Tolomėjus ir jo sūnėnas Gučas Baljo- 
nis, stovėję pirmoje eilėje tarp smalsuolių, žiūrėjo 
į nuvirtusį kolosą. 

— Sulaukiau, sulaukiau. ..— šnabždėjo lombardų 
kapitonas. 

Jis nedemonstravo savo pergalės, kaip monsin- 
joras de Valua, žiūrėdamas iš aukštai pro baliustra- 
dos langą; bet užtat jo džiaugsmo netemdė jokia 
melancholija. Jis išgyveno sveiką pasitenkinimo 
jausmą — paprastą ir nedrumsčiamą. Marinji val- 
dymo metu italų bankininkai tiek kartų drebėjo dėl 
savo turtų ir net dėl savo kailio! Meseras Tolomė- 
jus — viena atmerkta, kita užmerkta akimi — mėga- 
vosi laisve. 

— Tas žmogus tikrai nebuvo mūsų draugas, — 
tarė jis.— Baronai didžiuojasi jį nuvertę, bet ir mes 
gerokai pasidarbavome. Ir tu, Gučai, daug man pa- 
dėjai. Noriu tau atsilyginti ir aktyviau įtraukti tave 
į savo reikalus. Ar turi kokių pageidavimų? 

"Jie pasileido taku pro prekydėžes. Gučas nuleido 
žemyn savo ploną nosį ir juodas blakstienas. 

— Dėde Spinelai, aš norėčiau valdyti Noflio 
kontorą! 

— Ką! —nustebo Tolomėjus.— Tai tokie tavo 
siekiai? Kontora kaime! Betgi ten per akis trijų 
tarnautojų, ir ji puikiausiai tvarkosi. Kuklios tavo 
svajonės! 

— Man patinka ta kontora,— tarė CGučas,— ir 
aš įsitikinęs, kad ją galima būtų praplėsti. 

— O aš esu įsitikinęs — atsakė Tolomėjus— 
kad tave į tą šalį vilioja greičiau meilė negu ban- 
kas... Panelė de Kresė, ar ne? Mačiau tos kontoros 

sąskaitas. Tie žmonės ne tik skolingi mums pinigų, 
bet mes dar juos ir maitiname. 

Gučas žvilgtelėjo į Tolomėjų ir pamatė, kad ta- 
sai šypsosi. | 

— Gražesnės už ją pašaulyje nėra, dėde, be to, 
ji bajoriškos kilmės! 

— Ak!-— atsiduso bankininkas, pakėlęs rankas.— 
Bajoraitė! Užsitrauksi bėdą. Bajorija, tu pats Ži- 
nai, mielai ima iš mūsų pinigus, bet nelabai nori, 
kad jos kraujas maišytųsi su mūsiškiu. Ar šeima 
sutinka? ; 

— Sutiks, dėde, esu tikras, sutiks. Broliai pri- 
ima mane kaip saviškį. 

Du arkliai išvilko Marinji statulą iš Prekijų gale- 
rijos. Mūrininkai susivyniojo virves, minia ėmė 
skirstytis. 

— Aš myliu Mari, o ji myli mane, — vėl prabilo 
Gučas, o norėti mus išskirti — tai linkėti mums 
mirties! Su tais pinigais, kuriuos uždirbsiu Notlyje, 
galėsiu atstatyti dvarą, o jis gražus, sakau jums, tik 
reikia įdėti truputį darbo, ir jūs, dėde, atvykęs ap- 
sigyvensite pilyje kaip tikras didikas. 

— Kaip žinai, kaimo aš nemėgstu, — pasakė To- 
lomėjus.— Jei ir pasitaiko sykį per metus su rei- 
kalais nuvykti į Grenelę ar Vožiraną, jaučiuosi 
atsidūręs pasaulio pakraštyje, ir taip, lyg būčiau šim- 
tametis senis... Svajojau apie kitokias tavo vedy- 
bas, norėjau apvesdinti tave su mūsų kuzenų Bar- 
džių dukterim. , 

Minutėlę patylėjo. 

— Tas, kuris mylimą žmogų nori padaryti lai- 
mingą prieš jo valią, pats nemoka mylėti. Važiuok, 
vaikeli, važiuok įr tvarkykis Noflyje. Ir vesk ką 
išmanai. Sieniečiai laisvi žmonės, o žmoną rei- 
kia pasirinkti tokią, kokią liepia širdis. Bet kuo 
greičiau parsivežk savo gražuolę į Paryžių. Ji bus 
mielai sutikta po mano stogu. 

— Dėkui, dėde Spinelai!— sušuko Gučas, pul- 
damas dėdei ant kaklo. 

Tuo metu grafas de Buvilis, išėjęs iš karaliaus 
apartamentų, žingsniavo Prekijų galerija. Storulis 
yrėsi pirmyn tvirtu žingsniu, kokiu jie žengdavo 

tada, kai monarchas siųsdavo jį kuriuo nors pave- 
dimu. 

— Ak, drauguži Gučai!-— šūktelėjo jis, pastebė- 
jęs abu italus— Kokia laimė, kad jus sutikau. Jau 
norėjau siųsti ginklanešį pas jus. 

— Kuo galiu jums pasitarnauti, mesire. Hiugai?— 
paklausė jaunuolis.— Mano dėdė ir aš — nuolan- 
kiausi jūsų tarnai. 

Buvilis šypsojosi Gučui tikrai draugiška šyp- 
sena. 

— Turiu jums gerą naujieną, taip, labai gerą 
naujieną. Papasakojau karaliui apie jūsų nuopelnus 
ir kiek daug jūs man padėjotė kelionėje. .. 

Jaunuolis dėkodamas nusilenkė. | 

— Tai va, drauguži, mudu vėl keliaujame į Nea- 
polį. 


ISTORINĖS PASTABOS 


1. —XIV amžiaus pradžioje svarbiausi karalys- 
tės pareigūnai buvo: Prancūzijos konetablis — aukš- 
čiausiasis kariuomenės vadas; Prancūzijos kancle- 
ris, kurio žinioje buvo teisingumas, bažnytiniai 
reikalai ir užsienio politika; didysis karaliaus anų 
mažordomas, 

Konetablis dalyvaudavo Mažosios tarybos posė- 
džiuose; turėjo kambarį karaliaus rūmuose ir pri- 
valėjo lydėti karalių visose jo kelionėse. Taikos 
metu būdavo aprūpinamas maistu, gaudavo dvide- 
šimt penkis Paryžiaus solius per dieną ir po de- 
šimt livrų kiekvienos šventės proga. Karo metu ar 
tada, kai lydėdavo karalių kelionėje, jis gaudavo 
dvigubą algą. Be to, kai žygyje dalyvaudavo kara- 
lius, už kiekvieną mūšio dieną“ konetablis gaudavo - 
dar po šimtą livrų. 

Visas užkariautų tvirtovių ir pilių turtas priklau- 
sydavo konetabliui; tik auksas ir belaisviai atitek- 
davo karaliui. Jis pirmasis po karaliaus pasirinkda- 
Vo sau aiklių iš priešo atimtos kaimenės. Jei 
nebūdavo karaliaus, užėmus bet kurią tvirtovę, bū- 
davo iškeliama konetablio vėliava. Karalius netu- 
rėjo teisės nei pradėti mūšio, nei atakos, nepasita- 
ręs su konetabliu ir negavęs jo pritarimo. Daly- 
vauti karūnavimo iškilmėse buvo konetablio parei- 
ga; jis žengdavo prieš karalių ir nešdavo kardą. 

Pilypo Gražiojo ir jo trijų sūnų, taip pat pirmai- 
siais Pilypo VI Valua karaliavimo metais Prancū- 
zijos konetabliu buvo Gošė de Šatijonas, Porsjeno 
grafas. Jis mirė 1329 metais, sulaukęs aštuoniasde- 
šimties metų. 

Prancūzijos kancleris, padedamas vicekanclerio ir 
notarų, parinktų iš karališkosios koplyčios dvasinin- 
kų tarpo, turėjo ruošti raštus ir tvirtinti juos 
karaliaus antspaudu, kurį jis saugojo, todėl buvo 
vadinamas antspaudų saugotoju. Jis įėjo į Mažosios 
tarybos ir Perų asamblėjos sudėtį. Jam pavaldūs 
buvo teisėjai, jis pirmininkavo visoms teismų ko- 
misijoms, karaliaus vardu tardavo žodį iškilminguo- 
se parlamento posėdžiuose. 

Pagal tradiciją kancleriu būdavo skiriamas dva- 
sininkas. Kai 1307 metais Pilypas Gražusis atstatė 
savo kanclerį, Narbonos vyskupą, ir atidavė ants- 
paudus Gijomui de Nogarė, pastarasis, nebūdamas 
dvasininkas, negavo kanclerio titulo, jis buvo pa- 
vadintas generaliniu karalystės sekretoriumi; o Ma- 
rinji buvo paskelbtas generaliniu karalystės koad- 
jutorium ir rektorium. 


Liudviko X kancleriu nuo 1315 metų pradžios 
buvo Etjenas de Mornė, Osero ir Suasono kanau- 
ninkas, anksčiau — grafo de Valua kancleris. 

Didysis karaliaus rūmų mažordomas, vėliau va- 
dinamas didžiuoju Prancūzijos mažordomu, vadova- 
vo visam kilmingajam ir nekilmingajam persona- 
lui, aptarnaujančiam monarchą; jam priklausė iždi- 
ninkas, kuris tvarkė karaliaus rūmų sąskaitybą ir 
inventorizacines baldų, audinių ir garderobo kny- 
gas. Jis taip pat buvo Tarybos narys. 

Aukštieji karalystės pareigūnai buvo dar: di- 
dysis kilpininkų vadas, pavaldus konetabliui, ir di- 
dysis šambelionas, | 

Didysis šambelionas rūpinosi karaliaus ginklais 
ir drabužiais; jis turėjo būti greta karaliaus dieną 
ir naktį, „kai šalia nebūdavo karalienės“. Saugojo 
slaptąjį antspaudą, galėjo karaliaus vardu priimti 
vasalo priklausomybės pareiškimą ir ištikimybės prie- 
saiką: Jis organizavo iškilmes, per kurias karalius 
įšventindavo naujus riterius, administravo privačią 
karaliaus kasą, posėdžiavo Perų asamblėjoje. Ka- 
dangi rūpinosi karaliaus garderobu, jo jurisdikcijoje 
buvo galanterininkai ir siuvėjai, jam pavaldus buvo 
„prekijų karalium“ vadinamas valdininkas, kuris 
tikrindavo svorio, saiko ir ilgio matus, 

Buvo ir kitokių postų, kurie atgyveno, bet liko 
kaip garbės titulai ir davė teisę dalyvauti karaliaus 
taryboje; tai didžiojo kamerdinerio, didžiojo patau- 
rininkio ir didžiojo ' sfalininko; aprašomuoju metu 
šiuos postus turėjo Lui I.de Burbonas, grafas de 
Šatijonas — Sen Polis ir Bušaras de Monmoransi. 

2. — Pilypas Gražusis paliko savo širdį ir didįjį 
auksinį Tamplierių kryžių Puasi dominikonų vie- 
nuolynui. Ir širdis ir kryžius pražuvo 1695 m. lie- 
pos 21 dienos naktį per gaisrą, kuris kilo trenkus 
perkūnui. 

3. (Teisingumo ranka — ranka iš dramblio kau- 
lo su viršun pakeltais pirštais simbolizavo kara- 
liaus teisingumą). (Vert, past.) 

4. Viduramžiais buvo įprasta virš lovos visą 
naktį deginti lempelę, kad būtų atbaidytos piktosios 
dvasios. 

5. — Įgaliojamieji raštai, atiduodantys Maršo 
apanažą Karoliui Prancūzui ir suteikiantys pero ti- 
tulą Pilypui de Puatjė, buvo išduoti 1315 m. kovo 
ir rugpjūčio mėnesį. 

6. — Sicilijos-Anžu dinastija taip glaudžiai su- 
sijusi su Prancūzijos monarchijos istorija XIV 
amžiuje ir taip dažnai minima šioje apysakoje, jog 
pravartu priminti skaitytojui kai kuriuos šios gimi- 
nės faktus. | | 

1246 m. Karolis, Valua ir Meno grafas, Liudviko 
VIII sūnus ir septintasis Liudviko Šventojo brolis, 
vedė Provanso grafo dukterį Beatriksę, kuri jam 
atnešė, kaip pareiškė Dantė, „didžiulį kraitį — Pro- 
vansą". Šventasis sostas pasirinko jį bažnyčiai Ita- 
lijoje ginti, ir 1265 m. jis buvo vainikuotas Sicili- 
jos karaliumi. 

Taip atsirado Kapetingų šeimos šaka, vadinama 
Anžu-Sicilijos šeima, kurios valdos ir giminystės 
ryšiai netrukus aprėpė visą Europą. 

Karolio I d'Anžu sūnus, Karolis II, pramintas 
Raišuoju (1250—1309), Neapolio, Sicilijos ir Jeru- 
zalės karalius, Apulijos kunigaikštis, Salerno, Ka- 
pujos ir Tarento princas, vedė Mariją, Vengrijos 
karaliaus Vladislovo .IV seserį ir įpėdinę. Iš šitų 
vedybų gimė trylika vaikų: 

— Margarita, pirmoji. Karolio de Valua žmona; 

— Karolis Martelas, vardinis Vengrijos karalius; 

— Liudvikas d'Anžu, Tulūzos vyskupas; 

— Robertas, Neapolio karalius; 

— Pilypas, Tarento princas ir kt. | 

Vyresnysis Karolio Raišojo sūnus, Karolis Mar- 
telas buvo vedęs Klemenciją Habsburgietę; jam 
karalienė Marija reikalavo Vengrijos sosto; mirė 
1296 m. Jis paliko sūnų Karolį-Robertą, vadinamą 
Karobertu, kuris po penkiolika metų trukusios ko- 
vos užsidėjo Vengrijos karūną, ir dvi dukteris; Be- 
atričė ištekėjo už Jono II, Vienua dofeno, Klemen- 
cija turėjo tapti antrąja Liudviko X Vaidingojo 
žmona. 

Antrasis Karolio Raišojo sūnus, Liudvikas d'An- 
žu, atsisakė visų įpėdinystės teisių ir tapo. dvasi- 
-ninkuų; buvo Tulūzos vyskupu, mirė Provanse, Brin- 
jolio pilyje, dvidešimt trejų metų; 1317 m., Jono 
XXII popiežiavimo metu, buvo paskelbtas šven- 
tuoju. 

1309 m., mirus Karoliui Raišajam, Neapolio ka- 
rūna atiteko trečiajam sūnui, Robertui. 

Ketvirtasis sūnus, Pilypas, Tarento princas, tapo 
vardiniu Konstantinopolio imperatoriumi, vedęs 
Katriną de Valua-Kurtenė, Karolio de Valua duk- 
terį iš antrų vedybų. 

Anžu-Sicilijos šeima, pasakiškai vaisinga ir veik- 
li dinastija, per visą savo gyvenimą buvo įgijusi 
299 karūnas ir gavusi 12 beatifikacijų. 

7. — Pilypas de Valua 1313 m. vedė Žaną Bur- 
gundę, Margaritos seserį, vadinamą Žana Raišąja. 

8. — Niekas nesukelia tiek sunkumų ir tiek gin- 
čų, kiek lyginamosios pinigo vertės nustatymas 
įvairiais šimtmečiais. Pinigų kursas taip dažnai -svy- 
ravo, buvo taip dažnai devalvuojamas, jį tiek sy- 
kių keitė įvairiausi vyriausybės potvarkiai, jog 
specialistai negali prieiti prie vieningos nuomonės. 

Pagal maisto produktų, net būtiniausių, kainą 
šiandien negalima nustatyti pinigo. vertės, nes ' tos 
kainos labai įvairavo ir kartais kasmet, priklauso- 
mai nuo maisto produktų gausumo ar trūkumo, nuo 
valstybinės taksos. Neretai pasitaikydavo badme- 
čių, kronikininkai dažnąsyk nurodo „juodosios 
rinkos“ kainas, kurios iškraipo perkamąją galią. Be 

to, kai kurie produktai, kuriuos mes šiandien varto. 
jame kasdien, viduramžiais buvo retenybė įr labai 
brangūs. Tačiau dėl menkai apmokamo amatininkų 
darbo manufaktūros dirbiniai buvo palyginti pigūs. 

Matyt, teisingiausia būtų remtis lyginamąja auk- 
so verte pagal svorį; nors, kaip tvirtina žinovai, 
aukso kaina šiandien, palyginti su tikrąja jo verte, 
dirbtinai didinama;.mums sunkoka apskaičiuoti net 
1914 metų franko vertę, o ką jau kalbėti apie 1314 
metus. 

Palyginę įvairių specialistų darbus, siūlome skai- 
tytojui (paklaida gali svyruoti nuo pusės ir dviejų 
kartų) 100 dabartinių frankų lyginti su vienu XIV 
amžiaus pradžios livru. Karalystės išlaidos Pilypo 
Gražiojo laikais, išskyrus karo metus, siekė viduti- 
niškai 500 000 livrų, apytikriai tai sudaro 50 mili- 
jonų frankų. 

9. — 1309 m. nuosprendis, turėjęs sutvarkyti 
Artua įpėdinystę, pripažino Roberui iš jo senelių 
palikimo tik Konšų pilį, rėželį Normandijos, kurį 
Artua grafams atnešė Amisi de Kurtenė, Robero 
III žmona. | 

Nuostoliams padengti Mao buvo įpareigota per 
dvejus metus Roberui išmokėti 24 000 livrų kompen- 
saciją; ši išlyga taip pat užtikrino Roberui 5 000 
livrų įplaukas iš įvairių domenų, kurie, prijungti 
prie Konšų pilies, turėjo sudaryti Bomono le Ro- 
žė grafystę. 

Grafystę sudaryti buvo vilkinama keliolika me- 
tų, ir Roberas gavo tik menkutę savo pajamų dalį. 
Bomono grafu jis tikrai turėjo tapti tik 1319 me- 
tais. Skola jam buvo išmokėta tik Pilypui V viešpa- 
taujant, o pero titulą jis gavo 1329 m. Pilypo VI 
laikais. Ė 

10. — Vienas iš būdingiausių ir įstabiausių reli- 
ginio gyvenimo bruožų viduramžiais buvo relikvijų 
garbinimas. Tikėjimas šventų palaikų galia išsigimė 
ir virto visuotiniu prietaru; kiekvienas norėjo turė- 
ti namuose didelę relikviją, o ant kaklo nešioti 
kad ir smulkutę. Pagal turimas relikvijas buvo 
sprendžiama apie bet kurio asmens turtą. Relikvijų 
pardavinėjimas virto tikra, viena iš pelningiausių 
prekybų XI, XII, XIII ir net XIV a. Prekiavo jomis 

visi. Abatai. pardavinėjo šventųjų kaulus, kuriuos 
„sergėjo jų vienuolynas, šitaip didindami savo vie- 
nuolynų pajamas ar pelnydami aukštų asmenų ma- 
lonę. Kryžiaus karų dalyviai dažnai turtėjo, parda- 
vinėdamį parsivežtus šventųjų palaikus, Žydų pirk- 
liai turėjo sudarę savotišką tarptautinį relikvijų pre- 
kybos tinklą. O auksakaliai skatino šią prekybą, nes 
jiems buvo užsakomi. apsodai ir dėžutės — mMeniš- 
kiausi tų laikų dirbiniai, liudijantys jų savininkų 
turtą ir dievobaimingumą. 

Labiausiai branginamos relikvijos buvo šventojo 
kryžiaus gabalai, kraitelės nuolaužos, erškėčių. vai- 
niko spygliai (nors Liudvikas Šventasis įsigijo Sent 
Šapelei erškėčių vainiką tariamai neliestą), šveato- 
jo Sebastijono strėlės, daugybė akmenų: iš Golgo- 
tos, šventojo karsto, Alyvų kalno, Imta pardavinėti 
net dievo motinos pieno lašus. | 

Kai būdavo paskelbiamas šventuoju kuris am- 
žininkas, kiekvienas skubėdavo išsidalyti jo palai- 
kus. Liudviko Šventojo kūno atskiras dalis turėjo 
ar buvo įsitikinę turį keli karaliaus giminės asme- 
nys. 1319 m. Neapolio karalius Robertas, dalyvau- 
damas Marselyje savo brolio Liudviko d'Anžu, ne- 
seniai paskelbto šventuoju, palaikų perkėlime, pa- 
prašė šventojo galvos, kurią norėjo parsigabenti į 
Neapolį. 

11. — (Berberija viduramžiais buvo vadinamos 
šiaurės „Afrikos šalys, esančios į vakarus nuo 
Egipto: Marokas, Alžyras, Tunisas, Tripolitanija.) 
(Vert. past.). 

12. — Tai dar ne tie garsieji „Popiežių rūmai“, 
kuriuos šiandien visi žino ir lanko. Pastarieji buvo 
baigti statyti ateinančiame amžiuje. Pirmoji Avin- 
jono popiežių rezidencija buvo šiek tiek praplėsti 
vyskupo rūmai. 

13. — Laiko sąvoka viduramžiais buvo ne to- 
kia tiksli. Diena buvo dalijama į primą, terciją, no- 
ną ir mišparus. 

Prima — ankstyvas rytas, pradedant maž- 
daug 6 valanda. 
Nona — vidudienis. 
14, — Montokono kartuvės stovėjo ant nuošalios 

kalvos, kairėje nuo senojo kelio į Mo, netoli da- 
bartinės Granž o Bel gatvės. 

Angeranas de Marinji buvo antrasis iš minist- 
rų, ypač finansų, kurie baigė karjerą Monfokone. 
Prieš jį buvo pakartas Pjeras de la Brosas, Pily- 
po III Narsiojo iždininkas; paskui tokio pat likimo 
susilaukė Pjeras Remi, Karolio IV Gražiojo iždinin- 
kas, — Renė de Siranas, Pilypo VI pinigų kalėjas, 
Olivjė le Demas, Liudviko XI favoritas, Bonas de 
Samblansė, Karolio VIII, Liudviko XII ir Pranciš- 
kaus I superintendantas. Nuo 1627 m. jomis ne- 
sinaudota. 

15. — Popiežiaus Jono XXII bule 1330. VIII. 
10 d. Eudelinai, nesantuokinei Liudviko X dukte- 
riai, klarisių vienuolyno, esančio Paryžiaus Sen Mar- 
selio priemiestyje, vienuolei, nepaisant jos neteisė- 
to gimimo, buvo leista tapti Sen Marselio ar bet 
kurio kito klarisių vienuolyno vyresniąja. 


VARDYNAS 


ANŽU (šventasis Liudvikas d') (1275—1299)— antra- 
sis Karolio II d'Anžu, vadinamo Raišuoju, ir Ma- 
rijos Vengrės sūnus. Atsisakė Neapolio sosto ir 

"įstojo į vienuolyną. Tulūzos vyskupas. Paskelbtas 
šventuoju 1317 m. popiežiaujant Jonui XXII. 

ANŽU-SICILIETĖ (Margarita d') grafienė de Valua 
(apie 1270—1299.XII.31). Karolio II d'Anžu, va- 
dinamo Raišuoju, ir Marijos Vengrės duktė. Pir- 
moji Karolio de Valua žmona. Būsimo Prancūzijos 
karaliaus Pilypo VI motina. 

ARTUA (Mao d', Burgundijos, paskui Artua grafie- 

nė) (?—1329. XI. 27). 
Robero II d'Artua duktė. 1291 m. ištekėjo už 
Burgundijos pialcgrafo Otono IV, kuris mirė 
1303 m. 1309 m. pagal karaliaus potvarkį ji ta- 
po Artua grafiene ir karalystės peru. Viena jos 
duktė — Žana Burgundė ištekėjo už Pilypo de 
Puatjė, būsimo Pilypo V, kita — Blanša Burgun- 
dė — už Karolio Prancūzo, būsimo Karolio IV. 

ARTUA (Roberas III d') (1287—1342). 

Filipo d“Artua sūnus ir Robero d'Artua vaikai- 
tis. Nuo 1309 m. Bomon le Rožė grafas ir Konšų 
senjoras. 1318 m. vedė Žaną de Valua, Karolio 
de Valua ir Katrinos de Kurtenė dukterį. 1328 m. 
tapo karalystės peru pagal Bomono le Rožė gra- 
fystę. 1322 m. ištremtas iš Prancūzijos karalystės, 
rado prieglobstį Anglijos karaliaus Eduardo III 
rūmuose. Buvo mirtinai sužeistas Vanuose. Pa- 
laidotas Londone, -šv. Povilo katedroje. 

ANJERAS (Žanas d'). 

Paryžiaus parlamėnto advokatas. Paskelbė Ange- 
rano de Marinji kaltinamąjį aktą. 

BALJONIS (Gučas) (apie 1295—1340), 
Sienietis bankininkas, Tolomėjų giminaitis Turė- 
jo 1315 m. banko kontorą Notlyje lę Viė. Slap- 
ta vedė Mari de Kręsė. 1316 m. jie susilaukė sū- 
naus Džanino, kurį dar lopšyje sukeitė sų jonu I 
Pomirtiniu. Mirė Kampanijoje. 

BERSIUMĖ (Roberas). 
Gajaro pilies komendantas, pirmasis Margaritos 
ir Blanšos Burgundės prievaizdas. 1316 m. į jo 
vietą buvo paskirtas Žanas de Kruazį, paskui 
Andrė Tiaras. 

BOKAČAS DA KELINAS. 
Florentietis bankininkas. Bardžių bendrovės agen- 
tas. Su savo meiluže prancūze turėjo pavainikį 
sūnų, gimusį 1313 m. Tai būsimas garsusis poetas 
Bokačas, ,Dekamerono“ autorius. | 

BRIANSONAS (Žofrua de). 
Pilypo Gražiojo patarėjas ir vienas iš jo iždinin- 
kų. Buvo suimtas kaip ir Marinji Liudviko X val- 
dymo metais, bet atgavo turtus ir titulus Pily- 
pui V viešpataujant. 

BURBONAS (Lui, siras, paskui kunigaikštis de) 
(apie 1280— 1342), 
Klermono grafo Robero ir Beatriksės Burgundės, 
Žano, Burbonų siro, dukters vyresnysis sūnus. 
Liudviko Šventojo vaikaitis. Didysis Prancūzijos 
„Kamerdineris nuo 1312 m. Nuo 1327 m. rugsėjo 
mėn. kunigaikštis ir peras. 

BURDENĖ (Mišelis de). 
Pilypo Gražiojo legistas ir patarėjas. Liudviko X 
valdymo metais buvo. įkalintas, o jo turtai kon- 
fiskuoti. Atgavo turtus ir titulus Pilypo V laikais. 

BURGUNDĖ (Agnesa Prancūzė, kunigaikštienė) (apie 
1268— 1325). 
Paskutinė iš vienuolikos Liudviko. Šventojo vai- 
kų. 1283 m. ištekinta už Robero II Burgundo, 
Burgundijos kunigaikščių Hiugo V ir Edo IV mo- 
tina. Jos duktė Margarita ištekėjo už Liudviko 
Vaidingojo, Navaros, paskui Prancūzijos kara- 
liaus; kita duktė Žana, praminta Raišąja — už Pi- 
lypo VI de Valua. 

BURGUNDĖ (Blanša) (apie 1296—1326). 
Jaunesnioji Burgundijos pfalcgrafo Otono IV ir 


14. M. Driuonas 201 


Mao d'Artua duktė. 1307 m. ištekinta už Karolio 
Prancūzo, trečiojo Pilypo Gražiojo sūnaus. Nusi- 
kaltusi svetimavimu, 1314 'm. kartu su Margarita 
Burgunde buvo uždaryta Gajaro pilyje, netoli 
Kutanso. 1322 m., anuliavus jos vedybas su Ka- 
roliu, įstojo į vienuoles Mobiuisono abatijoje. 

BUVILIS (Hiugas III, grafas de) (1—1331). 

Hiugo II de Buvilio ir Mari de Šambli sūnus. Pi- 
lypo Gražiojo šambelionas, 1293 m. vedė Marga- 
ritą de Bar, su kuria turėjo sūnų Šarlį; vėliau jis 
tapo Karolio V šambelionu ir Dofinė srities valdy- 
toju. 

DIUBUA (Gijomas). 

Pilypo Gražiojo legistas ir iždininkas. Įkalintas 
valdant Liudvikui X, atgavo turtus ir titulus Pi- 
lypo V viešpatavimo metais. 

DIUEZAS (Žakas), žr. JONAS XXII, popiežius. 

EDUARDAS II Plantagenetas, Anglijos karalius 

(1284.IV.25—1327.IX.21). 
Gimė Karnarvone. Eduardo I ir Eleonoros Kasti- 
lietės sūnus. Pirmasis Velso princas. Nuo 1303 m. 
Akvitanijos kunigaikštis ir Pontjė grafas. 1306 m. 
pakeltas į riterius Vestminsteryje. 1307 m. įžengė 
į sostą. 1308.1.22 Pajūrio Bulonėje susituokė su 
Izabele Prancūze, Pilypo Gražiojo dukterim. Vai- 
nikuotas Vestminsteryje 1308.II.25. 1326 m. su- 
kilę baronai, jo žmonos vadovaujami, nuvertė 
nuo sosto. Įmestas į kalėjimą ir nužudytas Berklio 
pilyje. 

EUDELINA, nesantuokinė Liudviko X duktė (apie 
1305—2). | 
Vienuolė Sen Marselio priemiesčio vienuolyne, 
paskui klarisių vienuolyno vyresnioji. 

EVRĖ (Liudvikas Prancūzas, grafas d') (1276—1319). 
Pilypo III Narsiojo ir Marijos Brabantietės sūnus. 
Netikras Pilypo Gražiojo ir Karolio de Valua bro- 
lis. Nuo 1298 m. Evrė grafas. Vedė Margaritą 
d'Artua, Robero III d'Artua seserį. Jo duktė Ža- 
na buvo trečioji Karolio 1V Gražiojo žmona, o sū- 
nus Filipas vedė Žaną, Navaros karalienę, Liudvi- 
ko X dukterį. 

GOTAS (Bertranas de). 

Lomanės ir Ovilaro vikontas. Ankono markizas. 

Popiežiaus Klemenso V sūnėnas ir bendradarbis. 
Dalyvavo 1314—1316 m. konklavoje. 

IRSONAS (Tjeri Laršjė d') (apie 1270—1328.X1I.17). 
Iš pradžių Robero II d'Artua raštininkas. Lydėjo 
Nogarė- į Ananjį. Buvo įvairiausių Pilypo Gra- 
žiojo misijų vykdytojas. Nuo. 1299 m. Araso ka- 
nauninkas. Nuo 1303 m. Mao d'Artua kancleris. 
Nuo 1328 m. Araso vyskupas. 

IRSON (Beatrisė d'). š 
Tjeri d'Irsono dukterėčia. Grafienės Mao rūmų 
dama. 

IZABELĖ (Prancūzė, Anglijos karalienė. (1292— 

1358.VIII.23). 
Pilypo IV Gražiojo ir Žanos Šampanietės duktė. 
Karalių Liudviko X, Pilypo V ir karolio IV sesuo. 
1308 m. ištekėjo už Anglijos karaliaus Eduardo II. 
1325 m. kartu su Rodžeriu Mortimeriu vadovavo 
anglų baronų maištui, kuris nuvertė jos vyrą nuo 
sosto. Praminta ,„Prancūzijos vilke“. 1326—1328 m. 
„valdė sūnaus Eduardo III vardu. 1330 m. ištremta 
iš karaliaus rūmų. Mirė Hertfordo pilyje. 

JONAS XXII (Žakas Diuezas), popiežius. (1249— 
1334.XII.4) 

Kaoro miestelėno sūnus. Mokėsi Kaore ir Mon- 

“ peljė. Šv. Andriejaus bažnyčios klebonas Kaore. 
Sen Frono katedros kanauninkas Perigė ir 
Albi. 1289 m. išvyko į Neapolį, netrukus tapo 
Karolio II d'Anžu patikėtiniu. Buvo jo paskirtas 
slaptųjų tarybų sekretoriumi, paskui jo kancle- 
riu. Frežiuso (1300 m.), paskui Avinjono (1310 m.) 
vyskupas. Vjenos bažnytinio susirinkimo sekreto- 
rius (1311 m.). Porto kardinolas vyskupas. 
(1312 m.). Išrinktas. popiežiumi 1316 m. rugpjū- 
+: Čio mėn., pasivadino Jonu XXII. Karūnuotas Lio- 
ne 1316 m. rugsėjo mėn. Mirė Avinjone. 

KAETANIS (Frančeskas) (2—1317). 

"Bonifaco VIII sūnėnas, 1295 m. pakeltas į kardi- 
nolus. 1316 m. apkaltintas norėjęs kerais pakenkti 
Prancūzijos karaliui. Mirė Avinjone. 

KAROLIS PRANCUŪUZAS, paskui Karolis IV, Pran- 
cūzijos karalius. (1294—1328.11.1). 

Trečiasis Pilypo IV Gražiojo ir Žanos Šampanietės 
sūnus, Nuo 1315 m. Maršos apanažo grafas. Įžen- 


203 


gė į sostą 1322 m. po brolio Pilypo V mirties. 
1307 m. vedė Blanšą Burgundę, 1322 m.— Mariją 
Liuksemburgietę ir 1325 m.— Žaną d'Evrė. Mirė 
Vensene nepalikęs sosto įpėdinio, Paskutinis Ka- 
petingų dinastijos karalius. 

KAROLIS MARTELAS, vardinis Vengrijos karalius 
(apie 1273— 1296). 
Vyresnysis Karolio II d'Anžu, vadinamo Raišuo- 
ju, Sicilijos- karaliaus, ir Marijos Vengrės sūnus. 
Vengrijos karaliaus Vladislovo IV sūnėnas, pre- 
tendentas į jo sostą. Nuo 1291 m. vardinis Veng- 
rijos karalius. Klemencijos Vengrės, antrosios 
Prancūzijos karaliaus Liudviko X žmonos, tėvas. 

KAROLIS ROBERTAS, arba Karobertas, arba Šaro- 
beras, Vengrijos karalius (apie 1290—1342). 
Karolio Martelo ir Klemencijos Habsburgietės sū- 
nus. Klemencijos Vengrės brolis. Po tėvo mirties 
(1296 m.) pretendavo į Vengrijos sostą. Karaliu- 
mi buvo pripažintas tik 1310 m. rugpjūčio mėn. 

KLEMENCIJA VENGRĖ, Prancūzijos karalienė (apie 
1293—1328.X.12.) 
Karolio Martelo d'Anžu, nominalinio Vengrijos 
karaliaus, ir Klemencijos Habsburgietės duktė. 
Margaritos d'Anžu, pirmosios Karolio de Valua 
žmonos, dukterėčia. Karolio Roberto, arba Ka- 
roberto, Vengrijos karaliaus, ir Beatrisės, dofeno 
Jono II žmonos, sesuo. 1315 m. rugpjūčio 13 d. 
ištekėjo už Liudviko X Vaidingojo, Prancūzijos 
ir Navaros karaliaus, ir buvo kartu su juo karū- 
nuota Reimse. 1316 m. birželio mėn. tapo našle, 
1316 m. lapkričio mėn. pagimdė sūnų Joną I. 
Mirė Tample. 

KLEMENSAS V (Bertranas de Gotas), popiežius 
(2—1314.IV.20.) 
Gimė Vilandro (Žirondoje). Riterio Arno Garsijo 
de Goto sūnus. Nuo 1300 m. Bordo arkivyskupas. 
1305 m. po Benedikto XI mirties išrinktas popie- 
žiumi. Vainikuotas Lione. Pirmasis Avinjono po- 
piežius. 

KOLONA (Džakomas) 2—1318). 
Kilęs iš garsiosios Romos Kolonų giminės. 1278 m. 
Mikalojaus III pakeltas į kardinolus. Vyriausiasis 
Romos kurijos patarėjas popiežiaujant Mikalo- 

jui IV. 1297 m. Bonifaco. VIII ekskomunikuotas. 
Atgavo kardinolo titulą 1306 m. 

KOLONA (Pjetras) (?—1326). į 
Kardinolo Džakomo Kolonos sūnėnas. Pakeltas į 
kardinolus 1288 m. Mikalojaus IV. 1297 m, Bo- 
nifaco VIII ekskomunikuotas. Atgavo kardinolo 
titulą 1306 m. Mirė Avinjone. 

KRESĖ (Eliabelė de). 

Kresė pilies prie Noflio le Vjė savininkė Mon- 
for VAmori prevotijoje. Žano de Kresė našlė. 
Žano, Pjero ir Mari de Kresė motina. 

KRESĖ (Mari de) (apie 1298—1345). 

Ponios Eliabelės ir Žano de Kresė duktė. Slaptai 
ištekėjusi už Gučo Baljonio; jos kūdikis lopšyje 
buvo sukeistas su Jonu I Pomirtiniu, kurio žindy- 
vė ji buvo. Palaidota Augustinų vienuolyne, ne- 
toli Kresė. 

KRESĖ (Žanas de) ir (Pjeras de). 

Mari Kresė broliai. Pilypas VI de Valua po mū- 
šio ties Kresė 1346 m. pakeltas į riterius. 

KURTENĖ (Katrina de), Valua grafienė, nominali 

Konstantinopolio imperatorė (?—1307). 
Antroji Karolio de Valua, Pilypo IV Gražiojo 
brolio, žmona. Paskutinio Lotynų imperijos impe- 
ratoriaus Bodueno (1261) vaikaitė ir įpėdinė. Po 
jos mirties visas teises perėmė vyresnioji duktė, 
Katrina de Valua, Filipo d'Anžu, Achajo ir Ta- 
rento kunigaikščio žmona. 

LATILIS (Pjeras de) (?—1328.III.15). 

Nuo 1313 m. Šalono vyskupas. Atskaitomybės rū- 
mų narys. Po Nogarė mirties -karalystės antspau- 
dų saugotojas. 1315 m. įkalintas Liudviko X įsa- 
kymu. Paleistas 1317 m. Pilypo V įsakymu, grįžo 
į Šalono arkivyskupiją. 

LE LOKTJĖ (Nikolis). 

Pilypo Gražiojo legistas ir patarėjas; įkalintas 
Liudviko X. Pilypas V grąžino jam turtus ir ti- 
tulus. 

LIUDVIKAS X, vadinamas Vaidinguoju, Prancūzi- 
jos ir Navaros karalius (1289.X—1316.V1I.5). 
Pilypo IV Gražiojo ir Žanos Šampanietės sūnus. 
Karalių Pilypo V, Karolio IV ir Anglijos karalie- 
nės Izabelės brolis. 1307 m. karūnuotas Navaros 

karaliumi. Nuo 1314 m. Prancūzijos karalius. 
1305 m. vedė Margaritą Burgundę, su kuria apie 
1311 m. susilaukė dukters Žanos. Po Nelio bokš- 
to skandalo ir Margaritos mirties (1315 m. rug- 
pjūčio mėn. vedė Klemenciją Vengrę. 1315 m. 
vainikuotas karaliumi Reimse. Mirė Vensene. Jo 
sūnus, Jonas I Pomirtinis, gimė praėjus penkiems 
mėnesiams po jo mirties (1316 m. lapkričio mėn.) 

MARGARITA Burgundė, Navaros karalienė (apie 
1293—1315). “ 

- Robero II, Burgundijos kunigaikščio ir Agnesės 
Prancūzės duktė. 1305 m. buvo ištekinta už Liud- 
viko, Navaros karaliaus, vyriausiojo Pilypo Gra- 
žiojo sūnaus, būsimo Liudviko X, su kuriuo su- 
silaukė dukters Žanos. Apkaltinta svetimavimu, 
įkalinta Gajaro pilyje, kur buvo nužudyta. ' 

MARIJA Vengrė, Neapolio karalienė (apie 1245— 
1325). ; | 
Vengrijos karaliaus Stepono duktė, Vengrijos ka- 
raliaus Vladislovo IV. sesuo ir įpėdinė. Ištekėjo 
už Neapolio ir Sicilijos karaliaus Karolio II d'An- 
žu, vadinamo Raišuoju, su kuriuo susilaukė tryli- 
kos vaikų. 

MARINJI (Angeranas Le Portjė de) (apie 1265— 
1315.IV.30). 
Gimė Lione la Forė. Pirmoji jo žmona — Žana de 
Sen Marten, antroji — Alipsė de Mon. Iš pradžių 
grafo de Buvilio ginklanešys, paskui tarnavo Pi- 
lypo Gražiojo žmonos karalienės Žanos rūmuose. 
Vėliau, 1298 m., Isudeno pilies komendantas, nuo 
1304 m.— šambelionas; pakeltas į riterius gavo 
Longvilio grafo titulą; finansų ir statybos inten- 
dantas, Luvro komendantas, karaliaus koadjuto- 
rius ir karalystės valdytojas paskutiniu Pilypo Gra- 
žiojo karaliavimo laiku. Po Pilypo Gražiojo 
mirties buvo apkaltintas valstybės pinigų išeik- 
vojimu, nuteistas ir pakartas Monfokone. 1317 m. 
Pilypo V reabilituotas ir palaidotas kartūzų baž- 
nyčioje, vėliau jo kūnas perkeltas į Ekui kanau- 
ninkų koležą, kurį pats buvo įsteigęs. 

MARINJI (Žanas, ar Filipas, ar Gijomas de) (21— 
1325). | 
Jaunesnysis Angerano de Marinji brolis, nuo 

1301 m.— karaliaus sekretorius, nuo 1309 m.— 
Sanso arkivyskupas. Dalyvavo tribunole, kuris 
nuteisė jo brolį Angeraną. Trečiasis brolis Marin- 
ji, taip pat vardu Žanas, Bovė grafas-vyskupas 
(nuo 1312 m.) įėjo į tas pačias teismo komisijas. 
Mirė 1350 m. 

MARINJI (Lui de), Menvilio ir Buarožė senjoras. 
Vyresnysis Angerano de Marinji sūnus. 1309 m. 
vedė Robertą de Bomec. 

MERKERIS (Bero de). 

Ževodano senjoras. Pilypo Gražiojo pasiuntinys 
prie popiežiaus Benedikto XI 1304 m. Susipyko 
su karaliumi, kuris 1309 m. įsakė pravesti tardy- 
mą jo žemėse. Įžengus į sostą Liudvikui X, 1314 m. 
vėl grįžo į karaliaus tarnybą, iš kurios jį pašali- 
no Pilypas V 1318 m. 

MEDONAS (Anrie de) 

1313 m. ir 1315 m. vyriausiasis Liudviko X me- 
dininkas. Po Marinji pasmerkimo gavo dalį jo 
turtų. 

MOLĖ (Žakas de) (apie 1244—1314.III.18). 

Gimė Molė. 1265 m. įstojo į Tamplierių ordiną. 
Dalyvavo kryžiaus žygiuose į Šventąją žemę. 
1295 m. išrinktas didžiuoju ordino magistru. Su- 
imtas 1307 m. spalio mėn., nuteistas ir sudegin- 
tas Paryžiuje. 

MORNĖ ((Etjenas de) (1—1332.VIII.31). 

Pjero de Mornė, Orleano ir Osero vyskupo, sū- 
nėnas. Karolio de Valua kancleris, nuo 1315 m. 
sausio mėn. Prancūzijos kancleris. Nušalintas nuo 
valdžios karaliaujant Pilypui V. Tapo Atskaito- 
mybės rūmų ir parlamento nariu Karolio IV lai- 
kais. 

NEVERAS (Lui de) (2—1322). 

Flandrijos grafo Robero de Betiuno ir Jolandos 
Burgundės sūnus. Nuo 1280 m. Nevero grafas. 
Vedęs Žaną de Retel, tapo Retelo grafu. 

NOGARĖ (Gijomas de) (apie 1265—1314.V). 
Gimė Sen Felikse, Tulūzos diecezijoje. Dėstė tei- 
sę Monpeljė (1291); 1295 m. paskirtas karališ- 
kuoju teisėju Bokero srityje; 1299 m. pakeltas į 
riterius. Pagarsėjo per vaidus tarp Prancūzijos 
karaliaus Pilypo IV Gražiojo ir šventojo sosto. 

1303 m. vadovavo žygiui į Ananjį prieš Bonifa- 
cą VIII. Nuo 1307 m. iki mirties karalystės ants- 
paudų saugotojas, tyrė tamplierių bylą. 

ODERIZIS (Robertas). 
Dailininkas neapolietis. Džoto mokinys. Turėjo jam 
įtakos ir Simonas de Martinis, XIV a. antrosios 
pusės neapolietiškos mokyklos galva. Jo svar- 
biausias kūrinys — freskos Inkoronata bažnyčio- 
-je, Neapolyje. 

OKAS (Arno d') (?1—1320). ę | 
Puatjė vyskupas (1306). 1312 m. popiežius Kle- 
mensas V paskyrė jį Albano kardinolu vyskupu. 
1314 m. Popiežiaus legatas Paryžiuje. Popiežiaus 
kamerdineris iki 1319 m. Mirė Avinjone, 

ONĖ (Gotjė d') (1—1314). | 

. Gotjė d'Onė, Musi le Nefo, Menilio ir Gran Mu- 
leno senjoro, sūnus. Grafo de Puatjė, antrojo Pi- 
lypo Gražiojo sūnaus, ginklanešys. Apkaltintas 
svetimoteryste su Blanša Burgunde, nubaustas 
mirtimi Pontuaze. Buvo vedęs Anjesą de Mon- 
moransi. 

ONĖ (Filipas d') (2—1314). 
Jaunesnysis Gotjė brolis. Grafo de Valua cinkla- 
nešys. Margaritos Burgundės, Navaros karaliaus, 
paskui Prancūzijos karaliaus Liudviko Vaidingojo 
žmonos, meilužis. Nubaustas mirtimi Pontuaze 
kartu su broliu. 

ORSINIS (Napoleonas) (?—1342). 
1288 m. popiežiaus Mikalojaus TV paskirtas kar- 
dinolu. 

PARĖJIS (Alenas de) 

„ Lankininkų kapitonas Pilypo Gražiojo laikais. 

PILYPAS IV, pramintas Gražiuoju, Prancūzijos ka- 
ralius (1268—1314.X.29), 
Gimė Fontenblo. Pilypo III Narsiojo ir Izabelės 
Aragonietės sūnus. 1284 m. vedė Žaną Šampa- 
nietę, Navaros karalienę. Karalių Liudviko X, 
Pilypo V, Karolio IV ir Anglijos karalienės Iza- 
belės tėvas. 1285 m. Perpinjane paskelbtas kara- 
liumi, karūnuotas Reimse 1286.II.6. Mirė Fontenb- 
lo, palaidotas Sen Deni. 

PILYPAS, Puatjė grafas, vėliau PILYPAS V, pramin- 
tas Ilguoju, Prancūzijos karalius (1291—1322.1.3). 

Pilypo IV Gražiojo ir Žanos Šampanietės sūnųs 
Karalių Liudviko X, Karolio IV ir Anglijos kara. 
lienės Izabelės brolis. 1307 m. vedęs Žaną Bur- 
gundę, tapo Burgundijos pialcgrafu ir Salenų sen- 
„joru. Nuo 1311 m. Puatjė apanažo grafas, 1315 m. 

Prancūzijos peras. Mirus Liudvikui X — regentas, 
1316 m., mirus sūnėnui, — karalius. Mirė Lonšane, 
nepalikęs sosto įpėdimio. Palaidotas Sen Deni. 

PILYPAS, “Valua grafas, vėliau PILYPAS VI, Pran- 
cūzijos karalius (1293—1350.VIII.22). 

Vyresnysis Karolio de Valua ir jo pirmosios žmo- 
nos Margaritos d'Anžu sūnus. Pilypo IV Gražiojo 
sūnėnas ir Liudviko X, Pilypo V ir Karolio IV 
pirmos eilės pusbrolis. Mirus Karoliui IV Gražia- 
jam, tapo karalystės regentu, paskui karalium, 
kai po Karolio IV mirties gimė jo duktė (1328.IV). 
Vainikuotas Reimse 1328.V.29. Jo įžengimas į 
sostą, nepripažintas Anglijos, buvo antrojo Šim- 
to metų karo priežastis. Pirmą kartą vedė 1313 m. 
Žaną Burgundę, vadinamą Raišąja, Margaritos se- 
serį, kuri 1348 m. mirė. 1349 m. vedė Blanšą Na- 
varietę, Liudviko X ir Margaritos vaikaitę. 

PRELIS (Raulis I de) (?—1331). 

Lizi prie Urko senjoras. Advokatas. 1311 m. 
Pilypo Gražiojo sekretorius. Mirus Pilypui IV, 
buvo įkalintas, bet atgavo malonę Liudviko X 
valdymo pabaigoje. Sergėjo konklavą Lione 1316 
m. Pilypas V pakėlė jį į bajorus, buvo karaliaus 
Pilypo V leibriteris ir jo tarybos narys. Įsteigė 
Prelio koležą. 

ROBERTAS, Neapolio karalius (apie 1278—1344). 
Trečiasis Karolio II d'Anžu, vadinamo Raišojo, ir 
Marijos Vengrės sūnus. 1296 m. Kalabrijos ku- 
nigaikštis. 1304 m. Salerno princas 1296 m. Sici- 
lijos karalystės generalinis vikaras 1297 m. Nea- 
polio sosto paveldėtojas 1309 m. tapo karaliumi. 
Karūnuotas Avinjone popiežiaus Klemenso V. 
Monarchas-eruditas, poetas ir astrologas. Vedė 
Jolandą (arba Violantą) Aragonietę, kuri 1302 m. 
mirė; 1304 m. vedė Sanchiją, Majorkos karaliaus 
dukterį. 

ŠAMBLI (Egidijus de) (2—1326.I). 
Vadinamas taip pat-Egidijum de Pontuazu. Pen- 
kiasdešimtasis Sen Deni abatijos vyresnysis. 

ŠATIJONAS (Gošė V de), „Porsjeno grafas (apie 
1250— 1329). 
Šampanės konetablis 1284 m., po mūšio prie Kur- 
trė (1302) Prancūzijos konetablis. Gošė IV ir Iza- 
bo de Vilarduen, vadinamos Izabo de Lizini, 
sūnus. Iškovojo pergalę mūšyje prie Mon zan 
Pevelio. 1307 m. Pampeliune vainikavo Liudviką 
Vaidingąjį Navaros karaliumi, Buvo Liudviko X, 
Pilypo V ir Karolio IV testamentų vykdytojas. Da- 
lyvavo mūšyje prie Kaselio (1328); po metų mirė. 
Prancūzijos konetablis prie penkių karalių. Vedė 
Izabelę de Drė, paskui Melizindą de Verži, pa- 
galiau Izabo de Riuminji. | 

ŠATIJONAS (Gi V de), Sen Polio grafas (2— 
1317.IV..6). 
Antrasis Gi ir IV Mao Brabantietės, Robero I d'Ar- 
tua našlės, sūnus. Didysis Prancūzijos pataurinin- 
kis nuo 1296 m. iki mirties. 1292 m. vedė Ma- 
riją Bretanietę, kunigaikščio Jono II ir Beatriksės 
Anglės dukterį, su kuria susilaukė' penkių vaikų. 
Vyriausioji duktė Mao tapo trečiąja Karolio de 
Valua žmona. 

ŠATIJON SEN POL (Mao de), Valua grafienė 
(apie 1293—1358). 
Gi de Šatijono duktė, trečioji Karolio de Valua 
žmona. 

TOLOMĖJUS (Spinelas). 
Vadovavo Prancūzijos sieniečių bankininkų bend- 
rovei, įsteigtai XII a. Tolomėjo Tolomėjaus. Ši 
bendrovė praturtėjo prekiaudama su užsieniu; 
savo žinioje ji turėjo Toskanos sidabro kasyklas. 
Sienoje iki šiol tebestovi Tolomėjaus rūmai. 

TRI (Matjė de). 
Fontenė ir Plenvilio an Vekseno senjoras. Didy- 
sis stalininkas (1298), paskui Liudviko Vaidingojo 
šambelionas, o nuo 1314 m. didysis Prancūzijos 
šambelionas. 

VALUA (Karolis de) (1270.III.12—1325.XII). 
Pilypo III Narsiojo ir jo pirmosios žmonos Izabe- 
lės Aragonietės sūnus. Pilypo IV Gražiojo brolis, 

Keturiolikos metų pakeltas į riterius. Tais pačiais 
metais gavo iš popiežiaus legato teisę į Aragono 
karūną, bet į sostą jam nepavyko įžengti, ir 
1295 m. jis šio titulo atsisakė. Vedęs Margaritą, 
Anžu-Sicilijos princesę, 1290 m. tampa Anžu, Me- 
no ir Peršo apanažų grafu. Vedęs Katriną de Kur- 
"tenė, 1301 m. gauna Konstantinopolio imperato- 
riaus titulą. Popiežius Bonifacas VIII suteikia 
jam Romanijos grafo titulą. Trečioji jo žmona 
Mao de Šatijon Sen Pol. Iš trejų vedybų tu- 
rėjo daug vaikų. Vyriausiasis sūnus vėliau tapo 
Pilypu VI, pirmuoju Valua dinastijos karaliumi. 
1301 m., kaip popiežiaus šalininkas, Karolis de 
Valua kariavo Italijoje, vadovavo dviem žygiams 
į Akvitaniją (1297 m. ir 1324 m.) ir pretendavo 
į Vokietijos imperatoriaus sostą. Mirė Nožane 
le Rua, palaidotas Paryžiuje. 

ŽANA Burgundė, Puatjė grafienė, paskui Prancū- 
zijos karalienė (apie 1293—1330.1.21). 

Vyresnioji Burgundijos pfalcgrafo Otono IV ir 
Mao d'Artua duktė. Blanšos, Karolio TV žmonos, 
sesuo. 1307 m. ištekinta už Pilypo de Puatjė, 
antrojo Pilypo Gražiojo sūnaus. Buvo savo sesers 
ir kuzinos svetimavimo bendrininkė. 1314 m. už- 
daryta į Durdano pilį, 1315 m. paleista. Turėjo 
tris dukteris: Žaną, Margaritą ir Izabelę. Žana 
ištekėjo už Burgundijos kunigaikščio, Margarita — 
už Flandrijos grafo, Izabelė — už Vjenua dofeno. 

ŽANA Prancūzė, Navaros karalienė (1311—1349. 

X.8). 

Liudviko Navariečio, būsimo Liudviko X Vaidin- 
gojo ir Margaritos Burgundės duktė. Spėjama, 
buvus pavainikė. Nušalinta nuo teisės į Prancū- 
zijos sostą, paveldėjo Navarą. 

ŽUENVILIS (Žanas de) (1224—1317.XII.24). 
Šampanės senešalas. Dalyvavo septintajame kry- 
žiaus žygyje ir kartu su Liudviku IX pateko į 
nelaisvę. Būdamas 80 metų parašė „Liudviko 
Šventojo" istoriją. Laikomas vienu iš didžiųjų 
Prancūzijos kronikininkų. 


TURINYS 


Prologas eisi a 


Pirma dalis 


KARALIAVIMO PRADŽIA 


Iš :Gajaro Dilis. Asuka ls kvar L Ka eko 
II. Monsinjoras Roberas d'Artua «L... Š 
III. Paskutinis šansas tapti karaliene ............ 
IV: Sen. Dėni abatija Lis sk k ri a e 
V. Karalius, jo dėdės ir žmonių likimai 
ML Eudelia. | lidetsmaiks Akiko di ka . 


Antra dalis 


VILKAI RYJA VIENAS KITĄ 


I. Liudvikas  Vaidingasis laiko savo pirmąją 
tarybą || Pkkkkkkkkik kais Pa TT 


II. Angeranas de Marinji „LLP kkkkkaakkknkkoio 
III. Valua rūmai...“ Sei a 
IV. Liudviko Šventojo pėda „L... LLkk kak 
V. Neapolio pilyje -..... Aisia ai ai TTT 
VI. Kardinolų medžioklė ......... Saka iinė las 
VII. Popiežiaus kaina ....... aaa e bu S 
VIII. Nevilties laiškas .„„„..L.klkk haha aaa aa ka koaoo . 

Trečia dalis 


NUSIKALTIMŲ PAVASARIS 


L. Badas“  Uižsknukvs te kuni a in ses N is 132 
II. Karalystės sąskaitos „L... kkkp kak is „ 147 
III. Nuo lombardo iki arkivyskupo os 156 
IV. Troškimas kuo greičiau tapti našliu «|. 162 
V. Žudikai kalėjime „L... kakkk ka kk kais Ls 168 
VI. Kelias į Monfokoną „L... kaka kas 177 
VII. Nuversta statula «.......... ata aa Kas 186 
Istorinės pastabos TTT T 193 


Vaidynas“ ' asis ais Pa iii a as „ 200 


Mopaxc ApwnodH 
Y3HHLA 3AMKA TAAPA 
Ha AHTOBCKOM A36IKe 
C cGbpanmnyaGkoro nepe»ena P. PamyHeHne 
HanaTeAbcTBO «<MuHTruo» AuTCCP, r. BuarHIOocC, 1985 r. 


Morisas Driuonas „2 
GAJARO PILIES KALINĖ 


Redaktorė S. Čičiškina 
Viršelio dailininkas J. Varnas 
Meninė redaktorė R. Kungytė 
Techninė redaktorė R. Bancevičienė 
Korektorės: L. Vasiliauskaitė, N, Gineilienė 

Dr243  Gajaro pilies kalinė: Romanas / Iš 
pranc. k. vertė R. Ramunienė.— V.: 
Mintis, 1985— 213 p.— (Laisvalaikio 
skaitiniai). 

„Gajaro pilies kalinė“— antrasis romanų serijos ,„Pra- 


keiktieji karaliai“ tomas. Jame vaizduojama XIV amžiaus 
Prancūzija pirmaisiais Liudviko X viešpatavimo mėnesiais. 


4703000000—054 BBK 844 Pr 
D "Masi(os —a5. 123—85 U (Pr) 


1 sb 30 kp 


Dvidešimt keturi žygūnai 
šuoliais lekia 
į visus karalystės kampelius, 
nešdami žinią 
apie Geležinio karaliaus mirtį. 
Prancūzija gedi, 
liūdi ir laukia, 
kaip išsispręs 
ilgai brendęs konfliktas. 
Į negailestingą kovą 
dėl valdžios 
pasirengę stoti dvi stovyklos — 
reakcingieji baronai 
su karaliaus 
Pilypo Gražiojo broliu 
Karoliu de Valua priešakyje 
ir velionio karaliaus 
koadjutoriaus 


Angerano de Marinįi 
vadovaujama grupuotė. 
Kas nugalės? 

] šį klausimą atsako 
antrasis M. Driuono 
„Prakeiktųjų karalių“ tomas, 


Knyga priklauso serijos 
istorinių romanų 
ciklui, 


